
ATÉNU ISTORIJA. MITAI IR TIKROVĖ 


„Dievų įkurto miesto“ istorijos pradžią gožia legendos. Padavimuose 
minimi pirmieji Atėnų karaliai yra legendinės būtybės — dievai ar bent 
pusdieviai. Pirmasis miesto valdovas Kekropas buvo žemiškos kilmės — 
pusiau žmogus, pusiau gyvatė; įkurdamas miestą, jis sutvarkė ir žmonių 
bendrabūvį, nustatė, kokie turi būti pagrindiniai visuomenės organizaci- 
jos elementai, pavyzdžiui, šeima. Kai kilo dievų varžybos, jo sprendimu 
naujojo miesto valdovu ir globėju tapo ne Poseidonas, o išminties deivė 
Atėnė Paladė. Kitas senasis žemiškos kilmės karalius Erichtonijas — ka- 
daise, matyt, tapatintas su bendravardžiu Atėnų karaliumi Erechtėju — 
turi ne tik legendinių bruožų, kaip Kekropas, bet ir naujų, tikroviškesnių: 
jis išmokes naudotis arkliu ir vežimu, įvedęs Panatenéju šventę; pats 
buvo dievinamas ir gyvatės pavidalu garbinamas greta Atėnės. 

Kiti karaliai jau panašesni į žmones, turi daug mažiau dievų ir gyvü- 
nų bruožų. Pasibaigus Pandijono viešpatavimui, palikimą dalijosi keturi 
jo sūnūs. Dėl to kilusiose peštynėse nugalėjo Egėjas. Vienur sakoma, kad 
jis buvęs vietinis gyventojas, kitur — kad ateivis, tačiau įdomu, kad 
net tų pačių legendų variantuose šie dalykai nesutampa. Egėjas — miti- 
nė asmenybė, davusi vardą Egėjo jūrai. Į tą jūrą jis puolęs apimtas gėlos 
dėl tariamos sūnaus Tesėjo mirties. Tesėjas — svarbiausia sakmių apie 
Atėnus figūra. Tai svetur gimęs karaliaus sūnus, kuris užaugęs grįžta į 
savo tėvo miestą ir kelionėje tarsi naujasis Heraklis užmuša pabaisą, nu- 
dobia plėšikus. Paskui išlaisvina Atėnus nuo žeminančios žmonių duok- 
lės, Kurią miestui buvo uždėjęs galingasis Kretos karalius Minas. Tesėjas 
nukauna jaučiagalvę pabaisą Minotaurą, pasislėpusią painiai pastatytame 
Labirinte ir laukiančią aukų: septynių jaunikaičių ir tiek pat mergelių... 
Šitas žygdarbis dar labiau pagražintas romantinio polėkio: pavojingame 
žygyje Tesėjui padeda numylėta karaliaus duktė Ariadnė. 

Tesėjas karaliaudamas sujungęs Atiką į vieną stiprią valstybę, o jos 
gyventojus, kurie iki tol menkai tebendravo, subūręs aplink Atėnus. 
Prisimindami šį įvykį, atėniečiai net klasikos amžiais švęsdavo Sinoiki- 
jos (bendro gyvenimo) šventę. Tačiau didysis karalius, pasak legendos, 
mirė tremtyje. Vėlesnių laikų gyvenimo pavyzdžiu pagražinta sakmė pa- 
sakoja, kad pasišalinti iš miesto jį privertusios intrigos ir kurstomi maištai. 

Trojos kare atėniečiai dalyvavo kaip bet kuri kita graikų valstybė, 
nenorėdama pasirodyti prastesnė. Tuometinį karalių Menestėją Homeras 
šitaip pašlovina: „Jam negalėjo prilygti nė vienas pasaulio herojų, — 

/ Taip jis mokėjo rikiuoti skyduotuosius vyrus ir žirgus“. Kad ir pagirti 
poeto, atėniečiai „Iliadoje“, regis, neturi jokio svarbesnio vaidmens. 

Po Menestėjo vėl ėmė valdyti Tesėjo sūnūs. Padavimas apie juos ne- 
sako nieko įdomaus. Paskutinis dinastijos: karalius Timoitas perdavė sos- 
tą bėgliui, kuris drįso kautis su Atėnus puolančių beotiečių karaliumi ir 
dvikovą laimėjo. Tas bėglys buvo Melantas iš žilojo Nestoro giminės. 
Suirus Pilo karalystei, jis atsikėlė į Atėnus ir čia susirado naują tėvynę, 
naują karalystę. Jo sūnus Kodras žuvo, bet išgelbėjo Atėnus nuo dorėnų 
antpuolio. Pasak vėlesnio padavimo, po šio puikaus vyro nebeatsiradę 
nė vieno verto būti karaliumi, todėl Atėnuose šis titulas buvęs panai- 
kintas ir karaliaus palikuonys, taip pat vėlesnių laikų renkamieji valsty- 
bės valdovai jau vadinosi ne karaliais, 6 archontais. Kiek vėliau, kaip 
manoma, dėl nesantarvės valdovų šeimoje prasidėjo kėlimasis į Mažo- 
sios Azijos pakrantę, vadinamasis jonėnų kraustymasis. Jonijoje buvo 
įkurta nemaža miestų, tarp jų Miletas ir Efesas. Jonėnų kraustymasis ir 
vietoj karalystės iškilusi aristokratų valstybė išveda mus iš mitų pasaulio 
į istoriją. 

Tad kas gi iš viso to, apie ką čia dabar kalbėjome, yra istorinė tiesa? 
Kur ji baigiasi ir kur prasideda fantazija, kuria palikuonys iš pagarbos 
praeičiai pagražino senųjų Atėnų istoriją? Atsakyti į šį klausimą galima 
tik turint Atėnų ir Atikos istorijos priešaušrio vaizdą, kurį nupiešime 
remdamiesi archeologiniais radiniais. 

Graikija — tai dalis Europos, kuri antikos laikais tiesiogiai siekėsi su 
Artimaisiais Rytais — pirmosiomis didelėmis klasinėmis visuomenėmis ir 
valstybėmis, pirmosiomis aukštomis kutūromis. Priešistoriniais laikais ji 
priklausė labiau Rytams nei Europai, ir net istoriniais laikais daugiau 
gijų rišo ją su Rytais nei su Vakarais, 

ie ryšiai siekia ankstyvojo akmens amžiaus pradžią: iš Mažosios Azi- 
Jos atsikraustė tie atsikėlėliai, kurie būsimosios Graikijos žemėse įdiegė 
tobulesnes ūkininkavimo formas, gyvulininkystę, žemdirbystę, puodinin- 
kystę, verpimą bei audimą ir apskritai sėslią gyvenseną. 
1 Pirmykščių gyventojų kalba paliko nemažai pėdsakų graikų žodyne. 
Iš jos yra kilę daugelis pamokomųjų posakių ir labai daug geografijos. 
pavadinimų: kalnų, miestų ir upių vardų. Netgi Atika turi vardų, pavyz- 
džiui, Atėnai, Himetas, Kefisas, Ilisas, kurie primena senuosius gyventojus 
d c toje j lito laik 
, „Menų vietoje jau neolito laikais būta gyvenvietės. Neabeiotinų ios 
pėdsakų rasta Akropolio kalvoje, jos pietiniuose ir 0 e Slaituo- 
se. Tai daugiausia keramikos radiniai, o kai kur atkasta net nedidelių 
rs n liekanų. Sodybviečių ploto neįmanoma tiksliai nustatyti, 

Cauglau ar maziau tarpusavy susijusių namų grupė yra bene vje-‏ د د 
na didžiausių neolito gyvenviečių Graikijoje.‏ 

. Neolitas perėjo į žalvario kultūros amžių. Šiaurinėje Akropolio daly- 
Je yra gyvenvietės liekanų iš vadinamojo Elados ankstyvojo laikotarpio 
lauriniame Slaite ir agoroje, turgavietéje, keliose vietose pasitaiko to 
meto r adinių, dažnai kaip tik tenai, kur buvo atkasta neolito keramikos 
d ieškojimas, laivybos ir prekybos suklestėjimas spartino pažangą. 
mta intensyviau bendrauti su tolimesniais kraštais. Šiuo laikotarpiu iš 

Kikladų jūra atplauke persikėlėliai pakrantėje prie Ajos Kosmo įkūrė 
gyvenvietę. Visoje Egėjo jūros pakrantėje suklestėjo ankstyvojo Zalva- 
rio amžiaus giminiškos kultūros: žemyne — Elados, Kretoje — Mino, kito- 
se salose — Kikladų, o Mažojoje Azijoje — Trojos. Pirmykščiai gyvento- 
jai — visų pirma Kretos saloje — jau trečiajame tūkstantmetyje pr. m. e. 
buvo sukūrę tobulą ir didelę kultūrą, su kuria antrajame tūkstantmety- 
je pr. m. e. galėjo kaip lygiaverčiai nariai stoti į didžiųjų žalvario amžiaus 
Rytų civilizacijų būrį. 

Tačiau šią gana ramią raidą žemyne nutraukė dramatiškas įvykis: dau- 
gelyje dvidešimtojo amžiaus pr. m. e. gyvenviečių aptinkama sugriovi- 
mų pėdsakų, o radiniai byloja apie visiškai kitokią kultūrą. Iš Balkanų 
Čia atėjo nauja tauta — tikrieji graikų pirmtakai. Kultūra kurį laiką smu- 
ko, gyvenimas pasidarė paprastesnis, valstietiškesnis; vietiniai gyvento- 
jai, nepaisant visų nuniokojimų, matyt, greitai susimaišė su įsibrovėliais. 
Šio vadinamojo Elados viduriniojo laikotarpio radiniai Atėnuose gauses- 
ni. Būdingos šiai epochai keramikos rasta pačiame Akropolyje, po aikš- 
tės grindiniu šalia šiaurinės Erechtejono salės, ir šiauriniame šlaite, are- 
opage ir agoroje. Kiek toliau, Platono akademijos vietoje, matyt, stovėjo 
gyvenvietė. Tikriausiai daugelis panašių gyvenviečių buvo išsibarstę po 
visą Atiką. 

Elados viduriniosios epochos raida buvo nesparti, tačiau ji paruošė 
dirvą didžiajam graikų kultūros suklestėjimui. Iš primityvios piemenų 
ir valstiečių gyvensenos išėjusi ir su pirmykščiais gyventojais susimai- 
šiusi tauta antrojo tūkstantmečio viduryje, vadinamosios Mikėnų kultū- 
ros laikotarpiu, virto klasine visuomene, artimesne senovės Rytų nei vė- 
lesnei antikos visuomenei, Gamybos priemonės — žemė, gyvuliai, padar- 
gai — jau nebuvo bendra nuosavybė, o privati, ir dėl turto nevienodo 
pasiskirstymo žmonės pasidalijo į turtinguosius ir vargšus. Didžiulių pi- 
lių griuvėsiai, pasakiški lobiai, randami kasinėtojų, ir tų laikų atgarsiai 
Homero epuose byloja apie Mikėnų valdovų galybę, apie karo žygiuo- 
se paimtus turtus ir karingą, prabangų jų gyvenimą. Intensyvus bendra- 
vimas su kitomis šalimis, labiausiai su kaimynine Kretos kultūra, su jos 
margu, prašmatniu ir iš pradžių paslaptingų pasauliu tikriausiai nepap- 
rastai viliojo graikus. Galimas daiktas, kad sakmė apie Tesėją kaip tik 
yra S lan šių ryšių prisiminimas Atėnuose. 

ioje epochoje Akropolis Atėnuose pirmą kartą pasidarė tikrai svar- 
bus, buvo suvokta, kokia potogi yra ši pačios gamtos sukurta vieta. 

Palanki padėtis leido Atėnams įsigalėti ir vadovauti Atikai. Pilies 
kalnas stūksojo virš lygumos, ją gynė ir joje dominavo. Jūros pakrantė 
iš čia buvo lengvai pasiekiama, bet kartu ir gana toli — tokiu atstumu, 
kad buvo galima nebijoti antpuolių iš jūros. Ideali vieta valdžios centrui! 

Mikėnų laikais net visos Graikijos mastu Atėnai buvo svarbus, ga- 
lingas tvirtovės miestas. Tokių įtvirtinimų nebuvo ne tik netoliese, bet 
ir visoje Atikoje. Šiaurėje panašaus dydžio tvirtovių turėjo tik Beotija 
(Tėbus ir Orchomeną), o pietuose — Argolidė (Mikėnus ir Tirintą). Ati- 
ka Mikėnų laikais buvo tankiai apgyventa sritis,— archeologiniai radi- 
niai rodo buvus apie trisdešimt keturiasdešimt gyvenviečių, — tačiau vi- 
same krašte neatsirado kitos tokios, kuri būtų galėjusi prilygti Atėnams. 

Tiesa, toliau nuo Atėnų rasta prabangių, beveik karališkų kapu — Ma- 
nidyje, Torike ir Maratone, bet šių vietų negalima laikyti atskirais poli- 
tiniais ir valstybiniais centrais, kadangi šalia nėra liekanų pilių ir rūmų, 
galėjusių varžytis su Atėnais. 

Šiaurėje Beotijos, o pietuose Argolidės pilys su spėjamomis savo val- 
domis rodo ir Atikos ribas. Mikėnų laikais Atėnų karalius iš savo pilies, 
Akropolio, valdė, apskritai imant, visą teritoriją, kuri sutampa su vėles- 
ne istorine Atika. 

Mikėnų laikų sostinių ir miestų gynybinių įtvirtinimų būdingi bruo- 
žai gerai žinomi iš kitų vietovių, pavyzdžiui, iš Mikėnų ir Tirinto. Būda- 
vo išrenkama patogi gynybai vieta ir apmūrijama masyviomis netašytų 
akmens luitų sienomis su tvirtais, gerai ginamais vartais. Didžiąją sienų 
saugomo ploto dalį užimdavo karaliaus rūmai. Gyvenvietė įsikurdavo 
kitapus sienų, žemesnėje vietoje; ją su pilimi paprastai jungdavo plates- 
ni vartai. Netoli pilies, dažniausiai artimiausios kalvos šlaite, būdavo ka- 
ralių šeimos nekropolis. 

Maždaug tokius galime įsivaizduoti ir Mikėnų epochos Atėnus. Cent- 
rinis pilies, Akropolio, pastatas buvo karaliaus rūmai. Homeras kalba 
apie „išdidžiojo Erechtėjo gyvenamąjį miestą". Tikriausiai rūmai stovė- 
jo šiaurinėje plokščiakalnio dalyje, kur vėliau buvo pastatytas Erech- 
tejonas ir senoji Atėnės šventykla. Neramūs laikai, vėlesnės statybos 
sunaikino karalių būstą. Du mikėniški kolonų cokoliai — tai viskas, ką 
neabejodami galime laikyti buvusių rūmų megarono liekanomis. Tačiau 
apie buvusią pilies ir jos valdovų galybę savo niūria rimtimi ir šiandien 
byloja netašytų akmenų sienos. 

Tokių monumentalių nekropolių ir tokių gausių lobių, kaip Mikėnuo- 
se atkasė Šlymanas, Atėnuose nerasta. Tačiau kai kuriose laidojimo ka- 
merose agoroje ir areopage aptikta ypač puikių įkapių, todėl labai ga- 
limas daiktas, kad čia yra valdovų šeimos kapavietės. Taikomosios dai- 
lės daiktai, kurie dažnai padaryti itin meistriškai, byloja ne tik apie 
Atikos amatininkų nagingumą, bet ir apie plačius prekybinius ryšius, 
Nemažai tokių pat gražių dirbinių rasta ir kitose Atikos vietose. 

Deja, Mikėnų klestėjimo laikai, pirmoji graikų istorijos kulminacija, 
truko neilgai. Šis iškilimas antrajame tūkstantmetyje pr. m. e. buvo per- 
nelyg staigus, neturėjo gero pagrindo, galima sakyti, paviršutiniškas, 
paspartintas išorinių aplinkybių, senovės Rytų įtakos ir pavyzdžio, už- 
kariavimų. Graikų visuomenės struktūra dėl to labiau nepersitvarkė, iš 
esmės nepasikeitė. Kad ir labai didinga, Mikėnų epocha tebuvo antrinis, 
lėkštesnis senųjų Rytų raidos pakartojimas: iš barbarystės žengiantys 
graikai susidūrė su tų laikų civilizuotosios žmonijos pakraščiais, su se- 
novės Rytų pasauliu, ir pamėgino jam atsiskleisti, prilygti. Baigiantis an- 
trajam tūkstantmečiui pr. m. e., įvyko didžiulė katastrofa, tautų kraus- 
tymosi sukeltas perversmas, ir nušlavė tą puikų, žavų pasaulį, kurio at- 
minimas amžinai gyvens tik graikų padavimuose, visų pirma Homero 
epuose. 

Apie 1200 metus pr. m. e. nusiritusios per Mikėnų pasaulį katastro- 
tos — Egėjo, vėliau dorėnų kraustymasis — atnešė didžiulių permainų, 
bet Atėnai, ne taip kaip dauguma Mikėnų centrų, liko nenusiaubti. 

Į Mikėnų laikų pabaigą Atėnai pajuto artėjantį pavojų. Kaip daugu- 
moje Mikėnų centrų, taip ir čia antrojoje tryliktojo amžiaus pr. m. e. pu- 
séje buvo sustiprintos pilies sienos. Tuo metu šiaurinėje Akropolio pu- 
sėje, ties pačia praraja, atėniečiai iškirto tunelį, kurio laiptais galėjo 
nulipti į slaptą vandens talpyklą. Šis statinys padarytas tikrai puikių 
technikų ir kartu byloja, kokio didelio būta pavojaus. Ne mažiau iškal- 
bingi šiauriniame šlaite, jau už sienos, stovėjusių dviejų namų griuvė- 
siai, juose rasti molio indai: matyt, gyventojai viską paliko labai skubė- 
dami ir išbėgo gelbėtis į Akropolį. 

Dauguma Vakarų Atikos gyvenviečių ištuštėjo. Atėnai išliko, bet iš 
visko matyti, kad jie buvo gynybinė pilis, kuriai nuolatos grėsė užpuo- 
limas. Tuo tarpu kelios Rytų Atikos gyvenvietės, pavyzdžiui, Peratis, 
klestėjo kaip klestėjusios. 

Vienuoliktajame amžiuje pr. m. e. Matyt, vėl pasidarė saugiau gy- 
venti ir Atėnų apylinkėse. Pomikėninės epochos radiniai Kerameike ir 
Salamine rodo, kad palyginti su Mikėnų klestėjimo laikais žmonės gy- 
veno skurdžiau, primityviau. Iš vienuoliktojo dvyliktojo amžiaus, tai 
yra iš visos pomikėninės ir protogeometrinės epochos, žinoma gana ma- 
žai radimviečių. Galimas daiktas, kad išretėję gyventojai telkėsi tik ke- 
liose vietose. Įdomu, kad garsioje vėlesnių epochų kulto vietoje Eleu- 
sine, kuris jau Mikėnų laikais buvo svarbi gyvenvietė, vienuoliktajame 
dešimtajame amžiuje ilgą laiką niekas negyveno. 

Tačiau kitais dešimtmečiais po ilgos suirutės vėl prasidėjo lėtas ki- 
limas. Šis procesas geriausiai pastebimas keramikos raidoje: iš supa- 
prastintų vėlyvųjų Mikėnų ir pomikėninių formų išriedėjo neįmantrus, 
bet gyvybingas, santūrus protogeometrinis stilius, o iš jo savo ruožtu — 
geometrinis stilius, kuris tolydžio vis gražėjo, nes leido pasiekti dide- 
lio meniškumo. Pasak tyrinėtojų, ši archeologiniuose radiniuose mato- 
ma raida rodo, kad atsikūrė ir persitvarkė visa visuomenė. Nors saly- 
gos buvo primityvios, šioje epochoje pastebima didžiulė pažanga, nes. 
to meto naujovė — vis plačiau imta vartoti geležį — materialiniam gy- 
venimui davė tvirtesnį negu anksčiau pagrindą. 

Naujovės Graikijoje visur prasidėjo gana kukliai. Daugelis Mikėnų 
civilizacijos atradimų išliko, tačiau pirmaisiais pirmojo tūkstantmečio 
amžiais kraštas daug kur grįžo prie gimininės valstietiškos gyvensenos. 
Tų laikų žmonės, įsikūrę viename kitame kalnuotosios Graikijos slėnyje, 
buvo prisirišę prie savo žemės sklypelių, atskirti nuo kaimynų, gyveno 
nedidelėmis bendruomenėmis, paprastai, bet ir nelengvai. Jų gyvenimo 
pagrindas buvo žemdirbystė ir gyvulininkystė, amatai — menki, kasdien 
vartojamus daiktus valstiečiai darėsi patys, apie prekybą nebuvo nė kal- 
bos. Mažų kaimelių ramybę sutrikdydavo nebent barniai su kaimynais 
dėl ganyklų ar laukų ribų. Bendruomenė vargu ar buvo susiskaidžiusi, 
ir senoji gentinė santvarka iro labai pamažu. Dauguma gyventojų buvo 
smulkūs valstiečiai, dirbo savo žemės dalį, kurią gaudavo iš bendruome- 
nės sklypo naudotis iki gyvos galvos. Genties vyresnieji gaudavo keletą 
dalių žemės, narsiausi kariai taip pat turėjo teisę į didesnę grobio dalį; 
nedidelis skaičius bežemių ir kare paimtų vergų dirbo turtingesniųjų 
valstiečių laukuose. Bendruomenėms vadovavo labiausiai pasiturinčios. 

šeimos ir giminės, vis labiau virstančios aristokratija; jos vykdė teisin- 
gumą, ėmė į savo rankas visuomenės reikalus ir galiausiai šias funkcijas 
padarė paveldimas. Jų turtas leido gerai apsiginkluoti ir kovoti raitomis, 
o nuolatinių karų laikais šis pranašumas buvo pirmavimo garantija. Virš 
visų genčių kaip primus inter pares (pirmas tarp lygiųjų) stovėjo vyres- 
niųjų renkamas karalius, kuris vesdavo į karą, o prireikus spręsdavo gen- 
čių nesutarimus. Kitokios valdžios jis neturėjo. Liaudies ir ankstyvosios 
aristokratijos iš pradžių dar neskyrė didelė praraja, bent jau nebuvo 
tokia, kad, iškilus bendram reikalui gintis nuo kaimyninės sąjungos, 
bendruomenė nebepajėgtų susitelkti. 

Pamažu augančios ir stiprėjančios bendruomenės buvo vėlesnių polių, 
miestų, valstybių, pirmtakės. Kylant ir keičiantis ekonomikai, iš pradžių 
buvusi gana nediferencijuota visuomenė ėmė poliarizuotis. Aristokratija 
vis labiau lobo, stiprėjo. Politinis vadovavimas bendruomenei vis dažniau 
darėsi paveldimas ir netrukus visiškai perėjo į kurių nors giminių 
rankas. 

Ši bendra visai Graikijai visuomenės raida neaplenkė ir Atėnų. Ar- 
cheologiniai radiniai aiškiai rodo, kad pirmaisiais šimtmečiais po Mikėnų 
laikų Atėnai jau buvo svarbiausia graikų gyvenvietė su būsimojo mies- 
to užuomazga. Laipsniškas perėjimas iš žalvario amžiaus (iš Mikėnų kul- 
tūros) į ankstyvąjį geležies amžių aiškiai matyti jau minėtoje pomikėni- 
nėje ir protogeometrinėje keramikoje, kurios gausiai randame Dipilono — 
Kerameiko plote ir agoroje bei šiaurės vakarų areopago šlaituose, kur taip 
pat apstu šukių iš geometrinio periodo — nuo jo pradžios iki pabaigos. 

Kerameiko radiniai beveik visi išimtinai yra iš kapų, agoroje — iš 
kapų (pavyzdžiui, į pietryčius nuo vėlesnio tolo yra didžiulis šeimos nek- 
ropolis) ir iš atmatų duobių, o areopage atkastas elipsės plano namas. 
Gyvenvietės žymių aptikta nedaug, bet neabejotinai aišku, kad geometri- 
nio stiliaus periodu gyvenvietė plėtėsi į šiaurės vakarus nuo agoros ir 
Dipilono link; toliau augant miestui, šios jo dalies vaidmuo vis didėjo. 

Galimas daiktas, kad, augant miestui, jau anksti buvo kartu nubrėžta 
riba tarp vidinio Kerameiko, t. y. vėlesniosios agoros su puodžių ir kal- 
vių kvartalu šalimais, ir išorinio Kerameiko; pastarasis nuo pomikėni- 
nių laikų visą laiką buvo kapų vieta. Vėliau ši miesto dalis tapo didžiu- 
liu bendru nekropoliu, žinoma, visų pirma kilmingųjų. 

Miesto centre po septintojo amžiaus tebuvo tik keletas laidojimo vie- 
tų. Nuo septintojo amžiaus pabaigos ir šeštojo pradžios agora jau buvo 
aikštė ir visuomeninio gyvenimo centras, tokia, kokią mes žinome iš 
klasikos laikų. Kasinėjimai parodė, kad ten, kur klasikos laikais puika- 
vosi garsioji stoja, portikas su kolonada, anksčiau yra stovėję kiti pasta- 
tai ir kad vėlesnės pagrindinės gatvės ir didysis kanalizacijos kanalas 
buvo jau šeštajame amžiuje. 

Bet šiomis išvadomis mes jau toli užbėgome laikui už akių. Vėl grįž- 
kime į devintąjį ir aštuntąjį amžių pr. m. e. 

Atikos visuomenės struktūra tuo metu buvo dar gimininio pobūdžio. 
Gyventojai dalijosi į keturias gentis (files); gentys savo ruožtu skirstėsi 
į fratrijas (,„brolijas“, giminės sąjungas), o fratrijos — į gimines. Tačiau, 
kintant ekonomikai, didėjo ir visuomenės susiskaidymas. Kaip sako pa- 

davimas, jau legendinio karaliaus Tesėjo laikais buvusios trys gyventojų 
grupės: eupatridai — žemvaldžiai aristokratai, geomorai — smulkūs vals- 
tiečiai ir demiurgai — amatininkai. 

Eupatridų klasė ėmė rastis ir įsigalėti, galimas daiktas, jau dešimta- 
jame amžiuje, Kai, pasibaigus pomikėninių laikų suirutei, prasidėjo nau- 
jas pakilimas. Šio pakilimo liudininkai, pavyzdžiui, yra tobulėjančios 
protogeometrinės keramikos dirbiniai, kurių, kad ir nedaug, buvo net 
išvežama ir dabar randama Egėjo jūros salose, sakysime, Kretoje. Preky- 
ba pamažu plėtėsi, ir ryšiai su užsieniu gyvėjo. 

Turtingo aukštuomenės sluoksnio iškilimą rodo ir laidojimo būdas; 
vietoj kuklių kapų ima rastis kapų su gausiomis ir brangiomis įkapėmis, 
kurios labai skiriasi nuo prasčiokų įkapių. 

Tuo metu karaliaus vaidmuo sumenko, ir aristokratų valstybėje ėmė 
valdyti iš eupatridų renkami archontai. Pasak Aristotelio, į valdžią ar- 
chontai atėjo todėl, kad iš karaliaus viena po kitos buvo atimtos parei- 
gos ir perduotos savarankiškiems valdininkams. Karybai ėmė vadovauti 
archontas polemarchas, tačiau tikrasis vyriausybės vadovas buvo ar- 
chontas eponimas, kurio vardu būdavo pavadinami jo valdymo metai. 
Karaliui, archontui basilėjui, liko tik sakralinės Žynio funkcijos — Va- 
dovauti senam, labai gerbiamam bendruomenės kultui ir jį puoselėti. 
Šeši tesmotetai perėmė įstatymų leidybą. Ši devynių archontų taryba bu- 
vo Naujos aristokratų valstybės valdymo organas. Aukščiausios parei- 
gybės iš pradžių būdavo suteikiamos iki gyvos galvos, vėliau dešimčiai 
metų, o paskui tik vieneriems metams. Be minėtų devynių archontų, 
didelį vaidmenį turėjo kilmingųjų taryba areopage; ji skirdavo ir kont- 
roliuodavo valdininkus. Pagaliau dar buvo tautos susirinkimas, bet jis 
neturėjo savarankiškos politinės valdžios, atlikdavo vien formalų vaid- 
menį. Ši valdymo forma devintajame ir aštuntajame amžiuje pr. m. e. 
būdinga ne vien Atėnams, bet visai Graikijai. 

Dėl natūralaus gyventojų prieaugio pamažėle, bet tolydžio daugėjo 
tokių Žmonių, kurių šykšti tėvynės žemė nebegalėjo išmaitinti, juoba 
kad didžioji dalis jos buvo aristokratų nuosavybė. Išeitis buvo viena — 
išsikelti. Atvirais jūrų keliais prasidėjo masiškas traukimas į naujas sri- 
tis. Tai buvo graikų kolonizacijos pradžia. 

Kolonistai beveik visose Viduržemio, Marmuro ir Juodosios jūros 
pakrantėse įkūrė graikų gyvenviečių. Prasidėjo šitų didžiųjų valdų iš- 
naudojimas, Graikijos ekonomika ėmė labai smarkiai kilti, suklestėjo 
amatai ir prekyba, tačiau didžiausius turtus krovėsi besąžiniai vergų 
pirkliai. 

Septintajame amžiuje atsiradus pinigams, Atikoje įvyko ekonomikos 
lūžis, kuris galutinai suardė aristokratinę gimininę santvarką. Septinta- 
jame ir šeštajame šimtmetyje ėjo žūtbūtinė kova tarp lygiateisiškumo 
(izonomijos) reikalaujančios pavergtos ir išnaudojamos neturtingos liau- 
dies (demo) ir atkakliai savo valdžią bei privilegijas ginančios vergval- 
džių aristokratijos. Per kruvinus liaudies bruzdėjimus nuo septintojo 
amžiaus vidurio ekonomiškai stipriausiose Graikijos srityse — Istme 
(Korintas, Sikionas ir Megara), o vėliau Mažosios Azijos jonėnų mies- 

tuose — buvo nuversta aristokratų valdžia, bet ją tuoj pasiglemžė naujo 
tipo valdovai tironai, ką tik vedę liaudį į kovą su prispaudėjais. Poliai 
persitvarkinéjo tuo greičiau, kuo labiau juose koncentravosi turtai ir 
valdžia, kuri po pereinamojo tironų laikotarpio virto plutokratine oli- 
garchija arba demokratija ir įgavo toliausiai pažengusią klasikinę formą. 
Tačiau tiek plutokratinėje oligarchijoje, tiek demokratijoje tikrąją val- 
džią savo rankose laikė vergvaldžiai. Vienur valdė saujelė privilegijuotų 
vergvaldžių, kitur dalyvauti politiniame gyvenime turėjo teisę visi lais- 
vi polio piliečiai. Didžioji gyventojų dalis — vergai, moterys ir nevieti- 
niai — buvo be jokių pilietinių teisių. Be to, daugelis laisvųjų dėl skur- 
do tų teisių atsisakydavo, nes jiems visą laiką reikėjo rūpintis kasdie- 
nine duona. Tad galų gale valdžia vėl tekdavo turtingiems vergvaldžiams 
ir pirkliams. 

Atėnuose didieji pasikeitimai prasidėjo vélokai. Si gana didelė Grai- 
kijos valstybė nedalyvavo kolonizacijoje, amatus ugdė pamažu ir iš 
pradžių ėmė prekiauti labai kukliai, o atsiradus pinigams, čia daugiau- 
sia plito palūkininkavimas ir skolinimasis, žodžiu, įsigalėjo neigiami vi- 
suomenės raidos reiškiniai. Turtingoji aristokratija vis labiau lobo. Kles- 
tinti stambioji žemės nuosavybė tiesiog rijo mažesnius ūkius, smulkieji 
valstiečiai darėsi priklausomi, bežemiai ir, negailestingos primityvios 
teisės verčiami, gausiai papildydavo vergų eiles. Vis labiau plito padėtis, 
kurią, apžvelgdamas Atėnų istorijos ištakas, Aristotelis taip apibūdina: 
„Neturtingieji su žmonomis ir vaikais tarnavo turtuoliams... Ir visa že- 
mé buvo mažumos rankose.., o už skolas visi turėjo laiduoti savimi“. 
Beteisiškumas, priespauda, išnaudojimas ir baisus skurdas — tokia bu- 
vo kaina, kuria paprasti žmonės mokėjo už ūkio pažangą: „Sunkiausia 
ir karčiausia plačiųjų masių dalia buvo vergovė, nors jos murméjo ir 
dėl kitų dalykų, nes buvo beveik nuo visko nušalintos“. 

Dėl aštrėjančių prieštaravimų trisdešimtaisiais septintojo amžiaus pr. 
m. e. metais įvyko atviras jėgų išbandymas. Valdžios ištroškęs aristok- 
ratas Kilonas, kaimyninės Megaros tirono Teageno žentas, pasinaudoda- 
mas liaudies nepasitenkinimu ir paremtas uošvio, mėgino sukelti Atėnuo- 
se pučą ir paimti valdžią, tačiau jo užmačios žlugo. 

Kiek vėliau, apie 621 metus pr. m. e. Drakonas norėjo valstybės vi- 
daus padėtį pakeisti naujais įstatymais. Jo liūdnai pagarsėję žiaurieji, 
„krauju rašyti“, įstatymai visų pirma gynė privačią nuosavybę. Tiesa, 
buvo panaikintas ar bent apribotas kraujo kerštas, bet liko nepaliesta 
visų blogybių šaknis — skolinė vergovė. 

Tad krizės padėtis, brandinanti vidaus nesutarimus, išliko ir net ašt- 
rėjo. Dar prisidėjo nesėkmingas karas su kaimynine Megara dėl Salami- 
no salos, Tačiau kaip tik šio karo aplinkybės padėjo labai išpopuliarėti 
vyrui, kuriam buvo skirtas istorinis vaidmuo — išvesti kraštą iš sociali- 
nės krizės. Tas žmogus — Solonas. 

Kad ir kilęs iš diduomenės, jis gyveno kaip vidutinis pirklys. Buvo 
ne tik daug keliavęs prekybininkas ir gabus karvedys, bet ir geras po- 
etas, Net savo kūryba siekė politinių tikslų, taikliomis elegijomis puolė 
aristokratus ir turtuolius, reikalavo palengvinti liaudies vargus. 

Didėjant nepasitenkinimui, aristokratija pagaliau turėjo nusileisti, ir 
Solonas 594 metais pr. m. e. buvo išrinktas archontu, gavo įgaliojimus 
leisti įstatymus, pertvarkyti valstybę. | 

Jo pirmasis potvarkis vienu smūgiu padarė galą pačiai pikčiausiai Atė- 
nų visuomenės blogybei: panaikino skolas su visais jų padariniais. Tai 
buvo „naštos nusimetimas", vadinamoji seisachtija (gr. seisachtheia). Iš 
laukų buvo pašalinti įsiskolinimo akmenys. Per skolas patekusieji į ver- 
govę vėl atgavo laisvę ir savo mažus sklypelius. Už skolas parduoti į 
užsienį vergai valstybės lėšomis buvo išpirkti ir sugrąžinti į tėvynę. So- 
lonas stengėsi pakirsti blogybę iš šaknų: panaikino skolinės vergovės 
institutą. Ateityje Atėnų piliečiai už skolas turėjo laiduoti jau ne savo 
laisve, o tik turtu. Įstatymais nustatytas maksimalus žemės valdų dydis 
nebeleido vėl atsigauti stambiajai žemvaldystei. 

Aišku, šiuos pozityvius poslinkius ilgesnį laiką reikėjo ir kitaip rem- 
ti. Įvairiapusiški Solono įstatymai tai daryti leido. Paminėsime kelis bū- 
dingus pavyzdžius. Solonas uždraudė javų eksportą, bet skatino išvežti 
alyvą ir vyną. Kas vengdavo dirbti — netekdavo pilietybės, vaikai turėjo 
rūpintis senais tėvais su sąlygą, jei šie juos leido mokytis naudingo ama- 
to. Buvo reformuota svorio matu ir monetų sistema. Iki tol Atėnai tu- 
rėjo Eginos sistemą ir prekiavo daugiausia su Peloponesu, o dabar nau- 
joji Eubojos sistema leido mainus ir su šiaurės sritimis. Solono įstatymų 
dėka suintensyvėjo žemdirbystė, suklestėjo amatai, pagyvėjo prekyba. 

Reformas apvainikavo nauja konstitucija. Timokratinis, tai yra tur- 
tu paremtas, senosios aristokratinės valstybės pertvarkymas buvo prasi- 
dėjęs dar prieš Soloną, tačiau Solono timokratija jau turėjo bruožų, ro- 
dančių perėjimą į demokratiją. Naujoji Atėnų konstitucija piliečius 
skirstė į keturias grupes priklausomai nuo pajamų, kurios buvo skai- 
čiuojamos medimnais (maždaug penkiasdešimt dviejų litrų talpos sai- 
kais), tačiau reikia manyti, kad Solonas pridėdavo ir pinigines įplaukas. 
Taigi politinę piliečių įtaką vis vien lėmė turtas. Pirmajai grupei pri- 
klausė tie, kurių derlius siekė ne mažiau kaip penkis šimtus medimnų 
(pentakosiomedimnai —,,penkiašimtsaikiai“), antrajai — kurie gaudavo 
nuo penkių iki trijų šimtų medimnų (hippeis — raiteliai"), trečiajai — 
nuo trijų iki dviejų šimtų medimnų (zeugitai — „turintieji jungą jaučių“; 
gr. zeugos — kinkinys, jungas), o ketvirtajai — piliečiai, kurių derlius 
buvo mažesnis nei du šimtai medimnų (tetai —,padieniai samdiniai"). 
Pirmųjų dviejų grupių piliečiai kariuomenėje būdavo raiteliai, trečio- 
sios — sunkiai ginkluoti pėstininkai (hoplitai), ketvirtosios tarnaudavo 
kaip lengvai ginkluoti pėstininkai arba laivų jūreiviai. Teisė eiti kokias 
pareigas priklausė nuo turimo turto. Archontas arba tamijas (iždininkas) 
galėjo būti renkamas tik iš pirmosios grupės piliečių, į žemesnes pareigy- 
bes būdavo skiriami antrosios ir trečiosios grupės nariai; ketvirtosios 
grupės atstovai negaudavo jokių tarnybų, bet kaip pilnateisiai piliečiai 
galėdavo dalyvauti tautos susirinkimuose ir teismuose. Tautos susirinki- 
mas kontroliuodavo valstybės reikalus, o ginčytinus klausimus spręs- 
davo teismas. 

Greta senojo aristokratų teismo, areopago, susikūrė antroji taryba. 
Nors areopagas ir toliau sprendė daugumą bylų, o vėliau virto atsista- 

tydinusiu archontu kolegija, naujoji Keturių šimtų narių taryba, į kurią 
kiekviena filė siųsdavo šimtą atstovų, viduriniesiems sluoksniams buvo 
svarbus organas, tvarkė valstybinius reikalus. Vėliau ši Keturių šimtų 
taryba garantuodavo nepertraukiamą vyriausybės veiklą. 

Solono veikla buvo didelis posūkis Atėnų istorijoje. Įvairiapusišką 

valstybės vyrą, kuris savo tėvynę kritiškiausiu istorijos tarpsniu tai- 
kliais klasių kovos būdais išvedė į revoliucinių pertvarkymų kelią, vė- 
lesnės kartos pastatė greta „septynių išminčių“. Jo darbai tapo tvirtu 
Atėnų demokratijos pagrindu. 
' Pasak legendos, Solonas, užbaigęs reformas, atsisakė pareigų ir il- 
gesniam laikui išvyko iš krašto. Netrukus vėl paaštrėjo įvairių visuo- 
menės grupuočių prieštaravimai. Pagrindinės nesutariančios to meto par- 
tijos vadinosi teritorijų vardais, tačiau skirtumus tarp jų, aišku, lėmė 
ekonominė padėtis ir politinės pažiūros. ,LygumiecCiu" partija (pediejai) 
susiformavo iš stambiųjų žemvaldžių aristokratijos, trokštančios susigrą- 
žinti iki Solono buvusius laikus; ,,„pajūriečių“ partija (paralijai) gynė ama- 
tininkų, pirklių, laivų savininkų ir pasiturinčių valstiečių interesus, jos 
nariai buvo Solono konstitucijos šalininkai; „kalniečių“ partija (diakri- 
jai) jungė visų pirma neturtingus mažažemius valstiečius ir piemenis, 
kurie siekė radikalių socialinių reformų. Pastarosios partijos vadovas 
buvo Peisistratas — labai išgarsėjęs sumanus karvedys, aristokratas, nut- 
raukes ryšius su savo klase. 560 metais pr. m. e. Peisistratas surengė 
valstybės perversmą ir užgrobė valdžią; tiesa, priešininkai buvo dukart 
jį išviję, tačiau po du dešimtmečius trukusios kovos, remdamasis sam- 
dinių galia ir liaudies palankumu, jis vėl tapo Atėnų valdovu. 

Tirono politika buvo nukreipta prieš aristokratiją ir gynė visų pirma 
smulkiųjų ir vidutinių valstiečių, amatininkų bei pirklių interesus. Pei- 
sistratas liepė konfiskuoti pabėgusių priešininkų žemes ir bene didžiausią 
jų dalį išdalyti valstiečiams, o kad ūkiai stiprėtų, lengvomis sąly- 
gomis skyrė kreditus. Be to, įsteigė teismus, — juos dabar galėtume va- 
dinti išvažiuojamaisiais,— kurie ginčijamus klausimus nagrinėdavo pa- 
čiose kaimo bendruomenėse, nuosprendį darydavo vietoje, ir dėl to vals- 
tiečiams taip pat sumažėjo rūpesčių. Atsiradus tokioms palankioms są- 
lygoms, ėmė intensyvėti žemės ūkis, imta vis daugiau auginti nebe javų, 
o vynuogių ir alyvmedžių. 

Peisistratas sumaniai vedė užsienio politiką ir palaikė plačius ryšius 
su Trakijos kalnų kasyklų kraštu ir Sparta, su Argu, Naksu ir Delu. Jo 
laikais Atėnai įsitvirtino Helesponto pakrantėje, ėmė prekiauti Juodosios 
jūros regione. Kaip rodo archeologiniai radiniai, Atikos keramika pap- 
lito ir vakariniame Viduržemio jūros baseine, kuris iki tol buvo vien Ko- 
rinto rinka. Kylant žemės ūkiui, amatams ir prekybai, miestas sparčiai tur- 
téjo. Peisistratas pradėjo didelius visuomeninius darbus, padėjo pamatus 
milžiniškiems statiniams, liepė statyti šventyklas ir skulptūras, tiesti van- 
dentiekius. Daugelis amatininkų čia gavo darbo ir duonos. Tačiau sta- 
tybos rijo daug pinigų, valstybės centralizavimui, samdinių kariuomenės 
išlaikymui ir užsienio politikai taip pat reikėjo didelių išlaidų, todėl, kad 
būtų kuo už viską mokėti, Peisistratas apdėjo piliečius mokesčiais. 

Niekas tuo labai nesidžiaugė, bet Peisistratas tvirtai valdė iki mirties, 
ir vėliau liaudis jo valdymo laikus — tikra priešingybė buvo iš tiesų ti- 
roniškas jo sūnų viešpatavimas — lygino su mitiniu aukso amžiumi. Ši epo- 
cha spindi ne tik materialine gerove. Taip pat suklestėjo menas, imta 
globoti poetus, ir todėl Atėnai jau tada virto graikų kultūros centru. 

Po Peisistrato mirties valdžią nesunkiai perėmė jo sūnūs Hipijas ir 
Hiparchas. Šiuo laikotarpiu archontai keitėsi šitaip: po Hipijo iškilo ga- 
lingiausias jo varžovas Klistenis, Alkmeonidų giminės galva, o po šio — 
Miltiadas, vienos trakų kunigaikštystės paveldėtojas, irgi iš įtakingos 
Filedų giminės. Keistas istorijos žaismas, kad į svarbias valstybės vadovo 
pareigas, pakeisdami vienas kitą, iškilo tironas ir tironiją panaikinan- 
čios demokratinės konstitucijos pradininkas, pagaliau karvedys, kuris 
gynė demokratiją nuo persų prie Maratono. 

Atėnų visuomenėje brendo didelės permainos. Tirona, kuris iš pra- 
džių apribojo aristokratų galią, demas laikė nereikalinga našta. Augant 
gerovei, didėjo politinės laisvės troškimas, kurio negalėjo patenkinti tarp 
aristokratijos ir liaudies laviruojantis tironas. Pagaliau 510 metais Pei- 
sistrato sūnų valdžia, ištikta krizės, atsidūrusi kryžminėje spartiečių 
bei ištremtųjų Alkmeonidų antpuolių ir nepatenkintų atėniečių sukilimo 
ugnyje, žlugo. Netrukus įvykusį paskutinį mėginimą restauruoti aris- 
tokratiją liaudis greitai užgniaužė ir paėmė visą valdžią į savo rankas. 
Liaudies vadovu iškeltas Klistenis savo konstitucijoje išreiškė visų pirma 
demokratiškai nusiteikusių pirklių, amatininkų, laivų savininkų intere- 
sus, ir atėniečių valstybė iš esmės buvo baigta kurti. 

Klistenis Atiką padalijo į tris zonas: Atėnų miestą (Astį), vidurio sri- 
tį (Mesogija) ir pajūrio sritį (Paralija) Kiekviena zona turėjo dešimt 
apygardų, vadinamųjų „trečdaliais“ (tritijomis), nes burtų tvarka kiek- 
viena Zonos apygarda buvo sujungta su dviem kitų zonų apygardomis ir 
sudarė politinį vienetą — lile. Taigi Atikoje atsirado dešimt filių, kurių 
kiekvienoje buvo visi socialiniai ekonominiai trijų skirtingų vietovių 
prieštaravimai. Filės sujungė ne tik skirtingose vietose gyvenančius, bet 
ir įvairių profesijų, įvairią padėtį visuomenėje užimančius žmones. Vie- 
tinės aristokratijos politinė įtaka labai sumažėjo, o giminių ir genčių san- 
tykiai tiesiog neteko reikšmės, Filės dar skirstėsi į demus, tai yra į kai- 
mo bendruomenes, o Atėnuose — į miesto rajonus; jie turėjo vietine 
savivaldybę, kuri gindavo savo piliečių teises. ia 

Valstybės priešaky stojo nauja Penkių šimtų taryba, kurioje kiekvie- 
nai filei atstovavo penkiasdešimt piliečių; jos nariai per vienerius val- 
dymo metus, padalytus į dešimtį pritanijų, paeiliui filėmis vadovavo Ta- 
rybos vykdomajam komitetui. Taryba turėjo pirma apsvarstyti kiekvieną 
tautos susirinkimui pateikiamą siūlymą, o paskui vykdyti jo nutarimus. 
Aukščiausias valstybės forumas ir valdžios įrankis dabar buvo vien tau- 
tos susirinkimas, pilnateisių piliečių visuma. 

Kad būtų apginta liaudies laisvė ir kad vėl neįsigalėtų tironai, Klis- 
tenis įvedė ostrakizmą, vadinamąjį šukių teismą. Kartą per metus tautos 
susirinkimas gaudavo spręsti klausimą, ar kuris nors nepasidarė per daug 
įtakingas, ar neturi pernelyg daug valdžios. Įtariamojo piliečio vardą 
kiekvienas įbrėždavo šukėje; toksai nubalsavimas imdavo galioti, jeigu 

šukių teisme dalyvaudavo mažiausiai šeši tūkstančiai piliečių. Kieno var- 
das būdavo įrašytas daugiausia kartų, tas turėdavo dešimčiai metų pasi- 
šalinti iš Atėnų. 

Demas, tai yra vergvaldžių ir smulkiųjų gamintojų klasės, kurios susi- 
vienijusios valdė, dabar įgyvendino Solono idėjas; jis sukūrė lygybės, 
izonomijos, valstybę, vėliau visoje Graikijoje vis dažniau imta vadinti 
demokratija, t. y. liaudies valdžia. Herodotas taip gyrė naująją valsty- 
bės formą: „O kai valdo liaudis, tai valdžios vardas visų gražiausias — 
visų lygybė prieš įstatymą... Valdininkai skiriami burtais ir atsako už 
savo veiklą, tačiau nutaria visa bendruomenė. Tad aš siūlau pašalinti 
monarchiją ir padaryti valdovu liaudį, nes viskas priklauso nuo liau- 
dies". Tačiau „lygybė“ buvo tik tiems, kurie turėjo pilietybę. Įvairūs 
skaičiavimai rodo, kad jie tesudarė ketvirtadalį, o gal tik dešimtadalį 
Atikos gyventojų. Moterys, nevietiniai ir vergai ir toliau negalėjo da- 
lyvauti politiniame gyvenime. Vis dėlto visuomenės raida Atėnuose šiuo 
metu pasiekė viršūnę. Lyginant su Klistenio demokratija, net Periklio 
epocha nebuvo kažkokia didelė naujovė, o tik mažesnių permainų są- 
lygojamas jos variantas. 

Apie tai verta pakalbėti plačiau. Baigiantis šeštajam amžiui, Atėnuo- 
se įsigalėjo demokratinė santvarka, ir visi graikų poliai įgavo klasikinę 
formą, bet ne visos Graikijos valstybės buvo demokratiškos. 

Polių —ir visų pirma Atėnų demokratijos — susikūrimas istorijoje 
buvo visiškai naujas reiškinys. Mūsų laikų akimis žiūrint, šiuos laimė- 
jimus galima laikyti nežymiais ir daliniais. Laisvė ir lygybė, išaugusios 
ankštuose graikų miestų rėmuose, buvo ribotos ir turėjo daug trūkumų, 
bet vis dėlto tai pirmas kartas klasinės visuomenės istorijoje, kai pla- 
tūs visuomenės sluoksniai galėjo spręsti visus savo gyvenimo klausimus, 
kitaip sakant, sąmoningai kurti istoriją. 

Pasikeitus gyvenimo sąlygoms, graikų miestuose valstybėse išsirutu- 
liojo naujas dirbančio ir politiškai aktyvaus žmogaus tipas, kokio nebuvo 
per visus praėjusius istorijos tūkstantmečius. Jis sąmoningai dalyvavo 
visuomenės gyvenime, ir tuo galima paaiškinti, kodėl Aristotelis jį pa- 
vadino „Zoon politikon"— bendruomenėje gyvenančia ir veikiančia, vals- 
tybę kuriančia visuomenės būtybe. Despotiška senovės Rytų valstybė 
žmogų įkinkė į jungą, visuomenė ten buvo sustabarėjusi, o dabar grai- 
kai jai priešpriešiais pastatė išlaisvintą žmogų. 

Rytų despotų akimis, graikų polių „visuomeninis gyvenimas" nebuvo 
nei kilnus, nei naudingas. „Aš nebijau žmonių — neva pasakė Spartos 
pasiuntiniui Kyras, jau užkariavęs beveik visus Artimuosius Rytus ir su- 
junges į Persijos karalystę, — kurie viduryje miesto turi aikštę, susirenka 
tenai, vienas kitam meluoja ir veidmainiškai prisiekinėja; jei būsiu gy- 
vas ir sveikas, jums nereikės aimanuoti dėl jonėnų kančių, o dėl savo". 
. Persų karaliaus žodžiai nebuvo tuščias grasinimas. Penktojo šimtme- 
čio pradžioje prasidėjo istorinis jėgų išmėginimas su graikų valstybė- 
mis — pirmučiausia su „Atėnais. Persijos karalystė, didžiausia valstybė 
senovės Rytų istorijoje, jau netrukus po įsikūrimo 546 metais išplėtė sa- 
vo valdžią ir į graikų miestus Mažojoje Azijoje. Į šimtmečio pabaigą 
persų pavojus vis labiau artėjo: apie 517 metus persai užėmė Samo salą, 

buvusia Polikrato karalyste, o po Darijaus Zygio prieš skitus ir Trakijos 
užkariavimo 513 metais jau ir žemyne atėjo netoli Elados. 499 — 494 me- 
tais sukilo Mažosios Azijos graikai, kuriems Atėnai ir Eretrija nusiuntė 
pagalbą. Tai ir buvo susidūrimo dingstis. Tiesa, 492 metais atkeršyti 
traukianti pirmoji persų kariuomenė Graikijos nepasiekė, tiktai pavergė 
Makedoniją. Tačiau 490 metais Darijaus pulkai išsilaipino Atikoje. Vienas 
jos karvedys buvo ir ištremtasis Atėnų tironas Hipijas. Bet atėniečiai sto- 
jo ginti savo nepriklausomybės ir, vedami Miltiado, sumušė įsibrovėlius 
prie Maratono, privertė juos trauktis. Darijaus mirtis, rietenos dėl sosto 
ir bruzdėjimai, kuriuos slopinti teko valdovo įpėdiniui Kserksui, leido. 
graikams dešimt metų atsikvėpti. 

Pergalė prie Maratono labai pakėlė Atėnų autoritetą visų graikų po- 
lių akyse ir paspartino tolesnio demokratėjimo procesą. Miltiadas ne- 
trukus prarado pergalėje įgytą vado vaidmenį, o po nepavykusio jūros 
žygio į Paro stalą buvo apkaltintas ir, kaip sako padavimas, mirė kalėjime. 
Jo žlugimas kartu buvo ir konservatyvių sluoksnių pralaimėjimas. Liau- 
dis įsidrąsinusi pradėjo naudotis šukių teismo ginklu, iš pradžių prieš 
Peisistrato šalininkus, paskui prieš Alkmeonidus; žymūs jų politikai vie- 
nas po kito buvo ištremti. Tuo pačiu metu buvo nutarta archontus ne 
rinkti, o skirti burtais. Tai jau buvo tolygu tikrai konstitucijos reformai. 
Dėl šio pakeitimo valstybės valdytojo pareigų reikšmė sumažėjo, o ka- 
riuomenės vadų, strategų, kurie ir toliau buvo renkami, padidėjo. 

Kariuomenės svarbą kėlė pats laikas. Kiekvienam buvo aišku, kad 
persai po kiek laiko vėl puls, tad svarbiausia vidaus politikos problema 
buvo gerai pasiruošti gynybai. Konservatyvi, saikinga kryptis, daugiausia 
aristokratai ir žemvaldžiai, atkakliai rėmė hoplitų kariuomenę, kuri taip 
puikiai kovėsi prie Maratono. Tačiau pažangių sluoksnių, t. y. pirklių, 
jūrininkų ir amatininkų, vadovas Temistoklis įžvalgiai numatė, kad būsi- 
majame kare Graikiją išgelbės stiprus laivynas. Aštrėjantį nesutarimą 
tarp Temistoklio ir jo stipriausio priešininko Aristido 483 metais išspren- 
dė šukių teismas: Aristidas išėjo tremtin, o Temistoklis, pasinaudodamas 
pajamomis iš naujų Lauriono sidabro kasyklų, pastatė šimto aštuonias- 
dešimties triremų laivyną, kuris Atėnus akies mirksniu padarė pirmąja 
Graikijos jūrų valstybe. Tai įvyko beveik paskutinę akimirką, nes kone 
tuo pačiu metu Persijos karalystė baigė ruoštis naujam karui. 

Baisiai nelygios jėgos neleido graikams tikėtis nieko gero. Nuo In- 
dijos iki Viduržemio jūros nusidriekusi milžiniška, daug milijonų gyven- 
tojų turinti galinga karalystė nemažai žmonių baugino jau iš anksto. 
Daugelis graikų miestų laikėsi neutraliai, kiti pasidavė persų karaliui. 
Tačiau tie poliai, kuriems laisvė buvo brangesnė už viską, ruošėsi prie- 
šintis iš paskutiniųjų. Iš daugelio šimtų graikų miestų trisdešimt vienas 
susivienijo gintis nuo gresiančio persų puolimo. Trisdešimt viena daž- 
niausiai bendruomenės dydžio smulki valstybėlė, galinti surinkti vieną 
ar du tūkstančius, net vos kelis šimtus kareivių! Tačiau sąjungai vado- 
vavo dvi žymiausios graikų valstybės — Sparta ir Atėnai. Abi galėjo 
surinkti po devynis, gal po dešimtį tūkstančių vyrų kariuomene; savo 
plotu — 8400 ir 2250 kvadratinių kilometrų — jos tikrai pranoko kitas 
graikų valstybes, kurios dažniausiai tebuvo 100—1000 kvadratinių ki- 

lometrų dydžio. Sąjungininkės turėjo apie šimtą tūkstančių karių, o prieš 
jas ėjo, kaip rašo Herodotas, keliolikos milijonų persų kariuomenė. Net 
gerokai sumažinus šį skaičių, keleriopą persų persvarą reikėtų pripa- 
žinti be jokių abejonių. Pasak amžininko Eschilo, abiejų laivynų laivų 
santykis buvo 1207:310. Tai tikriausiai tiesa. 

Milžiniška persų kariuomenė, vedama karaliaus Kserkso, 480 metais 
puolė Graikiją vienu metu sausumoje ir jūroje. Prie Termopilų perėjos, 
prie tų vartų į Vidurinę Graikiją, Spartos karalius Leonidas su mažu 
būriu kurį laiką sustabdė keleriopai gausesnį priešą, tačiau kai 
krito paskutinis jo karys, kelias užkariautojams pasidarė atviras. Pir- 
miausia buvo užpulti Atėnai. Jų gyventojai, nieko daugiau nebegalėda- 
mi padaryti, metė miestą ir subėgo į laivus. Tai buvo tos „medinės sie- 
nos“, apie kurias neaiškiai bylojo Delfų orakulas. 

Temistoklio numatymas visiškai pasitvirtino: jungtinis graikų laivy- 
nas, kurio didžioji dalis priklausė atėniečiams, prie Salamino laimėjo 
lemiamą pergalę prieš persų laivyną. Kserksas skubiai pasitraukė į Azi- 
ją. Jo paliktą sausumos kariuomenę graikai kitais metais sunaikino 
prie Platėjos, paskui mūšiai ėjo Mažojoje Azijoje, ir prie Mikalės per- 
sai vėl pralaimėjo. Kovos dar nesiliovė dešimtmečius — dabar persų že- 
mėse puolė graikai — ir buvo nutrauktos taikos sutartimi tik 449 metais, 
bet jau 480 ir 479 metų pergalės galutinai pašalino persų užkariavimo 
"pavojų ir ilgam garantavo graikų valstybių laisvę ir nepriklausomybę. 
Nuo to laiko šimtą penkiasdešimt metų jokia svetima kariuomenė nei- 
‘zengê į Graikijos žemę. 

Yra istorijoje momentų, kurie paneigia bet kokius apskaičiavimus. 
Vienas tokių — graikų ir persų kova. Atėnai, Sparta ir jų sąjungininkės 
pergalingai pasipriešino Kserkso kariuomenei, ko niekas nelaukė. Ma- 
268, savo laisvę ginančios tautos narsa įveikė gigantiškos puolančios ka- 
Ialystės galybę. Salaminas ir Platėja byloja apie narsą ir tėvynės meilę, 
kuri išgelbėjo šalies politinę laisvę ir leido sužydėti klasikos epochai. 
Dabar tris šimtmečius iki Romos imperijos sustiprėjimo graikai buvo 
svarbiausi veikėjai pasaulio scenoje. 

Viena svarbiausių laimėto karo pasekmių — polių demokratijos pra- 
našumo suvokimas, kuris teikė sparnus penktojo amžiaus Graikijai ir 
visų pirma Atėnams. 

Graikų—persų karo baigtis Atėnams, pakėlusiems didžiausią karo 
naštą, padėjo laimėti pergalę ir polių rungtynėse. Vienydami savo va- 
dovaujamu mažų valstybių jėgas, Atėnai Delo sąjungoje kaip to :paties 
rango polis stojo prieš Spartą. Šitas iššūkis iš pradžių neatrodė labai 
priešiškas, tačiau jame glūdėjo grėsmė. Per karą ir tuoj po jo stengtasi 
vengti brolžudiškų kovų ir ilgai išsaugoti graikų valstybių taiką ir są- 
jungą, tačiau, praėjus tiesioginiam pavojui, šis noras pasirodė esąs per 
silpnas ir nepadėjo atsispirti atkakliai visiškos nepriklausomybės siekian- 
C<iu, viena nuo kitos atsiribojančių valstybių vietiniam patriotizmui. Kad 
ir aštrėjo kova dėl valdžios, o šimtmečio viduryje įvyko pirmas didesnis 
susidūrimas, pirmuosius penkis dešimtmečius po persų atrėmimo stip- 
riausios graikų valstybės išlaikė pusiausvyrą ir sugyveno gana taikiai. 

Po persų nugalėjimo radikalusis Temistoklis politinėje veikloje buvo 
nustumtas į šalį, o paskui net ištremtas; vadovauti ėmė konservatyvu- 
sis Aristidas, vėliau Miltiado sūnus Kimonas. Kimoną daugiausia išgar- 
sino karvedžio laimėjimai ir tolesnės kovos su persais. Jo pergalės leido 
Atėnams įsigalėti daugumoje Egėjo jūros salų ir net pakrantės srityse. 
Užsienio politikoje Kimonas tvirtai laikėsi Atėnų ir Spartos sąjungos, 
kuri rėmėsi bendra kova prieš persus. Tačiau kaip tik tai buvo ir jo 
žlugimo priežastis. Nors demokratai labai priešinosi, 464 metais jis pa- 
darė taip, kad Atėnai pasiuntė spartiečiams pagalbą — norėjo padėti su- 
tramdyti maištaujančius helotus. Vis labiau įtaresnė ir kupina pavydo 
Atėnams Sparta atsisakė atėniečių, karius iškart grąžino namo. Šita gė- 
da labai pakirto Kimono autoritetą. Demokratų jėgos, vadovaujamos 
Efialto ir Periklio, ryžosi pulti: buvo paskelbtas ostrakizmas ir Kimonas 
ištremtas, o stipriausiai aristokratų konservatyvios krypties atsparai, areo- 
pago tarybai, atimtos politinės privilegijos. 

Aštrėjant vidaus politikai, kito ir užsienio politika. Atėnai sudarė 
sąjungą su pagrindiniu Spartos priešininku Argu ir netrukus kartu ėmė 
kariauti su Peloponeso sąjunga. Susidūrimai truko pusantro dešimtmečio, 
kartais sekėsi vieniems, kartais kitiems. 457 metais atėniečiai Ojonofitos 
mūšyje pajungė Beotiją ir šeštojo dešimtmečio viduryje pasiekė laimė- 
jimų viršūnę: jie ėmė vadovauti ne tik Delo sąjungai priklausančioms 
salų ir pakrančių valstybėms, bet ir didelei daliai Vidurinės Graikijos, net 
kai kurioms Peloponeso sritims. Kartu ėjo kova su Persijos karalyste, 
ir šis dviejų frontų karas išsekino atėniečių jėgas. Egipte prasidėjo su- 
kilimas prieš persus, jo remti atėniečiai išsiuntė savo laivyną, bet 454 
metais jis buvo sutriuškintas. Atėjus šiai baisiai žiniai ir iš baimės, kad 
vėl gali užpulti persai, sąjunga valstybės kasą perkėlė iš Delo į Atėnus, 
tačiau pavojui praėjus, niekas jos atgal nebesugrąžino. Periklis įsakė at- 
šaukti iš tremties Kimoną ir, jam tarpininkaujant, sudarė paliaubas su 
Sparta. Sugrįžusio Kimono vadovaujamas Atėnų laivynas nuplaukė į ry- 
tinius vandenis ir prie Kipro miesto Salamino sudavė persams skaudų smü- 
gį. Tuoj po to Kimonas mirė. Netrukus prasidėjo persų ir atėniečių dery- 
bos, kurios 449—448 metais baigėsi sutartimi. Persų karalius neprieš- 
taraudamas pripažino graikų miestų Mažojoje Azijoje savarankiškumą 
ir net tai, kad jie priklausytų Atėnų įtakos sferai. Tuo tarpu baigėsi pa- 
liaubos su Sparta, ir Atėnams vėl ėmė grėsti karas. Pralaimėję 447 me- 
tais mūšį prie Koronėjos, Atėnai prarado Beotiją, o po sukilimo Eubojoje 
iškilo grėsmė pačios Delo sąjungos gyvavimui. Išeitį iš tos padėties Pe- 
riklis rado susitaikydamas su Sparta. 446—445 metais sudaryta taika at- 
statė jėgų pusiausvyrą: Spartai garantavo pirmenybę sausumoje, o Atė- 
nams — jūroje. Kad ši trisdešimčiai metų sudaryta taika truko vos pusę 
to laiko, jau visai kitas klausimas, nors tai ir labai būdinga Graikijai. 

Po didžiojo sukrėtimo, kurį sukėlė susidūrimas su persais, po šlovin- 
gujų pergalių dar du dešimtmečius nesiliovė kova, kol priešai buvo vi- 
siškai nustumti. Paskui pusantro dešimtmečio truko ne itin tvirta taika, 
Nepaisant to, po persų nugalėjimo ištisas penkiasdešimtmetis buvo tik- 
ras Atėnų klestėjimas, „didžiausio vidaus klestėjimo metas“, kaip jį pa- 
vadino Marksas. Šioje epochoje toliau tobulėjo Klistenio demokratija, 

buvo padaryta patvarkymu, kad ir blogesnėje materialinėje padėtyje 
esą Atėnų piliečiai galėtų naudotis visomis teisėmis, pavyzdžiui, gauti 
kompensaciją iš valstybės kasos, jeigu patirdavo nuostolių eidami pa- 
reigas. To laikotarpio Atėnų politika neatskiriamai susijusi su Perikliu, 
kuris penkiolika metų buvo renkamas Dešimties strategų tarybos pir- 
mininku. Užsienio politikos požiūriu Atėnai tapo tikra didžiąja valstybe. 
Miestai, kurie Atėnų vadovaujami buvo susivieniję kovai prieš persus, 
darėsi vis pavaldesni galingajam vadovui, kuris kišosi į jų vidaus reika- 
lus ir jėga slopino mėginimus išstoti iš sąjungos arba ją išardyti. Delo 
sąjunga virto Atėnų valstybe. Tačiau net partnerių politinės nepriklauso- 
mybės susiaurinimas nemenkina Atėnų nuopelno, nes jie karine galia iš- 
varė užkariautojus persus, padarė galą piratavimui, garantavo visam 
Egėjo jūros rajonui ilgą taiką ir ekonominį klestėjimą. 

Tuo metu Atėnai tapo neginčijamai svarbiausiu graikų miestu. Ma- 
terialinė gerovė ir aniems laikams pažangiausios politinės sąlygos leido 
atsirasti didiesiems antikos kultūros laiméjimams. Apie politinį gyve- 
nimą, ūkį ir kultūrą dar kalbėsime atskirai. 

Klestėjimas truko trumpai, nes didžioji Peloponeso karo (431—404) 
katastrofa padarė galą ne tik Atėnų demokratijai, bet ir apskritai grai- 
kų poliams. Karas buvo nelaimė visai Graikijai. O prasidėjo jis nuo ne- 
reikšmingų, beveik atsitiktinių vietinio pobūdžio susidūrimų. Į Epidam- 
no ir Kerkyros kivirčus įsikišo Korintas, o vėliau ir Atėnai; Potidėja, 
buvusi Korinto kolonija ir Delo sąjungos narė, pakėlė maištą prieš Atė- 
nus, ir šie galų gale uždraudė kaimyninei Megarai naudotis Delo sa- 
jungos uostais. Visais atvejais viską lėmė Atėnų ir Korinto nesantaika, 
Korinto padrąsinta, Sparta stojo prieš Atėnus. Sąjungininkai visų pir- 
ma rėmėsi graikų valstybių nepriklausomybe ir reikalavo paleisti Delo 
sąjungą. Bet Atėnai nenusileido; jie nedailino padėties, o aiškiai ma- 
tė — kaip sakė Periklis— kad jų pačių valdymas yra tironija, tačiau 
būtų buvę pavojingiau jos atsisakyti, negu ją ginti. Pirmuoju karo lai- 
kotarpiu Peloponeso kariuomenė kasmet įsiverždavo į Atiką ir nunio- 
kodavo laukus. Periklis laikėsi gerai apgalvoto, bet didelių aukų rei- 
kalaujančio strateginio plano. Jis nesileido į jokį atvirą mūšį su spar- 
tiečiais, liepdavo gyventojams slėptis už miesto sienų ir gintis, o tuo 
metu Atėnų laivynas nusiaubdavo Peloponeso pakrantes. Bet atėnie- 
čius ištiko nelauktas nenumatytas skaudus smūgis: iš Rytų atvežta ma- 
ro epidemija ėmė kirste kirsti ankštai susikimšusius žmones. Apimta ne- 
vilties liaudis sukilo prieš Periklį: jis buvo pašalintas iš pareigų ir nu- 
baustas, tačiau gana greitai liaudis susigriebė ir vėl jį pastatė vadovauti 
valstybei, bet dabar 429 metais maras pasiglemžė ir patyrusį valstybės 
vyrą. Dėl jo vietos kilo ginčas tarp konservatyvaus Nikijo ir radika- 
laus Kleono. 

Paskesniais metais Atėnai pamažu atsigavo po skaudžių smūgių. 
427 metais jiems pasisekė nuslopinti vieno svarbiausių sąjungininkų — 
Lesbo salos — sukilimą. Jos laukė siaubingas kerštas: Atėnų tautos su- 
sirinkimas nuteisė visus Mitilėnės miesto vyrus mirti — net tuos, kurie 
juos užtarė! Kitą dieną, kai visi truputį atvėso, sprendimas buvo kiek 
pakeistas: nužudyti priešų vadus, bet ir jų buvo apie tūkstantį vyrų.. 

Taip pat žiauriai padarė tuomet ir spartiečiai, su savo sąjungininkais 
užkariavę Platėjos miestelį netolį Atėnų. Po pirmųjų karo metu svars- 
tyklės ėmė krypti Atėnų naudai. 425 metais Atėnams pasisekė laimėti 
didelę pergalę: Peloponeso pietvakarių pakrantėje jie įsirengė placdar- 
mą ir privertė pasiduoti spartiečių garnizoną, stovintį „priešais, Sfakte- 
rijos saloje. Si kapituliacija labai pakirto Spartos autoritetą. Jau ir taip 
Spartai vis labiau trūko žmonių, todėl ji pasiūlė taiką, tačiau nuo sėk- 
mės išpuikę atėniečiai kėlė išpūstus reikalavimus ir praleido gerą pro- 
ga. Netrukus jiems vėl ėmė nesisekti: energingas Spartos karvedys Bra- 
sidas šiaurėje, Trakijos pakrantėje, iki tol saugiame Atėnų užnugaryje, 
padarė naują frontą. Spartiečių laimėjimai užtraukė tremtį prieš juos 
išsiųstam atėniečių karvedžiui Tukididui, kuris vėliau išgarsėjo kaip is- 
torikas. 422 metais pats Kleonas su naujomis jėgomis pasirodė šiaurėje, 
tačiau lemiamos kautynės prie Amfipolio baigėsi spartiečių pergale. 
Abu karvedžiai, karo politikos gynėjai savo kraštuose, krito mūšio lau- 
ke. Senkant abiejų šalių jėgoms, brendo sąlygos taikytis, ir 421 me- 
tais — daugiausia Nikijo energingomis pastangomis — taika buvo pasi- 
rašyta. Padėtis vėl pasidarė maždaug tokia, kaip buvo prieš karą. 
Suprantama, kad abipusio išsekimo sąlygotos paliaubos negalėjo būti ilga- 
laikės. Ėmus šiauštis saviems sąjungininkams, Sparta vienu metu jau 
norėjo šauktis į pagalbą Atėnus, tačiau abipusis nepasitikėjimas ir dar 
neįvykdytos taikos sąlygos netrukus susitarimą pavertė niekais. Ir la- 
biausiai dėl to, kad nuotaikos Atėnuose visiškai pasikeitė. Jos labai 
dažnai priklausė nuo jaunojo Alkibiado, kuris tuo metu ėmė veikti Atė- 
nų visuomenės gyvenime. 

Anksti likęs našlaitis, kilmingos giminės berniukas, išauklėtas dė- 
dės Periklio namuose, grožiu, narsa ir išmintimi toli pranoko vienme- 
čius. Ir vyrai, ir moterys juo žavėjosi, pro pirštus žiūrėjo į dažnai kone 
skandalingą, ekscentrišką jo elgesį, o jaunuolio tauškalus, už kuriuos 
kitas kalbėtojas būtų išjuoktas, gyrė, sakė, kad jie labai įdomūs. Net 
originaliausias tų laikų mąstytojas Sokratas pagerbė jį savo draugyste 
ir ilgai laikė mylimiausiu mokiniu, nors Alkibiadas gana greitai ėmė ei- 
ti ne tais keliais, kuriuos rodė dorovingasis mokytojas... 

Alkibiadas svajojo užimti ypatingą padėtį valstybėje, būti toks kaip 
Periklis! Jis troško iškilti virš kitų, mėgautis valstybės galvos populia- 
rumu ir didybe, bet neužsikrauti sau ant pečių nei pasiaukojimo, nei 
atsakomybės. Jo politika išreiškė agresyviausių, ekspansijos siekiančių 
Atėnų vergvaldžių interesus, ypač pirklių, norinčių paveržti iš Korinto 
prekybą su vakarine Viduržemio jūros dalimi. Dauguma atėniečių kaip 
užburti sekė paskui Alkibiadą pražūtingu keliu. 

Sąjunga su Argu ne tiek davė naudos, kiek pablogino Atėnų ir Spar- 
tos santykius. Visiškai nutraukti ryšius iš pradžių nesiryžo abi pusės, 
bet galų gale zengê pirmuosius priešiškus žingsnius, daugiausia Atėnai. 
Niekšiškiausias buvo mažos neutralios Melo salos užpuolimas 416 metais, 
Kai salos zmones nenorėjo pasiduoti, atėniečiai visus vyrus išžudė, o 
moteris ir vaikus pardavė vergijon. 

Atėnams vis rūpėjo dar vienas užkariavimo objektas. Užėmę tur- 
tingą Siciliją, jie būtų absoliučiai įsiviešpatavę graikų pasaulyje. Tai 
padaryti agitavo Alkibiadas ir būtent jis sukėlė neregėtą visuotinį su- 
sižavėjimą šiuo karo žygiu. Kai keli mažesni miestai, norėdami atsigin- 
ti nuo galingųjų Sirakūzų, paprašė pagalbos, atsirado pageidaujama 
dingstis pradėti karą, ir 415 metų pavasarį Sicilijos link išplaukė laivy- 
nas su daugiau nei trisdešimt tūkstančių atėniečių ir jų sąjungininkų 
karių. 

Su didelėmis viltimis pradėtą žygį jau iš pat pradžių aptemdė nema- 
lonaus įvykio šešėlis. Prieš pat išplaukiant laivynui, kažkokie piktada- 
riai sumaitojo agoros hermas. Nusikaltimu labai pasipiktino liaudis, nes 
buvo skaudžiai užgauti jos religiniai jausmai. Be to, žmonės ėmė saky- 
ti, kad tai būsimų nelaimių ženklas. Šia proga pasinaudojo politiniai 
Alkibiado priešininkai ir metė įtarimą jam, nes visi žinojo, kaip jis 
lengvabūdiškai gyvena ir niekina senąsias tradicijas. Išplaukus laivynui, 
Alkibiadas gavo kvietimą grįžti namo ir stoti į teismą, tačiau nepaklau- 
sė įsakymo, pabėgo ir pasiprašė prieglobsčio Spartoje. 

Mirtinai įžeistas, keršto genamas Alkibiadas atsigręžė prieš savo tė- 
vynę ir dabar jau aktyvesnėje Spartos užsienio politikoje suvaidino 
svarbų vaidmenį. Klausydama jo patarimų, Sparta pasiuntė Sirakūzams 
pagalbą, įsiveržė į Atiką, įkūrė Dekelėjoje nuolatinę stovyklą ir ėmė 
tiesiogiai grasinti Atėnams. Galiausiai pradėjo derybas su persais, nes 
iš jų tikėjosi paramos. Gavusi pinigų, ketino pasistatyti laivyną ir to- 
liau kariauti su Atėnais. Pasekmių ilgai laukti nereikėjo. Po dvejus me- 
tus trukusių vis įnirtingesnių kovų į Siciliją pasiųsta Atėnų ekspedicinė 
kariuomenė 413 metais visiškai pralaimėjo, dauguma karių žuvo, kitų 
laukė vergija. Nuolatinė spartiečių grėsmė paralyžiavo visą ekonominį 
Atikos gyvenimą. Pradėjo šiauštis sąjungininkai, vis daugiau jų šliejo- 
si prie persų remiamų spartiečių, tad Delo sąjunga šiuo metu gerokai 
pairo. 

Skaudūs pralaimėjimai pakirto demokratijos autoritetą ir pačiuo- 
se Atėnuose, padrąsino jos priešus. Be to, nuotaiką savo laiškais drums- 
tė Alkibiadas, kuris, metęs Spartą, jau taikėsi grįžti. Atsirado viltis, kad, 
pakeitus politinę sistemą, miestas galėtų lengviau gauti persų paramą. 
Tuo galima paaiškinti, kodėl per 411 metų valstybės perversmą į val- 
džią atėjo aristokratų vyriausybė. Tačiau ji greitai žlugo, nes prie Sa- 
mo stovintis Atėnų laivynas nuo pat pradžios stojo prieš ją, ir Alkibia- 
das, kurio aristokratai neskubėjo kviestis į tėvynę, taip pat prisidėjo 
prie demokratų laivyne. Neilgai trukus, jau vėl būdamas atėniečių ka- 
riuomenės vadas, jis spartiečiams ir jų sąjungininkams sudavė kelis 
skaudžius smūgius. Alkibiadas sutramdė sąjungininkus, maždaug atsta- 
tė buvusią Atėnų hegemoniją, prie kurios silpninimo pats tiek daug bu- 
vo prisidėjęs, ir 408 metais su neregėtu triumfu įžengė į gimtąjį miestą. 
Tėvynė su džiaugsmu sutiko sūnų paklydėlį: nuosprendis buvo panai- 
kintas, o Alkibiadas paskirtas visos kariuomenės vadu. Tačiau susitai- 
kymas truko neilgai, nes nepasitikėjimas buvo pernelyg giliai įsišak- 
nijęs. Jau kitais metais po nedidelio pralaimėjimo, kuris ištiko, beje, 

tik vieną žemesnį vadą, susidūrusį su nauju nepaprastai sumaniu spar- 
tiečių laivyno vadu Lisandru, karvedys buvo atleistas ir įsižeidęs tada 
savo noru išėjo į tremtį. 

Taigi atėniečiai labai pavojingoje situacijoje neteko sumaniausio 
karvedžio. Kai 406 metais vėl puolė Sparta ir įvyko neregėtai nuostolingas 
mūšis prie Arginų salų, jie laimėjo tik nežmoniškomis pastangomis. Tačiau 
pergalę aptemdė bukapročiai politikai — kadangi neišgelbėjo per audrą. 
sudužusio laivo įgulos, laimėjusieji karvedžiai buvo nuteisti mirti, pas- 
kutinieji spartiečių taikos siūlymai atmesti. 

Spartos laivynui vėl ėmė vadovauti Lisandras, kuriam persai ne- 
šykštėjo paramos. 405 metais Helesponte, prie nedidelio Ožkų upelio 
(graikiškai ,,Aigos Potamoi") jis sutriuškino blogai vadovaujamą Atėnų 
laivyną, kuriame drausmė jau buvo pašlijusi. Karinio jūrų laivyno su- 
naikinimas nulėmė Atėnų likimą. Apsupti iš sausumos ir jūros, jie dar 
keletą mėnesių beviltiškai gynėsi, kol, bado mirties baimės verčiami, 
404 metų pavasarį pasidavė. 

Dar visiškai neseniai stipriam miestui nieko daugiau neliko, kaip 
priimti griežtas sąlygas. Jis prarado pirmavimą ir laivyno likučius ir tu- 
rėjo nugriauti gynybines sienas. Atėnai dar galėjo džiaugtis, kad iš pa- 
garbos seniems nuopelnams ar iš politinio apskaičiavimo spartiečiai 
nepadarė to, ko reikalavo neapykanta dega Tėbai ir Korintas, — jų vi- 
siškai nesugriovė. Be to, Atėnai turėjo vėl priimti ištremtuosius demo- 
kratijos priešus, ir šie, Spartos remiami, netrukus primetė liaudžiai aris- 
tokratų vyriausybę. Prasidėjo „trisdešimties tironų“ teroras. Oligarchų. 
režimas vykdė neteisėtas mirties bausmes, trėmė, atiminėjo turtą, ir jau. 
kitais metais jį ginklu nuvertė demokratai. Išvaduotame mieste atkur- 
tą demokratiją pripažino ir Sparta. Savo ruožtu Atėnai turėjo pripažin- 
ti Spartos hegemoniją ir laikytis jos užsienio politikos. Bet ši restauruo- 
ta demokratija buvo tik galingosios Periklio laikų valstybės šešėlis. 

Po baisių Peloponeso karo sukrėtimų ketvirtąjį amžių galima va- 
dinti polių irimo ir nykimo laikais. Po karo, trukusio tris dešimtmečius 
ir prarijusio begales žmonių ir materialinių gėrybių, labai išryškėjo nu- 
niokoto ir nusilpusio graikų pasaulio prieštaravimai. 

Gana greitai dėl Mažosios Azijos miesų kilo karas tarp nugalėtojos 
Spartos ir jos vakarykštės sąjungininkės Persijos. Persų pinigai, ką tik. 
padėję Spartai laimėti pergalę, dabar atsigręžė prieš ją pačią. Atėnai, 
Argas, Tėbai, Korintas — tos valstybės, kurios taip neseniai buvo mir- 
tini priešai! — gavę iš persų paramos, sukilo prieš Spartos hegemoniją. 
Permainingame kare, kuris truko nuo 395 iki 386 metų, Spartos viešpa- 
tavimas jūroje žlugo, tačiau persai, pamatę, kad Atėnai vėl aisigauna 
ir mégina atgaivinti senąją sąjungą, dar sykį pakeitė politiką. Jų re- 
miama, Sparta sustiprino savo pozicijas vadinamąja Antalkido taika. 
Taip praminta ji buvo todėl, kad, ją sudarant, didelį vaidmenį atliko 
spartiečių politikas Antalkidas, tačiau kitas pavadinimas „karaliaus tai- 
ka" tikslesnis, nes persų karalius, laidavęs susitarimą, ja ir padiktavo. 
Po šios taikos graikų valdos Mažojoje Azijoje teko persams, graikų 
polių autonomija liko garantuota, o Spartos galia — nepaliesta, tačiau 

graikams buvo uždrausta daryti sąjungas, kurios galėtų būti nukreiptos 
pries Persiją. 

O Spartai atsirado naujas galingas varžovas — Tėbai, kur 379 metais 
į valdžią atėjo demokratai. Naujosios sistemos vadai Epaminondas ir 
Pelopidas įvairiais būdais atremdavo dažnus spartiečių puldinėjimus. 
Mūšyje prie Leuktrų 371 metais Tėbai, panaudoję naują kautynių ri- 
kiuotę, „įkypąjį pleištą“, laimėjo didelę pergalę ir išsivadavo iš Spartos 
hegemonijos. Per kitų metų kovas Peloponeso sąjunga suiro, ir Sparta 
neteko gerokai savo teritorijų. Kol Tėbai stengėsi įsigalėti daugiausia 
žemyne, Atėnai, naudodamiesi proga, bandė atkurti jūrų sąjungą, žino- 
ma, iš anksto žadėjo, kad jos nariams, dar nepamiršusiems praėjusio šimt- 
mečio pamokų, teisės bus garantuotos. Tėbų hegemonija tvėrė neilgai 
ir baigėsi 362 metais po mūšio prie Mantinėjos. Paskutinę didesnę perga- 
lę jie iškovojo vadovaujami Epaminondo, deja, Kautynėse tada žuvo pats 
karvedys. Antrajai Atėnų sąjungai irgi nebuvo skirta ilgai gyvuoti. Vėl 
užsimoję valdyti ir pavergti kitus, Atėnai sukiršino prieš save stipriausius 
sąjungininkus. Vadinamajame „sąjungininkų kare“ 357—355 metais są- 
junga sužlugo. Graikų valstybės gaišino jėgas nuolatinėse brolžudiškose 
kovose, tačiau neramumai, nestabili užsienio politika buvo tik dalis vi- 
suotinės krizės, apėmusios ketvirtojo amžiaus Graikiją. 1 

Dar visai neseniai tokia tvirta polių sandara ėmė griūti. Ukyje nuo 
antrosios penktojo amžiaus pusės įsigalėjo vergų darbas, dėl to vis blo- 
gėjo iš savo rankų darbo gyvenančių smulkių gamintojų padėtis. Jų 
vaidmuo sumažėjo, nes laisvoji darbo jėga kaskart labiau buvo išstumia- 
ma iš gamybos. Be to, ėmė plisti aristokratų skleidžiama fizinio darbo 
panieka. Ankstesniais šimtmečiais Atėnuose už dykaduoniavimą buvo 
baudžiama, ir Periklis, reikšdamas valstybės piliečių nuomonę, sakė: ,,Sa- 
vo neturto niekas neturi gėdytis, nebent tas, kuris į jį pateko per savo 
tingéjima". Įstatymas, reikalaująs bausti kiekvieną, kas pasišaipys iš dir- 
bančio laisvo piliečio, galiojo ir dabar, tačiau vis daugėjo tokių, kurie 
niekino darbą, laikė jį vergų prievole. 

Nuo ketvirtojo amžiaus ėmė spartėti turto koncentracija, saujelė šei- 
mų neapsakomai pralobo, o didžiulės masės piliečių nuskurdo. Taip su- 
griuvo visuomeninis antikinės demokratijos pamatas, iširo klasinė verg- 
valdžių ir smulkiųjų gamintojų sąjunga. Aštrėjant socialiniams priešta- 
ravimams, prasidėjo ilgos, kaskart vis nuožmesnės vidaus kovos. Nesi- 
liovė Nuolatiniai iš vidaus paralyžiuotų polių tarpusavio karai, bet vis 
mažiau laisvų piliečių buvo karių eilėse; jie nenorėjo kariauti, į jų vie- 
tą vis dažniau stodavo samdiniai, rekrutuojami iš nuskurdusių sluoksnių 
ir politinių bėglių. Partijų kovų sumaištyje kai kuriuose miestuose vėl 
iškildavo tironai, jie irgi remdavosi samdiniais. Bet ši tironija, lyginant 
su senąja, dabar buvo politiškai reakcinga. 

Graikų miestų valstybių padėtis diena dienon blogėjo. Tai matė visi, 
bet išeities kiekvienas ieškojo savaip. Buvo tokių, kurie ėmė kurti uto- 
pijas. Taip atsirado gausybė naujoviškų valstybės gyvenimo pertvarkymo 
planų — nuo Aristofano linksmos turto bendrumo sampratos iki Platono 
sustabarėjusios, spartiečių pavyzdžiu organizuotos filosofų valstybės. 

Šiuose planuose siūlyta ne tik panaikinti skolas, išdalyti žemę, bet ir 
kalbėta apie turtinę lygybę, net apie turto bendrumą. Be abejo, tokioms 
idėjoms labai priešindavosi turtingieji. Poliai nebegalėjo susidoroti su 
vidiniais prieštaravimais, vis daugiau žmonių nusivildavo tradicine vals- 
tybės forma, todėl vis stiprėjo balsas, reikalaujantis tvirto, vieningo va- 
dovavimo — net ir monarchijos. Visuotinėje polių vidaus ir tarpusavio 
suirutėje visi laukė jėgos, kuri įvestų tvarką, ramybę, tačiau to padaryti 
jau nepajėgė nė viena graikų valstybė. Trokštamos „visuotinės taikos" 
neatnešė ir daug kartų daryti mėginimai suvienyti visas graikų valsty- 
bes. Pagaliau Isokratas, norėdamas sutelkti graikų valstybes, pasiūlė vi- 
soms kartu pradėti karą su persais. 

Esant tokiai padėčiai, graikų istorijoje iškilo nauja jėga — Makedoni- 
ja, valdoma jauno karaliaus Pilypo II. Pirmiausia ji prarijo graikų miestus 
Trakijos pakrantėje. Jau tada išaiškėjo Makedonijos ir Atėnų priešišku- 
mas, kuris vėliau vis aštrėjo. Šiaurėje stiprėjančiai pusiau graikiškai, 
pusiau barbariškai karalystei užkariavimo planus padėjo vykdyti daugelis 
graikų. Demokratijos priešai iš turtingųjų šeimų, gobšūs grobikiško žy- 
gio prieš persus rėmėjai, graikų vienybės ir taikos išsiilgę svajotojai — 
visi vienodai siekė Makedonijos karaliaus draugystės ir paramos. Tiesa, 
dar buvo nemažai žmonių, daugiausia Atėnuose, kurie nuoširdžiai ir 
šventai laikėsi tėvų paliktos demokratinės valstybės formos, polių ne- 
priklausomybės; jų priešaky stovėjo Žymiausias graikų oratorius Demos- 
tenas. Tačiau šaukimas atsigręžti į šlovingą praeitį ir jos idealus nebe- 
galėjo išgelbėti vidinių prieštaravimų draskomų miestų valstybių. 

Vadinamasis Šventasis karas 356—346 metais pr. m. e. su Fokide, ku- 
ri užgrobė Delfų šventyklą, davė Makedonijos karaliui Pilypui II dings- 
tį įsikišti į graikų reikalus. Po kelių nesėkmių iš pradžių jis pajungė Te- 
saliją, paskui palaužė Atėnų remiamos Fokidės pasipriešinimą ir kaip 
Delfu gynėjas įsiviešpatavo Vidurinėje Graikijoje. Atėnai iš pradžių su- 
darė taiką su makedonieCiais, tačiau Demosteno kurstoma karo partija 
ruošėsi naujam jėgų išbandymui. 340 metais taika buvo nutraukta. Le- 
miamose kautynėse 338 metais prie Cheronėjos makedoniečiai sumušė 
jungtinę graikų kariuomenę, kurioje daugumą sudarė atėniečiai ir tėbie- 
čiai. Šiose kautynėse graikų valstybės galutinai prarado nepriklausomy- 
bę. Po metų Pilypas II atvyko į panheleninį Korinto kongresą jau kaip 
vyriausias visos Graikijos sąjungos karvedys ir ėmė ruoštis karo žygiui 
prieš persus. Jo nužudymas užtęsė šio plano vykdymą tik keletą metų. 

Pilypo II sūnus Aleksandras, prieš tai numalšinęs vieną graikų su- 
kilimą, 334 metais persikėlė į Mažają Aziją pradėti nematyto užkariavi- 
mo žygio. Tas žygis nulėmė visą tolesnę istorijos raidą, istorijos, kurioje 
Atėnams, kaip ir kitiems graikų poliams, teko jau antraeilis vaidmuo. 

„Bet visi Graikijos, pirmiausia Atėnų, istoriniai laimėjimai nepražu- 
vo ir po krašto politinio žlugimo. Makedoniečių pergalė ir Persų karalys- 
tės užkariavimas pradėjo helenizmo epochą, kurioje graikų kultūra iš- 
plito, įsiskverbė į kitas kultūras, o kartu ir pati pasisavino svetimų ele- 
mentų“. 

ATĖNŲ ANTIKOS DEMOKRATIJA 


Po Atėnų istorijos apžvalgos dabar kiek įdėmiau pažvelkime į jų po- 
litinį gyvenimą klestėjimo laikais. Kaip atrodė Atėnų valstybė penktajame 
ir ketvirtajame amžiuje pr. m. e., kaip veikė Atėnų demokratija, kuri var- 
du ir esme pirmoji davė pasauliui istorinį „liaudies valdžios“ pavyzdįė 

Ankstesniame skyriuje apžvelgėme sparčią raidą šeštajame amžiuje 
pr. M. e. nuo aristokratinės valstybės iki visiško antikos demokratijos su- 
brendimo. Šioje demokratijoje, nors ir pasikeite, gavę naują reikšmę, dar 
gyvavo įvairūs senosios santvarkos organai. Struktūriniai valstybės ele- 
mentai formaliai buvo tie patys, kaip ir po karalystės susiformavus aristo- 
kratų valstybei; jie būdingi apskritai visiems graikų poliams. Tai trejybė: 
aukščiausieji valdininkai, taryba ir tautos susirinkimas. 

Demokratija pėrėmė taip pat archontų tarybą, aukščiausiąją aristokra- 
tų valstybės kolegiją. Kaip ir praėjusiais šimtmečiais, valstybei vadovavo 
devyni archontai, tačiau tik formaliai, nes jų įgaliojimų sritis, jų reali 
valdžia nuo persų karo pradžios vis siaurėjo. Nuo 487/86 metų archontai 
jau buvo ne renkami, o skiriami burtais, iš pradžių, tiesa, tik iš dviejų pa- 
siturinčių klasių piliečių. Šis pakeitimas rodo, kad archonto parėigos vis 
mažiau siejosi su realiu vadovavimu valstybei. Praėjus trims dešimtme- 
čiams, 457/56 metais, burtais skiriami valdininkai galėjo būti ir iš trečio- 
sios klasės — zeugitų. Vėlesniais laikais be atskiro įsako teisę užimti ar- 
chonto postą gavo visi piliečiai. Buvusius apribojimus primindavo vien 
tai, kad,— kaip teigia Aristotelis, aprašinėdamas ketvirtojo amžiaus pa- 
dėtį; — nė vienas kandidatas į archontus, paklaustas, kuriai turto klasei 
priklauso, niekad nesakydavo: ,„Tetams!“ 

Periklio laikais ir ypač ketvirtajame amžiuje archontams iš esmės te- 
liko tik tradicinės, daugiausia sakralinės, pareigos; be to, jie ruošdavo 
teismui ir paskirstydavo kompetentingiems organams bylas. Tačiau iš se- 
no archontai dar vis buvo gerbiami. Kad ir nedaüg realios valdžios jie tu- 
rėdavo, kiekvienas Atėnų pilietis labai didžiuodavosi, jei burtai lemdavo 
užimti šią vietą, o praėjus vieneriems tarnybos metams — tapti areopago 
nariu. Areopagas irgi buvo tik garbinga praeities liekana; be ypatingų 
teismo bylų, jis nespresdavo jokių praktinių klausimų ir politiniams ivy- 
kiams didesnės įtakos nedarė. 

Archontų pareigos aiškiai rodo, kokios veikimo sferos būta anksčiau. 
Pirmasis archontas, tai yra archontas eponimas, kurio vardu būdavo pava- 
dinami tarnybos metai, kadaise iš tiesų buvo valstybės galva. Žodis ,,ar- 
chon" reiškia „vadovas, valdovas, regentas", tačiau klasikos laikų archon- 
tas tai ne toks valdovas, kaip vaizduojamės dabar. Jo įtakos sfera, be ke- 
lių sakralinio pobūdžio funkcijų, ribojosi visų pirma turto ir šeimos teisės 
jurisdikcija. Apie pirmykštę archonto vaidmens svarbą byloja ir tai, kad, 
pradėjęs tarnybą, jis viešai paskelbdavo pareiškimą, kuriuo patvirtindavo, 
jog valdymo metais kiekvienam garantuos nuosavybės teisę ir leis nevar- 
žomai naudotis turimu turtu. Jis spręsdavo daugumą šeimos bei turtinių 
teisės sierai priklausančių skundų ir ginčų. Tokį skundą reikėdavo įteikti 
archontui, kuris po parengtinio nagrinėjimo bylą perduodavo kompeten- 
tingam teismui. Bylos būdavo šitokios: nedoras vaikų elgesys su tėvais, 

našlaičių skriaudimas, jų turto pasisavinimas, apskritai rūpinimasis naš- 
laičiais ir našlėmis, turto eikvojimas dėl silpnaprotystės, globėjo ir valdy- 
tojo skyrimas, palikimo dalybos, daromos valdžios pareigūnų ir daug ki- 
tokių. Iš archonto sakralinių funkcijų visų pirma reikia paminėti švenčių 
rengimą ir vadovavimą joms. Svarbiausia buvo tai, kad jis skirdavo dio- 
nisijų ir targelijų choregus, kurie šventes finansuodavo patys arba, jeigu 
būtinai reikėdavo, darydavo turto mainus. Ši operacija (antidosis) įvykda- 
vo, kai choregu paskirtas pilietis savo lėšomis negalėdavo apmokėti šven- 
tės išlaidų. Tokiu atveju turėdavo pasiūlyti savo turtą kitam turtingesniam 
piliečiui ir iškilmių rengimui mainais perimti jo turtą. 

Antrasis archontas, archontas basilėjas, vadindavosi buvusio karaliaus 
vardu (basileus) ir eidavo jo sakralines funkcijas. Jis aukodavo už pilie- 
čius daugumą senų tradicinių aukų, prižiūrėdavo sakralines vietas, reng- 
davo misterijas (svarbiausios iš jų buvo Eleusino) ir lenėjas Dioniso gar- 
bei, organizuodavo su šventėmis susijusius, kadaise buvusius kulto pobü- 
džio bėgimus su deglais ir skirdavo tam reikalui gimnasiarchus. Taip pat 
spręsdavo tradicinius genties kulto klausimus ir ginčus, kilusius dėl žynių 
pareigų pasiskirstymo. Jam reikėdavo paduoti ir skundus dėl bedievystės 
(asebeia), dėl pažiūrų, prieštaraujančių oficialiam valstybės kultui. Basilė- 
jo kompetencijai priklausė ir kiti skundai, teismo procesai ir bausmės, su- 
sijusios su valstybiniu kultu, taip pat ypač sunkūs nusikaltimai, pavyz- 
džiui, žmogžudystė sunkinančiomis aplinkybėmis ar be jų; tada teisme jis 
kalbėdavo kaip visuomeninis kaltintojas. Kai nusikaltėlių bylas nagrinė- 
davo areopagas, basilėjas pirmininkaudavo. 

Trečiasis archontų kolegijos narys buvo polemarchas. Jo tikroji ir pir- 
minė veiklos sritis, vadovavimas karybai, penktajame amžiuje atiteko 
strategams. Iš daugelio pareigų jam teliko kai kurių aukų aukojimas karo 
dievams (Artemidei Agroterei ir Enialijui, t. y. Arėjui) ir vadovavimas 
gedulo iškilmėms, skirtoms mirusiems herojams paminėti. Jis taip pat 
aukomis pagerbdavo Harmodiją ir Aristogitoną, kurie nužudė tironą ir bu- 
vo garbinami kaip demokratinės konstitucijos kūrimo didvyriai. Teismin- 
gumo srityje polemarchas buvo metekų, mokesčius mokančių ateivių be 
politinių teisių, ir paleistųjų vergų viršininkas, o archontas eponimas — 
laisvųjų piliečių. Jo kompetencijoje buvo meteku ir atleistinių teisių, 
šeimos ir turtinės padėties ginčytini klausimai. 

Be eponimo, basilėjo ir polemarcho, archontų kolegijoje buvo dar šeši 
tesmotetai. Jie nuo pat pradžios daugiausia rūpinosi teisingumu ir įstaty- 
mų leidyba. Pirmučiausia kontroliuodavo įstatymus ir kiek įmanoma šalin- 
davo jų prieštaravimus; tikrindavo galiojančius įstatymus ir, atsiradus 
reikalui, siūlydavo pasenusius panaikinti, išleisti naujus. Pamatę, kad lau- 
zoma konstitucija ar siūlomi žalingi įstatymai, tesmotetai turėdavo pro- 
testuoti. Jie turėjo taip pat rūpintis, kad įsigaliotų su kitomis valstybėmis 
pasirašytos sutartys, todėl pateikdavo atitinkamus skundus, ruošdavo jų 
teisminį nagrinėjimą ir kalbėdavo teisme kaip ekspertai. 

Tesmotetai nustatydavo teismo dieną ir parinkdavo teismo tarėjus. 
Tam tikri tarėjai turėjo savo atskirus teismus, t. y. valdžios organai dirb- 
lavo kartu su priskirtais teismais. Tiek visuomeninių reikalų, tiek priva- 
ciu skundų bylas tesmotetai įvairiems teismams skirstydavo burtais. 

Jie dar pradėdavo daugelį svarbių tarnybinių bylų. Be to, pirmininkauda- 
vo, kai kas nors būdavo kaltinamas įstatymų laužymu (graphe parano- 
mon), apskųstas už priešišką valstybei veiklą (eisangelia), kai būdavo tik- 
rinama, ar valdininkai tinka tarnybai (dokimasia), pakartotinai tikrinamos 
strategų ataskaitos (euthyna). Apskritai tesmotetai vadovaudavo visiems 
teisminiams visuomeninių ir privačių bylų nagrinėjimams, jeigu tos bylos 
nepriklausydavo kito valdininko specialiai kompetencijai. 

Taigi matome, kad devyni archontai, kadaise turėję valdžią, buvę tik- 
ri valstybės vadovai, tuo metu tapo gerbiama aukštų valdininkų grupe, 
kuri iš dalies dar atlikinėjo tradicines sakralines pareigas, o praktinį vaid- 
meni atlikdavo vien teismingumo srityje. Visą svarbiausią politinę val- 
džią suėmė vėliau įsteigtoji valdininkų taryba. Kuo labiau menko 
archonto pareigų svarba, tuo galingesni darėsi dešimt strategų, kurie Klis- 
tenio konstitucijos reformos metu buvo tik kariuomenės vadai. Jų vaid- 
mens išaugimas visiškai suprantamas, nes nuo karų su persais pradžios 
nuolatinės karo padėties sąlygomis strategai ėmė vadovauti ne vien ka- 
riuomenei, bet ir finansų bei užsienio politikai. Pareigų svarba leido jiems 
be niekur nieko dalyvauti Penkių šimtų tarybos posėdžiuose, pateikti siū- 
lymus tautos susirinkimui. Beveik visi kiti pareigūnai būdavo skiriami 
burtais, o kariuomenės vadai — renkami, kadangi šias pareigas eiti galė- 
jo tik nepaprastų sugebėjimų ir neribotą tautos pasitikėjimą turįs žmogus. 

Iš principo visų strategų padėtis buvo vienoda ir visi turėjo tokias pat 
teises. Ypač iškilo tik pirmasis strategas, kurį liaudis laikė savo pasiti- 
kėjimo saugotoju ir įžymiausiu valstybės vyru. Koks svarbus buvo šis pos- 
tas, geriausiai matome iš to, kad pusantro dešimtmečio — iki nepasitikė- 
jimo krizės dėl pirmųjų nesėkmių Peloponeso kare — atėniečiai rinko 
Periklį strategu metai iš metu. Konkrečias karines užduotis dešimčiai. stra- 
tegų skirstydavo tautos susirinkimas; jis spręsdavo, kuris strategas va- 
dovaus būsimam karo žygiui, ir dažnai vieną iš jų paskirdavo vadovauti 
visai kariuomenei. Bet kartais nepaprastus įgaliojimus suteikdavo vienam 
arba keliems strategams. Strategai autokratai turėjo teisę savo sferos 
klausimus spręsti nepriklausomai nuo Penkių šimtų tarybos ir tautos su- 
sirinkimo. Iš pradžių strategų kolegija turėjo universalią bendrą veiklos 
sritį, bet dėl praktinės būtinybės ji vis labiau skaidėsi į specialias sritis. 
Jau ketvirtajame amžiuje išryškėjo šio proceso rezultatas: vienas stra- 
tegas kariaudavo su išorės priešais, kitas rūpindavosi vidaus gynyba, dar 
kiti — uostų saugumu ir t. t. Kuris strategas kokią užduotį vykdys, spręs- 
davo tautos susirinkimas. 

Suprantama, be strategų, kariuomenei vadovauti reikėjo didelio že- 
mesniųjų ir aukštesniųjų vadų korpuso. Paminėsime tik svarbiausius. De- 
šimt taksiarchų vadovaudavo atskirų filių hoplitams, du hiparchai — tūks- 
tantinei raitijai ir dešimt filarchų — atskirų filių raitelių daliniams. Tačiau 
šie vadai neturėjo jokių politinių įgaliojimų, ir jų vaidmuo buvo daug ma- 
žesnis negu strategų. 

Valdininkų buvo daugybė. Archontai garsėjo kaip už visus aukščiausi, 
tačiau iš tiesų galingesni buvo strategai. Apie archontų vaidnienį teisės 
srityje jau kalbėjome. Dabar plačiau apžvelgsime prisiekusiųjų teismus, 
bet pirmiau reikia dar paminėti vadinamuosius kaimo teisėjus (dikastai 

kata demou), kurių iš pradžių buvo trisdešimt, vėliau — keturiasdešimt. Šie 
teisėjai eidavo iš bendruomenės į bendruomenę ir smulkesnes bylas spręs- 
davo vietoje, todėl valstiečiams nereikėdavo vykti į miestą. Panašų vaid- 
meni turėjo ir taikos teisėjai (diaitetai), burtais skiriami iš vyresnių kaip 
šešiasdešimties metų piliečių. Jie siekdavo sutaikyti puses, kad aukštes- 
niems teismams nereikėtų gaišti laiko nereikšmingoms byloms. Penkių 
advokatų (eisagogeus) pareiga buvo pateikti bylas atitinkamiems teis- 
mams; jas išnagrinėti reikėdavo per vieną mėnesį. „Vienuolika vyrų“ (hoi 
hendeka) turėjo kompetenciją prižiūrėti kalėjimus, pasmerkti išaiškintus 
nusikaltėlius ir vykdyti nuosprendžius. Visuomeninių pastatų priežiūra, 
gatvių švara, turgaus nuostatų laikymusi, matų ir svorių kontrole, javų 
tiekimu rūpindavosi įvairūs tvarkos ‚organai, pavyzdžiui, šventyklų val- 

jai (hodopoioi). Jų įstaigos dažniausiai turėjo dešimt narių — po vieną 
nuo kiekvienos filės. Finansų valdininkų sąjungos iždininkai (hellenota- 
miai) tvarkė Delo sąjungos narių mokesčius, Atėnų iždininkų kolegija 
rūpinosi Partenone esančiomis sakralinėmis brangenybėmis, poletai išnuo- 
modavo muitus ir valstybės nejudamą turtą, o apodektai darydavo iš to 
gaunamų pajamų apskaitą ir kontrolę. Ketvirtajame amžiuje labai padi- 
dėjo karo iždininko ir teorikono, teatro lankymo fondų, valdytojo vaidmuo. 

Daugelis įvairių tarnybų skirstyta burtais. Turėti pilietybę, vykdyti 
valstybės piliečio pareigas ir dorai gyventi — tokios sąlygos buvo kelia- 
mos skiriamiems į daugumą tarnybų. Tik kariuomenės vadus, strategus 
ir t.t., bei vyriausiuosius finansų valdininkus, valstybės ir karo iždininkus, 
atėniečiai rinkdavo viešai vardiniu balsavimu. 

Prieš gaudamas pareigas, pilietis (tiek renkamas, tiek skiriamas bur- 
tais) būdavo patikrinamas, ar turi tam teisę. Tinkamumo patikrinimą (do- 
kimasia) paprastai darydavo liaudies teismas, o skiriant archontą — ta- 
ryba ir teismas. Taryba spręsdavo balsuodama atvirai, teismas — slaptai. 
Prieš pradėdami eiti pareigas, valdininkai turėdavo prisiekti, kad tarnaus 
sąžiningai ir gerbs įstatymus. 

Neskaitant kai kurių senesnių titulų, tarnybos apskritai buvo visuome- 
ninés. Niekas neturėjo teisės vienu metu eiti dvejas pareigas, ir niekas 
neturėjo teisės tas pačias pareigas eiti kelis kartus, išskyrus kariuomenės 
vadus. Šiuo draudimu siekta neleisti įsigalėti asmeninei valdžiai. Tai ga- 
lėjo būti ir pagrindas nuolat kontroliuoti valdininkus. Kiekvieną pritaniją 
pirmasis tautos susirinkimas svarstydavo, ar valdininkai teisingai ėjo pa- 
reigas, ir spręsdavo, ar juos palikti tarnyboje, ar atleisti ir perduoti teis- 
mui. Praėjus vienerių metų tarnybos laikui, visi valdininkai turėdavo 
duoti ataskaitą. 

Demokratinis kolektyviškumas reiškėsi tuo, kad buvo ribojama ir kon- 
troliuojama valdininkų valdžia, bet, antra vertus, jis skatino suteikti pi- 
liečiams ne tik teisių, bet ir realių galimybių atlikti pareigas. Valdininkai 
algų negaudavo, bet už praleistą visuomeninėje tarnyboje laiką jiems bu- 
vo duodamas tam tikras nelabai didelis atlyginimas. Todėl ir neturtingieji 
galėdavo atsitraukti nuo kasdieninio darbo ir atlikinėti savąsias valsty- 

bės piliečio pareigas. Tačiau kaip menkai valdininkija buvo organizuota, 
matyti iš to, kad tik karinėse tarnybose veikė tiesioginė subordinacija, 
t.y. tokia, kokios reikalaudavo būtinas rangų pavaldumas kariuomenėje; 
vieninga, gerai organizuota ir turinti reikiamų dalykinių žinių valdinin- 
kija Atėnuose negalėjo atsirasti. 

Valdymo aparato branduolį sudarė taryba (boule). Seniau aukščiau- 
sias valdžios organas buvo areopagas, kuris, kaip pagrindinė aristokratijos 
atstovybė, turėjo ir realią valdžią valstybėje. Tačiau antikinėje demokra- 
tijoje jo reikšmę, aišku, smarkiai sumenkino tautos susirinkimas ir Pen- 
kių šimtų taryba. Solono įkurtoji Keturių šimtų taryba po Klistenio kons- 
titucijos reformos padidėjo iki penkių šimtų narių: kiekviena filė burtais 
skirdavo į ją penkiasdešimt vyrų. Tarybos narys už kiekvieną tarnyboje 
praleistą dieną gaudavo penkis obolus dienpinigių ir priedo vieną obolą 
pietums. 

Daugumoje sričių, kur reikėjo dirbti nuolatos, taryba galėjo veikti 
savo nuožiūra. Taip darydama, ji nepažeisdavo tautos susirinkimo pasku- 
tinio sprendimo teisės, nes tiktai parengdavo klausimą, o paskui pateik- 
davo tautos susirinkimui. Tai kiek reglamentavo ir tvarkė tautos susirin- 
kimo darbą, Kuriam be tokios tvarkančios rankos kartais iškildavo chaoso 
pavojus. Tarybos pareiga taip pat buvo vykdyti tautos susirinkimo nu- 
tarimus. Ji turėjo laikytis tautos susirinkimo nurodymų, tačiau kartais 
susirinkimas leisdavo tarybai veikti kiek savarankiškiau ir net duodavo 
tam tikrų įgaliojimų. 

„Tarybos žinioje buvo finansiniai klausimai, ji nustatydavo valstybės 
pajamų šaltinius, tvarkė visas valstybės kasos įplaukas, įsakydavo ati- 
tinkamiems valdininkams parduoti konfiskuotą turtą, mokėjo valstybės 
skolas ir t.t. Be to, rūpinosi uostais, laivynu, raitija. Ji palaikė diploma- 
tinius santykius su užsienio šalimis, priimdavo pasiuntinius ir pristatyda- 
vo juos tautos susirinkimui, sudarydavo sutartis su kitomis šalimis, jas 
tvirtindavo iškilminga priesaika ir iškiausydavo Atėnų pasiuntinių atas- 
kaitas apie užduočių įvykdymą. „Rūpinosi ir sakraliniais reikalais, iškil- 
mių rengimu, užsakydavo statyti visuomeninius pastatus. Valdininkai duo- 
davo tarybai veiklos ataskaitas ir gaudavo iš jos reikalingų nurodymų. 
Taryba savo ruožtu duodavo finansinės veiklos ataskaitą tautos susirin- 
kimui. 

Kadangi buvo dešimt filiu, taryba irgi dalijosi į dešimt skyrių, kad, 
sprendžiant einamuosius klausimus, nereikėtų kiekvieną kartą visų truk- 
dyti. Kiekvienas skyrius iš eilės tvarkydavo reikalus vieną dešimtąją 
metų dali. Tarybos nariai, kurie skyriuose tam tikrą laiką tvarkydavo rei- 
kalus, vadinosi pritanėjai, o laiko tarpsnis, dešimtoji tarnybos metų da- 
lis,— pritanija. 

Pritanėjai kadaise burtais skirdavo pirmininką, vadinamąjį epistatą, ku- 
ris, kai posėdžiaudavo visa taryba, kartu būdavo ir Penkių šimtų tarybos 
pirmininkas, Jis vadovaudavo ir tautos susirinkimui, jei šis susirinkdavo 
jo pirmininkavimo dieną. Jo tarnybinės pareigos buvo saugoti valstybės 
antspaudą ir raktus tų šventyklų, kurios laikė iždą ir archyvą. Ketvirta- 
jame amžiuje epistato veiklos sfera buvo padalyta: prieš kiekvieną tary- 
bos ar tautos susirinkimą iš kiekvienos filės burtais būdavo išrenkama po 

Poseidono šventykla Suniono kyšuly 


DRA 3 4 
„44 MSS 


LY e NE EN 


Á 


Geometrinio stiliaus vazà su kovos vežimu. 8 a Geometrinio gerent: vaza su šermenų vaizdu. 
Atėnai, Agoros muziejus | 8a. Atėnai, Nacionalinis muziejus l 


Pas a e 


prem 


dai auksinéje mirusiojo diademoje. 8 a. Budapeštas, Dailés muziejus 


š 


wv 


SAY pp Ilo: 
r isis 
» وسسا‎ 


Gaya 
zr d odas 


a 


کد اب 


SiC 
A, 


Kūras. Apie 615—590 m. Niujorkas, Metropoliteno muziejus | 
Kūras š Suniono. Apie 615—590 m.-Atėnai, Nacionalinis muziejus 


Dipilono kūro galva. Apie 615-590 m. 
Atėnai, Nacionalinis muziejus 


Juodafigūrė taurė, kurioje vaizduojama Per- 
sėjo kova su gorgonomis. 6 a. pradžia. Pa- 
ryžius, Luvras. Apačioje — taurės fragmen- 
tas 


Vadinamoji Fransua 
vaza. Ergotimo ir 
Klitijo krateris. Apie 
570 m. Florencija, 
Archeologijos mu- 
ziejus 


Vežimų lenktynės 
žaidynėse Patroklo 
garbei. Sofilo tau- 
rės detalė. Apie 
570—560 m. Atė- 
nai, Nacionalinis 
muziejus 


ERN 


ula 
kos. Apie 575—550 m. Berlynas, 
Valstybiniai muziejai 


„Veršio nešiko" (Moschophoros) statulos detalė. Apie 575—550 m. Atėnai, Akropolio mu- 
ziejus 


Hefaistas, lydimas Dioniso ir satyrų, grįžta į Olimpą. Lido krateris. Apie 550—540 m. Niu- 
jorkas, Metropoliteno muziejus 


WURDE 
E EE 


i e 


Et 


S 


< چ ی ی کے 
5 9 
اخس a‏ 
ES‏ 
vt‏ 
cip une‏ 


UOTE 


Ajantas ir Achilas žaidžia šaškėmis. Eksekijo amfora. Apie 550—540 m. Roma, Vatikanas 


Vestuvių kortežas. Amasio tapytojo lekitas. Apie 540 m. Niujorkas, Vadinamoji Megaklio stela. Apie 
Metropoliteno muziejus | 540—530 m. Niujorkas, Metro- 
politeno muziejus | 


aa aa دو وچو نز‎ S 


4 


z 
2 
1 
š 
š 


7 
3 
: 


- 
yea 


mt‏ ون 
rr‏ بي 
as‏ و Xr iu‏ 


e Raa r +. دد‎ = iR DEAE 
Ea ED MANN le s Se سوه‎ 
j SUNL زي په وه‎ ee LTS Bo jama ja AŽ aea 


Jaunos merginos statula, vadinamoji kora su peplu. Kūras. Apie 540—515 m. Miunchenas, Valstyb 
Apie 540—530 m. Aténai, Akropolio muziejus  niaiantikos rinkiniai ir gliptoteka 


A aro id WAN 


Satyrai skina vynuoges. 
Amasio tapytojo amfo- 
ra. Apie 530—520 m. 
Viurcburgas, Martino 
fon Vagnerio muziejus 


Arimas ir sëja. Nikostenio taurës vidus. 6 a. Berly- Batsiuvio dirbtuvë. Pelika. 6 a. vidurys. Oksfor- 
nas, Valstybiniai muziejai, antikos rinkinys das, Ešmolo muziejus 


Atėnų archaikos ir klasikos laikų monetos. Buda- - Tesėjo kova su Minotauru. 6 a. vaza.-Buda- 
peštas, Nacionalinis muziejus, monetų rinkinys  peštas, Dailės muziejus - 


Jauno vyro statula (kūras) iš Anaviso. Alkmeo- Apolonas. Žalvarinis kūras, rastas 1969 m. Pirėjuje. 
nido Kroiso antkapis. Antroji 6 a. pusė. Atėnai, Apie 530—520 m. Atėnai, Nacionalinis muziejus 
Nacionalinis muziejus 


Medžioklinio šuns skulptūra. Apie 525—500 m. Atėnai, Akropo- 
lio muziejus 


Trimitininkas. Psiakso vazos figūra. Apie 520 m. Londonas, Bri- 
tų Muziejus 


ses 
= 


= 


Vyną semiantis jaunuolis ir šokantis jaunuolis. Piešiniai ant geriamosios taurės. Apie 520 m. Viena, Meno 
istorijos muziejus 


2 


E EIE 


he 
AE: 


۷۸ 


ES 


oe. SEK 


Valstybiniai antikos rinkiniai ir gliptoteka 


ان 


Ç AAS y Y euge à S SS 


Rr . x... 


x: EO pu (2 UE G E 


Andokido tapytojo amforos antroji pusė. Juodafigūrė priekinės pusės kompozicija su mažais pakeitimais 
pakartota raudonfigüre technika 
= 


Aukojanti deivė. Brigo tapytojo raudonfigūrio kiliko vidus. Šalmuotas jaunuolis su žirgu. Epikteto 
Apie 480 —470 m. Budapeštas, Dailės muziejus taurės vidus. Apie 510 m. Londonas, 
Britų muziejus 


Fleita grojanti hetera puotoje. Eufronijo psikteris (in- Raitas kilmingas jaunuolis. nre sako: 
das vynui atšaldyti). Apie 510—500 m. Leningradas, Leagros kalos (Leagras gražus). Eufronijo 
Ermitažas kiliko vidus. Apie 500 m. Miunchenas, 

Valstybiniai antikos rinkiniai ir gliptoteka 


T 


Meet 


دز لد وره وو PT‏ 


J 


las dai 


w mee "| 


٢ ٧ 


+ 
quate Pt 


^ ورن‎ ELT 


ای 


vanagai pa 


Et$iss sss 


a4 Vna obviis S iai ایام‎ 


6a 


ėnai, 


pabaiga. Atė 


tela. 
jus 


io S 
eJ 


inis 41 


Aristiono antkap 


Nacional 


iejus 


Akropolio muz 


i, 


Atena 


` 


Kora. Apie 510—500 m 


Juodafigūrė amfora su Demetra, Persefone ir Apo- Merginos prie praustuvo. Krateris, 6 a. pabaiga. 
lonu. Antroji 6 a. pusė. Budapeštas, Dailės muziejus Bario muziejus : 


€ 
A ROLE 
ehe 


Imtynininkai. Reljefas ant skulptüros cokolio. Apie 510—500 m. Atėnai, Nacionalinis muziejus 


Mergina rišasi sandalą. Taurės vidaus figūra. 6 a. Achilas tvarsto Patroklą. Sosijo kiliko vidaus kompo- 
pabaiga. Berlynas, Valstybiniai muziejai, antikos Zicija. Apie 500 m. Berlynas, Valstybiniai muziejai, 
rinkinys antikos rinkinys 


Lyra grojantis Dionisas ir šokantys satyrai. Brigo tapytojo kiliko vidaus kompozicija. Apie 500—480 m. 
Paryžius, Nacionalinė biblioteka 


Dionisas ir menadės. Kleofrado tapytojo kompozicija ant Atikos amforos. Apie 500—490 m. Miun- 
chenas, Valstybiniai antikos rinkiniai ir gliptoteka 


Satyrai linksminasi. Dūrio psik- 
teris. Apie 500—480 m. Lon- 
donas, Britų muziejus 


o taurė. Apie 490—480 m. Berlynas, Valstybiniai mu- 

Küro galva, vadinamoji ,Sviesiaplauke galva”. Apie 
480 m. Atėnai, Akropolio muziejus 


Menadé. Brigo tapytojo taurės vidaus kompozi- Po puotos. Brigo tapytojo kiliko vidaus kompozi- 
cia. Apie 480 m. Miunchenas, Valstybiniai anti- cija. Apie 480 m. Viurcburgas, Martino fon Vag- 
kos rinkiniai ir gliptoteka nerio muziejus 


Mokyklos scenos. Dūrio kilikas. Apie 480 m. Berlynas, Valstybiniai muziejai, antikos 
rinkinys 


Liejiko dirbtuvė. Taurės kompozicija. Apie 480 m. Berlynas, Valstybiniai muziejai, an- 
tikos rinkinys 


Afroditės gimimas(?). Vadinamojo Liudovisio sosto priekio reljefas. Apie 470—460 m. Roma, Termų 
muziejus 


Tripusio reljefo vidurinės dalies mitologinė scena. Apie 470—460 m. Bostonas, Dailės muziejus 

Žalvarinė Poseidono statulos galva, rasta jūroje prie Artemisijo kyšulio. Apie 470—450 m. 
Atėnai, Nacionalinis muziejus 


Gedinti Atėnė. Akropolio reljefas. Apie 470— Marsijo statula. Mirono kūrinio romėnų kopija. 

Imtynës ir kumštynës: lapitu ir kentauru kova. Krateris. Apie 460 m. Florencija, Archeologijos mu- 
ziejus 

Šukės (ostraka) su Aristido, Temistoklio, Kimono ir Periklio vardais. Atėnai, Agoros muziejus 


vyrą (išskyrus ta file, iš kurios jau buvo paimtas tvarkyti reikalų epista- 
tas) ir iš tų devynių vėl burtais renkamas proedras, kuris pirmininkauda- 
vo susirinkime. | 

Virš visų šitų įstaigų — tiek valdininkų, tiek tarybos — stovėjo aukš- 
čiausias Atėnų valstybės organas — tautos susirinkimas, eklezija (ekkle- 
sia). Jis apėmė valstybės piliečių visumą: jo narys galėjo būti kiekvienas 
Atėnų pilietis, sukakęs dvidešimt metų. Senais laikais tautos susirinkimą 
dažniaušiai šaukdavo aukštesnieji valdininkai, jeigu reikėdavo sužinoti 
jo nuomonę, ką svarbaus nutarti arba paskelbti kokį visus dominantį 
dalyką. Demokratijos laikais ši tvarka, aišku, pasikeitė: tautos susirinki- 
mas reguliariai rinkdavosi apsvarstyti einamųjų reikalų ir priimti nuta- 
rimų. Kaip jis tardavosi, smulkiai žinome iš ketvirtojo amžiaus, bet bend- 
rais bruožais tikriausiai taip buvo jau Periklio laikais. Be nepaprastųjų 
posėdžių, tautos susirinkimas rinkdavosi keturis kartus per vieną prita- 
niją, t.y. keturiasdešimt— penkiasdešimt kartų per metus. Susirinkimai 
vykdavo ant Pnikso kalvos už kelių šimtų metrų nuo Akropolio. 

Svarbiausias buvo pirmasis kiekvienos pritanijos susirinkimas. Jame 
atėniečiai aptardavo javų atsargas, turto koniiskavimą ir paveldėjimo 
klausimus, įvertindavo valstybės saugumą, balsuodavo, ar valdininkai tin- 
kamai eina pareigas, ir nagrinėdavo skundus dėl sunkių nusikaltimų vals- 
tybei (eisangelia). Paprastai pirmajame pritanijos susirinkime nuspresda- 
vo, ar Ieikia keisti įstatymus, pagrindiniame šeštosios priterijos susirin- 
kime — ar reikia daryti ostrakizmą. Atskirų pritanijų antrajame, 
trečiajame ir ketvirtajame susirinkime nagrinėdavo įvairius piliečių pra- 
šymus, religinius reikalus bei valstybės užsienio ir vidaus padėties prob- 
lemas. 

Susirinkimus šaukdavo pritanėjai arba iš jų išrinkti epistatai. Darbo- 
tvarkė būdavo paskelbiama prieš penkias dienas, o prieš pradedant svars- 
tyti klausimą, supažindinama su tarybos požiūriu (probouleuma) ir, jeigu 
tautos susirinkimas su juo sutikdavo, klausimas būdavo išspręstas taip, 
kaip siūlydavo taryba. Priešingu atveju pirmininkas skelbdavo debatus. 
Kiekvienas turėjo teise kalbėti, tačiau dažniausiai žodį tardavo partijų 
vadai, „politikai profesionalai“, kurie ir duodavo diskusijoms pagrindinį 
toną. Viešo svarstymo sąlygomis kalbėtojo talentas buvo nepaprastai 
svarbi politinės veiklos prielaida. Žymieji penktojo amžiaus politikai kar- 
tu buvo ir puikūs oratoriai: tik prisiminkime Temistoklį, Periklį, Kleoną 
arba Alkibiadą. O ketvirtajame amžiuje kalbėtojo talentas pasidarė toks 
svarbus, kad iškalbingam veikėjui atverdavo kelią į politinę karjerą. Tai 
rodo Demosteno pavyzdys. 

Visiems piliečiams garantuota nevaržoma žodžio laisvė (parrhesia) ir 
teoriškai griežtai reglamentuota susirinkimo eiga iš tiesų ne visada buvo 
pripažįstama. Kartais suirdavo net darbotvarkė, o retkarčiais susirinkimas 
virsdavo audringų, net negražių rietynių arena. Žiūrėti tvarkos turėdavo 
kiekvienas pirmininkas, kuris galėdavo pasitelkti iš buvusių valstybinių 
vergų sudarytą „lankininkų“, dažniausiai skitų kilmės, tvarkdarių būrį. 
Su mažesne netvarka jie susidorodavo, tačiau sunkiais atvejais, kurių 
retkarčiais pasitaikydavo, nieko nebegalėdavo padaryti. 

Sužinojusi tarybos požiūrį, išklausiusi kalbėtojų nuomones, liaudis at- 
skirai balsuodavo kiekvieną siūlymą. Dažniausiai susirinkusieji keldavo 
rankas (cheirotonia), o jeigu reikėdavo, spręsdavo asmens klausimą slap- 
tu balsavimu, mesdavo į urną balsavimo akmenėlius. Tautos susirinkimas 
galėjo priimti nutarimus dėl įstatymų (nomoi), dėl bendrųjų nurodymų 
arba sprendimų (psephismata) ir dėl atskirų bylų. Įstatymų leidyba tautos 
susirinkime buvo gana paini ir suvaržyta tam tikrų formalumų. Pirmaja- 
me kiekvienų metų tautos susirinkime buvo galima siūlyti išleisti naujus 
įstatymus, keisti arba panaikinti senus; kad reikia priimti ar atmesti ati- 
tinkamus siūlymus, liaudis spręsdavo atviru balsavimu. Jei priimdavo, 
siulytojas pateikdavo tarybai įstatymo projektą, kuris kartu su tarybos 
įvertinimu būdavo pateikiamas trečiajam! tų metų tautos susirinkimui. 
Tautos susirinkimo priimtą projektą gaudavo prisiekusiųjų teismas, kuris, 
vadovaujamas įstatymų leidėjų (nomotetų), nutardavo teisminio nagrinė- 
jimo tvarka. Teismo aprobuotas siūlymas įsigaliodavo kaip įstatymas. Kel- 
ti didelės svarbos pasiūlymus buvo gana rizikinga. Neteisėtus tautos nu- 
tarimus ir jų siūlytojus vienerių metų laikotarpiu galėjo kiekvienas ap- 
skųsti kvalifikuodamas kaip įstatymų pažeidimą (graphe  paranomon). 
Kaltu pripažintam apskųstajam grėsdavo didelė piniginė bauda, kai kada 
net Mirties bausmė. Kadangi Atėnai neturėjo vieningos, susistemintos ir 
užrašytos konstitucijos, šia teise kai kas galėdavo piktam pasinaudoti po- 
Titinių kovų metu. Tačiau jei siūlymo niekas neapskųsdavo, nutarimas, 
priimtas teismo, tapdavo įstatymu ir patekdavo į valstybės archyvą, t. y. 
į Metroona, dievų motinos šventyklą; ypač svarbūs būdavo iškalami ste- 
lose, kad žmonės visada juos matytų. 

Atėnų tautos susirinkimas, kaip jau minėjome, buvo ir aukščiausias 
teismo forumas. Tačiau dauguma piliečių (aišku, būdavo išimčių) naudo- 
josi teise teisti ne tautos susirinkime, o prisiekusiųjų teisme, heliėjoje 
(heliaia), kuriame dalyvaudavo šeši tūkstančiai piliečių, sulaukusių tris- 
dešimties metų. Kandidatai į šį teismą siūlydavosi patys, bet būdavo at- 
renkami burtais. Heliėjai priklausė nemaža dalis, kai kas sako, net dau- 
guma miestuose gyvenančių pilnateisių piliečių. Žinoma, bylas jie nagri- 
nėdavo ne visi kartu, o pasidaliję į grupes. Tačiau net jose dar būdavo 
po penkis šimtus narių, vadinamųjų heliastų, kartais mažiau, o ypatingais 
atvejais ir daugiau. Patį prisiekusiųjų teismą sudarė penki tūkstančiai 
burtais išrinktų piliečių, o iš šeštojo tūkstančio būdavo papildomos gru- 
pės, jei tikrųjų narių dėl kokių nors priežasčių trūkdavo. Teismams pa- 
prastai vadovaudavo nomotetai, kurie turėdavo paruošti bylas: priimti 
skundą, apklausinėti liudininkus, surinkti įrodymus. Kaip jau matėme 
anksčiau, pavyzdžiui, kalbėdami apie archontų veiklos sferas, labai ypa- 
tingais atvejais šį darbą atlikdavo kiti valdininkai. 

Reikia pasakyti, kad viešas kaltinimas (graphe) daugeliu požiūriu ge- 
rokai skyrėsi nuo civilinio ieškinio (dike). Dėl visų interesus pažeidžian- 
čio nusikaltimo kuris nors pilietis galėjo pateikti viešą kaltinimą kompe- 
tentingai įstaigai, tarybai ar tiesiog tautos susirinkimui; remiantis šiuo 
kaltinimu, prasidėdavo byla, kurią nagrinėdavo heliėja. Jei viešai apkal- 
tintasis teisme pralošdavo, piniginė bauda arba ginčijamas turtas eidavo 
valstybės naudai; gauti dalį konfiskuoto turto turėjo teisę ir kaltintojas. 

Nuosprendžio vykdymu rūpindavosi atitinkama įstaiga. Pareikšti civilinį 
ieškinį galėjo tik pats nukentėjėlis. Tokiais atvejais pirmojoje instancijo- 
je bylą nagrinėdavo vienas išrinktųjų taikos teisėjų. Tik tada, kai būdavo 
pareiškiamas protestas, byla antrojoje instancijoje patekdavo į prisieku- 
siųjų teismą. Paskirta piniginė bauda ar turtas, dėl kurio buvo pareikštas 
ieškinys, atitekdavo bylos laimėtojui, kuris turėdavo rūpintis ir nutarties 
vykdymu. Heliėja nagrinėdavo daugiausia svarbesnes politines bylas, kiti 
teismai (areopagas, efetai, kaimo teisėjai ir t. t.) — specialesnes arba ma- 
žesnės svarbos bylas. 

Vis tiek, ar būdavo nagrinėjamas civilinis ieškinys, ar viešas kaltini- 
mas, kiekvienas pilietis į teismą turėdavo atvykti pats — ir kaltintojas, ir 
kaltinamasis. Kadangi dauguma piliečių nelabai išmanė teisės nuostatus, 
neturėjo geros iškalbos, jiems reikėdavo pagalbininkų, kurie padėtų pa- 
sakyti teisme įtikinamą kalbą. Todėl visur įsigalėjo tokia praktika: pro- 
fesionalai kalbų sudarinétojai už tam tikrą atlyginimą rašydavo bylinin- 
kams kalbas, kurias šie išmokdavo ir sakydavo teisme. Šalys stengdavosi 
įtikinti teisėjus visokiausiais būdais: pavyzdžiui, atsivesdavo tėvus, žmo- 
nas, vaikus, kad šie maldavimais ir aimanavimais palenktų teismą. Teisė- 
jai, išnagrinėję bylą, slaptu balsavimu priimdavo nutartį. Jei balsų skai- 
čius pasidalydavo po lygiai, kaltinamasis būdavo išteisinamas. Kadangi 
įstatyme ne visada būdavo numatyta, kokio dydžio baudą skirti nuteista- 
jam, dažnai ir vėl reikėdavo balsuoti. Pasiūlymų dėl baudos dydžio galėjo 
pateikti tiek kaltinamasis, tiek kaltintojas. 

Atėnų justicijai daugeliu požiūrių stigo tvirto pamato. Visų pirma ne- 
„buvo vienos sistemos. Tiesa, atėniečiai turėjo Drakono ir Solono laikų 
rašytus įstatymus, bet jie, o labiausiai vis daugėjantys įvairūs jau kito 
šimtmečio įstatymai, buvo nesurinkti, nesusisteminti. Pasene ir neretai 
„vienas kitam prieštaraują teisės nuostatai dažnai sukeldavo kliūčių. Tik 
apie penktojo amžiaus pabaigą buvo bandyta kodifikuoti teisę, tačiau šis 
darbas dėl audringų užsienio ir vidaus sąlygų liko neužbaigtas. Apskritai 
bylas teismai nagrinėjo labai lėtai, iš dalies dėl painaus proceso ir dėl to, 
kad Atėnų teismai sprendė ne tik savo piliečių ir metekų bylas, bet vis 
dažniau imdavosi ir sąjungininkų bylų. 

Žmonių, kurie už valstybės piliečio pareigų ėjimą gaudavo atlyginimą, 
vėliau vis gausėjo. Netrukus po Peloponeso karo šis paprotys taip išsigi- 
mė, kad piliečiams jau imta mokėti dienpinigius už atvykimą į tautos su- 
sirinkimą. Aristotelis apie tai rašo: „Pirmiausia buvo nuspręsta už daly- 
vavimą tautos susirinkime neduoti jokio atlyginimo, tačiau kai į jį atėjo 
per Mažai žmonių ir pritanėjai ėmė sukti galvas, kaip surinkti tiek daly- 
vių, kad balsavimas galiotų, Agirijas iš pradžių mokėjo po vieną obolą, 
Heraklidas iš Klazomenų, vadinamas „karaliumi“, vėliau davė po du, o 
Po jo Agirijas — jau po tris“. Nemaloni tendencija, nors daugelis Atėnų 
piliečių tuo, be abejo, džiaugėsi. Būdingas to meto įstatymas, grasinda- 
mas mirties bausme, draudė pateikti siūlymą toerikono fondus naudoti ki- 
tiems reikalams! Demostenas ilgai kovojo, kol šitas draudimas buvo pa- 
naikintas — tik tada, kai iškilo lemtinga makedoniečių galybės grėsmė... 

Antikinės Periklio demokratijos klestėjimo laikais tokių smukimo 
reiškinių dar nebuvo. 

Patys atėniečiai, be abejo, stengėsi, kad teisėjaujantiems piliečiams 
niekas nedarytų jokios įtakos, jų nepapirkinėtų — suprantama, jau kitas 
klausimas, ar visada jiems pavykdavo to pasiekti —ir kartu visokiais bū- 
dais neleisdavo, kad kas nors imtų pinigus neatlikęs savo pareigos teisme 
ar kito tarnybos darbo. Kadangi didelės politikų pastangos pakelti vals- 
tybės piliečių savimonę ir pareigingumą ėjo niekais, imta manyti, jog 
greičiausiai į tikslą nuves teismo proceso technikos tobulinimas. Aristo- 
telis savo veikale „Atėnų politėja“ smulkiai aprašinėja teismų sudėtį, jų 
metodus ir veiklą. 

Teismai filėms būdavo skirstomi burtais: kiekvienas iš devynių ar- 
chontų ištraukdavo po filę, dešimtąją filę — tesmotetų kolegijos sekreto- 
rius. Teismo pastatas turėjo dešimt durų — kiekvienai filei atskiras. Jame 
buvo visokio inventoriaus: dvidešimt burtų traukimo mašinų (po dvi kiek- 
vienai filei), šimtas skrynių (po dešimt filei), be to, dėžių, į kurias ištrauk- 
tieji teisėjai mesdavo lenteles su asmens duomenimis, ir dvi urnos. Prie 
kiekvienų durų buvo dedama tiek lazdelių, kiek turėjo ateiti teisėjų, o 
į urnas — lygiai tiek pat „gilių“, t. y. gilės formos metalo rutuliukų. Ant 
kiekvienos gilės buvo raidė, pradedant vienuoliktąja graikų abėcėlės rai- 
de lambda; raidžių rašyta tiek, kiek tuo metu reikėdavo sudaryti teismų. 

Kiekvienas prisiekusysis teisėjas turėjo „asmens pažymėjimą“, buk- 
medžio lentelę su uzra$ytu vardu, tėvo vardu ir demo vardu, nes oficia- 
liai Atėnų piliečiai vadindavosi, pavyzdžiui, šitaip: Demosthenes Demost- 
henous Paianieus, t. y. Demostenas Demosteno sūnus iš Peanijos demo. 
Cia vėl būdavo viena iš pirmųjų dešimties graikų abėcėlės raidžių (nuo 
alfos iki kapos). Kiekviena raidė reiškė filę, o filės duodavo maždaug po 
tiek pat teisėjų. 

Patys burtai būdavo traukiami taip. Pirmiausia tesmotetas ištraukdavo 
kiekvienam teismui raidę, imdamas ją iš skrynios, kurioje (pradedant 
lambda) būdavo tiek raidžių, kiek tą kartą reikėdavo sudaryti "teismų. 
Taip ištrauktas raides paimdavo tarnas ir iš eilės pritvirtindavo prie kiek- 
vieno teismo patalpų. Sitaip pažymėjus teismus, prasidėdavo teisėjų trau- 
kimas. Teisėjai rinkdavosi būreliais prie savo filės durų ir mesdavo sa- 
vąsias bukmedžio lenteles į skrynią, pažymėtą jų grupės raide. Kai visi 

sumesdavo, tesmotetas imdavo iš kiekvienos skrynios po lentele, kuri 
šiuo momentu atstodavo burtų kortelę. Dabar lentelės savininkas jau bū- 
davo kandidatas į teisėjus, be to, gaudavo pareigas: toliau traukiant bur- 
tus, savo grupėje tapdavo vadinamuoju „įdėjiku“. Šis keistas pavadinimas 
rodo, kad jam reikėdavo aptarnauti savotišką įtaisą, nes toliau burtus 
traukti padėdavo mašina. 

Burtų traukimo mašina buvo didelės dėžės pavidalo prietaisas. Lygioje 
priekinėje pusėje statmenai ėjo penkios išpjovų eilės. Virš kiekvienos 
eilės buvo užrašyta abėcėlės raidė: vienoje mašinoje (kiekviena filė jų 
turėjo po dvi) — A, B, I, A ir E, kitoje — Z, H, O, I ir K. Viename šone 
mašina turėjo statmeną vamzdelį su platėjančiu piltuvėlio formos viršu- 
tiniu galu; pats vamzdelis buvo toks siauras, kad archontų turimi žalvario 
kubeliai jame tilpdavo tik sudėti vienas ąnt kito. Apatinis vamzdelio ga- 
las buvo uždaromas sklende. Burtų traukimo mašinos schema atrodytų 
šitaip: 


Tad toliau burtai būdavo traukiami su šitaip sukonstruotu įtaisu ir bū- 
tent šitaip: alia grupės „įdėjikas“ imdavo iš alfa skrynios vieną po kitos 
lenteles ir kišdavo jas į alfa pažymėtą vertikalią išpjovų eilę, po vieną į 
ispjovą. Tą pat darydavo beta grupės įdėjikas su lentelėmis iš beta skry- 
nios ir visi kiti grupių įdėjikai. Kai jie sukaišiodavo visas lenteles, filės 
burtų traukimui vadovaujantis archontas paimdavo kubelius — baltus ir 
juodus — r supildavo į vamzdelį mašinos šone. Vienas kubelis tekdavo 

penkiems kandidatams, todėl baltų kubelių reikėdavo įmesti penkiskart 
mažiau, negu būdavo laisvų teisėjų vietų. Visi kiti kubeliai būdavo juodi. 
Po to archontai, kiekvienas su savąja burtų mašina, imdavo traukti filės 
kandidatus; atsklesdavo sklendę vamzdelio apačioje ir leisdavo iškristi 
vienam kubeliui. Jei pirmasis iškrisdavo baltas, tai penki kandidatai, ku- 
rių lentelės gulėdavo apatinėse burtų mašinos išpjovose, jau būdavo iš- 
rinkti teisėjais ir, pašaukti vardais, galėdavo pereiti už grotelių, atitve- 
riančių teismo posėdžių salę. Jei iškrisdavo juodas kubelis, tai tos eilės 
lentelių savininkai šįkart nepatekdavo į teisėjus, atsiimdavo lenteles ir ga- 
lėdavo išeiti. 

Tačiau išrinktieji dar ne tuojau pradėdavo darbą. Juos šaukdavo po 
vieną, iškviestasis atsiliepdavo ir, paėmęs iš urnos gilę, iškeldavo į vir- 
šų, kad ant jos parašytą raidę pamatytų pirmininkaujantis archontas ir 
galėtų įmesti iškviestojo lentelę į skrynią su tokia pat raide, kokia pa- 
rašyta ant gilės. Šitaip daryta tam, kad kiekvienas eitų dirbti į tą teismą, 
kurį lėmė burtai, o ne ten, kur pats užsimanys, ir kad niekas nepatektų 
į teismo sudėtį kartu su tais, su kuriais norėtų. Šalia archonto stovėdavo 
tiek skrynių, kiek tą dieną reikėdavo sudaryti teismų. Ant kiekvienos 
skrynios būdavo raidė, burtais ištraukta tam teismui. 

Po archonto pašauktasis rodydavo gilę jo tarnui ir tik tada jau eidavo 
už grotelių. Tarnas iteikdavo jam dažytą lazdelę — tokios pat spalvos kaip 
ir teismo spalva, būtent tokios, kokia buvo parašyta ir raidė ant gilės. 
Teismų spalvą rodė viršutinė durų stakta. Tad kiekvienas burtais paskir- 
tas teisėjas galėjo eiti tik į tą teismo patalpą, kurios spalva sutapdavo su 
jo lazdelės spalva ir kuri turėdavo tokią pat raidę kaip ir gilė. Kai įeida- 
vo, tam tikras, irgi burtais išrinktas, asmuo įteikdavo jam kortelę (sym- 
bolon); tai buvo savotiškas teisėjo darbo pažymėjimas, kuris duodavo tei- 
sę gauti dienpinigius. Šitaip susirinkę į teismo patalpą, teisėjai pagaliau 
susėsdavo iš eilės. 

Po to jie pradėdavo ruoštis tiesioginiam savo darbui. Dar tik ruoštis! 
Jeigu burtais išrinktųjų narių teismuose būdavo tiek, kiek reikia, tada 
pirmajame teisme būdavo statomos dvi rinkimų urnos ir paruošiami žal- 
vario kauliukai su atskirų teismų spalvomis bei kiti kubeliai su užrašy- 
tais teismo procese dalyvaujančių įstaigų pavadinimais. Dabar būdavo 
burtais išrenkami du tesmotetai. Vienas paimdavo spalvotuosius kubelius, 
kitas tuos, ant kurių užrašyti įstaigų vardai, ir abu iš eilės eidavo prie 
urnų; vienas sumesdavo savo kubelius į vieną, kitas - į kitą urna. Pas- 
kui būdavo paeiliui paskelbiami iš urnų ištrauktieji kubeliais pažymėti 
teismai ir įstaigos. Pirmasis ištrauktas valdininkas būdavo skiriamas pir- 
majam ištrauktam teismui, antrasis — antrajam ir taip toliau burtų trau- 
kimo eilės tvarka. Taigi nė vienas valdininkas iš anksto nežinodavo, ku- 
riame teisme dalyvaus, kai bus nagrinėjamos bylos. Kiti įvairias pareigas 
einantys teismo nariai irgi būdavo skiriami burtais paskutinę minutę. Kai 
teisėjai išsiskirstydavo į savo teismus, visuose pirmininkaujantis valdinin- 
kas imdavo iš kiekvienos skrynios po lentelę, kad būtų dešimt žmonių, 
t. y. iš kiekvienos filės po vieną. Jas sumesdavo į tuščią dėžę, paskui val- 
dininkas iš penkių pirmiausia išimtų ištraukdavo vieną, kuris turėdavo 
prižiūrėti laiką matuojantį vandens laikrodį, o kiti keturi — balsavimo 


akmenėlius. Taigi niekias negalėdavo iš anksto papirkti vandens laikrodžio 
arba akmenėlių prižiūrėtojų. Kitas penketas nustatydavo tvarką, kur ir 
kada teismų nariai, suskirstyti pagal files į mažas grupes, galės be gaiša- 
ties ir grūsties atsiimti dienpinigius. Beje, ši naudinga tvarka turėjo už- 
kirsti kelią ne vien galimiems arba realiems piktnaudžiavimams. 

Pagaliau priėjome prie tiesioginės teismo veiklos. Ji buvo reglamen- 
tuota taip pat kruopščiai kaip ir pasiruošimas. Arčiau susipažinkime ir su 
viena kita įdomesne smulkmena. 

Sakykime, kad tai dienai paskirtų bylų nagrinėjimas prasidėjo, abi ša- 
lys iškviestos. Jeigu civiliniai ieškiniai — per dieną reikės išnagrinėti ke- 
turias bylas. Jeigu viešas skundas — tada nagrinėjama tik viena byla ir 
daromas nuosprendis. Viso pasaulio bylininkai mėgsta ilgai kalbėti, o tem- 
peramentingi šių pietų krašto sūnūs tuo labiau. Todėl savaime supran- 
tama, jog abi šalys turi prisiekti, jog kalbės tik apie reikalą! Pernelyg 
dideliems plepiams sudrausminti yra ir technikos priemonių: griežtai: nusta- 
tyta kalbėjimo trukmė kontroliuojama vandens laikrodžiais (klepsidro- 
mis). Tai didžiuliai indai su ištekamaisiais vamzdeliais. Į klepsidras įpiltas 
tam tikras kiekis vandens, ir kol jis ištekės, galima sakyti kaltinamąją ar 
ginamąją kalbą. Kalbėjimo laikas priklauso nuo bylos svarbos, o tą jos 
svarbą lems vertybė, dėl kurios šalys bylinėjasi. Bylose dėl daugiau kaip 
penkių tūkstančių drachmų kaltintojas gali kalbėti dešimt chusų (chu- 
sas — chous — geri trys litrai, kurie, kaip dabar nustatyta, ištekėdavo per 
tris minutes), gynėjas — tris chusus. Bylose dėl penkių tūkstančių — tūks- 
tančio drachmų duodama atitinkamai septyni ir du chusai, bylose dėl ma- 
žiau negu tūkstančio drachmų — penki ir du chusai ir šeši chusai vadina- 
mųjų priteisimo ieškinių bylose, kur nėra ginamosios kalbos. Kalbėjimui 
skirto laiko žiūrima labai skrupulingai. Vandens laikrodžio prižiūrėtoju 
išrinktas pilietis tuojau pat užkemša vamzdelį, kai tik raštininkas ima 
skaityti įstatymą ar liudininkų parodymus, kurie iš esmės nesisieja su 
bylos kalba ir dėl jų kalbėtojo laikas neturi sutrumpėti. Kitaip daroma 
vadinamąją nustatytą teismo dieną. Tada laikrodis nestabdomas. Viešuo- 
se visą dieną trunkančiuose procesuose trečdalis laiko skiriama kaltini- 
mui, trečdalis — gynybai, o dar vienas trečdalis — nuosprendžio skelbi- 
mui ir bausmės dydžio nustatymui. Netgi nurodyta, kad tokiais atvejais 
laiką reikia matuoti pagal Poseidono mėnesio dienos ilgį. Poseidonas — 
žiėmos mėnuo, atitinkąs antrąją mūsų gruodžio ir pirmąją sausio pusę, 
taigi diena tada trumpiausia ir Atėnuose trunka apie pusdešimtos valan- 
dos. 

Dar būta daugybės ir smulkmeniškų, ir svarbių taisyklių, bet čia pakal- 
bėsime apie tai, kaip teismuose balsuota. Mat balsavimas labai dažnai lem- 
davo stambesnių ar smulkesnių bylų baigtį, o kartais būdavo ir lemtingas 
teisiamajam. Prisiminkime, kaip po mūšio prie Arginų buvo nuteisti ka- 
riuomenės vadai arba Sokratas... Balsuota vadinamaisiais balsavimo ak- 
menėliais. Akmenėliai (arba pupos) naudoti tik senais laikais; ketvirtaja- 
me amžiuje, kada balsavimą nuodugniai aprašė Aristotelis, „,„akmenėliai“ 
buvo jau žalvariniai. Viduryje jie turėjo kotelį, kad būtų patogiau paim- 
ti. Pusė balsavimo akmenėlių būdavo pilnaviduriai, pusė — pragręžti. Bur- 
tais išrinktieji balsavimo tvarkytojai, pasibaigus teismo kalboms, išdaly- 

davo akmenėlius. Kiekvienas teisėjas gaudavo du: vieną pilnavidurį, kitą 
pragręžtą. Kadangi būdavo dalijama abiejų šalių akyse, ir vieni, ir kiti 
galėdavo tikrinti, kad niekas negautų dviejų pilnavidurių arba dviejų pra- 
gręžtų. Pasibaigus balsavimui, burtais išrinktas kontrolierius paimdavo iš 
teisėjų korteles (symbola), kurias šie buvo gavę įeidami į teismą, ir vietoj 
jų duodavo gama raide pažymėtą žalvarinę kortelę. Kadangi raidė gama 
reiškė skaičių trys, teisėjai, atlikę savo pareigas, gaudavo tris obolus (tris 
nuo Kleono laikų, o seniau — tik du). 

Pats balsavimas vykdavo taip. Teismo patalpoje stovėdavo dvi amfo- 
ros, viena žalvarinė, skirta galiojantiems balsams, kita medinė — negalio- 
jantiems. Zalvarinés amforos dangtelyje buvo tokio dydžio skylė, kad iš 
karto įkristų tik vienas balsavimo akmenėlis, kitaip sakant, kad balsuo- 
tojas priėjęs negalėtų įmesti dviejų. Prieš pat balsavimą šauklys perspė- 
davo bylininkus: „Prieš liudytojų parodymus dar galima pareikšti pro- 
testą, bet kai tik prasidės balsavimas, jau bus vėlu!“ Po to kreipdavosi į 
teisėjus ir jiems taip paaiškindavo: „Pragręežtas balsavimo akmenė- 
lis — kaltinimo naudai, pilnaviduris — gynybos!" Ir teisėjai imdavo iš ei- 
lės mesti į žalvario amforą — kiekvienas po akmenėlį tos šalies, kurią 
manė esant teisią, o į medinę amfora — antrąjį, jau nerodydamas bylinin- 
kams. Ši procedūra, matyt, trukdavo gana ilgai — prisiminkime, kad teis- 
me dažniausiai būdavo penki šimtai narių! Kai visi teisėjai baigdavo bal- 
suoti, teismo tarnai paimdavo amforą su galiojančiais balsais ir iškraty- 
davo ant skaičiavimo lentos, turinčios tiek duobučių, kiek balsavimo ak- 
menėlių, kad būtų lengviau suskaičiuoti tiek pragieztuosius, tiek pilna- 

akmenėlių rasta: pirmiausia pragręžtųjų, kuriais balsuota už kaltintoja, o 
paskui pilnavidurių, įmestų už kaltinamąjį. Kas gaudavo daugiau balsų, 
tas laimėdavo bylą; jei balsai pasiskirstydavo po lygiai — laimėdavo kal- 
tinamasis. Toks sprendimas buvo motyvuojamas vienu mitu: Orestą, ap- 
kaltintą motinos nužudymu, Atėnė irgi išteisino, nes pusė aeropago teisė- 
jų balsavo už, o pusė — prieš. 

Jeigu pasitaikydavo byla, kurioje teismui reikėdavo nustatyti ir baus- 
mės dydį, tada viskas dar ilgiau užsitęsdavo. Jau anksčiau minėjome, kad 
baudos dydį galėjo siūlyti ne tik kaltintojas, bet ir gynyba, kuri turėjo 
teisę pateikti savo pasiūlymą sušvelninti bausmę. Siūlymams abi pusės 
gaudavo po pusę chuso vandens. Pasiūlymus teisėjai taip pat balsuodavo 
ir tik tada, jau baigę savo darbą, eidavo atiduoti įgaliojimų kortelių ir 
gauti dienpinigių — kiekvienas toje grupėje, į kurią pateko burtais... 

Kadangi penktajame amžiuje visuomenės sluoksniai spontaniškai asi- 
miliavosi, o vėliau demokratinė valstybė ir sąmoningai vykdė jų lyginimo 
tendenciją, vargingiems piliečiams palengvėjo sąlygos aktyviai dalyvauti 
valstybės reikaluose. Ir ne vien todėl, kad už tai jiems imta mokėti pini- 
ginį atlyginimą. Buvo dar uždėtos turtingiems asmenims tam tikros fi- 
nansinės prievolės (leiturgiai). Tokios liturgijos, pavyzdžiui, buvo karo 
laivų aprūpinimas visais reikmenimis, liaudies švenčių ir iškilmių rengi- 

mas, t. y. jų išlaidų apmokėjimas (čia ypač svarbu būdavo sudaryti chorus 
(choregia) dramų vaidinimams), ir pagaliau labai brangiai atsieinantis 
valstybinių tarnybų ėjimas. 

Kilmingieji ir turtingieji piliečiai šias prievoles, ypač iš pradžių, laikė 
ne tiek įpareigojimu, kiek garbe ar net proga pasižymėti. Laiku atlikti 
liturgiją būdavo šlovė. Pavyzdžiui, rašoma, kad Kimonas išgarsėjo ne tik 
karine sėkme, bet ir gerokai viršytomis liturgijomis. Tačiau vėlesniais lai- 
kais, kai paaštrėjo prieštaravimai tarp vargšų ir turtingųjų, ypač sunkiai- 
siais Peloponeso karo metais, liturgijų sistema virto politiniu ginklu, kurį 
nuskurdusios masės, o dažniausiai joms vadovaują demagogai, tyčia krei- 
pė prieš turtinguosius. Pasiturintieji sluoksniai šias prievoles jau laikė naš- 
ta, neteisėtu prievartavimu ir stengėsi jų išvengti. Todėl Peloponeso karo 
pabaigojė ir po jo dukart trumpai valdžiusi aristokratų vyriausybė pir- 
miausia užsibrėžė šias išlaidas panaikinti. 

Tokiu būdu gautos Įėšos ėjo ir didžiosioms statyboms (Partenonas, 
Erechtejonas), kuriomis siekta taip pat labdarybės tikslų — duoti daugeliui 
piliečių pragyvenimą. Tačiau kaip jos padėdavo stabilizuoti valstybės 
biudžetą? Periklio valstybės klestėjimo laikais tam stabilumui negrė- 
sė joks pavojus. Valstybės pajamos buvo pakankamos, nors Atėnų pilie- 
čiai nemokėjo jokių tiesioginių mokesčių. Antikinės demokratijos supra- 
timu, tai būtų buvęs valstybės piliečių teisių ir laisvių varžymas. Nepap- 
rastai išaugęs ūkis (apie jį smulkiau kalbėsime kitame skyriuje) ir didelė 
prekių apyvarta davė daug pajamų iš mokesčių ir muitų. Pavyzdžiui, vien 
dviejų procentų muitas Pirėjuje, Atėnų uoste, net po Peloponeso karo, 
kada ekonomika sumenko, per metus duodavo trisdešimt—trisdešimt še- 
šis talentus pajamų! Be šitų įplaukų, Atėnų valstybės kasos lėšų šaltinis 
buvo kasmetinės sąjungininkų įmokos. Sąjungai kuriantis, iš jų surenka- 
mų pinigų suma siekė keturis šimtus šešiasdešimt talentų, tačiau 1 
kelis kartus buvo didinami, ir dvidešimtais penktojo amžiaus metais jų 
bendra suma, lyginant su pradine, išaugo maždaug trigubai. Buvo ir kitų 
pajamų: iš valstybinių sidabro kasyklų ir žemės ūkio valdų — daugiausia 
nuomos forma — ir t. t. Šitų pinigų užtekdavo apmokėti gerokoms, bet, ap- 
skritai imant, ne itin didelėms išlaidoms, pavyzdžiui, įvairiems piliečių 
dienpinigiams bei kaštams. Iš tų išlaidų čia paminėsime svarbiausias, Zi- 
noma, apskaičiuotas tik apytikriai. Tarybos narių atlyginimui kasmet rei- 
kėdavo apie trisdešimt talentų. Teisėjų dienpinigiai Periklio laikais suda- 
ré lygiai šešiasdešimt, o vėliau, kai buvo padidinti, — apie devyniasde- 
šimt, net šimtą talentų. Aristofanas , Vapsvose” mini (matyt, daugiau 
juokais) šimtą penkiasdešimt talentų, tačiau tokia suma galėjo būti tik 
teoriškai įsivaizduojamas maksimumas, su sąlyga, jei visi prisiekusieji 
nuolat eis tarnybą. Taigi Atėnų valstybės aparatas kainavo nedaug, ir tai- 
kos metu jo išlaikymui užtekdavo kelių šimtų talentų. Tačiau karinės iš- 
laidos, ypač karo metu, biudžetui atsiliepdavo labai negerai. Daug pinigų 
surydavo ir reprezentacinės kultūrinės išlaidos: Periklio statybos Akropo- 
lyje Kainavo daugiau kaip du tūkstančius talentų. Mažiau, bet kartu visas 
sudėjus, irgi gerokai lėšų reikėjo įvairioms šventėms. Net 410 metais, Pe- 
loponeso karo nepriteklių laiku, kai valstybės kasa vis tuštėjo, Panaténé- 
joms dar vis tiek buvo skirti šeši talentai. O švenčių Atėnai turėjo ganė- 


41 


tinai ir per jas paprasti piliečiai gaudavo gerą progą pasilinksminti valsty- 
bės sąskaita. 

nes leido ir vargingesniems atėniečiams eiti valstybės piliečių pareigas. 
Tačiau vėliau šitaip gaunamos pajamos kai kam virto vieninteliu pragy- 
venimo šaltiniu. Šis poslinkis jau Peloponeso karo metu sukėlė politinių 
nesutarimų, o ketvirtojo amžiaus krizės metu ėmė darytis grėsmingas. Net 
Periklio laikais buvo ženklų, kad piliečiai kaip tik dėl šitų pašalpų pilie- 
tines teises laiko savanaudiško materialinio pelnymosi šaltiniu. Ypač tai 
išryškėdavo, kai Atėnuose būdavo pigiai arba nemokamai dalijami javai. 
Todėl visai dėsninga, kad piliečių teisių reforma šimtmečio viduryje kaip 
tik siejosi su javų dalijimu. Ji labai aiškiai rodo Atėnų demokratijos ri- 
botumą, vis stiprėjantį siekimą atsiskirti nuo žemųjų sluoksnių. 

Žemutinio Egipto kunigaikštis Inaras, sukilęs prieš persus ir tapes atė- 
niečių sąjungininku, atsiuntė Atėnų žmonėms dovanų daugybę javų. Grū- 
dų dalybos sukėlė karštus ginčus, kurių pasekmės toli peržengė pradinį 
konflikta. Tautos susirinkime paėmė viršų požiūris, jog dalijant reikėjo 
laikytis griežtos atrankos ir javų duoti tik piliečiams. 451 metais net bu- 
vo išleistas įstatymas, duodąs teisę vadintis tikruoju Atėnų piliečiu tik 
tam, kieno abu tėvai taip pat pilnateisiai piliečiai. Šis įstatymas turėjo 
atgalinį veikimą ir todėl buvo ypač griežtas, netgi žiaurus. Pertikrinus 
piliečių sąrašus, pilietybės neteko visi (pasak nelabai patikimos legendos, 
tokių atsirado penki tūkstančiai), kurių tėvas ir motina neturėjo Atėnų pi- 
lietybės. Žmonės, dėl šio pertvarkymo pasidarę nebe piliečiai, atsidūrė 
pavojingoje padėtyje, nes galėjo kas nors įrodyti, kad pilietybę jie buvo 
gavę apgaule. O už tokį nusižengimą grėsė bausmė — pardavimas ver- 
gijon. 

Ši toli gražu nedemokratiška priemonė akivaizdžiai rodo, kad Perik- 
lio demokratija vis labiau tarnavo tik uždarai pilnateisių piliečių bend- 
ruomenei. Net miestuose, turinčiuose demokratinę konstituciją, piliečiai 
iš aukšto žiūrėdavo ne tik į vergus, bet ir į laisvuosius svetimšalius, ir tie- 
siog bijodavo pagalvoti, kad koksai nepilietis galėtų kartu su visais spręs- 
ti jų valstybės reikalus. Dalytis su kitais piliečių teisėmis buvo negirdė- 
tas dalykas, ir tokiam žingsniui jie ryždavosi labai retai, verčiami nepa- 
prastų aplinkybių. Šitokį keistą, gal net nedorą elgesį istoriškai teisingai 
įvertinsime tik žinodami, kad net klasikos laikų graikai dar laikėsi i$ اع‎ 
mininés santvarkos užsilikusių tradicijų. Vieno polio piliečiai manési esą 
ne šiaip sau teritorinis ar juridinis politinis vienetas, tam tikro valstybės 
rajono gyventojai — juos dar jungė kilmė, kaip ir senąsias gimines ar gentis, 
ir šie žmonių bendrijos ryšiai buvo šventi. Tuo iš dalies galima paaiškinti 
griežtą teisių apribojimą. Šiuos paveldétuosius aristokratiškus siekimus 
šimtmečio pradžioje skatino ir kitokie impulsai. Apskritai kalbant, seniau 
buvę platūs demokratiniai sąjūdžiai, jų pergalės atnešė piliečiams ir dau- 
giau teisių. Pavyzdžiui, Klistenis į Atėnų piliečių eiles priėmė dau- 
gelį svetimšalių, net atleistinių. Tačiau penktojo amžiaus viduryje padė- 
tis pasikeitė. Neregėtai suklestėjus amatams ir prekybai, Atėnų uostas 
Pirėjas virto savarankišku didmiesčiu, kuriame įsikūrė ir daugybė sve- 
timšalių. Judriame, klestinčiame uostamiestyje dažnai išnykdavo skirtu- 

mai tarp piliečių ir svetimšalių, tarp laisvųjų ir vergų. Senasis miestas ir 
konservatyvūs jo apylinkių gyventojai negalėjo į visa tai ramiai žiūrėti. 
Beširdišku 451 metų pilietybės įstatymu pasireiškė ne vien piliečių, ne- 
norinčių dalytis pašalpomis, egoizmas, bet ir jų piktas nepasitikėjimas 
naujais reiškiniais. 

Tačiau minėtasis pilietybės įstatymas — toli gražu dar ne viskas. Vi- 
sós Atėnų valstybinės organizacijos demokratiškumas, mūsų dienų akimis, 
atrodo labai ribotas, nes Antikos laikais visur viešpatavo įsitikinimas, jog 
apie vergų bei laisvųjų svetimšalių (metekų) pilietines ir politines teises 
negali būti nė kalbos. Be to, mažiausiai pusę Atėnų gyventojų sudarė mo- 
terys, kurios irgi neturėjo jokių politinių teisių. Tasai moterų beteisišku- 
mas klasikos amžiais ir net ilgą laiką vėliau buvo savaime suprantamas 
dalykas. Tokia ribota antikos vidaus demokratija sąjungininkų atžvilgiu, 
žinoma, buvo dar mažiau demokratiška. Bendraudami su kitomi šalimis, 
Atėnai, kaip valstybė, savinosi teisę įsakinėti ir pirmauti, nebuvo linkę lai- 
kytis lygiateisiškumo ar bent toleruoti kitų nuomone, kai reikėdavo tvar- 
kyti bendrus reikalus. Šis politinis trumparegiškumas vėliau ir pražudė 
Atėnų galią. 

Atėnų demokratijos siaurumas (nemaža gyventojų dalis neturėjo vals- 
tybės piliečių teisių, tironiškai elgtasi su sąjungininkais) šią valstybę da- 
ro labai tolimą tam, ką šiandien vadinamė demokratija. Tačiau tik taip 
žiūrėti į klasikos laikų Atėnus būtų nusižengimas istorijai ir neteisinga. 
Neabejotinas ribotumas negali sumenkinti didelio ir pozityvaus Atėrų 
demokratijos vaidmens, kurį ji atliko savo laiku ir vėliau kaip politinis 
buržuazinės visuomenės pavyzdys. Politinių teisių suteikimas visiems su- 
augusiems vyrams valstybės piliečiams ano meto sąlygomis buvo nere- 
gėta demokratija. Šis skirtumas darosi labai akivaizdus, kai Atėnus paly- 
gini su tokiomis aristokratinėmis graikų valstybėmis, kaip Sparta ar Te- 
salija, jau nekalbėsime apie Rytų despotijas, iš kurių didžiausioji, Persų. 
karalystė, buvo Atėnų demokratijos amžininkė. Net jeigu Atėnų piliečiai 
sudarė Atikos gyventojų mažumą, dalyvaujanti valdyme tautos dalis vis. 
tiek buvo gana didelė, kai imi lyginti su kitomis to meto valstybėmis. 

Istorinė Atėnų demokratijos reikšmė ta, kad ji, nors ribota, buvo pir- 
mas mėginimas klasinėje visuomenėje ir kovoje su diduomene duoti vals- 
tybės piliečiams laisvę, lygybę ir nepriklausomumą. Tai pirmasis reikš- 
mingas bandymas pasaulio istorijoje rasti žmonėms prideramą bendrabū- 
vio formą. Ji du tūkstantmečius buvo pavyzdys ir teikė idėjų pažangiems 
sąjūdžiams. 


KLASIKOS ATĖNŲ ŪKIS IR VISUOMENĖ 


Iš svarbių Graikijos ir visų pirma Atėnų laimėjimų labausiai į akis. 
krinta politiniai ir kultūriniai, kurie yra žymiausi. Spartus ūkio stiprėji- 
mas buvo politinio Atėnų iškilimo klasikos epochoje pagrindas. 

Penktajame amžiuje Atėnai buvo didžiausias Graikijos miestas, ir jį. 
apskritai vaizduojamės kaip didmiestį, kaip amatų bei prekybos centrą. 
Tačiau nepamirškime, kad net šio labai išaugusio miesto ekonomikos pa- 

matas visų pirma buvo žemės ūkis. Tai apskritai būdinga klasikos laikų 
graikų poliams. Graikų gyvenimas ilgai išlaikė savotišką agrarinį po- 
būdį, dauguma klasikos miestų valstybių gyventojų buvo valstiečiai. Po- 
liai, nors mes įpratę juos vadinti miestais, teisybę sakant, nebuvo miestai, 
nes atsirado ne dėl darbo pasidalijimo kaip dauguma amatų ir prekytos 
centrų viduramžių ir naujųjų laikų Europoje. Graikų miestas, arba po- 
lis, — bent jau savo kilme — buvo politinis tam tikros srities centras, 
miesto pobūdžio gyvenvietė, tačiau jos gyventojai vertėsi daugiausia że- 
mės ūkiu. 

Išaugęs ant archaikos pagrindo, Atikos žemės ūkis klasikos laikotar- 
piu sustiprėjo, tapo labai įvairiapusiškas, tačiau vis gausėjančios gyvuli- 
ninkystės ir žemdirbystės šakos tebesudarė vieną visumą. Auginti stam- 
biuosius raguočius jau buvo nebe taip svarbu, kaip tais laikais, apie ku- 
riuos rašoma Homero epuose. Tai natūralu: arklių ir raguočių kaimenes 
buvo galima laikyti tik keliose Graikijos lygumose: Tesalijoje, Beotijoje 
arba Masenijoje. Atikoje, kurios didžioji dalis akmeninga, arklių auginta 
nedaug — pasportuoti aristokratams, reprezentacijai. Raguočių turėta 
tiek, kiek reikėjo valstiečiams traukiamosios jėgos. Atikos žemdirbiui, 
ūkininkaujančiam mažame, iš protėvių paveldėtame sklype, labiausiai 
reikėjo poros jaučių; be šitų gyvulių jis buvo paskutinis vargšas. 

Nors stambiųjų raguočių auginimas Atikoje nebeturėjo tokios svar- 
bos kaip seniau arba kaip kitose tam verslui palankesnėse srityse, smul- 
kesnių naminių gyvulių, daugiausia avių ir ožkų, čia laikyta visur, nes 
jų bandos galėjo ganytis ir plikuose kalnuose, užimančiuose didžiąją Ati- 
kos dalį. Piemenys gyveno skurdžiai, tačiau ramiai ir palyginti lengvai, 
visų pirma tie, kurie su gyvulių kaimenėmis klaidžiojo pasienyje. (Jau 
klasikos epochos literatūroje neretai randame tokių piemenų aprašymų, 
o helenizmo laikotarpiu iš piemenų gyvenimo idealizavimo išaugo buko- 
linė poezija.) Gyvulininkystės produktai, daugiausia varškė ir sūris, mies- 
to gyventojams buvo svarbus maistas. Dar svarbesni buvo kailiai ir vil- 
nos — pagrindinė žaliava amatininkams. Gyventojai valgydavo nemažai 
kiaulienos, todėl namenka reikšmę turėjo ir kiaulininkystė. 

Pažymėtina savita verslo šaka bitininkystė, kuri Graikijoje kaip tik la- 
biausiai buvo paplitusi Atikoje. Dažnas graikų valstietis turėjo kelias bi- 
čių šeimas ir gaudavo iš jų gražaus pelno. Atikos medus garsėjo saldumu. 
Prisiminus, kad antikos laikais Rytų nendrių cukraus dar nežinota ir me- 
dus buvo bene vienintelis saldumynas, nesunku įsivaizduoti, kokią svar- 
bą prekyboje turėjo bitininkystė. 

Įvairios gyvulininkystės šakos — dar galime pridėti paukštininkystę — 
stovėjo antroje vietoje, nes užvis svarbiausia buvo žemdirbystė. Archai- 
die amžiais daugiausia auginta javų. Taip daryta ir Atėnuose, Atikos lau- 

uose, Kvieciu lengvose žemėse séta nedaug, užtat miežiai ir soros buvo 
svarbiausi javai. Iš jų miltų graikai kepdavosi pagrindinį savo maistą — 
duoną, o dar anksčiau — papločius. 

f onlu Maistui, iš dalies ir lių pašarui ski i ini 8 
mé senovés laiku Atikos SONORES. Tačiau S Alus gs 
Je, emé vis sunkiau išmaitinti gausėjančius gyventojus. Primityvūs žemės 
dirbimo būdai neleido atitinkamai didinti derliaus. Žemės gerinimu tais 

laikais beveik nesirüpinta. Tiesa, žinota, kad reikia tręšti ir drėkinti, ta- 
čiau taip daryta labai retai, o sėjomaina paplito tik helenizmo laikais. 
Iki tol buvo paliekami vien juodieji pūdymai, tad valstietis kasmet dirb- 
davo puse žemės, o kitą palikdavo pūdymuoti. Tačiau jau bandyta pūdy- 
muojančią žemę gerinti. Pavyzdžiui, Heziodas patarė pūdymą triskart per 
metus — rudenį, pavasarį ir vasarą — suarti. 

Žemės ūkio padargų naudota nedaug; svarbiausi buvo arklas, kauptu- 
kas ir pjautuvas. Archaikos laikais žemdirbiai įrankius darydavosi dau- 
giausia pačiame ūkyje — ir mažažemiai, ir didžiažemiai. Iš vieno Heziodo 
eilėraščio sužinome, kaip tada valstiečiai darydavosi arklą. Senovės poe- 
tas Mini net dvi skirtingas arklų rūšis. Vienų žambis ir grąžulas iki jungo 
būdavo iš riestos šakos, o kitų, — neradus tinkamai išaugusio medžio, — 
sudėtas iš kelių gabalų. Valstietis pats susiieškodavo žagrei tinkamą me- 
dį ir pats ją pasidarydavo; kalvis tik pritaisydavo noragą. 

Taigi graikų arklas buvo gana primityvus E vienintelis tikras 
senovės laikų laimėjimas — geležinis noragas. Sis arklas dar neturėjo ver- 
stuvo, negalėjo velėnos apversti, tik rausdavo dirvą, todėl reikėdavo ar- 
ti dukart — skersai ir išilgai. Nedaug kas pasikeitė, kai vėliau, klasikos 
epochoje, žemės ūkio padargų gamyba specializavosi ir jų atsirado įvai- 
resnių. 

Arta jaučiais ir mulais. Ne viename vazų piešinyje matome, kaip vy- 
ras, įsitvėręs arklo, varo jaučius, o iš paskos eina berniukas ir beria iš 
maišo sėklas. Pjovėjai pjaudavo pjautuvais — nukirsdavo tik pačias var- 
pas. Jei dėl blogų orų javai užaugdavo neaukšti, tada valstietis, kaip sa- 
ko Heziodas, galėdavo „imti derlių sedėdamas'. Varpas išmindavo gyvu- 
liai, o paskui valstietis iškultus javus vėtydavo, vėjas išpūsdavo pelus, o 
švarūs grūdai birdavo iant pado. Javai būdavo laikomi supilti į kaupus, 
&pglaistytus moliu, arba dideliuose induose. 

Be javų, jau archaikos laikais auginta alyvmedžių ir vynuogių, o kla- 
sikos laikais sodininkystė ėmė vis labiau kilti į pirmą vietą. Ši žemės ūkio 
šaka Viduržemio jūros kraštuose buvo tradicinė, atėjusi iš ikigraikinių 
laikų. Ypač vertinti alyvmedžiai, kurių vaisius ir iš jų išspaustą aliejų 
žmonės įvairiai vartojo maistui, apšvietimui, apsišvarinimui ir kitiems 
namų reikalams. Neatsitiktinai atėniečiai alyvmedį laikė savo globėjos 
Atėnės dovana. Pasakojama, kad deivė sukūrusi alyvmedį ir taip laimė- 
jusi varžybas su jūrų dievu Poseidonu dėl teisės valdyti miestą. Ne ma- 
žiau mégta vynuogininkystė. Vynuogių skynimas buvo tikra liaudies 
šventė. Vynuoges graikai mindavo kubiluose basomis kojomis, dainuoda- 
mi ir ritmingai trypčiodami, nelyginant šokdami. Vynuogių skynimo sce- 
nos — mėgstama vazų tapybos tema. Jų piešiniuose vaizduojamas ne tik 
zmogus, renkąs vynuoges ir geriąs vyną, bet ir vyno bei linksmybės die- 
vas Dionisas su linksmais ir gašliais palydovais — pusgyvuliais silenais 
ir satyrais. Tiesa, iki tų malonių linksmybių reikėdavo ilgai plušti. Vy- 
nuogienojų ir alyvmedžių priežiūra reikalavo daug darbo ir kruopštumo; 
vynuogyno ar alyvmedžių giraitės užveisimas trukdavo ne vienerius me- 
tus. Tačiau šis darbas duodavo vaisių ir labai apsimokėdavo. 

Klasikos laikais Atika savo javais neišsiversdavo, o vynuogynų ir 
alyvmedžių derliaus jai pakako net eksportui. Atikos vynas ir aliejus tu- 

réjo visur paklausą; ir uzantspauduotuose induose, t. y. molinėse amforo- 
se, buvo tiekiamas kitiems kraštams. Todėl Atikos žemės ūkis vis labiau 
orientavosi į šią intensyvaus ūkininkavimo formą. Senieji valstiečių 
ūkiai, daugiausia gaminę vidaus vartojimui, virto stambiais gamintojais 
nuolatiniam eksportui. Intensyvus, rinkai gaminantis ūkis ir Atėnų domi- 
navimas prekyboje laidavo Atikos valstiečiams to meto sąlygomis paly- 
ginti aukštą gerovę. 

Suprantama, kad, susiklosčius tokiai padėčiai, anksčiau vyravęs javų 
ūkis atsidūrė antroje vietoje, tačiau dėlto kokių sutrikimų nekilo, nes bu- 
vo nesunku atsivežti grūdų iš svetur. Iš Italijos, Afrikos, Mažosios Azijos, 
o daugiausia iš Juodosios jūros šiaurinių pakrančių prekybos laivai gabe- 
no į Atėnus pigius javus, kurie, beje, net buvo geresni už vietinius. Javų 
importas pasidarė toks svarbus, kad kiekvienas atėniečių laivas, vežda- 
mas bet kokį krovinį, turėdavo paimti ir tam tikrą kiekį grūdų. Antra 
vertus, priklausomybė nuo importo kėlė pavojų, nes Atėnai, per politines 
suirutes nebeįstengdami kontroliuoti pagrindinių prekybos kelių, galėjo 
staiga nebegauti javų transporto ir atsidurti bado grėsmės akivaizdoje. 
Neramiais laikais, atsirasdavo progų daug javų supirkti ir varyti nežabo- 
tą spekuliaciją. Lisijas vienoje kalboje („Prieš javų pirklius“) duoda aki- 
vaizdų pavyzdį, kaip šutvė pirklių, pasinaudodama tiekimo sunkumais, 
javus supirkinėjo, sulaikydavo, taip keldavo jų kainas ir kokiomis ener- 
gingomis sankcijomis — net mirties bausme — Atėnų valstybė mėgino 
išeiti iš sunkios padėties. 

Kalbėdami apie žemės ūkį ir tiekimą, paliesime ir tiesioginį gamtos 
turtų naudojimą. Kaip ir mūsų dienomis, Viduržemio jūros pakrančių 
gyventojai nemažai maisto gaudavo iš jūros, todėl žūklė irgi buvo svarbi 
atėniečių profesija. Be įvairių žuvų, graikai valgė ir kitus jūrų gyvūnus: 
moliuskus, sraiges, vėžius. Liaudis mėgo ne tik šviežias pakrantės vande- 
nų žuvis, bet ir sūdytas, rūkytas, kurių buvo daug atvežama iš Juodosios 
jūros regiono. 

Tačiau jūra teikė ne vien maisto, ji galėjo duoti ir kitokios naudos. 
Pavyzdžiui, jūroje buvo gaudomos purpuro sraigės, kurių kraujo reikėjo 
audinių dažams daryti. Kai kur daug pelno duodavo kempinių rinkimas. 
Si darbą galėjo dirbti tik labai užsigrūdinę ir įgudę narai. Nardyti buvo 
pavojinga, bet apsimokėdavo. 

„Svarbiausia gamtos lobių naudojimo sritis, matyt, buvo kalnakasyba. 
Atika nepasižymėjo gausiais žemės turtais, tačiau keletą brangių mineralų 
turėjo. Taip pat ir molio, kuris toks svarbus puodininkystei. Aišku, jis bu- 
vo kasamas ne kalnuose. Paminėtinos marmuro laužyklos ir sidabro ka- 
syklos. Marmuro ir, aišku, kitų ne tokių vertingų akmenų, pavyzdžiui, 
kalkakmenio, klasikos epochoje buvo labai daug sunaudojama šventyklų 
statybai ir skulptūroms. Skaldyti, gabenti ir apdirbti uolieną palyginti 
prastais įrankiais buvo sunku ir atsieidavo brangiai, bet laužyklose be 
pertrūkio ėjo darbas, o Pentelikono ir Himeto marmuras garsėjo visoje 
Graikijoje. 

Éu a ei ie epai Ada 
lyginti 1 lvo apuktu gana gausūs sidabro telkiniai, netoli paviršiaus 
palyginti lengvai eksploatuojami. Tai buvo didžiausias Ju pranašumas, nes 

graiku kalnakasiai taikë dar labai primityvius darbo metodus. Dirbdavo 
ankštose štolnëse, retai kada aukštesnėse kaip metras. Paprastais geleži- 
niais įrankiais atkirsdavo uolienos gabalus ir, norėdami rasti sidabro, dar 
ilgai juos dorodavo. Darbas buvo sunkus ir pavojingas, ypač tada, kai, 
išeksploatavus viršutines gyslas, reikėdavo kasti gilesnes šachtas. Apie 
darbo apsaugą niekas nė negalvojo. Kad sumažėtų užgriuvimo pavojus, 
štolnėse tam tikrais tarpais reikėjo palikti uolienos stulpus, bet godūs pi- 
nigams verslininkai, nuomojantys šias valstybei priklausančias kasyklas, 
liepdavo ir juos iškirsti. Teko įsikišti valstybei ir atramų griovimą už- 
drausti įstatymu. Apie darbo sąlygas galima spręsti iš to, kad ketvirtojo 
amžiaus politikas ir oratorius Likurgas pareikalavo nubausti mirtimi vieną 
kasyklų nuomotoją, liepusį iškapoti kasyklų stulpus ir taip sukėlusį nelai- 
me. Visai neatsitiktinai būtent kasyklose dirbdavo ypač daug vergų. Bet 
šio sunkaus darbo imdavosi ir nemažai laisvųjų piliečių, daugiausia no- 
rinčių greičiau išbristi iš bėdų. Už paskutinius pinigus jie išsinuomodavo 
iš valstybės kasyklų plotą, tikėdamisi gausiai rasti sidabro ir kiek prasi- 
gyventi. 

Sidabro kasyklomis Atėnų piliečiai ypač didžiavosi. Tragedijoje ,,Per- 
sai“ Eschilas, šlovindamas Atėnus, giria ne tik laisvą valsybės formą ir 
karinį pranašumą, bet ir žemės turtus: „Žėri ju kalnuos sidabras, lobis že- 
més gelmenu". Iš pradžių labai gausūs radiniai buvo laikomi dievų dova- 
na, bet kadangi sidabro kasyklos teikė žaliavos visur mielai imamoms ir 
nepaprastai vertinamoms Atėnų monetoms, toks susižavėjimas supranta- 
mas. , Tenestigs niekad... jums Lauriono pelėdų“, — sako „Paukščiuose“ 
Aristofanas, pranašaudamas atėniečiams neišsemiamus turtus. Pelėda, 
miesto herbo paukštis, aišku, puošė antrąją Atėnų monetų puse. Didesnių 
aukso gyslų Graikijoje nebuvo, todėl nebuvo ir tikros aukso ir Atikos si- 
dabro konkurencijos. Graikų valstybės kaldinosi monetas daugiausia iš 
sidabro ir vario arba iš žalvario; tik didysis Rytų kaimynas, Persų kara- 
lystė, turėjo aukso monetas, garsiąsias darikas, o Mažosios Azijos graikų 
valstybėse monetos buvo iš elektrono (baltojo aukso, sidabro ir aukso ly- 
dinio). 

Kitas būdas tiesiogiai naudoti gamtos turtus buvo medžio anglies de- 
gimas. Šis savarankiškas amatas tiekdavo kuro kitiems amatams. Atikoje, 
daugiausia jos šiauriniuose pasienio rajonuose, senovėje, taip pat klasikos 
laikais dar žaliavo dideli miškai. Žemdirbiai ir gyvulių augintojai gana 
greitai aptiko dar vieną ir patį pelningiausią pajamų šaltinį — ėmė degti 
anglis iš medžių, daugiausia iš ąžuolų. Prisiminkime Aristofano komediją 
„Acharniečiai“, kurioje angliadegių kaimo kovingumą simbolizuoja pin- 
tinė anglių. Šio amato svarba aiškintina tuo, kad geležies rūdos perdirbi- 
mas ir apskritai metalurgija negalėjo išsiversti be medžio anglies, kuria 
buvo kūrenamos lydymo krosnys. 

Dabar apžvelkime įvairius kitus amatus. Iš jų gaminių šiandien bene 
geriausiai žinomi puodžių dirbiniai. Puodžiai naudojo pigią, daug kur ran- 
damą žaliavą. Meistrai buvo labai išmaningi, kruopštūs, neapsako- 
mai įgudę ir iš tos pigios žaliavos su paprasčiausiomis technikos priemo- 
nėmis, pavyzdžiui, su žiedžiamuoju ratu, padarydavo meniškiausių daiktų. 
Siame amate ypač sunku nubrėžti ribą tarp amato ir meno. Formos tobu- 

los, vaizduojamos temos panašios, bet kiekvienas gaminys savitas: tarp 
tūkstančių išlikusių graikų vazų nerasime net dviejų visiškai vienodų. 
Vazų tapyba ilgai buvo laikoma lygiaverte didžiajam menui. Prie jos grį- 
šime, kai kalbėsime apie meną. 

Greikų ir visų pirma Atikos puodžių gaminiai turėjo pasaulinę paklau- 
są. Tai patvirtina archeologų radiniai: visose Viduržemio jūros kraštuose 
gausiai randama jų šukių. Šie indai čionai patekdavo dažniausiai ne tušti, 
o su eksportuojamu vynu ar alyva. Net labai išaugusi gamyba nevirto 
pramonine, kaip sakytume dabar. Ne tiktai puodininkystėje, bet ir visuo- 
se graikų amatuose. Meistrai savo gaminius darė mažytėse dirbtuvėlėse, 
kurios retai kada priklausydavo ne vienai šeimai. Jei kartu dirbdavo 
dešimt ar penkiolika vyrų, būdavo jau didelė puodžių dirbtuvė. 

Kitas svarbus ir kasdieniniame gyvenime labai reikalingas amatas bu- 
vo audimas. Čia naudota taip pat gana atsilikusi technika. Audimo stak- 
lės antikoje buvo beveik tokios pat primityvios kaip seniau. Verpta ir aus- 
ta daugiausia namuose, savo reikalams, dažniausiai tenai, kur gyvulinin- 
kystė (avys ir ožkos) duodavo pakankamai pigios žaliavos. Dažnai šeima 
pasigamindavo daugiau, negu jai reikėdavo, ir perteklių parduodavo. Taip 
atsirado mažų audyklų. Vienas toks įdomus, nors ir keistokas atvejis ap- 
rašytas Ksenofonto atsiminimuose apie Sokratą. 

Paskutiniaisiais Peloponeso metais, kai daugelį atėniečių ėmė 
spausti nepritekliai, Aristarchas savo draugui Sokratui pasiskundė, kad 
namie pilna giminaičių moterų, kurios neturi nei turto, nei pajamų, jis tu- 
ris išmaitinti keturiolika asmenų ir nebežinąs iš ko. Tada filosofas davė 
jam atitinkamą patarimą, o kad būtų aiškiau — parėmė jį kelių gerai be- 
siverčiančių įmonių pavyzdžiu. Aristarchas įrengė giminaitėms nedidelę 
namų audyklą, kuri greitai suklestėjo, davė ne tik lėšų visiems pragyven- 
ti, bet ir pelno savininkui. 

Tuo metu imta vis daugiau gaminti prekių rinkai. Visų pirma praban- 
giškų, ne kiekvienam kasdien reikalingų dalykų ir labai pigių daiktų, skir- 
tų patiems vargingiesiems sluoksniams. Kai kurie miestai, pavyzdžiui, 
Megara ir Miletas, virto audimo centrais. Vis labiau besispecializuojantys 
tekstilės amatai vaidino svarbų vaidmenį ir Atėnuose. 

Be vietinių gaminių, iš Rytų buvo įsivežama plonų vilnonių audinių, 
lininių drobių rūbams ir būstams įrengti, kilimams, pagalvėms ir kt. 

Atėnuose buvo gana paplitusi ir odos dirbinių gamyba. Kiek reikėjo 
vien įvairaus apavo! Kailiadirbiai ir tie, kur iš odos darė vartojimo reik- 
menis, bendradarbiaudavo. Tačiau didieji verslininkai turėjo įmonių su 
visomis dirbtuvėmis, reikalingomis įvairiems gamybos procesams atlik- 
ti. Iš odininkystės susikrovė turtą ne vienas atėnietis. Paminėsime tik po- 
litika Kleona, kuris dél savo profesijos turéjo iškesti ne viena kandžią ko- 
mediju ra$ytoju pastaba. i 
| Iš visų amatų, be abejo, svarbiausias buvo metalo apdirbimas. Šio 
lvairiaSakio amato sfera buvo labai plati — nuo paprasto kaimo kalvio 
iki menininkų, liejančių metalines statulas, iki didžiulių ginklų gamybos 
Įmonių. Tuo metu jau seniai buvo praėjusi stadija, kada kalvis gamino 
visus reikalingus metalinius daiktus. Kalviai viską tebedarydavo tik la- 
biau atsilikusiose vietovėse. Miestuose, aišku, ir Atėnuose, įvairių padar- 

gu bei namų apyvokos daiktų gamyba jau buvo specializuota: pavyzdžiui, 
vieni gamino indus, kiti peilius, treti pjautuvus ir t. t. Tačiau visose šito- 
se šakose įrankiai, apskritai imant, tebebuvo paprasti, išskyrus vieną kitą 
specialų prietaisą, atsiradę dar geležies metalurgijos pradžioje. Kalbarn* 
apie darbo organizavimą, irgi reikia pažymėti, kad dirbtuvės, turinčios 
dešimt — dvidešimt žmonių, jau buvo didelės. Tik vienintelė metalo apdir- 
bimo šaka — ginklų gamyba — turėjo dirbtuvių, tiesa, mažai, kuriose dirb- 
davo šimtas ir daugiau darbininkų. Nesunku suprasti, kodėl tokį mastą 
įgavo būtent ginklų kalyba. Čia jau matome tikrą pramonės šaką, kuri 
iš be paliovos kariaujančių valstybių nuolat gaudavo didelių užsakymų, 
neretai po keliolika tūkstančių vienetų. Žinoma, ginklų gamybą veikė 
karinės konjunktūros svyravimai. Aristofanas komedijoje „Taika“, para- 
šytoje 421 metais vadinamosios Nikijo taikos proga, piešia tokį linksmą 
paveikslą: Trigėjas, Atėnų valstietis, atneša kenčiančiai Eladai taip trokš- 
tamą taiką. Jį džiūgaudami sveikina visi taikūs amatininkai, tik ginklų 
gamintojai nesidžiaugia, nes jų laukia bankrotas. 

Pažvelkime į Atėnus ar kurį kitą didesnį graikų miestą. Dar ir šiandien 
šventyklų, salių ir teatrų griuvėsiai beveik visur byloja apie didžiulį sta- 
tybos meną, klestėjusį klasikos epochoje. Tačiau to meto statybos meist- 
rams mažai terūpėjo kuklūs piliečių būstai. (Tai pamatysime „Šiokiadie- 
nių“ skyriuje, kalbėdami apie gyvenamuosius namus). Plataus užmojo sta- 
tybų imdavosi tik bendruomenė, valstybė. Prisigabenti akmenų, juos 
apdoroti jau savaime atsieidavo brangiai, todėl privatūs asmenys tokių na- 
mų savo lėšomis statydintis nesiryždavo. Naujos šventyklos statyba bū- 
davo didžiulis valstybės darbas, ir jam. vadovaudavo speciali tam reika- 
lui sudaryta komisija. Joje visuomet būdavo dalyką išmanąs vyriausia- 
sis statybos meistras (architekton), kuris už savo triūsą gaudavo atlygi- 
nimą. Statybose kartu dirbdavo vergai ir laisvi samdomi darbininkai ir — 
kas labai įdomu — už vienodą užmokestį. 

Visose statybose reikėdavo medžio apdirbėjų, dailidžių. Ši anksčiau 
nediferencijuota profesija klasikos laikais suskilo į daugelį specialių ša- 
kų. Paprastiems namams medines dalis darydavo dailidės, o įvairius me- 
dinius namų apyvokos daiktus bei darbo įrankius — jau kiti specialistai. 
Svarbiausia dailidžių darbo sritis buvo laivų statyba. Atėnuose, toje stip- 
riausioje Graikijos jūrų valstybėje, laivų statybą kontroliuodavo val- 
džia, Kuri apmokėti išiaidas dažniausiai įpareigodavo turtingą asmenį. 
Yra ketvirtojo amžiaus rašytinių dokumentų, išsamiai pasakojančių apie 
laivų statybą, jų įrangą, kartais net apie neįvykdytus įpareigojimus ir už 
tai paskirtas baudas. Laivų statyboje dailidės dirbdavo pagal sutartis, nors 
iš tiesų šią samdą galima laikyti nepertraukiama, nes jie visą laiką tarna- 
vo valstybei, kurioje laivyba turėjo svarbiausią vaidmenį. Dirbdavo Pirė- 
juje, kur šalimais buvo didžiulės valstybinės laivų statyklos ir sandė- 
liai. 

Neužtektų vietos, jei norėtume iš eilės išvardyti visas specialias amatų 
šakas, kurios atsirado tuo metu ėmus didėti darbo pasidalijimui. Peržvelg- 
sime tiktai Periklio biografijoje Plutarcho pateiktą sąrašą amatininkų, ku- 
riems Periklis valstybinėse statybose (visų pirma Akropolio) davė darbo 
ir uždarbio. Iš sąrašo matyti, kokia daugybė specializuotų amatų įmonių 


49 


tarpo Atėnuose penktajame amžiuje. Greta dailidžių jame eina skulpto- 
riai, auksakaliai, mūrininkai, auksuotojai, dramblio kaulo drožėjai, daili- 
ninkai, emaliuotojai, graveriai ir jų tiekėjai: jūrininkai, načiai, vežikai, 
virvių vijikai, audėjai, batsiuviai, kelių tiesėjai ir kalnakasiai. O Aristo- 
fanas savo komedijoje „„Paukščiai“ išvardija amatininkus, kurie turi anks- 
ti keltis: tai kalviai, puodžiai, odadirbiai, batsiuviai, pirtininkai, liutnių 
dirbėjai, skydininkai. Šią eilę galėtume papildyti kepėjais, barzdasku- 
čiais, angliadegiais, pjautuvų dirbėjais, šalmų, šarvų bei iečių kalviais ir 
daugeliu kitų. Kaip specializacija buvo apėmusi atskiras profesijas ket- 
virtajame amžiuje, aiškėja iš vieno Ksenofonto aprašymo, kuriame jau mė- 
ginama bendrais bruožais įvertinti ekonominę darbo pasidalijimo naudą: 

„Mažuose miestuose kušetes, duris, arklus, stalus daro vienas asmuo, 
dažnai jis stato net namus ir labai džiaugiasi, kai yra pakankamai darbda- 
vių, leidžiančių jam užsidirbti pragyvenimui. Žinoma, neįmanomas daiktas, 
kad toks visų galų meistras galėtų viską puikiai padaryti. Užtat dideliuo- 
se miestuose, kur viena amato šaka verčiasi daugelis žmonių, pragyve- 
nimui užtenka ir siauros specialybės; dažnai net nereikia mokėti visų 
amato darbų: vienas siuva batus tik vyrams, kitas tik moterims, be to, 
būna ir taip, kad vienas gyvena vien taisydamas apavą, kitas jį tik sukir- 
pinėja, trečias siuva viršutinę dalį, o ketvirtas visai nieko naujo nedaro, 
tik paprasčiausiai susiuvinėja atskiras dalis. Todėl būtent tas, kuris at- 
lieka nesudėtingiausią darbą, jį padaro geriausiai“. 

Vis didėjant specializacijai, gerokai išaugo masinė gamyba, "ėmė 
ryškėti tam tikri stambiosios prekinės pramonės bruožai. Tačiau apie 
stambiąją pramonę, apie didžiulių įmonių atsiradimą galime kalbėti tik la- 
bai atsargiai. Beveik vienintelė gamybos organizacijos forma ir toliau bu- 
vo smulki įmonė, tebeturinti pagrindinius senosios šeimyninės dirbtuvės 
bruožus. Išaugusiose Atėnų amatų šakose dažnai būdavo pasitelkiamas į 
darbą vienas kitas samdomas darbininkas arba vergas, tačiau anaiptol ne- 
galime sakyti, kad nedirbdavo visa šeima. Ėmus plačiau naudoti vergų 
darbą, daugėjo „vidutinių įmonių“, jau turinčių dešimt—penkiolika vyrų. 
Tokių dirbtuvių savininkai fizinio darbo dažniausiai patys nebedirbdavo. 
Tiesa, kai kuriose amatų šakose pasitaikydavo ir didesnių įmonių, bet jos 
buvo retenybė. Apskritai imant, graikų amatų aukščiausia pakopa pasie- 
kė tokį lygį, kad vėliau jau ėmė rastis pradinės manuiaktūros fcrmos. 

Kokie gi žmonės dirbo įvairiuose visapusiškai išsiplėtojusiuose graikų 
amatuose? Iki šiol juos minėjome tik prabėgomis. Darbo jėgos davė įvai- 
riausi visuomenės sluoksniai. Klasikos laikotarpiu daugiausia darbų atlik- 
davo vergai, bet amatai — jau nekalbėsime apie žemės ūkį — vien tik 
vergais nesirėmė. Graikų amatų įrankius, darbo metodus ir organizacines 
tormas kūrė laisvi ir savarankiški amatininkai; kaip tik todėl graikų 
amatai taip ištobulėjo, o vėlesniais laikais irgi pirmavo ir išliko saviti. 

Kaip minėjome, pagrindinė gamybos organizacijos forma buvo šei- 
mos aptarnaujamos dirbtuvės, kurių dalis, augant prekinei gamybai, didė- 
Jant reikalavimams ir plečiantis rinkai, paskui virto įmonėmis ir jose jau 
dirbo samdomi darbininkai, o vėliau — daugiausia vergai. Klasikos laikais 
diduma samdomųjų darbininkų buvo svetimšaliai. Graikų poliuose ypač 
po demokratinių reformų, gyveno ne kažin kiek skurstančių ir bedarbių 

piliečių. Dauguma turėjo nedidelę nuosavybę, tad pigios ir lengvai išnau- 
dojamos darbo jėgos šaltiniu tapo vergai, kurių buvo atvežama vis dau- 
giau. Vergų būta jau mums žinomos graikų visuomenės istorijos pradžio- 
je, tačiau tik nuo antrosios penktojo amžiaus pusės jie pasidarė lemiama 
sudėtinė Graikijos ekonominės struktūros dalis. 

Kai kurie vergai į graikų valstybes patekdavo tiesioginiu keliu kaip 
karo belaisviai, bet dauguma būdavo nuperkama. Pasak vieno dokumen- 
to, graikų karo su persais Metu po Kimono pergalės prie Eurimedono 
dvidešimt tūkstančių persų kariuomenės vyrų buvo nuvaryta į vergų tur- 
gų. Graikų valstybių tarpusavio karuose į vergiją patekdavo ir daug grai- 
kų, nors pačių graikų įsitikinimu, vergais galėjo būti tik barbarai, o grai- 
ką paversti vergų — nuodėmė. Tačiau šį požiūrį, pripažįstantį teisę į laisvę 
vienos tautos žmonėms, dažnai pamindavo beatodairiškos jėgos politika 
ir ekonominiai interesai. 

Vergai buvo viena svarbiausių ir brangiausių prekių. Juos pardavinė- 
davo tam tikruose didesniųjų centrų turguose. Pirkėjas tikrindavo par- 
duodamo žmogaus kokybę kaip bet kurio kito turguje siūlomo daikto: ap- 
čiupinėdavo pasirinktojo raumenis, apžiūrėdavo dantis, teiraudavosi, ką 
jis moka. Vergai plaukė į Graikiją iš visų kaimyninių kraštų, juos mini 
beveik visi antikos rašytojai. Trakai, pasak Herodoto, parduodavo į ver- 
giją net savo vaikus. Iš Mažosios Azijos buvo atvežama į Atėnus tiek 
frygų, kad jų labiausiai paplitęs vardas Manas virto vergo sinonimu. Sun- 
ku išvardyti jų tautybes, todėl paminėsime tik vieną dokumentą, kuris 
vaizdžiai rodo Atėnų vergų etninę įvairovę. 415 metais pasibaigus hermo- 
kopidų procesui, pardavinėjamas konfiskuotas nuteistųjų turtas buvo ap- 
rašytas ir kartu įkainotas. Dalis to sąrašo išliko. Iš jo sužinome, kad me- 
tekas Kefisodoras turėjo šešiolika vergų, iš Kurių penki buvo iš Trakijos, 
trys iš Karijos, du iš Sirijos, dar du iš Ilyrijos ir po vieną iš Skitijos, Maltos, 
Lydijos ir Kolchidės (šiandieninės Gruzijos). 

Iš įvairių vietų buvo gabenami į Atėnus vergai, įvairios buvo ir jų 
kainos — nelygu sugebėjimai, darbingumas, pasiūla ir paklausa. Vergi- 
jos vaidmenį ir jos gilų įsišaknijimą Atėnų gyvenime apibūdina keli 
sakiniai iš Sokrato pokalbio, kuriame mokslininkas bando išmatuoti drau- 


ti už vergą tik be galo turtingas Nikijas, bet, reikia manyti, kad jis pirko 
patyrusį kalnakasybos specialistą ir tikėjosi išleistus pinigus greitai su- 
sigrąžinti. Neskaitant šio atvejo, kiti šaltiniai tiksliai nurodo vergų kainas 
to meto turguose — kad būtų patogiau, skaičiuota drachmamis: 200, 50, 
500, 1000 ir už kasyklų prižiūrėtoją 6000 drachmų. Palyginimui primin- 
sime, kad minėtojąų Kefisodoro vergų kainos varžytynėse svyravo nuo 
72 iki 301 drachmos (dauguma buvo įvertinta 100—200 drachmų). Kainos 
tokios žemos tikriausiai todėl, kad buvo varžytynės. 


51 


Kokiomis sąlygomis gyveno tie iš šimto įvairių vietų surinkti, atvesti 
į turgų ir galiausiai Atėnuose susitikę tūkstančiai zmoniu? Visų pirma 
vergai antikos laikais buvo visiškai beteisiai. Vadindamas juos „kalban- 
čiais įrankiais“, Aristotelis išreiškė visų vergvaldžių pažiūrą, o vienas 
Aristotelio mokinys savo traktate ,,|Oikonomika" rašo, kad vergo gyveni- 
mas susideda iš trijų faktorių: darbo, bausmių ir valgymo. Teoriškai žiū- 
rint, vergvaldžio teisė buvo neribota. Bet kuriuo požiūriu vergas buvo 
šeimininko nuosavybė: savininkas galėjo jį mušti, parduoti, net nužudyti. 
Ir šia teise naudodavosi, jei ne visada, tai gana dažnai, be jokių apriboji- 
mų, ypač ten, kur buvo lengva įsigyti vergų, buvo didelė pasiūla, o jų 
išnaudojimas žadėjo greitą ir gerą pelną. Prisiminkime kraštutinumą — 
Romos respublikos latifundijas ir kasyklas, — kur su tūkstančiais vergų 
būdavo elgiamasi kaip su gyvuliais ir kartais jie tyčia verčiami dirbti tol, 
kol numirs. Tačiau nereikia pamiršti, kad vergų padėtis įvairiomis epo- 
chomis ir skirtingose vietose buvo labai nevienoda. Tai akivaizdžiai rodo 
jų gyvenimas Atėnuose. 

Atikoje radosi plati dirva vergų darbui; žemės ūkyje, aišku, jų reikė- 
jo palyginti mažai, kadangi smulkiesiems valstiečiams (jų buvo diduma), 
net intensyviai ūkininkaujantiems ir turintiems kartais kiek daugiau že- 
mės, prireikdavo daugių daugiausia tiktai kelių svetimų žmonių, dažniau- 
siai vergų, užtat labai mielai ir gana daug jų paimdavo įvairios amatų 
dirbtuvės. Be to, kaip jau sakyta, vergai dažniausiai patekdavo į kasyk- 
las ir ten turėdavo dirbti tikrai nežmoniškai. Be to, kai kurias užduotis 
vergai atlikdavo valstybės aparate. Čia jie būdavo valstybės nuosavybė. 

Vergvaldžiai laikydavo vergų labai nevienodai. Nemaža piliečių da- 
lis — gal net dauguma — jų visai neturėjo. Užtat buvo gana daug tokių, 
kurių nedideliame ūkyje ar dirbtuvėje šeimos nariams padėdavo vienas 
ar du vergai. Kas turėjo dešimt ar dvidešimt vergų, buvo laikomas ypač 
pasiturinčiu. Štai keli pavyzdžiai. Demostenas kalboje, kurią pasakė prieš 
savo globėją, išeikvojusį palikimą, mini, kad jam tėvas buvo palikęs 
ginklų kalvę ir kad joje dirbę trisdešimt du vergai. Toliau mini dar lovų 
dirbtuvę, kurią globėjo tėvas buvo išsinuomojęs ir kurioje darbavosi dvi- 
dešimt vergų: Peloponeso karo metu labai turtingo meteko Kefalo, Perik- 
lio draugo, skydų dirbtuvėje, kaip vienoje kalboje pareiškė jo sūnus Li- 
sijas, dirbo šimtas dvidešimt vergų. Tačiau retai kas turėdavo per šimtą 
vergų. Rekordą pasiekė trys turtuoliai: Nikijas laikė 1000, Hiponikas — 
600 ir Filemonidas — 300 vergų. Bet kažin, ar šie skaičiai tikri ir neper- 
dėti vėlesniais laikais. Ksenofontas, kuris pateikė šiuos skaičius, taip pat 
sako, kad minėti didieji vergvaldžiai vergus dažnai išnuomodavo, dau- 
giausia darbams kasyklose. Vadinasi, nebuvo tokios įmonės, kurioje at- 
sirastų darbo šitiekai vergų. Išnuomojimas duodavo gerokai naudos, ir 
Ksenofontas siūlė taip daryti pačiai valstybei, o iš to gaunamomis paja- 
momis pagerinti materialinę piliečių būklę. 

Kaip elgdavosi savininkai su savo vergais? Nelengva: čia duoti visa- 
pusiškai teisingą atsakymą. Neribota savininko valdžia, ,kalbancio įran- 
kio“ teorija ir jau cituota vieta iš „Oikonomikos“ apie vergo gyvenimo 
faktorius — visa tai, kartu paėmus, neleidžia tikėtis nieko gero. Tačiau 
kasdieninė tikrovė buvo gana įvairi. Kasyklose vergai iš tiesų kentė sun- 

kia dalią, nes čia alindavo darbas, net jei šeimininkai ir nebūdavo ypač 
pikti. Ne lengviau vergai plušdavo laukuose ir dirbtuvėse, bet Cia pati 
aplinka būdavo pakenčiamesnė; padėtis pagerėdavo ir tada, kai išmanąs 
savo amatą nelabai turtingo savininko vergas, dirbdamas kartu, su šeimi- 
ninku suartėdavo. Turtingų šeimų namus aptarnaujantys vergai jau sa- 
vaime gyvendavo geriau. Aišku tik palyginti geriau! Artimesnis bendra- 
vimas su šeimininku ir čia kartais sušvelnindavo lemties rūstį. 

patikėtinis, beveik jau pono draugas ir tvarkė visus jo ūkio reikalus. Pe- 
riklis šį gabų vergą vertino kaip žmogų. Prižiūrėtojams ir vyresniesiems 
darbininkams net ne tokie geraširdžiai vergvaldžiai duodavo daugiau lai- 
svės, nes ūkis negalėdavo išsiversti be jų vadovavimo ir kontrolės. Beje, 
šeimynykščių darbas buvo reguliuojamas ne vien grubia prievarta, bet 
ir subalansuota atlyginimo bei bausmių sistema. 

Dėl beteisiškumo ir jo. pasekmių vergai daug prisikentédavo. Šeimi- 
ninkas už blogą darbą ar neklusnuma galėjo mušti kiek tinkamas. Tai dar 
nebuvo ypač didelis pažeminimas, nes šeimos galva turėjo natūralią pat- 
riarchalinę teisę bet kada šitaip auklėti ir savo paties šeimos narius. Blo- 
giau būdavo, kai verga perkeldavo į sunkesnį darbą arba, susiklosčius 
aplinkybėms, parduodavo — dar žiauresniam ponui. Pavojinga buvo ver- 
gams, net netiesiogiai, įsipainioti į nusikaltimą ir patekti į teismą. Jų pa- 
rodymai, išskyrus kai kurias ypatingas bylas, tik tada galiodavo, jeigu 
būdavo išgauti kankinimu. O apkaltinti patys net visai menku nusižengi- 
mu, vergai savo kailiu pajusdavo, kokia sunki nelaisvo žmogaus dalia. 
Už vienodą nusikaltimą laisvasis pilietis gaudavo piniginę baudą, o ver- 
gas — dažniausiai plakti. Kartais reikėdavo kęsti visokius su darbu susi- 
jusius nemalonumus. Pavyzdžiui, įtarus savininkas paštetų kepėjui darbo 
metu liepdavo ant kaklo užkabinti medžio skritulį, tokį didelį, kad vergas 
negalėtų rankomis pasiekti burnos. 

Engimo būdų buvo daugybė — nuo smulkių priekabių iki beširdiško 
kankinimo. Menkai tepaguosdavo tai, kad kai kurios šventyklos nuo ne- 
pelnyto žiaurumo pabėgusius vergus priglausdavo ir galėjo pareikalauti 
priverstinai parduoti vergą kitam ponui. Veiksmingiausia, bet kartu rizi- 
kingiausia išeitis buvo pabėgimas, ir vergai bėgdavo gana dažnai, ypač 
neramiais laikais. Daugiausia bėglių buvo, kai po 413 metų spartiečių 
placdarmas Dekelėja apsiautė Atėnus. Tada iš tarpfrontės ruožo dingo net 
dvidešimt tūkstančių Atėnų vergų. 

Tačiau vis dėlto reikia pripažinti, kad vergų padėtis Atėnuose, palygi- 
nus su kitomis antikos valstybėmis, buvo pakenčiama. Ir tai lėmė ne ponų 
geraširdiškumas, o konkreti ekonominė būtinybė. Smulkiesiems ūkinin- 
kams ir dirbtuvių savininkams buvo nuostolinga nedaugelio savo vergų 
darbingumą mažinti blogu elgesiu. Intensyviam žemės ūkiui, juo labiau 
amatams, reikéjc gerų, savo dalyką išmanančių darbininkų. O kad sąžinin- 
gai dirbtų prastai maitinami ir engiami vergai, nebuvo ko tikėtis. Pirkliai 
atveždavo daug vergų, bet vergas, gerai mokąs amatą, buvo sunkiai pa- 
keičiama vertybė, ypač smulkiesiems vergvaldžiams, todėl šie savo pačių 
naudai rūpinosi vergų darbingumu, netgi skatindavo norą dirbti. 

Sumaniems arba labai išsilavinusiems vergams daznai pasitaikydavo 
proga gauti lengvesnį, laisvesnį darbą. Kai kurie vergvaldžiai leisdavo 
vergams amatą ar prekybą tvarkytis savarankiškai: vergas, išmanąs ama- 
tą arba mokąs prekiauti, gaudavo dirbtuvę, parduotuvę ir galėdavo šei- 
mininkauti pats. Jis tik turėdavo iš savo uždarbio tam tikrą dalį (apopho- 
ra) atiduoti ponui, o daugiau viską pasilikti sau ir taupyti, kol susidarys 
pakankama suma išsipirkti laisvę. Suprantama, kad vergas tokiomis są- 
lygomis stengdavosi dirbti kuo stropiau ir savininkias gaudavo iš to dau- 
giau pelno. 

Bene geriausiai gyveno valstybiniai vergai — tvarkos saugotojai, raš- 
tininkai, įstaigų tarnai ir kiti. Juridiškai jie nebuvo laisvi, bet iš tiesų jų 
padėtis buvo ne blogesnė už vidutinio piliečo. Jie greičiausiai prasigyven- 
davo ir išsipirkdavo. 

Pakenčiamą padėtį vergams Atėnuose garantavo demokratinė konsti- 
tucija, pagaliau tai, kad įvairiose ūkio srityse laisvieji ir vergai dirbo 
kartu, iš esmės tomis pačiomis sąlygomis. Antikinė demokratija Atėnuose 
šiek tiek ribojo vergvaldžių teises. Pavyzdžiui, niekas neturėjo teisės sa- 
vo nuožiūra vergo žudyti. Gali kas pasakyti, kad tai labai maža, bet, pa- 
lyginus su visuotine antikos laikų praktika, leidžiančia vergvaldžiui be jo- 
kių suvaržymų atimti savo vergui gyvybę (iki uždraudimo Romos impe- 
ratorių laikais) šis nuostatas jau atrodo negirdėtai humaniškas. Toks pat 
reikšmingas buvo potvarkis, duodąs ponui teisę mušti tik savo vergą, 
bet jokiu būdu ne svetimą. Žinoma, taip iš dalies norėta apsaugoti bran- 
gią privatinę nuosavybę, tačiau, palyginę šį nuostatą su kitų graikų vals- 
tybių teisine praktika, pamatysime, kad čia būta dar kito dalyko. Oligar- 
chu atsišaukimo autorius, vadinamasis Pseudoksenofontas, peikdamas ši- 
tokią tvarką, skundžiasi nepakenčiamu vergų ir metekų palaidumu ir su 
ilgesiu kalba apie griežtą tvarką ir drausmę Spartoje. Tad štai kur visa 
esmė: iš ekonominės gerovės ir tobulesnės santvarkos šį tą laimėjo net la- 
biausiai engiama klasė. 

Atgavusieji laisvę vergai, neskaitant vienos kitos išimties, netapdavo 
pilnateisiais Atėnų piliečiais ir teisiniu atžvilgiu stovėjo toje pačioje pa- 
kopoje kaip metekai. Bet dauguma metekų nebuvo niekad vergai, tai 
buvo svetimšaliai, atvykę iš kitų valstybių ir apsigyvenę Atėnuose. Mete- 
kai neturėjo jokių politinių teisių ir negalėjo įsigyti žemės, o šiaip demo- 
kratinė santvarka laidavo jiems privatinės teisės srityje visokeriopą globą 
ir sudarė labai palankias sąlygas ūkinei veiklai. Metekai gyvai ir pelningai 
vertėsi visų pirma prekyba ir amatais. Jų verslams išėjo į naudą ir iš pir- 
mo žvilgsnio nepalanki aplinkybė — pilietybės neturėjimas ir negalėjimas 
dalyvauti politiniame gyvenime. Dėl šios priežasties jiems nereikėdavo 
atlikinėti daugelio įpareigojimų, kurie pilnateisiams piliečiams sugaišin- 
davo nemažaį laiko. Už apsigyvenimą ir teisinę globą Atėnų valstybė 
reikalavo iš jų saikingų mokesčių. Bet kritiškais momentais, sunkiais karo 
metais, jie galėjo būti paimti į kariuomenę. Reikia manyti, kad metekai 
dėl to nesijautė nuskriausti, nes daugelis Atėnuose praturtėjo, ramiai gy- 
veno ir laikė juos antrąja tėvyne. 

Kai kurių metekų, pasiturinčių įmonininkų ir pirklių, vardai yra ži- 
nomi. Prisiminkime Kefalą, vieną turtingiausių žmonių penktojo šimtme- 

čio Atėnuose; pats Periklis jį įkalbėjo išvykti iš Sirakūzų ir apsigyventi 
Atėnuose. Tačiau, matyt, nemažai metekų buvo vargšai ir gyveno iš savo 
rankų darbo. Pavyzdžiui, vienas iš Frygijos kilęs miškakirtys Peloponeso 
kare žuvo už savo naująją tėvynę. Ant jo kapo buvo pastatyta stela su 
tokiu įrašu: „Šis iš visų frygų buvo darbščiausias didžiuosiuose Atėnuose, 
Manas, Orimo sūnus, tas, kurio ši graži stela. Prisiekiu Dzeusū, nežinojau 
geresnio miškakirčio kaip aš. Jis žuvo kare“. Šiame įraše pakaitomis kal- 
bama čia pirmuoju, čia trečiuoju asmeniu, o nesklandžios graikiškos ei- 
lės ir proza eina pramaišiui. Tai kuklus paminklas žmogui, kuris didžia- 
vosi savo amatu ir ištikimai gynė pasirinktąją tėvynę. Kiek daug mete- 
kų — ir net vergų! — demokratinę valstybės santvarką, net jiems sutei- 
kusią palankias gyvenimo sąlygas, laikė sava, parodė 403 metai, kai jie 
būriais jungėsi prie demokratinės kariuomenės ir kovojo su tironišku tris- 
dešimties oligarchų viešpatavimu. Vienoje lentoje, kurioje įamžinti iš- 
laisvintojų nuopelnai, skaitome vardus: Cheredemas, ūkininkas; Leptinas, 
mėsininkas; Demetrijas, dailidė; Euforionas, mulų varovas; Kefisodoras, 
namų statytojas; Hegesijas, sodininkas; ..Pedikas, kepéjas; Sosijas vėlė- 
jas; ..Eukolionas, samdinys; Kalijas, skulptorius. Šis iškalbingas sąrašas, 
beje, rodo, kokiose įvairiose Atėnų gyvenimo srityse veikė metekai. 

Taigi metekai ir vergai vaidino svarbu vaidmenį ūkyje, o piliečiai — 
politikoje. Iš to galėtume nesunkiai p+čaryti išvadą, kad piliečiai, ar bent 
geroka jų dalis, patys nedirbo, o užsiiminėjo vien politika, kariavo, spor- 
tavo, geriausiu atveju domėjosi meno dalykais ir gyveno tik valstybei ir 
daugiausia iš valstybės. Tačiau iš tiesų buvo toli gražu ne taip. Didžioji 
dalis Atėnų piliečių net Periklio klestėjimo laikais buvo eiliniai žmo- 
nės, gyveno iš savo uždarbio. Klasikos epochos rašytojai, kalbėdami 
apie tautos susirinkimus, dažnai pabrėžia, kad pagrindinę piliečių 
masę sudarė valstiečiai, amatininkai ir smulkūs pirkliai. Valstybės reika- 
lai sugaišindavo piliečiams daug laiko ir privargindavo, todėl, kaip jau 
sakėme kalbėdami apie politinį gyvenimą, valstybė stengdavosi dienpi- 
nigiais bei panašiomis šalpomis duoti tam tikrą materialinę kompensaciją. 
Tačiau tų pinigų, išskyrus vieną kitą trumpalaikį atvejį, pragyvenimui 
neužtekdavo. Atėnų piliečiai dirbo plušėjo kiek galėdami: jie buvo pui- 
kūs ūkininkai, nagingi amatininkai ir teisėtai didžiavosi darbo vaisiais. 
Pagaliau apsukriai prekiavo, mokėdavo parduoti prekes ir, jeigu tikėsime 
rašytojų nusiskundimais, neretai pirkėjus net apgaudavo. 

Jau daug kalbėjome apie darbą, tad ką gi apie jį manė patys graikai? 
Iki šių dienų paplitusi nuomonė, ir visiškai nepagrįsta, kad graikai fizinį 
darbą niekino ir laikė jį tik vergų užsiėmimu. Iš tiesų taip sako ne vienas 
rašytojas, bet jie juk reiškė tik aukščiausių sluoksnių, turtingiausiųjų 
vergvaldžių saujelės pažiūras, o ne liaudies nuomone. Jei ir niekino, tai 
daugiausia amatininkų darbą: mat šie dirbo kitiems ir už pinigus (tai sako 
paniekinamas vardas ,banausos"), antra vertus, amatininko darbas nela- 
vindavo kūno, ir todėl jie būdavo prasti kariai. O pirklius aristokratija nie- 
kino — daugiausia ankstyvaisiais laikais — už pelno troškimą ir pavydžiai 
žiūrėdavo į naujus turtuolius, pralenkusius senuosius žemvaldžius. Tačiau 
buvo profesijų, kurios gerbtos kone visuotinai — visų pirma valstiečiai. 
Net aristokratai, kurie su panieka minėdavo amatininkus ir pirklius, gyrė 

sveiką ir garbingą žemdirbių gyvenimą, išugdanti dorus žmones ir gerus 
kareivius. Šis gyrimas ne be pagrindo, bet aristokratų susižavėjimas ne- 
buvo toks karštas, kad patys, viską metę, pultų dirbti savo žemes. Jie 
vertino valstiečius daugiau kaip savininkus, o ne kaip žemdirbius. 

Panieka darbui atsirado anksti, bet nė kiek ne vėliau pasigirdo ir dir- 
bančiųjų protestas. Jau Heziodas sako: „(Darbas nedaro gėdos, o tingi- 
nystė užtraukia nešlovę“. Būdinga, kad į penktojo amžiaus pabaigą aris- 
tokratas Kritijas tiesiog nenorėjo tikėti, kad Heziodas iš tikrųjų turėjo min- 
ty paprastą fizinį darbą. Bet Atėnų tautos dauguma vertino darbą ir klasi- 
kos laikais ir didžiavosi profesiniais sugebėjimais. Čia irgi galima pateikti 
daug rašytojų minčių. O kad tas požiūris demokratiniuose Atėnuose buvo 
visuotinis ir lemiamas, rodo garsusis Periklio posakis: „Savo neturto nie- 
kas neturi gėdytis, nebent tas, kuris į jį įbrido per savo tingumą“. Atė- 
nuose, beje, galiojo įstatymas — jau nuo Solono laikų, — pagal kurį už 
dykaduoniavimą būdavo atimamos piliečio garbės teisės (atimie) ir kuris 
įpareigodavo tėvus išmokyti vaikus pelningo amato, nes, tik taip pada- 
rius, senatvėje būdavo galima reikalauti, kad vaikai išlaikytų. Nuomonės 
dėl darbo — ar jis garbė, ar ne — gal ir prieštaraudavo, tačiau demok- 
ratinės visuomenės požiūrį išreiškė įstatymas, reikalaująs bausti visus, 
kurie drįsta niekinti laisvą pilietį už jo darbą ar profesiją. 

Dabar žvilgtelkime į prekybą. Po karų su persais Atėnai iškilo, tapo 
pirmąja Graikijos jūrų valstybe, o Pirėjas, Atėnų uostas, — tarptautinės 
jūrų prekybos centru. Trirema — dažniausias graikų laivų tipas. Ji turėjo 
bures ir buvo irkluojama; irkluotojai sėdėdavo abiejuose laivo šonuose 
trimis aukštais. Sunkų irkluotojo darbą tuo metu dar dirbdavo ne vergai 
ir ne kaliniai, kaip dažnai buvo vėlesnėmis epochomis, o neturtingi, bet 
laisvi piliečiai ir svetimšaliai, kurie gaudavo už tai atlyginimą. Laivų talpa 
daugiausia buvo du trys šimtai tonų. 

Atikos žemės ūkis ir amatai, kaip jau sakyta, gamino daugiausia eks- 
portui, bet ir įvežama buvo nemažai, Iš visų kraštų į Atėnus plaukė įvai- 
riausios prekės: mineralinės žaliavos dirbtuvėms (pavyzdžiui, rūda iš Kip- 
ro ir Italijos), svarbiausi maisto produktai (ypač javai ir žuvys iš Juodo- 
sios jūros pakrantės kraštų), darbo jėga — vergai (visų pirma iš Trakijos 
ir Mažosios Azijos), visokiausi prabangos dalykai (kilimai, tepalai, kve- 
palai iš Rytų) — vien išvardijimas užimtų visą skyrių. 

Prekių buvo isivezama ne tik sau; Atėnai plačiai vertėsi jų perpar- 
davimu. Pirėjo įlankoje stovėjo šimtai laivų. Sandėliuose gulėjo prekės 
iš visų pasaulio šalių. Prekybos namuose įvairių graikų valstybių pirkliai 
susitikinėjo su finikieCiais, persais, egiptiečiais, kartaginiečiais. Kokio mas- 
to prekyba čia ėjo Atėnų klestėjimo laikais, galime įsivaizduoti prisiminę, 
kad 400 metais — praslinkus vos keleriems metams po sunkiausio pralai- 
mėjimo ir miestui vos tik atsigavus po nuosmukio — dviejų procentų įve- 
žamasis ir išvežamasis muitas davė 30—36 talentus gryno pelno, o tai 
rodo, kad prekių apyvarta siekė 1500—1800 talentų. 

Mirguliuojąs sambrūzdis ir iš visų šalių plaukiančios prekės atėnie- 
čiams, matyt, buvo malonus vaizdas. Pasigéréjimas raibuliuojančiu mar- 
gumynu skamba vienoje penktojo amžiaus komedijų rašytojo Hermipo 
ištraukoje, kur dialogo forma, pajvairinant samojingomis pastabomis, 

vardijama, kas iš svetimų kraštų jūromis gabenama į Atėnus: „Iš Kirėnės 
plukdo laivai silfioną ir jaučių odas, iš Helesponto — skumbres ir visokias 
sūdytas žuvis, iš Tesalijos — javus ir jautieną... Sirakūzai tiekia kiaulių 
ir sūrių... Iš Egipto gaunama burių ir papiruso ritinių, iš Sirijos — smil- 
kalu, Kreta siunčia kiparisų medienos dievams, Libijoje galima pakan- 
kamai nusipirkti dramblio kaulo, iš Rodo atvežama razinų ir džiovintų 
figu, kurios migdo, iš Eubojos — kriaušių ir mėsingų obuolių, iš Frygi- 
jos — vergų, iš Arkadijos — samdinių, iš Pagasos — ženklintų pabėgusių 
vergų, Paflagonija tiekia kaštonų ir migdolų, linksmų puotų papuošalo, iš 
Finikijos gauname datulių ir smulkių kvietinių miltų, iš Kartaginos — kili- 
mų ir margų pagalvių“. 

Kitos kartos atstovas Isokratas prekybos centro svarbą nusako santū- 
riau, bet kone moksliškai tiksliai kalba apie atėniečių pirmtakus: ,Ka- 
dangi jų žemė buvo tokia prasta, jog visu neišmaitindavo, ir kadangi 
jiems šio bei to stigo, o kai ko jie gamino daugiau nei patys suvartodavo, 
iškilo klausimas, kaip realizuoti savus gaminius ir kur įsigyti trūkstamų. 
Ir jie rado būdą, kaip išsisukti iš tos keblios padėties. Jie pavertė Pirėją 
Elados širdyje prekių sandėliu, kur toks visa ko perteklius, kad prekių, 
kurių net vieną kitą sunku gauti, čia galima įsigyti urmu". 

Prekybos suklestėjimą skatino ir tai, jog Atėnai tapo jūrų valstybe, 
jos viešpatavimas Egėjo ir Juodojoje jūroje garantavo graikams saugią 
laivybą ir nešė Atėnams naudą. Pseudoksenófontas ,Aténieciu mieste“ 
rašo: „Įsiviešpatavę jūrose, jie pirmąkart gavo įvairių progų įsigyti pra- 
bangos daiktų, nes palaikė ryšius su visu pasauliu, ir jei kas puikaus pa- 
sirodydavo Sicilijoje ar Italijoje, ar Kipre, Egipte ar Libijoje, Ponto sri- 
tyje, Peloponese ar šiaip kur, remdamiesi savo galia jūrose, viską suga- 
bendavo į vieną vietą“. O toliau jis sako: ,„Turtus iš visų graikų ir barbarų 
geba savo rankose išlaikyti tik jie“, tai yra atėniečiai. „Jei kuris mies- 
tas turi tinkamos laivų statybai medienos perteklių, kam gi kitam ją par- 
duos, jei ne vyraujančiai jūrų valstybei, kad pelnytų jos palankumą... Ir 
iš tiesų taip įsigijome laivų: iš vienų gavome medienos, iš kitų geležies, 
iš trečių žalvario, iš ketvirtų drobės, iš penktų vaško. Be to, negalėjome 
leisti, kad prekės būtų tiekiamos mūsų varžovams; jeigu jie vis vien da- 
rytų priešingai — užkirstume jiems jūrų kelius. Taigi mes, nors savo že- 
méje nieko negaminame, gauname per jūras visko, o tuo tarpu kitas mies- 
tas neturi nė poros tų daiktų“. 

Geriausi prekybos keliai ėjo jūromis. Palyginus su jūrų, sausumos 
prekyba, bent jau Graikijoje, buvo daug menkesnė. Ne taip kaip Ry- 
tuose, kur prekybos arterijos buvo garsieji karavanų keliai, nors ne- 
galima neigti ir didžiųjų upių svarbos. Atėnų prekybos laivai užsukda- 
vo į visus Viduržemio ir Juodosios jūros uostus, iškraudavo iš Atėnų 
bei kitų kraštų atgabentas prekes ir paimdavo vietos gaminių. Atėnų 
prekybos gijos siekė nuo Ispanijos iki Indijos. Šios prekybinės veiklos 
pėdsakų — visų pirma Atėnų keramikos ir monetų — randame beveik 
visose tuometinio pasaulio, oikumenos, dalyse. 

Priekinėje pusėje su Atėnės galva, antroje su pelėda Atėnų sidab- 
rinės drachmos buvo visur vertinama ir ieškoma valiuta. Brangi mone- 
ta, tvirtai pagrįsta visų pirma savo pačios sidabro verte, buvo visuoti- 

nai pripažintas vertės matas ir geidžiamas mainų objektas net savo 
aukso monetą turinčioje Persų karalystėje. 

Išsirutuliojo įvairūs prekybos tipai. Mažesnę teritoriją aptarnaujantis 
smulkus pirklys neretai būdavo amatininkas, pats pardavinėjo savo ga- 
mybos prekes. Jis turėdavo nedidelę patalpą krautuvėlei, susidėjus ap- 
linkybėms, specializuodavosi, tai yra imdavo gaminti tiktai kokias nors 
didelę paklausą turinčias prekes. Labiau atsilikusiose vietose, toliau nuo 
prekybos kelių pirkliai dažniausiai prekiaudavo viskuo. Urmo pirklys 
imdavo daug prekių ir gabendavo jas parduoti į tolimas vietas. Toksai 
didelio pelno siekiantis verslininkas tapdavo vietos šeimininku ir susi- 
žerdavo visą naudą. 

Smarkiai išsiplėtus ryšiams, ėmus intensyviau cirkuliuoti pinigams, 
jau tuo metu natūralusis ūkis gerokai pairo. Labai išaugę graikų mies- 
tai, pirmiausia patys Atėnai, artėjo prie gryno piniginio ūkio. Pinigai, 
iki tol turėję tik savo tiesioginę mokėjimo priemonės paskirtį, patys 
virto prekybos objektu, suklestėjo piniginės operacijos. Radosi įvairiau- 
sių paskolų: kreditai žemės ūkio valdai, namui, dirbtuvei, laivui ar jo 
kroviniui. Neretai skolintojas norėdavo tik pasipelnyti, nes procentų 
dydžio nereguliavo joks įstatymas, nors tam tikros normos buvo nusi- 
stovėjusios. Nerizikingų paskolų nuošimčiai apskritai svyravo tarp pen- 
kių ir dešimties. Pavojingesniuose versluose, pavyzdžiui, laivyboje, siek- 
davo dvidešimt—trisdešimt procentų. Piniguočiams rūpėjo, kad kapitalas 
greitai didėtų. Būdingas šios epochos bruožas yra spartus prekybinio 
ir lupikiško kapitalo augimas. Be paskalų, kita patogi proga padidinti 
kapitalą buvo pinigų keitimas. Kadangi graikų valstybės turėjo skirtin- 
gas valiutas, intensyvi prekyba negalėjo apsieiti be pinigų keitėjų. Nu- 
sistovėjo tam tikras įvairių valiutų keitimo kursas. Valstybių nustatytos 
normos buvo išimtis, todėl pinigų keitėjams atsirado gana plati dirva 
dažnai daryti ir nelabai švarias operacijas. 

Antikos „bankininkai“, vadinamieji trapezitai (trapeza — pinigų kei- 
timo stalelis), ūkiniame to meto gyvenime turėjo didžiulį vaidmenį. Atė- 
nuose jie dažniausiai nebuvo pilnateisiai piliečiai, o metekai. Neretai, 
mirus savininkui, jo atleistinis vergas paveldėdavo savo pono verslą. 
Pavyzdys — Pasionas, vienas turtingiausių ketvirtojo amžiaus trapezitų, 
kuriam Atėnai, atsilygindami už nuopelnus valstybei, vėliau suteikė pi- 
lietybę. Padaręs permainingą karjerą, kurios pirmas didesnis įvykis buvo 
begėdiškas didelės indėlio sumos užginčijimas ir pasisavinimas, jis į 
savo rankas suėmė tokį turtą: dvidešimt talentų vertės žemės valdas ir 
penkiasdešimt talentų išduotų paskolų. Už procentus pas jį padėtų pi- 
nigu suma buvo lygiai septyniasdešimt vienas talentas. Kai norima pa- 
lyginti ir pasakyti vaizdžiau, dažnai primenama, kad prieš šimtmetį, De- 
lo sąjungos įsikūrimo metu ir net gerokai vėliau, jos narės kasmet mo- 
kėdavo Atėnams iš viso keturis šimtus šešiasdešimt talentų. Tad ši suma 
tik pusseptinto karto viršijo Pasiono turtą! Pinigų keitėjai ir skolintojai 
siekdavo tik pelno, todėl šios profesijos žmonės negalėdavo pasigirti 
visuotine pagarba, socialinė jų kilmė taip pat nekeldavo autoriteto, ta- 
čiau ūkiniame gyvenime trapezitai buvo būtini, ir net valstybė negalė- 
davo išsiversti be tokių turtuolių paramos. Todėl nenuostabu, kad pra- 

lobe verteivos, nors ir nelabai dorai anksčiau gyvenę, gana greitai gau- 
davo Atėnų pilietybę, šiaip suteikiamą labai retai, ir kitokių apdovano- 
jimų. 

Apžvelgėme būdingus Atėnų gyvenimo įvykius klasikos laikotarpiu. 
Tačiau kad vaizdas būtų dar plastiškesnis, pamėginsime atsakyti į klau- 
simą, kiek žmonių gyveno mieste ir kokie buvo jo gyventojai, kurie 
tiek nuveikė ūkyje ir politikoje. Deja, iš antikos apskritai nėra likę jokių 
tikslių ir tikrų duomenų. Mūsų turimi skaičiai daugiausia vėlesnių laikų, 
nepilni, nepatikimi ir vieni kitiems prieštarauja. Ankstesni apskaičiavi- 
mai buvo remiami daugiausia duomenimis, pateiktais trečiajame amžiu- 
je pr. m. e. gyvenusio Atenajo. ,Ktesiklis trečiajame ,„Chronikos“ tome 
rašo, kad Atikos gyventojų sudėtis, kaip rodo Demetrijo ir Falerono su- 
rašymas 117 olimpiados metais (312 m. pr. m. e.), buvo tokia: Atėnų 
piliečių — 21000, metekų — 10000 ir vergų — 400000“. Šiais duome- 
nimis tyrinėtojai jau seniai abejoja, visų pirma dėl nerealaus vergų 
skaičiaus. Tai pasakytina ir apie kitus panašius duomenis. Tiksliais gali- 
me laikyti tik kai kuriuos kariuomenės dydžio skaičius, bet jie tik ne- 
tiesiogiai ir apytikriai rodo, kiek iš viso būta gyventojų. Kritiški tyri- 
nėtojų darbai ir jų ilgi ginčai šiandien leidžia susidaryti vaizdą, kuris 
gal ir nėra tikras, bet jau bent pagrindiniais bruožais artimas tiesai. Taigi 
klasikos klestėjimo laikais Atėnuose gyveno apie tris šimtus tūkstančių 
žmonių. Tokia išvada daroma labai atsargiai, ir gautasis skaičius, ko 
gero, yra Minimalus. Senesni duomenys, į kuriuos nekreipti dėmesio irgi 
negalima, rodo, kad būta lygiai penkių šimtų tūkstančių gyventojų. Iš 
tų trijų šimtų tūkstančių žmonių, — laikykimés mažesniojo skaičiaus, — 
apie pusę buvo Atėnų piliečiai kartu su šeimų nariais, apie šimtą tūks- 
tančių galėjo sudaryti vergai, o metekai — apie penkiasdešimt tūkstančių. 

Galimas daiktas, kad tiek žmonių ir gyveno Atėnuose: didžiulė masė, 
gal ne mūsų supratimu, bet anais laikais ir palyginus su kitomis graikų 
valstybėmis. Tiek žmonių gyveno mieste ir jo apylinkėse ir dirbo, kad 
turėtų iš ko gyventi — neskaitant nedaugelio, kurie galėjo gyventi ir 
nedirbdami. Kaip visais laikais, žmogaus darbas dėjo pamatus gerovei, 
politiniam pakilimui ir kultūros klestėjimui. Taigi Atėnuose, kur buvo 
ekonomiškai stipri ir gausi smulkiųjų gamintojų klasė, didelė žmonių 
dalis gyveno iš savo darbo vaisių. 


ŠIOKIADIENIAI 


Šiokiadienių vienodybė labai iškalbinga ir padeda geriau pažinti se- 
novės Atėnus. Ankstesniame skyriuje nagrinėjome bendruosius ekono- 
minius Atėnų gyvenimo pagrindus. Dabar vertėtų pažiūrėti, kaip praei- 
davo atėniečių darbo diena. Kai kuriuos svarbius jų gyvenimo momen- 
tus — auklėjimą, religinius papročius ir meną — smulkiau panagrinėsime 
kituose skyriuose. 

Tad kokie gi būdavo atėniečių šiokiadieniai? Po viso to, kas anks- 
čiau pasakyta, atsakymas nepasirodys netikėtas: bent jau taikos metu 

jie dirbdavo, visi eiliniai Atėnų piliečiai — vieni savo žemės sklypuose, 
kiti dirbtuvėse, sandėliuose ar laivuose, uoste ar kur nors kitur. 

Keldavosi anksti ir negaišdami stodavo prie darbo: su pirmaisiais 
gaidžiais jau visas miestas būdavo ant kojų, kaip rašo Aristofanas ko- 
medijoje „Paukščiai“: ,...kai brėkštant užgieda jis rytmečio giesmę, mie- 
goję visi... pašoka ir spėriai eina prie darbo, puodžiai su kalviais, odų 
mynėjai, miltų prekijai, barzdaskučiai ir siuvéjai ir batų, ir arfu, ir sky- 
dų dirbėjai stoja tamsoj dar greitai į apavą savo ir bėga...“ Beje, buvo 
įprasta anksti pradėti dienos darbus, nes Graikijos klimatas neleido vi- 
dudienio karščių valandomis dirbti. Taip Graikijoje yra ir šiandien. 

Atėnų gyvenimo ritmui buvo būdinga, kad ne tik valstiečiai ir ama- 
tininkai keldavosi anksti, bet ir tie, kurie duoną pelnėsi ne darbu. Kse- 
nofonto ,COikonomikos"  Ischomachas, kilmingas ir pasiturintis Sokrato 
draugas, pasakoja, kaip praeina kiekvienas jo rytas: „O aš, Sokratai, 
mėgstu taip anksti keltis, kad visada randu namuose tą, kurį norėjau 
susitikti. Jei mane, sakysim, koks nors būtinas reikalas kviečia į miestą, 
tai, eidamas jo tvarkyti, kartu atlieku ir rytinį pasivaikščiojimą, bet jei 
man nereikia vykti į miestą, tada tarnas veda mano arklį į lauką, o aš 
tą kelią einu pėsčias, ir tai galbūt geriau, Sokratai, nei kokioje kolona- 
doje vaikščioti ten ir atgal. Kada ateinu į lauką, kruopščiai patikrinu, 
kaip jie atlieka darbą, visai vis tiek ar sodina, aria, sėja ar valo derlių. 
Ir jei man regis, kad būtų galima padaryti geriau, nurodau, ka ir kaip 
reikia pataisyti. Tada aš dažniausiai sėdu ant arklio ir kiek galėdamas 
stengiuosi, kad mano jojimas kuo daugiau būtų panašus į jojimą mūšyje, 
tai yra, aš neaplenkiu jokio skardžio ir nuokalnės, jokio griovio ir dau- 
bos, bet kartu kaip galėdamas žiūriu, kad arklys neapšlubtų. Kai šitaip 
pajodinėju, tarnas veda arklį namo — prieš tai leidęs jam apsiraminti — 
ir iškart pasiima viską, ko mums iš laukų reikia mieste. Aš savo ruožtu 
grįžtu namo čia žingsniu, Cia bėgte, apsitrinu ir pusryčiauju, bet valgau 
tik tiek, Sokratai, kad dieną pradedu nei tuščiu skrandžiu, nei prisirijęs 
iki kaklo". 

Tiek galima rytmety nuveikti — dar prieš pusryčius! Ir kokie kuklūs 
tie pusryčiai — tačiau apie maistą kalbėsime vėliau. Šiaip ar taip, dau- 
guma žmonių didesniąją dienos dalį dirbdavo, kiek patys buvo numatę 
arba kiek liepdavo ponas; darbo dienos trukmė buvo neribota. 

Savaime suprantama, kad, be žmonių, plušančių dirbtuvėse arba lau- 
kuose, atsirasdavo visada ir tokių, kurie rytą eidavo į agorą, į turgų, su 
reikalais, ko nusipirkti arba tik pasisukioti ir pasiplepėti. Galbūt per- 
dėtas, tačiau ne be pagrindo yra tvirtinimas, kad įdomiausias atėniečių 
gyvenimo veidrodis kaip tik buvo turgavietė. „Atėnuose gyvena viso 
labo dvidešimt tūkstančių žmonių. Juos visus sutiksi agoroje, ir kiekvie- 
nas čia su kokiu nors reikalu, visuomeniniu ar privačiu",— rašo vienas 
ketvirtojo amžiaus oratorius. 

Turgus priešpiet būdavo judriausias. Laiką tarp dešimtos ir dvylik- 
tos valandos atėniečiai dar vadindavo „pilno turgaus laiku“. Čia kiek- 
vienas tvarkydavo savo reikalus: tarnai skubėdavo pirkinių, gurmanai 
patys rinkdavosi skanėstus žuvų turguje; pirktis kitokių daiktų vadi- 
namiesiems „geresniems žmonėms“, neleido orumas; kas pats pirkdavosi, 

nors taip daryti jam buvo nebūtina, tą kiti laikydavo šykščiu. Karštą 
vidudienį agora ir gatvės ištuštėdavo. Popietė buvo skirta pašnekoms — 
kas kiek turėdavo laiko — dirbtuvėse arba krautuvėse; ypač visi mėg- 
davo susitikti pas barzdaskutį. Tai būdavo rimtų piliečių pokalbiai. Jau- 
nimas leisdavo dieną kitaip. Kadaise jauni vyrai apskritai neidavo į ago- 
rą ir daug Mažiau galvodavo, kaip palaidai leisti savo dienas — taip bent 
tvirtina oratoriai.. Bet ketvirtajame amžiuje Isokratas jau skundžiasi, kad 
daugelis jaunuolių „dienas leidžia taip nedorai, kad anksčiau net padorus 
vergas nebūtų drįsęs šitaip daryti. Vienas šaldo vyną „„devynnaryje“ šu- 
linyje, kitas jį geria smuklėse, treti žaidžia kauliukais landynėse, dau- 
gelis neišeina iš fleitisčių mokyklos...“ Taip leisdavo jaunimas laiką jau 
priešpiet — jeigu galėdavo, t.y. jeigu turėdavo pakankamai pinigų. Po- 
piet ir ypač vakarais būdavo dar smagiau. Bet dauguma žmonių dary- 
davo kitaip. Jie dirbdavo, kad galėtų gyventi, ir jei tik įmanoma — gerai 
gyventi. Įvairiausi įrašai — čia remsimės tik votivinių, t. y. įžadų stelų, 
įrašais — kupini prisiminimų apie visados kruopštų ir juo labiau sėk- 
mingą ir pelningą darbą. Tokius įrašus, kukliai, bet oriai pasakojančius 
apie sėkmingą karjerą, daugiausia mėgo amatininkai. Akrapolyje, 
be įrašų, kuriuose įamžinti didieji visuomenės ir įžymių asmeny- 
bių darbai, pasitaiko ir šitokių: „Nuo Simono, vėlėjo, iš jo pa- 
jamų dešimtinės paaukota kaip dovana. Iškalta Eleutero“. — „Tai puo- 
džiaus Pikono Atėnei iš dėkingumo paaukota dešimtinė“. Neretai po pa- 
dėkos už dievo pagalbą eidavo prašymas: „O skaisčioji deive, kuri Ak- 
ropolį globoji, šią statulą aukoja Telesinas iš Keto. Maloningai leiski, 
kad gautum dar vieną!“ Įdomu, kad tarp votivinių statulų aukotojų ga- 
na daug moterų; iš to galima spręsti, kad jos turėdavo savo pajamų. 85 
dešimtinės savo pelno kaip dovaną Atėnei pastatė Melesa". Arba toks 
įrašas: ,Savo rankų darbu Melina užaugino vaikus ir atiduoda pirmąjį 
darbu įgyto turto vaisių tau, Ergane, iš dėkingumo už tavo malonę, kuri 
buvo brangi dovana“. Taip pat moters viena kolona, ant kurios cokolio 
skaitome tokias eilutes, kurios gali rodytis nieko nesakančios, bet išreiškia 
jos pačios patirtį: „Gerai, jeigu meistras sumaniai naudojasi savo rankų 
nagingumu: kruopščiam meistrui sekasi geriau". 

Grožinėje literatūroje, filosofijos veikaluose taip pat jaučiama darbo 
atmosfera. Pavyzdžiui, Platonas ar Ksenofontas rašo, kad Sokratas užsuka 
į dirbtuvę, su Pistiju kalbasi apie šarvų dirbimą ir formos taisyklingumą, 
su gražiąja hetera Teodote — apie būdą patraukti žmones, o Euterui arba 
Aristarchui duoda patarimų, kaip panaudoti darbo jėgą, organizuoti ga- 
mybą, kitaip sakant, visuomet jį rodo tarp kuriančių žmonių. Kad ir 
kokios aristokratiškos būtų jo pažiūros, jis pabrėžia Heziodo išvadą: 
„Darbas nedaro gėdos!“ Naudingi ir patinka dievams tie žmonės, kurie, 
būdami valstiečiai, rūpestingai dirba savo žemę, būdami gydytojai, gerai 
prižiūri ligonius ir, būdami politikai, sąžiningai rūpinasi valstybės rei- 
kalais; o tie, kurie nieko kaip reikiant nedaro — nei naudingi visuome- 
nės nariai, nei gali tikėtis dievų malonės“. 

Be trumpų pertraukėlių pavalgyti ir neilgo poilsio karštosiomis vidu- 
dienio valandomis, atėniečiai dirbdavo ištisą dieną dažniausiai iki vėlaus 
vakaro. Laukų darbininkai eidavo namo tik saulei nusileidus. Po darbo, 

jau ėmus temti, prasidėdavo poilsis. ,...kai saulė jaučių iškinkymo va- 
landą leidos",— sako Homeras. Koks vaizdus šis pasakymas, bylojantis, 
kad visą dieną buvo dirbama! Tada ateidavo vakarienės metas. Vakare 
retkarčiais būdavo keliamos ir puotos. Literatūriniai kūriniai, pavyzdžiui 
Platono ar Ksenofonto „Puota“, ir šiandien dar žadina skaitytojo vaizduo- 
tę. Tačiau didelės puotos būdavo reta šventė. Atėnų pilietis po vakarie- 
nės dažniausiai guldavosi, apsivilkęs tuo pačiu panašiu į marškinius rū- 
bu, kurį nešiojo dieną. Dienos drabužis — naktiniai marškiniai. Tai atro- 
do truputį keista. Kokius rūbus dėvėjo graikai apskritai ir kaip su jais 
atrodė? Pasižiūrėsime iš arčiau. 

Graikų apsirengimas nebuvo labai įvairus. Labiausiai dėvimas drabu- 
žis — tiek vyrų, tiek moterų — buvo chitonas. Šį kelius, net žemę sie- 
kiantį apdarą jie per juosmenį susiverždavo juosta, kad nekliudytų 
vaikščioti ir ypač dirbti. Chitonų būta dvejopų: jonėnų ir dorėnų, tikriau 
sakant, vieni nešioti Mažojoje Azijoje, kiti — pačioje Graikijoje. Ar- 
chaikos laikotarpiu atėniečiai dėvėjo daugiausia dorėnų chitonus, kurie 
siekdavo iki žemės arba tiek, kiek nuleista ranka, ir buvo iš dviejų vie- 
nodų audeklo gabalų, ant pečių susegtų sagėmis, o per juosmenį per- 
juostų diržu. Antrojoje šeštojo amžiaus pusėje atsirado jonėnų chitonas, 
kurio vienas šonas ir viršus buvo susiūtas; jis dažniausiai jau turėjo ran- 
koves. Po karų su persais ši mada išnyko — gal todėl, kad jonėnų chito- 
nas buvo Rytų kilmės, ir vėl visi ėmė nešioti dorėnų. chitonus. Ant jų 
vilkdavosi viršutinį rūbą, nelyginant paltą, himationą, o moterys nešiojo 
dar peplą. Be šitų rūbų, dar buvo eksomida, kuri nepridengdavo vieno 
peties, ir heteromaschalas (rengtis tiems, kurie dirbdavo sunkų darbą), 
ir vien tik karių nešiojamas apsiaustas chlamida. 

Kelnių graikai neturėjo, jų akimis, tai buvo barbarų drabužis. Švel- 
niam klimatui pritaikytas graikų rūbas nei iš tolo nebuvo panašus į 
šiandieninį! Ir vyrų, ir moterų apavas iš esmės buvo vienodo kirpimo. 
Namuose visi vaikščiodavo basi, gatvėje avėdavo sandalus — pagal pėdos 
formą išpjautą padą su dirželiais šonuose pririšti prie kojos. Dirželiai 
kartais pritekdavo iki kulkšnių ar net aukščiau. Tokius sandalus dau- 
giausia nešiodavo keliautojai ir kareiviai. Uždarą, lėkštą batą graikai 
perėmė iš persų. Ilgaaulį apavą dažniausiai audavosi vyrai medžioklėje. 
Netrukus šitokį apavą buvo imta siūti ir paprastą, ir puošnesnį, madin- 
gesnį, nusižiūrint tiek į vietinius, tiek į užsienio modelius. 

O šukuosena? Archaikos laikais laisvieji vyrai nešiojo ilgus, palai- 
dus plaukus, kuriuos prižiūrėdavo net rūpestingiau už moteris. Penktojo 
amžiaus pradžioje paplito iki tol buvusi tik vergų ir neturtingų amati- 
ninkų mada plaukus kirptis trumpai, dažnai dar apie kaktą suraityti gar- 
banomis. Moterys daugiausia nešiodavo ilgus plaukus, išskyrus verges. 
Beje, gedinčios ir senės taip pat kirpdavosi plaukus trumpai. Ne taip kaip 
mūsų laikais, graikų šukuosenos keisdavosi gana retai ir buvo palyginti 
paprastos. Graikės palaidais plaukais išeidavo tik švenčių progomis, šiaip 
juos surišdavo ar susukdavo į mazgą, dažniausiai padariusios per vidurį 
sklastymą. 

Vyrai dažniausiai želdindavosi barzdas; spartiečiai kartais skusdavosi 
ūsus, bet ūsų be barzdos graikai niekad nėra nešioję. Barzdas jie rūpes- 

tingai pasikirpdavo, paprastai nusmailindavo. Vėliau, nusižiūrėję į Alek- 
sandra Didįjį, ėmė skustis ūsus ir barzdas. Barzdaskučiai ne tik kirpdavo 
plaukus, skusdavo ar pakirpinėdavo barzdas, jie taip pat prižiūrėdavo 
klientų nagus. 

Miestiečiai be ypatingos priežasties niekad nesidengdavo galvos. Kas 
vaikščiojo su kepure, tas buvo keleivis, svetimšalis. Amatininkai, ypač 
kalviai, užsidėdavo smailią odinę kepurėlę, vadinamąjį pilą; kartais dar- 
bo metu jis būdavo vienintelis drabužis. Šią kepurėlę dėvėdavo ir jū- 
reiviai, todėl Odisėją antikiniuose piešiniuose daugiausia matome su pilu 
ant galvos. Piemenys, žvejai ir raiti kariai, kuriems ilgai tekdavo išbūti 
lauke, nuo kepinančios saulės gindavosi plačiakrašte skrybėle — petasu; 
valstiečiai kartais dėvėdavo odinę kepurėlę. Moterys irgi daugiausia 
vaikščiodavo plika galva, o jei ne, tai užsitraukdavo ant plaukų viršu- 
tinį rūbą kaip skarele. Rečiau gobdavosi pečius siekiančiu lininiu šydu 
arba standžiai suspausdavo plaukus tinkleliu, drobine krepšelio pavidalo 
skepeta. Vėliau atsirado mada einant pasivaikščioti į miestą užsidėti 
plačiakraštę, smailiaviršę skrybėlę. 

Drabužiai archaikos laikais būdavo susegami sage arba paprastu 
smeigtukų. Sagės penktajame: amžiuje, rodos, visai išėjo iš mados, beveik 
išnyko ir smeigtukai, užtat labai paplito sagos. Smeigtukai, segės ir sagos 
kartu buvo ir papuošalas — neretai padarytos iš aukso ar sidabro. Beje, 
graikų papuošalai klasikos laikais buvo paprastesni ir kuklesni negu 
septintajame amžiuje, kada dėl Rytų įtakos puošmenos pasidarė įvai- 
resnės ir gausesnės, 

Ne taip kaip Rytuose, Graikijos vyrai nuo archaikos laikų beveik 
nenešiojo papuošalų. Tik tam tikromis progomis — laimėję varžybas, per 
puotą ar aukojimo šventę — ant plaukų dėdavosi vainiką arba diademą, 
dažnai auksinę, lapų vainiko formos. Šiaip vyrai mūvėdavo tik žiedą, 
dažniausiai ne kaip papuošalą, o kaip antspaudą, nes jame būdavo įsta- 
tytas graviruotas akmuo. Moterų papuošalai buvo kiek įvairesni. Visais 
laikais graikės labai mėgo auskarus. Šeštajame ir penktajame amžiuje 
jie buvo daromi daugiausia iš aukso, o ketvirtajame amžiuje ypač puo- 
šiami plastinėmis formomis — gyvulių galvomis, vynuogių kekėmis, ero- 
tais, ir pan. Moterys dažnai puošdavosi lankeliais, kuriuos mielai müvé- 
davo ant žąsto, kartais virš gurnelių. Taip pat neretai nešiodavo ant 
kaklo grandinėles, žiedus ir brangiųjų metalų plaukų papuošalus. Graikų 
papuošalų menas žydėjo daugiausia septintajame amžiuje ir vėliau ket- 
virtuoju amžiumi prasidedančioje epochoje; Periklio laikais graikų rü- 
bai buvo dar palyginti kuklūs ir nebrangūs. 

Penktajame amžiuje atsirado šiokių tokių juvelyrų technikos naujo- 
vių: granuliavimą vis labiau stūmė filigranas, plito spalvoto emalio me- 
nas, vienur kitur pasirodė spalvotų akmenėlių ar stiklo inkrustacijos dir- 
biniai, kurie buvo taip mėgstami vėlesniais šimtmečiais. Tačiau ypač 
krinta į akis, kad graikų penktojo ir iš dalies ketvirtojo amžiaus papuo- 
šalų rasta beveik išimtinai tik už Graikijos ribų. Šios epochos papuošalų 
iš pačių graikų žemių kaip ir neturime. 

Tai yra visuotinis reiškinys. Net Partenono lobyne Atėnų klestėjimo 
laikais minima įtartinai mažai papuošalų, o Delfų ir Delo šventyklų lobių 

sarašai byloja apie nepalyginamai gausesnes ir ivairesnes brangenybes. 
Lobiu sarašai gerai papildo archeologu gautas Zinias apie šios epochos 
graikų papuošalus; juose taip pat randame gausiai duomenų apie rūbus, 
neminimus daugiau jokiuose šaltiniuose. O Europos žemėje audinių be- 
veik neaptikta. Graikų rūbų radiniai — didžiausia retenybė; tas truputis, 
ką pavyko rasti, labai blogai išsilaikęs. Čia mums daugiausia pasako 
amžininkų pieštos vazų kompozicijos. 

Taigi jau žinome, kaip klasikos epochos graikai atrodė (visų pirma 
atėniečiai), matėme jų rūbus, šukuoseną ir papuošalus. O kokie buvo jų 
būstai, jų namai? Šis klausimas svarbus, nors saulėtame Viduržemio jū- 
ros krašte gal ir ne taip kaip kiek šiauriau, kur klimatas šaltesnis. Apie 
klasikos laikų, pirmiausia apie penktojo amžiaus graikų namus žinome 
palyginti mažai ir beveik vien iš rašytinių šaltinių. Dauguma Atėnų gy- 
ventojų dirbo žemės ūkyje, o miestas buvo valdžios centras, tad turtin- 
gesniųjų žemvaldžių namai, be abejo, stovėjo ne mieste, o jų dvaruose. 
Tukididas, rašydamas apie Peloponeso karo pradžią, sako, kad turtingų- 
jų nepasitenkinimą karu galima aiškinti tuo, jog kovos Atėnų apylinkėse 
sunaikino jų namus ir turtą, o Isokratas ketvirtajame amžiuje, apibūdin- 
damas praėjusią kartą, rašo, kad ji savo dvaruose turėjo gražesnius ir 
brangesnius namus bei patogumus nei pačiame mieste. 

Archeologiniai tyrinėjimai Atikoje leidžia nupiešti detalesnį kaimo na- 
mų vaizdą, kurį papildo radiniai iš kitų sričių (pirmiausia Olinto kasinėji- 
mai). Tyrinėjant Suniono gyvenamuosius namus, nustatyta, kad tokių dvarų 
centruose statiniai turėjo tris pagrindinius elementus: patį namą, kiemą 
ir savotišką bokštą. Bokštas būdavo apvalus arba keturkampis. Jame tilp- 
davo dvaro dirbtuvės: verpykla, audykla, malūnas ir alyvos bei vyno 
spaudykla; medinis jo antstatas tikriausiai būdavo sausas žemės ūkio 
produktų sandėlys. 

Atkasti vieno namo griuvėsiai šiauriniame Egalėjos kalnų šlaite, apie 
trylika kilometrų nuo Atėnų, leidžia geriau įsivaizduoti gyvenamojo pa- 
stato suplanavimą. Šis dvidešimt dviejų metrų ilgio ir šešiolikos metrų 
pločio namas buvo pastatytas tiksliai taip, kaip reikalavo to meto ra- 
šytojai: gyvenamosios dviejų aukštų namo patalpos ėjo plačia eile vie- 
na šalia kitos arba virš viena kitos šiaurinėje pusėje (namas stovėjo iš 
šiaurės į pietus); šioje užpakalinėje, šiaurinėje, pusėje per visą namo 
ilgį ėjo antrasis aukštas, tuo tarpu pietų šone, kur buvo įėjimas, tik ga- 
lai turėjo antrąjį aukštą, vidurį užėmė atviras kiemas (9X11 metrų), pra- 
sidedantis nuo dengtos kolonados priešais šiaurinės pusės patalpas. 

Tokio plano paaiškinimą galime rasti Ksenofonto ir Aristotelio raš- 
tuose. Geriausi yra šonu į pietus atgręžti gyvenamieji namai, nes žiemą 
neaukštai pakilusi saulė tada ilgai šviečia į kambarius, o vasarą, kai 
būna aukštai danguje, ją užstoja kolonada ir todėl namuose vėsiau. Ši- 
tokia statyba taip pat leidžia geriau apsisaugoti nuo šaltų šiaurės vėjų. 
Atskirų patalpų paskirtį ne visuomet galima tikrai nustatyti, tačiau nėra 
abejonės, kad didžiausiame (574,6 metro) kambaryje šiaurės vakarų 
kampe, vadinamojoje vyrų menėje (andron), būdavo valgoma, puotau- 
jama, susitinkama su draugais. Vidurinioji patalpa tikriausiai buvo gy- 
venamasis kambarys, atstodavęs taip pat ir valgomąjį, o šalimais, ma- 

žesnės patalpos viduryje, buvo židinys, galimas daiktas, čia stovėjo ir 
griuvėsiuose rasti marmuriniai praustuvai, molinė vonia. 

Visa tai būdinga artimesnių ir tolimesnių Atėnų apylinkių turtingųjų 
žemvaldžių gyvenamiesiems namams. Pačiame Atėnų mieste vaizdas ki- 
toks. Demosteno kalbose dažnai kartojama mintis, kad penktajame am- 
žiuje įžymiųjų Atėnų piliečių namai, ne taip, kaip kitų turtingųjų to 
meto atėniečių prabangūs rūmai, buvo paprasti ir nesiskyrė nuo kai- 
mynų. Daugelis linko manyti, kad šis literatūrinis liudijimas — tai per- 
dėtas idealizavimas, tačiau kasinėjimai patvirtino Demosteno žodžius. 

Kaip rodo vėlesni kasinėjimai, šiaurinėje Arėjo kalvos papėdėje ir 
pietiniame agoros šlaite stovėta gyvenamųjų namų, dažniausiai 11X11 
metrų ploto, bet 6 X 10 metrų namai taip pat nebuvo retenybė. 

Tie namai turėjo nuo dviejų iki šešių patalpų — dažniausiai 3X2 — 
6X5 metrų dydžio. Asla buvo plūkto molio, tik kiemas kartais pažvy- 
ruotas. Kieme, iš visų pusių apsuptame patalpų, buvo atmatų duobė. 
Atėniečiai tik pamatus darė iš akmenų, o sienas mūrijo iš džiovintų arba 
degtų molio plytų; kad ne taip ardytų lietus, sienas kartais iš lauko nu- 
kalkiuodavo. 

Patalpų paskirtį retai pavyksta nustatyti, nebent jose randama kokių 
atsitiktinai likusių daiktų. Pavyzdžiui, akmenys patempti metmenims 
staklėse rodo, kad toje vietoje moterys dirbdavo namų darbus. Bet pa- 
sitaiko radinių, šį tą pasakančių ir apie vyro, šeimos galvos, profesiją: 
formų molio statulėlėms daryti, marmuro gabaliukų, atskilusių tašant 
skulptūras, žalvario liejiko įrankių ir t. t. Sie radiniai byloja, kad čia 
gyventa daugiausia amatininkų, kurių gyvenamieji namai kartu buvo ir 
dirbtuvės. Centrinė namų bei dirbtuvių vieta iš karto rodo, kad amati- 
ninkų būta ne šiaip sau eilinių; ir apyvokos daiktai, kad ir labai kuklūs, 
visi geri — tokių galėjo turėti tik pasiturintys atėniečiai. 

Periklio laikais buvusio ūkinio pakilimo atgarsiai ir čia labai aiškūs. 
Viename name rasta batų vinių, iš kaulo išpjautų kilpučių batų raište- 
liams, galąstuvų; be abejonės, tai batsiuvio dirbtuvės ir būsto likučiai. 
Ant vieno netoliese rasto molinio indo įrėžtas šeimininko vardas — Simo- 
nas. Simonas, maždaug 440—410 metais pr. m. e. vertęsis batsiuvio ama- 
tu, gerai žinoma asmenybė Periklio Atėnuose. Graikų mokslininkas Dio- 
genas Laertietis, gyvenęs trečiajame m. e. amžiuje, savo veikale apie 
didžiųjų graikų filosofų gyvenimą ir mokymą rašo, kad Sokratas dažnai 
lankydavęsis Simono dirbtuvėje agoroje, o pokalbius su juo sudėjęs į 
trisdešimt tris dialogus. Batsiuvio filosofinę išmintį vertinęs pats Periklis 
ir kvietęs į siauresnį draugų būrį, tačiau Simonas nesutikęs, sakydamas, 
kad neparduodąs žodžio laisvės. 

Ar šis pasakojimas tikras? Šiaip ar taip, mes neturime jokio pagrin- 
do jį laikyti prasimanymu. Klasikos laikų Atėnų piliečiai daug laisva- 
laikio skirdavo pašnekesiams. Kaip tikina daugelis antikos rašytojų, la- 
biausiai jie mėgdavę lankytis amatininkų dirbtuvėse agaroje ir čia 
šnekučiuodavę su dirbančių meistru arba eidavę bičiuliškai pasikalbėti 
į lešėmis vadinamas pavėsingas hales su kolonomis. Bet Simono dirbtu- 
vė, kuri dabar atkasta tyrinėtojų, atrodė tokia paprasta, galėjo būti dva- 
sinio Periklio Atėnų gyvenimo centras, ir todėl patį meistrą vėliau gy- 

vene rašytojai vaizdavo kaip tipišką Atėnų demokratijos klestėjimo lai- 
kų žmogų. Šį batsiuvį tokį matome ir viename romėnų laikų graikų 
anekdotų rinkinyje. Kartą Sokratas, lydimas Alkibiado, norėjo užsukti 
pas Simoną, bet jo mokinys ėmė spyriotis, nesutikdamas kartu su mo- 
kytoju eiti į batsiuvio dirbtuvę. Tada Sokratas pasakė garsiuosius žo-- 
džius: „Visi atėniečiai lygiai tokie patys žmonės kaip jis; jei tu šį vieną. 
niekini, niekini juos visus“. 

Keistas sutapimas, kad Simonas ir Alkibiadas, kurie Periklio laikais- 
atstovavo dviem priešingiems Atėnų piliečių sluoksniams, dabar mums. 
tiesiog leidžia susidaryti geriausią atėniečių gyvenamojo namo vaizdą, 
o tuo labiau sakyti, kad jis būdingas ir tikras. Agoroje atkastas Simono- 
namas rodo, kokios formos buvo pasiturinčio Atėnų amatininko būstas. 
Periklio laikais, o vidaus apstatymą sužinome iš Alkibiado buto. Galima 
tik stebėtis, kaip paprastai, kaip kukliai gyveno net turtingiausi piliečiai. 
Alkibiadas su dar keliais pasiturinčiais atėniečiais 415 metais buvo ap- 
kaltintas maištinga bedievyšte ir nuteistas mirti, o jo. turtas atimtas. 
Konfiskuotų daiktų sąrašas buvo iškaltas akmenyje. Dabar tas akmuo 
archeologų surastas, ir dalį sąrašo galime perskaityti, tiesa, nebe seno- 
joje vietoje, kur antrajame m. e. amžiuje jį dar skaitė graikų mokslinin- 
kas egiptietis Polideukas (daug ką iš to įrašo jis tada nusirašė ir pami- 
nėjo savo veikale). 

Taigi sąraše išvardyta viskas, ką būtume galėję rasti Periklio laikų 
atėniečio namuose. Pirmiausia krinta į akis, kad klasikos laikų graikų 
gyvenamasis kambarys dabar mums pasirodytų beveik tuščias. Jame 
stovėdavo tik keturi baldai: gultas, stalas, kėdė ir skrynia. Gultas bü- 
davo ne vien miegamojo, bet ir vyrų kambario baldas, nes puotaudami 
vyrai gulédavo ant jo pasirėmę viena ranka. Medinis ar geležinis gulto 
rėmas būdavo aptemptas diržais, o ant jų uždėti vilnų, plaukų ar plunks- 
nų prikimšti čiužiniai ir pagalvės. Stalai — žemi ir maži, lengvai paki- 
šami po gultais, dažniausiai keturkampiai, trimis kojomis, įtaisytomis 
viename gale kampuose, kitame — per vidurį. Labiausiai paplitusi kėdė, 
difras, neturėjo atkaltės, bet būta kėdžių ir su atramomis nugarai bei 
rankoms (pastaroji su suoleliu kojoms), be to, suolų ir taburečių. Viskas. 
daryta dažniausiai iš medžio. Į ketvirtąjį įprastinį savo gyvenamojo 
kambario baldą, į skrynią, graikai susidėdavo rūbus, o ant viršaus sta- 
tydavo dubenis ir kitokius indus. Be šitų baldų, turtingiausių Atėnų pi- 
liečių buto daiktų sąrašuose minimas tik lempos laikiklis ir durys, irgi 
laikomos baldu, nes dauguma graikų vietoj jų kabindavo užuolaidas.. 
Vienintelis daiktas, kuris kartu su vėlesniais laikais atsiradusiu vienu 
kitu paveikslu paįvairindavo kambarių apstatymo vienodumą ir gal la- 
biausiai skyrė turtingesniųjų namus nuo vargšų, buvo spalvingos, dažnai 
figūromis papuoštos staltiesės, antklodės, pagalvių užvalkalai ir užuolai- 
dos. Konfiskacijos sąrašų duomenis papildo vazų piešiniai bei kiti isto-- 
riniai penktojo amžiaus šaltiniai, visų pirma Atėnų Akropolio šven- 
tykloje Braurono Artemidei paaukotų daiktų sąrašas, kuris taip pat rodo 
moterų rūbų medžiagų ir jų puošmenų įvairovę. 

Minėtuose konfiskacijos sąrašuose nėra smulkesnio daiktų aprašymo, 
bet kad tie daiktai apskritai buvo paprasti ir rodo savotišką turtingiausių 

to meto Atėnų piliečių neišrankuma, liudija šalia pažymėtos kainos. Jas 
perskaičiuoti į šiandieninę valiutą dėl daugybės priežasčių neapsimoka. 
Realią daiktų vertę greičiausiai sužinome jų kainas palyginę su ano meto 
amatininkų dienos uždarbiu, kuris siekė vieną dvi drachmas. Ir pamato- 
me, kokios neįtikėtinai žemos išvardytųjų baldų kainos. Stalas — ketu- 
rios drachmos, suolelis — viena arba pusantros drachmos, kėdė su atlo- 
šais — dvi, daugiausia šešios drachmos, o skrynia — nuo penkių iki dvi- 
dešimties drachmų (matyt, jų būta visokio dydžio ir gražumo). Beje, 
brangiausias baldas tokiame sąraše įvertintas dvidešimt drachmų. Taigi 
viso buto apstatymas galėjo kainuoti ne daugiau kaip penkis šimtus 
drachmų. Aišku, būdavo išimčių. 

Įdomu palyginti kitų išvardytų kilnojamųjų ir nekilnojamųjų verty- 
bių kainas: vilnonė suknelė įvertinta dvidešimčia drachmų (vienas ko- 
medijų autorius mini moterišką drabužį, vertą tūkstančio drachmų, bet 
nežinia, ar rimtai), apsiausto kaina — trys drachmos, užuolaidos — dešimt, 
jaučio — nuo penkiasdešimt iki aštuoniasdešimt, ėriuko — apie dvide- 
šimt, o žirgo — apie tūkstantį du šimtus. Vergas kainuodavo vidutiniškai 
šimtą aštuoniasdešimt drachmų. Palyginti brangūs buvo įrankiai, pavyz- 
džiui, grąžtas kainuodavo penkias šešias drachmas. Nepigūs ir ginklai: 
viename įraše pažymėta, kad strėlės kaina septynios drachmos. Kiek 
kainuodavo gyvenamieji namai, žinome iš daugelio užrašų, taip pat ir 
iš akmenyje iškaltų namų pirkimo Olinte sutarčių. Čia galima tikėtis 
didelio kainų skirtumo, priklausančio nuo namo vietos, dydžio bei pa- 
statymo. Ir iš tiesų kainos svyruodavo tarp penkių šimtų ir penkių tūks- 
tančių drachmų. Įdomu, kad miesto namų kainos Atėnuose daugiausia 
laikėsi prie žemutinės ribos ir tik retai kada prašokdavo du tūkstančius 
drachmų. Užmiesčio arba Olinto namai buvo daug brangesni. 

Po Periklio epochos pamažu kylančios namų kainos rodo jau aštrė- 
jančius prieštaravimus tarp vargšų ir turtingųjų. 

Ketvirtajame amžiuje auga ir nuomojamų namų skaičius. Jei nuomi- 
ninkas neturėdavo iš ko mokėti, savininkas jį be gailesčio išmesdavo į 
gatvę, todėl nuomos klausimas pasidarė labai svarbus visuomeninis rei- 
kalas. Vargšai be pastogės arba neturintys kuo pasikūrenti savo būsto, 
glausdavosi visuomeninėse pirtyse, kur galėdavo bent pasišildyti. 

Gyventojai dažnai maudydavosi, bet jų namai buvo ne itin švarūs. 
„Juose šeimininkaudavo pelės ir žiurkės, o miegančius naktį kankindavo 
blakės. Prisiminkime dar siauras gatves, kuriose naktį irgi būdavo ne- 
labai saugu, ir antikos miestiečių gyvenimas pasirodys toli gražu ne toks 
Sventiskas ir kupinas klasikinės harmonijos, kaip gali kas pamanyti žiū- 
rinėdamas statulas arba skaitydamas iškilmingas ano meto kalbas. Namų 
nešvara, žinoma, sietina su gatvių purvynu, nors būta ir griežtų nuro- 
dymu, draudžiančių mesti šiukšles į gatvę. 

Namų ūkio darbai priklausydavo nuo savininko turto. Namuose šei- 
anininkaudavo moteris: prižiūrėdavo virtuvę bei šeimynykščius, su tar- 
naitėmis verpdavo vyro duotas vilnas, linus, ausdavo drabužiams audek- 
ius. Tačiau nuo penktojo amžiaus pabaigos, kaip jau sakėme kalbėdami 
apie ekonomiką, šį darbą perėmė manufaktūros, kurios vis labiau spe- 
cializavosi ir eksploatavo vergus. Moters veikla, ypač turtingesnése, di- 

delį namų ūkį turinčiose šeimose, labai įvairi ir gyva. Būdingą pavyzdį 
randame Ksenofonto raštuose. Ischomachas, rašytojo pavaizduotas idea- 
lus šeimininkas, po vedybų moko savo jauną žmoną. Štai kelios ištrau- 
kos iš ilgo ir nuodugnaus jo išvedžiojimo: , Tau reikės pasilikti namie 
ir siųsti į darbą tuos tarnus, kurie eina į laukus, ir nenuleisti akių nuo 
tų, kurie triūsia namie; tavo pareiga priimti visas gėrybes, kas tik pa- 
tenka į namus, ir paskirstyti, ką reikia suvartoti, o ką padėti į sandėlį, 
todėl akylai žiūrėk, kad atsargos, kurių turi užtekti visiems metams, 
nesibaigtų per vieną mėnesį; kai atneš vilnų, pasirūpink, kad rūbus iš 
jų padarytų tiems, kuriems reikia, ir stenkis, kad iš ankštinių gamintų 
skanius valgius...“ Taip pat namų šeimininkės pareiga buvo mokyti tar- 
nus įvairių darbų, o susirgusius slaugyti. 

Namuose turėdavo būti tvarka: kiekvienas daiktas savo vietoje! 
Aprodęs žmonai visas namų patalpas, Ischomachas ėmė kartu su ja 
tvarkyti namų apyvokos daiktus. „Pirmiausia sunešėm aukojimo reik- 
menis. Paskui sudėjome moterų šventadienius rūbus, vyrų gerąsias dra- 
panas ir kovos aprangą, vyrų ir moterų kambariams skirtus užtiesalus, 
vyrų ir moterų apavą — viską atskirai. Į vieną vietą sudėjome ginklus, 
į kitą įrankius vilnoms doroti, rykus duonai kepti ir valgiui virti, indus 
plovimui ir tešlos minkymui, stalo indus. Visus šiuos daiktus sudėliojo- 
me taip, kad nuolatos reikalingi gulėtų atskirai nuo tų, kurių prireikia 
tik per puotas. Numatėme atsargas, kurias suvartosime kitą mėnesį, ir 
tas, kuriomis reikės manytis visus metus. Todėl visada galėjome pama- 
tyti, ar užteks atsargų iki numatyto laiko. Šitaip sutvarkę daiktus, viską 
padėjome į vieta". Šitokiu kiek smulkmenišku tvarkingumu ir beveik 
pedantišku tikslumu galima tik stebėtis. 

Taip pat gana įdomiai Ischomachas aiškina žmonai, kad namų dar- 
bai padės išsaugoti grožį. Triūsas turi būti nauda ir malonumas! „Aš jai 
patariau ne sėdėti nuolatos kaip vergei, o su dievų pagalba stoti prie 
staklių ir, kaip dera šeimininkei, parodyti, ką ji geriau daro už kitus, ir 
pasimokyti, ko dar neišmano... Aš atkreipiau jos dėmesį, kokią gerą pro- 
gą kūno mankštai teikia mentalo mentimas, tešlos minkymas, rūbų ir 
antklodžių purtymas bei tvarkymas. Aš jai paaiškinau, kad po tokių kūno 
pratimų geriau valgys, sustiprės ir natūraliai pasidarys skaistesnio vei- 
do". Šiuose vyro žodžiuose skamba ironija, bet, antra vertus, tai yra ne 
tik iškalbus, beje, bene pirmasis „natūralios kosmetikos“ pavyzdys, o 
kartu ir fizinio, būtent moters namų darbo vertinimo įrodymas. 

Ne ypač svarbus, bet ir ne paskutinis klausimas, ką ir kaip senovės 
atėniečiai valgydavo. Apie tai žinome gana daug. Įvairiomis epochomis 
valgyta kitaip ir kitu metu. Be to, čia daug lemdavo kiekvieno žmogaus iš- 
tekliai. Daugelyje šaltinių sakoma, kad graikai valgydavo keturis kartus 
per dieną. „Pasak Filemono, senoliai valgydavo keturis kartus: pusryčius, 
pietus, pavakarius ir vakarienę“, — rašo Atenajas. Apskritai buvo įprasta 
triskart pasistiprinti: per pirmuosius pusryčius visi dažniausiai užkąsda- 
vo duonos, kurią pasidažydavo į neatmieštą vyną; per pietus kartais jau 
gaudavo šiltų valgių, bet irgi tik greitomis užkrimsti; paskui ateidavo 
savotiški antrieji pusryčiai, arba lančas, ir galiausiai, jau po saulės lai- 
dos,— vakarienė. Tada valgyta sočiausiai, ir Platonas, pavyzdžiui, peikia 

Sicilijos graikus, kam jie per dieną prisikerta net dukart, vadinasi, ir per 
pietus. Kaip ir daugelį kitų dalykų, Sparta turėjo savus valgymo papro- 
čius. Vyrai čia gyvendavo atskiruose vyrų namuose ir, net jau vedę, 
valgydavo tenai. 

Tačiau vakarienė būdavo ne vien metas kaip reikiant pavalgyti, bet 
ir proga susieiti draugams, kurie girsnodami, lėbaudami ir šnekučiuoda- 
mi, kartais užsibūdavo iki vėlyvos nakties, net iki aušros. Suprantama, 
ne visi vienodai keldavo puotas. Kaip kas išgalėdavo: neturtinga motušė 
vaišindavo paprastais patiekalais iš sorų, lęšių, svogūnų, ridikų ir kitų 
pigių produktų, pavyzdžiui, laukinių dedešvų, miškinių kriaušių, gilių ir 
t. t. (apie juos galime pasiskaityti vienoje Aleksido komedijos ištrauko- 
je), o Atėnų turtuolis Kalijas savo puotose svečius stebindavo puikiau- 
siais valgiais. Vargšė moteris neturėdavo iš ko daryti pokylio alkstančiai 
šeimai, jai ir paprasta vakarienė keldavo rūpesčių. Laiką praleisti irgi 
būdavo galima įvairiai — kartais šiaip sau pabūti išgertuvėse, o kartais 
labai įdomiai pasišnekėti, kaip Platono „Puotoje“. Būta dar ypatingų lė- 
bavimų, jau vaizduojamų Homero epuose, kada dalyviai patys atsineš- 
davo valgių ir gėrimų (eranos). 

"Tokiose puotose, išskyrus vestuves, „padorios“ moterys nedalyvauda- 
vo. Aišku, negalima sakyti, kad pokyliaudavo vieni vyrai, tačiau kartu 
su jais linksmindavosi tik heteros (tiesioginė šio žodžio reikšmė — drau- 
gė). Atėję į vaišes svečiai nusiaudavo sandalus, plaudavosi rankas — net 
tada, kai užsukdavo kartais tiesiai iš pirties — ir įsitaisydavo ant gultų. 
Valgydami sėdėdavo tik jaunuoliai ir moterys, vyrai gulėdavo, pasirėmę 
į pagalves, ant minkštų gultų, užklotų užtiesalais ar net kilimais — nely- 
gu šeimininko ištekliai ir metų laikas. Spartoje būta kitokių papročių. 
Čia senieji, pasirėmę ranka, kantriai gulėdavo ant plikų gulto lentų. Tai 
mums padeda suprasti pasakojimą apie vieną Sibario miesto — jo pilie- 
čiai garsėjo lepumu — gyventoją, pakviestą Lakedemone į bendras vai- 
šes. Pagulėjęs tenai ant lentų ir pavalgęs, jis pareiškė, jog anksčiau vi- 
sada stebėdavosi, girdėdamas kalbant apie spartiečių narsą, o dabar, kai 
juos pamatė, mano, kad jie niekuo ne geresni už kitus Žmones, nes ir 
bailiausias žmogus mieliau pasirinktų mirtį, negu kentėtų tokį gyveni- 
mą. Atėniečiai, žinoma, nebuvo sibaritai, bet ir ne spartiečiai. 

Pati puota turėdavo dvi dalis: iš pradžių būdavo tikroji vakarienė, 
o po jos patiekiama delikatesų. Lukianas ,„Puotoje“ aprašo vadinamosios 
„pilnos puotos“ patiekalų seką: kiekvienam gabalėlis paukštienos, kiau- 
lienos, kiškio kepsnio, žuvies tiesiai iš keptuvės, sezamo pyragaičio ir 
įvairių gardumynų. Žinoma, pirma pagrindinių valgių būdavo paduoda- 
ma visokiausių užkandžių, žuvų, austrių ir sraigių, kurių smaguris šeimi- 
ninkas pats pirkdavo svečiams. 

Toje Lukiano aprašytoje „pilnoje puotoje“, aišku, galėdavo pasiso- 
tinti visi, tačiau kai kada peržengdavo bet kokį saiką ir vaišės virsdavo 
nezmoni$ku lébavimu. Filokseno ditirambe „„Lėbavimas“ rinktiniai skanés- 
tai vardijami per keletą puslapių. Įspūdingas jau pats pasiruošimas: , Pir- 
miausia padavė vandens apsiplauti. Grakštus berniukas pylė jį iš sidab- 
rinio ąsočio mums ant rankų, o paskui įteikė kiekvienam iš plonų kil- 
niosios mirtos šakelių dvigubai nupintą vainiką. Jauni tarnai nešė poro- 

mis spindinčius stalus, statė juos iš eilės, kol pristatė pilną salę. Stalai 
atspindėjo palubėje kabančių lempų šviesą. Ant jų stovėjo dubenys, tau- 
rės acto ir keliolika didelių padėklų su visokiomis gėrybėmis, kokių tik 
gali pateikti kulinarijos menas ir kurios žavi ir svaigina širdį“. 

Tačiau pasiruošimas gana kuklus, palyginus su patiekalais. Jau mi- 
nėjome, kad puotose prakandas dažniausiai būdavo žuvys; taigi ir čia, 
kai pintinėse atnešė duonos, padavė žuvų, ,,Suspindo didžiulis dubuo, lyg 
tyčia padarytas unguriui su garnyru, o jame esanti ungurio mišrainė būtų 
pradžiuginusi net dievus. Paskui atnešė kitą didelį dubenį, prikrautą 
jūros ežių, po jo mažus žalvarinius padėklus, vieną pridėtą mėlynojo 
ryklio griežinėlių, kitą — rajos. Viename dubenyje gulėjo didelės riebios. 
sepijos su daugybe minkštų čiuptuvų. Tuoj po jų atnešė didžiulį, per vi- 
są stalą, skaniausią sterką, dar karštą, tiesiai nuo ugnies; kai jį nešė, 
viskas skendo garų debesyje“. Dabar prasidėjo visokie pyragai, saldūs 
patiekalai ir blynai, po jų vėžiai, kol valgymas įpusėjo. Ir visa tai buvo 
tik apetitą žadinanti užkanda! „Tada iš kito virtuvės kampo pasirodė ką 
tik keptas tunas, jau supjaustytas ir prisigėręs padažo, ir toks stambus, 
kač širdis būtų džiaugusis, jei švelnią šios didelės žuvies mėsą mes bū- 
tume įveikę“. 

Bet nesulaikomai plaukė kiti patiekalai: „Visko mums buvo patiekta. 
Buvo minkštų, šviežiai keptų kepenų, skanių, gomurį kutenančių kąsne- 
lių, nupenėtos kiaulės kumpio, nugarinės ir kitokių puikių kepsnių; pas- 
kui atnešė visą ožiuką, troškintą pienu užauginto švelnaus mažo gyvulė- 
lio mėsą... Prie jo padavė kumpio ir kiaulės kojų... Taip pat galvos mė- 
sos, silfionu paskanintų kepsnių, troškintą ir virtą ériuka su ožiuku...“ 
Norėtume sušukti gana, bet nepasotinamas ir nepavargstantis pasakoto- 
jas toliau varo epiškai pakilų vardijimą, o būtent ima šlovinti avienos 
ir ožkienos prikimštą dešrą: „Ji patiktų net didiesiems dievams, ir, be 
abejo, tu, mieloji, būtum pasigardžiuodama jas valgius!“ Nesuprantama, 
kaip galėjo net ir nemažas svečių būrys tiek daug sušveisti, bet patiekalų 
vardijimui vis dar nematyti galo. „Dar mūsų laukė daugybė kiškių ir 
jaunų vištų, ir kurapkų, švelnių karvelių ir minkšta duona; dvigubame 
inde atnešė rūgštaus pieno, auksu spindinčio medaus, visi valgė minkšto 
sūrio...“ Pats skaitytojas jau tikriausiai tiek pasisotinęs, kad jam net 
SleikStu, kaip ir linksmiems svečiams, kurie kaip visada po vakarienės 
nusiplovė rankas. „Jauni tarnai vėl įnešė prausimosi dubenis, vaivorykš- 
tinio Muilo kremo ir gausiai pylė drungno vandens ant mūsų rankų; jie 
taip pat atnešė švarių, minkštų ir švelnių vilnonių rankšluosčių, ambro- 
zija kvepiančio kremo ir maloniai kvepiančių neužmirštuolių vainikų“. 
Puotos tikriausiai būta didžiulės net be tų poetiškų pagražinimų. Tokie 
pokyliai ne kasdien būdavo net turtingiausiuose namuose. Visiems grai- 
kų valgymo ir gėrimo papročiams būdingas saikas, paprastumas, beje, ir 
visai gyvensenai. Vėliau, kalbėdami apie pragyvenimo išlaidas, nuodug- 
niau pasižiūrėsime, iš ko ir kokia kaina kasdien maitindavosi vidutinis 
atėnietis. 

Valgymo laikas, būdas, įvairūs rykai beveik visur buvo kaip ir Ho- 
mero laikais. Ant savo valgomojo stalo graikai valgius statydavo pa- 
prastuose ar papuoštuose induose. Stalo rykai — tai pintinėlės, dubenys 

är lėkštės. Šaukštų ir šakučių graikai neturėjo. Valgius imdavo rankomis, 
40 sriubą semdavo mažais, išduobtais bandelės pavidalo duonos kepalė- 
liais, tik vėliau į madą įėjo ir šaukštas. Rankas nusivalydavo duonos ga- 
balėliu. „Senoliai vartodavo vadinamuosius šluostukus, t. y. minkštą, py- 
ragaičio formos duonos gabalėlį: nusitrindavo rankas ir numesdavo ji 
šunims“, — pasakoja mums Polideukas. Valgydami nedaug gerdavo vyno, 
bet ir jį, kaip visus stiprius savo vynus, atmiešdavo vandeniu. Mokytas 
filosofas Teofrastas viename savo veikalo „Apie pasigėrimą“ fragmente 
rašo: „Po vakarienės duodavo gryno vyno, vadinamo geros nuotaikos 
gėrimu, bet nedaug. Jo paragavimas turėjo priminti gėrimo jėgą ir dievo 
dovaną: jo duodavo tik tada, kai visi pasisotindavo, taigi kad Kuo ma- 
žiau išgertų. Pagaliau, imdavo jį nuo stalo uzkalbédami ir kartu melsda- 
mi dievus, kad šie neleistų prarasti saiko ir pasiduoti nesuvaldomam 
gėrimo potraukiui, o tik leistų per jį džiaugtis tuo, kas gražu ir gera". 
Tai buvo labai pagrįstas troškimas! Teofrastas taip pat rašo, kad kai kur 
įstatymas draudė vartoti gryną vyną. „Žemutinės Italijos Lokrų Epizefi- 
Tijų mieste tam, kas gers gryną vyną, gydytojo neprirašytą sveikatai pa- 
taisyti, pagal Zaleukos įstatymą grėsė mirties bausmė. Masilijoje įstaty- 
mas moterims leido gerti tik vandenį. Pasak Teofrasto, Milete toks įsta- 
tymas ir šiandien tebegalioja“, — rašo Atenajas, kurio raštuose išliko šis 
fragmentas. 

Padavus ,geros nuotaikos gėrimą“, dažnausiai būdavo išnešami stalai 
ir imama ruoštis antrajai puotos daliai — išgertuvėms (symposion). Vėl 
visi plaudavosi rankas, svečiai gaudavo kvepiančių tepalų, dėdavosi ant 
galvų vainikus. Tai padarę, aukodavo trigubą gėrimo auką, kiekvieną- 
kart maišymo inde (krater) atskiesdami tam tikru santykiu vyną vande- 
niu. Per tas apeigas fleitininkė grodavo dviguba fleita, o ant ugnies 
smilkdavo kvapnūs smilkalai. Po šio pasiruošimo būdavo giedamas diti- 
rambas dievams (paian), ir išgertuvės prasidėdavo. Šaunuoliu visi vadin- 
davo tą, kuris vienu atsikvépimu išlenkdavo didelę taurę. Už tai duo- 
dave ir atlyginimą, pavyzdžiui, gabalą pyragaicio; užmigti buvo gėda — 
tokį aptaškydavo vynu. 

Puotininkai ne vien tik gerdavo, bet ir šiaip įvairiai leisdavo laiką. 
Fleitistės, kitaristés ir kitokios heteros rūpindavosi jausmų džiaugsmais. 
Mėgstama linksmybė būdavo skolijos dainavimas: per svečius eidavo 
mirtos šakelė, ir kas ją gaudavo, turėdavo ekspromtu padainuoti dainą. 
Gražus tokios dainos pavyzdys - garsioji giesmė apie tironų žudikus 
Harmodiją ir Aristogitoną, jos temos variacija. Kaip jau žinome, Harmo- 
dijas su Aristogitonu per vieną Panatėnėjų šventę nužudė Peisistrato 
sūnų Hiparchą, ir vėliau buvo šlovinami kaip laisvės kovotojai. Puotų 
dalyviai mielai žaisdavo įvairius bendrus žaidimus. 

Be kauliukų ir šaškių, žinomų ir vėlesniais laikais, labai mėgta minti 
mįsles ir žaisti savotišką graikų žaidimą kotabą. Jį būdavo galima žaisti 
labai įvairiai, tačiau pagrindiniai variantai du. Žaidžiant numetamąjį ko- 
tabą, reikėdavo likusį išgertoje taurėje ar tyčia įsigertą burnon vyną 
taip taikliai užlieti arba užspjauti ant metalinės plokštelės, padėtos ant 
pakištės, kad ji nusisvertų ir nukristų ant mažos metalinės figūrėlės arba 
į metalinę taurę. Jei pavykdavo vynu tiksliai pataikyti į plokštelę, jai 

nukritus, pasigirsdavo malonus skambesys, žadąs pasisekimą meilėje. 
Kitas šio žaidimo būdas toks: ištėkštu ar išspjautu vynu reikėdavo pa- 
taikyti į mažas vandenyje plaukiojančias taureles, kad šios nuskęstų. 
Kas daugiausia jų nuskandindavo, tas ir laimėdavo. 

Turtuolių puotos, suprantama, visus labai viliodavo — net ir nekvies- 
tuosius. Ateidavo neprašytų svečių, juokdarių ir kitokių pokštininkų. To- 
kiose įspūdingose puotose, kaip Ksenofonto aprašytasis pokylis pas Ka- 
liją, svečius linksmindavo artistai ir baleto šokėjai. Būdinga, kad vos tik 
prasidėjus Kalijo ir jo svečių puotai, pasirodė pirmasis dykaduonis. „Čia 
pasibeldė į duris pokštininkas Filipas ir paprašė durininką pranešti, kas 
atėjo ir ko geidžia. Jis pareiškė turįs visko, ko reikia norint dykai pri- 
sivalgyti ir dar pridūrė, kad ir jo tarnui sunku tempti tuščią maišą ir 
gurgiantį pilvą“. Dosnusis Kalijas nesupyko ir draugiškai leido pokšti- 
ninkui įsitaisyti tarp svečių. 

Tuojau po to einanti Ksenofonto dialogo scena aiškiai rodo profesio- 
nalių pokštininkų padėtį ir dalią: viską nulemdavo tai, ar jie patiks sve- 
čiams, ar ne, nors tokie nevykėliai graikų visuomenėje nepatirdavo pa- 
niekos ar grubumo. Kol kiti vaišinosi, Filipas, norėdamas atsilyginti už 
tai, kad jį čia įsileido, negaišdamas ėmė pokštauti. Bet, neprajuokinęs 
nė vienos gyvos dvasios, labai nuliūdo ir netrukus vėl pamėgino suregzti 
kokį sąmojį. Kai ir po to nenuskambėjo juokas, nebelietė valgių, tik už- 
siūengė galvą ir gulėjo prie savo stalo. 

„Kas tau, Filipai?“ — paklausė Kalijas.— „Ar tik neskauda?“ 

„Ne. Dzeusas mano liudininkas!“ — atsakė Filipas suaimanavęs.— ,,Né 
trupučio. Žmonės nebemoka juoktis, ir aš pražuvau. Iki šiol mane kvies- 
davo į puotas, kad mano žodžiai praskaidrintų draugijos nuotaiką, gerai ją 
palinksmintų. O kai šitaip? Už ką gi dabar mane kviesis, jei aš rimtas kal- 
bas tiek pat išmanau kaip nemirtingumą! Tuo labiau niekas manęs nesi- 
kvies, nes aš juk tokio savo ruožtu irgi nepasikviesiu. Juk didelis ir mažas 
žino, kad mano namuose niekad nėra buvę puotos!" Tai pasakęs jis nusiš- 
nypštė, ir iš jo balso kiekvienas aiškiai suprato, kad verkia. 

Visi puolė guosti, pažadėjo būti geros nuotaikos, prašė toliau vai- 
šintis, o Kritobulas net pasišaipė iš jo nusiskundimo. Išgirdęs juoką, Fi- 
lipas nusidengė galvą ir vėl ėmė valgyti, tikėdamasis, kad dar ne kartą 
bus kviečiamas. 

۱ Ši scena iš tiesų paimta iš gyvenimo. Jos komišką herojų pašiepti ar 
užjausti palikta mums. Galimas daiktas, jis pats buvo patenkintas likimu, 
kurį nusipelnė savo menu, — jei tik nuolatos būdavo kviečiamas į puotas. 
O svečiams atsirasdavo įspūdingesnių atrakcionų, kuriems, aišku, reikė- 
davo daug vikrumo ir įgūdžių ir kurių tikroji vieta dažniausiai būdavo 
turgūs ir liaudies šventės, kur daugiau publikos. Tokie vaidinimai buvo 
ant ribos tarp cirko numerių ir tikrojo meno. Apie juos gražiai rašo ir 
Ksenofontas. Kai svečiai baigė valgyti, paaukojo gėrimo auką ir sugie- 
dojo peaną, taigi kai prasidėjo tikrosios išgertuvės, ėmė rodyti savo me- 
ną patyrę linksmintojai. „Čia prieš publiką išėjo sirakūzietis. Kartu su 
juo — žavi fleitistė ir šokėja, kurios taip pat išmanė fokusus, ir nepap- 
rastai gražus jaunikaitis, mokąs puikiai skambinti liutnia ir šokti. Sira- 

kūzietis gyrėsi, kad visi jie moka daryti tikrus stebuklus, ir gavo už tai 
pinigų. Kai mergina užgrofo fleita, o jaunuolis ėmė skambinti liutnia, jų 
muzika svečiams, be abejo, suteikė daug malonumo“. Sokratas, kuris at- 
sitiktinai buvo tarp svečių, tikriausiai išreiškė visų nuomonę, kai šitaip 
pagyrė Kaliją: ,Tavo svetingumas tikrai neprilygstamas! Ne tik vaišės 
buvo puikios, bet ir palinksminai mūsų akis ir ausis!" 

Tačiau tikrasis spektaklis prasidėjo, kai atnešė lankus šokėjai. „Tą. 
akimirką fleitininkė užgrojo šokį, o šokėja paėmė lankus — viso labo 
dvylika! Sukdamasi ji mėtė juos į orą taip nutaikydama aukštį, kad vėl 
galėtų sugauti pagal šokio ritmą“. Nenuostabu, kad Sokratas tada pasa- 
kė: „Moteris miklumu neatsilieka nuo vyro, nors protu ir jėga negali 
su juo lygintis“. Paskui, plėtodamas mintį, draugams patarė: „(Todėl kiek- 
vienas, kas jau esate vedęs, mokykite savo žmoną viso to, ką, jūsų ma- 
nymu, reikėtų jai žinoti!“ Tada vienas bičiulis filosofui atšovė, kodėl jis: 
pats neišauklėja savo vaidingos žmonos, bet Sokratas ir vėl sumojo tin- 
kamai atsakyti: jeigu pats ištveria gyvendamas su Ksantipe, tai mokės 
sugyventi ir su kitais žmonėmis. 

Tačiau visi jau žavėjosi nauju vaidinimų — drąsiu ir dar puikesniu. 
„Įnešė lanką su tankiai ir statmenai pritaisytais kalavijais. Šokėja pada- 
rë ore salto ir nėrė į lanko vidurį; paskui persivertė vėl, iššoko iš lanko 
pro kalavijus ir, kol žiūrovai būgštavo, ar jai ko neatsitiko, ramių ra- 
miausiai baigė vaidinimą“. Nebekalbėsime apie smulkmenas, nors dialo- 
ge dar daug įdomių dalykų, nes ir kiti sirakūziečių trupės numeriai buvo 
verti pažiūrėti, pavyzdžiui, ypač įsidėmėtina Dioniso ir Ariadnės meilės 
baletinė scena, suvaidinta puotos pabaigoje. Aišku, kur šeimininkas tu- 
rėdavo iš ko mokėti menininkams, ten būdavo visokių pramogų, kurios 
paįvairindavo vaišes. 

Pagaliau, be šių gana įvairių intermedijų, vykdavo protingi, rimti ir 
smagūs pokalbiai, kurie, aišku, rūpėdavo ne visiems — daugelis steng- 
davosi tik skaniai prisišveisti ir išgerti. Iš tų puotos pokalbių radosi ne 
vienas literatūros kūrinys. Juose įvairūs žmonės kalbasi apie meilės es- 
me — Platono „Puotoje“ — arba blyksteli dideliu literatūros bei senovės 
istorijos žinojimu — Plutarcho „Septynių išminčių puotoje“, Atenajo vei- 
kale „Puotaujantys sofistai“. 

Vėsus vynas darydavo savo: visai parveikdavo svečius arba jie kil- 
davo ir, fletininkių vedami, fakelų šviesoje šūkalodami traukdavo gat- 
vėmis, belsdavosi į vartus ir ginčais bei dainomis trikdydavo nakties ra- 
mybę. Vienas toks pasivaikščiojimas buvo vadinamas komu. Tik ne- 
daugelis baigdavo išgertuves taip ramiai kaip Platono ,„Puotoje“ Sokra- 
tas, kuris, kiaurą naktį gurkšnojęs vyną ir šnekėjęsis, anksti, kai visus 
jau pakirto miegas, „atsikėlė ir išėjo“. Tada jisai patraukė į Likėjoną, 
išsimaudė ir kaip visada ten išbuvo visą dieną ir tik po šitaip praleistos 
dienos nuėjo namo ilsėtis“. 

Kyla klausimas, kiek atsieidavo pragyvenimas Atėnuose; ne ypatingi 
atvejai, ne prašmatnios, brangiai kaštuojančios puotos ar kitokia praban- 
ga, o vidutinio žmogaus pragyvenimas. Kiek pinigų reikėjo Atėnų pilie- 
čiui klasikos laikais ir kaip jis galėdavo iš jų gyventi? 

Tikslų atsakymą gautume tik tada, jei ūkio istorijos šaltiniai būtų tokie 
gausūs ir įvairūs kaip naujųjų laikų. Bet iš ūkio istorijos tyrinėjimų ir taip 
galime susidaryti vaizdą, kartais gal kiek ir netikslų, bet apskritai realų. 

Palyginti kukliai gyvenančiam vidutiniam graikui reikėdavo tik mais- 
to ir drabužių. Kitokių materialinių poreikių jis beveik neturėjo. Maistą 
sudarė dvi pagrindinės dalys: javai (sitos) — kartais kviečiai, bet daž- 
niausiai miežiai ir opsonionas (opsonion) — apskritai visi kiti Maisto pro- 
duktai, t, y. džiovintos arba šviežios žuvys, sūdyta mėsa ir daržovės, visų 
pirma pupos. Javams, iš kurių graikai duonos dažniausiai nekepė, o virė 
savotišką košę, per metus reikėdavo išleisti apie dvidešimt drachmų ir 
tiek pat, reikia manyti, kitiems maisto produktams. Rūbai vieneriems 
metams galėjo atsieiti trisdešimt drachmų. Kitų būtinų išlaidų kaip ir 
nebuvo: apie išlaidas butui galima nekalbėti, nes būdavo tik keli šaltesni 
mėnesiai. Šie duomenys apibūdina penktojo amžiaus padėtį. Periklio lai- 
kais pragyvenimo minimumas siekė apie penkiasdešimt drachmų vienam 
žmogui. O kaipgi atrodytų pajamos? Tuo metu padienininkas uždirbdavo 
mažiausiai du obolus, todėl galime sakyti, kad metinis uždarbio minimu- 
mas siekdavo lygiai šimtą dvidešimt drachmų. Tačiau reikia žinoti, kad 
atėniečiai turėjo daug švenčių, per kurias nedirbdavo. Iš uždarbio gyven- 
davo visa šeima. 

Periklio epochoje, kada viskas klestėjo, atėniečiai savo kasdieninius 
poreikius patenkindavo be vargo. Ketvirtajame amžiuje dėl politinių ir ūki- 
nių sunkumų padėtis jau pablogėjo. Tiesa, uždarbiai buvo didesni negu 
praėjusiame šimtmetyje (Atikoje metų minimumas siekė jau šimtą aš- 
tuoniasdešimt drachmų), bet pakilo kainos ir pragyvenimui reikėdavo 
gerokai daugiau pinigų, nes, pavyzdžiui, javams kasmet reikėdavo išleisti 
keturiasdešimt penkias drachmas, kitiems produktams — irgi maždaug 
tiek pat, o drabužiams — lygiai trisdešimt drachmų. Taigi pragyvenimo 
minimumo išlaidos pašoko iki šimto dvidešimt drachmų. Pakilus uždar- 
biui penkiasdešimčia procentų, išlaidos padidėjo šimtą keturiasdešimt 
procentų. 

Kainų kilimo tendencija pastebima jau nuo archaikos laikų. Solono 
laikais medimnas grūdų kainavo vieną drachmą, tiek pat avis, o raguo- 
tis — penkias drachmas. 422 metais medimnas miežinių miltų kainavo dvi 
drachmas ir per ketvirtąjį amžių pakilo iki trijų — šešių drachmų. Nikijo 
taikos metais (421 metai pr. m. e.) kviečiai kainavo tris drachmas, bet per 
kitą pusšimtį metų jų kaina pašoko iki penkių šešių drachmų. Solono lai- 
kais raguotį galėjai nusipirkti ųž penkias drachmas, 414 metais reikėdavo 
mokėti jau penkiasdešimt vieną, o ketvirtajame amžiuje — septyniasde- 
šimt, net šimtą. Ta pačia kreive kilo avies kaina — nuo vienos drachmos 
iki vienuolikos, paskui iki septyniolikos. Per du šimtmečius kainos vidu- 
tiniškai pakilo aštuonis šimtus procentų, o kai kurių prekių dar daugiau. 

Po kainų pakalbėsime apie sveikatos apsaugą. Klimatas, gyvenimo bū- 
das ir sportas darė graikus apskritai stiprius ir sveikus, bet tik tuos, kurie 
užaugdavo, nes vaikų mirdavo labai daug. Aišku, ir suaugusiems tekdavo 
gydytis nuo visokių negalių. Ligos varymas burtažodžiais ir magiškais 
veiksmais buvo ne mažiau paplitęs kaip gydymasis pas mokytus gydyto- 
jus. Vienas svarbiausių raštų iš rinkinio, susijusio su garsiojo gydytojo 

Hipokrato vardu, pavadintas ,,Apie šventąją ligą“. Autorius aiškina, kad 
toks ligos pavadinimas atsiradęs dėl nežinojimo. Nuomaris — štai kas 
buvo ta „šventoji liga“ — esąs nė kiek ne šventesnis už kitas ligas ir va- 
dinamas šventąja tik todėl, kad nežinoma jos priežastis. Slėpdami savo 
neišmanymą, apgaudinėtojai burtininkai prigalvoję visokių keistų nuro- 
dymų ir draudimų, o nepaaiškinamus įvairių ligų simptomus susieję su. 
vienais arba kitais dievais. Čia autorius pašaipiai pastebi: „Jeigu viską, 
ko nesuprantame, laikytume šventu, šiame pasaulyje būtų labai daug 
šventų dalykų“. 

O iš tiesų žmonės dažnai eidavo ieškoti pagalbos pas žyniuones (ypač 
su Moterų ligomis) ir įvairiausius šarlatanus, o ką jau kalbėti apie garsią- 
ją gydymo dievo Asklepijo kulto vietą Epidaure, kuri buvo tikra šventoji 
vieta, Ieškodami sveikatos, žmonės tenai plaukė miniomis, ir, turime pa- 
sakyti, kai kas iš tiesų pasveikdavo. Šventykla buvo taip lankoma, kad 
penktajame amžiuje Asklepijo kulto vietų atsirado ir kitur. Kaip žmonės. 
tikėdavosi pasveikti, galime pasiskaityti Aristofano pjesėje „„Plutas“. As- 
klepijo šventyklos įrašai pasakoja apie stebuklingus tikinčiųjų pasveiki- 
mus. Pavyzdžiui: ,„Vienaakė Ambrosija iš Atėnų atėjo, ieškodama dievo 
pagalbos. Bet, vaikščiodama po šventyklą, juokėsi iš kai kurių pagijimų, 
nes Manė, jog neįtikėtina ir neįmanoma, kad šlubis ir aklys gali vien per 
sapną pasveikti. O pati, užmigusi šventykloje, susapnavo tokį sapną: die- 
vas priėjo prie jos ir pasakė norįs ją pagydyti, bet už tai turinti atsily- 
ginti — paaukoti šventyklai sidabrinę kiaulę už savo kvailumą. Taip ta- 
res, išdraskė jai nesveikąją akį ir įpylė vaistų. Kai išaušo diena, ji išėjo 
iš šventyklos sveika“. Kokia jos pagijimo priežastis, galime tik spėlioti. 
Aišku, daug lėmė savitaiga ir tikrai gydantis šaltinių vanduo. Tokių gy- 
dyklų svarba ir populiarumas nė kiek nesumenko net dėl to, kad geriau 
susitvarkiusiuose graikų poliuose piliečiai galėjo nemokamai gauti vals- 
tybės gydytojo pagalbą. Valstybė sudarydavo su gydytoju sutartį, skir- 
davo jį valstybės gydytoju ir mokėdavo nuolatinį metinį atlyginimą, o jis 
turėdavo nemokamai gydyti piliečius. Bet atrodo, kad už gydymą nemo- 
kėdavo tik neturtingieji; iš pasiturinčiųjų gydytojas imdavo mokestį. Be 
to, buvo ir privačių gydytojų, gyvenančių tik iš honoraro. Išlikusiuose 
šaltiniuose jiems neretai prikišamas godumas. Gydytojo priimamasis bū- 
davo kartu ir ligoninė, ir vaistinė: sunkūs ligoniai, kuriuos reikėdavo gy- 
dyti ilgesnį laiką, likdavo čia gulėti; šioje patalpoje gydytojas laikydavo 
ir paties gamintus vaistus. Gydytojas, ypač valstybės gydytojas, dirbdavo 
ne tokius svarbius darbus ir turėjo teisę gydyti nebent vergus; kiti pagal- 
bininkai būdavo laisvieji piliečiai ir kartu gydytojo mokiniai. Gydytojo 
vadovaujami, jie stebėdavo ligų simptomus, klausydavosi teorinių prane- 
šimų ir visaip stengdavosi kuo daugiau išmokti. 

Nors kiekvienas galėdavo kreiptis į valstybės gydytojus, šarlatanų dėl 
to nemažėjo, Sundaktariai keldavo iš gydymo didesnį triukšmą, stulbin- 
davo ligonius savo išvaizda, žadėdavo pagydyti daug geriau už profesio- 
nalus, kurie, būdami kuklūs mokslininkai, prisipažindavo negalį visko 
žinoti, Visa tai darydavo įspūdį, ypač neišsilavinusiems pacientams. Šar- 
latanizmui buvo palanki dirva dar ir dėl to, kad gydyti galėjo bet kas, ir 

joks įstatymas to nedraudė. Tikro medicinos išsilavinimo, diplomo ar pa- 
žymėjimo niekas neturėjo. Gydytojas ir šarlatanas juridiškai niekuo ne- 
siskyré ir už gydymą neatsakydavo. Ši „amato laisvė“ leido piktnaudžiauti, 
bet jos buvo nuosekliai laikomasi, nes draudimas nukrypti nuo knygose 
nurodytų privalomų, nepakeičiamų gydymo metodų ar bausmės už jų ne- 
silaikymą būtų kenkę tyrinėjimo laisvei ir mokslo pažangai. Tad šarlata- 
nizmas ir Medicinos mokslas ėjo koja kojon, ir vidutinis graikų pilietis 
naudojosi jais abiem. 

Šioje simbiozėje, net galėtume sakyti santarvėje, slypėjo didelis vi- 
dinis prieštaravimas, kurio dauguma pacientų tikriausiai nepastebėdavo. 
Religinė pasaulėžiūra bei prietarai ir mokslinis pasaulio pažinimas kovojo 
ir kitose srityse — moralėje ir auklėjime, mene ir moksle. 


PAPROČIAI IR RELIGINIAI VAIZDINIAI 


Kasdieniniame atėniečių gyvenime — kaip apskritai visų graikų — 

kiekvieną darbą lydėjo daug papročių, pamažėle susiklosčiusių ir atitin- 
kančių laiko dvasią, dažniausiai veikiamų religijos ir laikomų šventais. 
Šie papročiai lemdavo gyvenimo pažiūras ir moralės normas. Žinoma, ir 
tada kasdieninėje praktikoje pasitaikydavo nusižengimų moralės nuos- 
tatams, senieji papročiai neretai susidurdavo su nuolat kintančiais gyve- 
nimo reikalavimais, o tai savo ruožtu keldavo permainas, skatino tolesnę 
raidą. - 
Kad suprastume paprocius, turime Zinoti, jog graikams, be matomojo 
daiktų pasaulio, egzistavo pramanytas dievų pasaulis. Tokių vaizdinių 
turėjo visos senosios tautos, bet niekur jie nebuvo taip sužmoginti ir iš- 
gražinti. Mituose, kad ir fantastiškai, atsispindėjo pačių graikų gyve- 
nimas, o jo pasikeitimai gal kiek pavėluotai atsiliepdavo ir mitiniams vaiz- 
diniams. 

Šventi tradiciniai papročiai lydėdavo kiekvieną žmogų visą gyvenimą 
nuo pradžios iki pabaigos. Svarbūs įvykiai — gimimas, pilnametystė, san- 
tuoka ir mirtis —tai vis progos šventei. Visai bendruomenei šie įvykiai 
nieko nereikšdavo, bet atskiro žmogaus gyvenime būdavo nepakartojami, 
lemtingi momentai. Todėl šiuos įvykius graikai švęsdavo tik mažesniu 
būriu, daugiausia šeimoje. 

Vaiko gimimu šeimoje visi labai džiaugdavosi, nors ir ne visada. Įvykį 
pagarsindavo plačiau: jei gimdavo berniukas, iš lauko ant durų kabindavo 
laurų vainiką, jei mergaitė — kuokštą vilnų, simbolizuojantį būdingą mo- 
terų darbą, t. y. verpimą ir audimą. Naujagimio likimą, būtent ar jį priim- 
ti ar ne, suaugusieji spręsdavo nedelsdami. Graikų šeimos galva neturėjo 
tokios absoliučios valdžios šeimoje kaip romėnų pater familias, bet vis 
vien galėdavo neauginti vaiko. Tokiu atveju naujagimis beveik visose 
graikų valstybėse būdavo be gailesčio išmetamas: padedamas kur nors 
gatvėje ar nuošalioje vietoje, suvystytas vystyklais, su kokiu nors atpaži- 
nimo ženklu — papuošalu, siuvinétu rübeliu ar vokeliu. Nelaimingasis 
vaikas mirdavo, jei niekas jo nerasdavo arba nepasiimdavo; arba jį užau- 
gindavo svetimi, ir tada prireikdavo atpažinimo ženklo, kad, nustatę vai- 

ko kilmę, tėvai vėliau galėtų išvengti galimų keblumų, pavyzdžiui, brolio 
ir sesers santuokos. Kaip aiškėja iš šaltinių, šis žiaurus paprotys turėjo 
materialinį pamatą. Jau Heziodas patarė auginti tik vieną vaiką, nes tada 
nereikėtų dalinti turto, o ir vėliau šis požiūris būdavo lemiamas. Jaunes- 
niųjų vaikų tėvai neaugindavo, kad vyresniesiems liktų daugiau turto. 
Prasidėjus ketvirtojo amžiaus krizei, paveldėjimo dalybos virto rimta 
problema, ir tuo metu padaugėjo pamestinukų bei rastinukų. Tokie atsi- 
tikimai neretai vaizduojami vadinamosiose vidurinėse ir naujosiose ko- 
medijose. Pamestinukų daugėjimas, matyt, susijęs su didėjančiu papras- 
tuju žmonių nuskurdimu, nors ne visada neturtas būdavo šio barbarišku- 
mo priežastis. Filosofas stoikas Musonijus pasipiktinęs kalba tikriausiai 
ir apie ankstesnius laikus: „Mano nuomone, baisiausia tai, kad kai kas, 
nors negali pasiteisinti skurdu, nes turi pakankamai pinigų ar net labai 
turtingi, vis dar drįsta neauginti vėliau gimusių vaikų ir vien todėl, kad 
pirmiau gimusieji būtų turtingesni“. Tais laikais vis mažėjo šeimų, augi- 
nančių daugiau kaip du vaikus! 

Svetimieji vaiką išgelbėdavo ir užaugindavo irgi tikėdamiesi materia- 
linės naudos. Nevaisinga moteris bijodavo, kad vyras, norįs turėti vaikų, 
su ja išsiskirs; kad išlaikytų jį ir jo turtą, slapta susirasdavo ką tik gimusį 
vaiką ir parodydavo vyrui kaip savo pačios. Tarpininkaudavo pribuvėjos, 
žinančios, kur gimė vaikas, kurio nenori tėvai auginti. Už atitinkamą at- 
lyginimą jos perduodavo vaiką ten, kur jis laukiamas. 

Tėbuose buvo uždrausta pamesti vaikus, tačiau tenykštis įstatymas ne 
ką 220001516515. Pasak Eliano, Tėbų apylinkių gyventojai neturėjo teisės 
pamesti vaikus, bet, jei tėvas būdavo labai neturtingas, galėdavo kūdikį, 
tiek berniuką, tiek mergaitę, ką tiktai gimusį suvystytą nunešti valdžiai. 
Šį vaiką atiduodavo kam nors kitam, kas nekeldavo įtarimo, kad sava- 
naudiškais tikslais vėliau jį parduos į vergiją. Sudaryta sutartis įpareigo- 
davo paimtąjį vaiką užauginti. Tačiau subrendęs jis tapdavo augintojo 
vergu arba verge ir turėdavo darbu atsilyginti už auginimą. 

Sparta ir čia darė savaip — tiesiog šiurpiai negailestingai. Naujagimiai 
būdavo nešami seniams, ir tie spręsdavo, ar bus jie gyvybingi ar ne. Mau- 
dymas vyne laikytas bene puikiausiu tokio tikrinimo metodu. Silpnas ar 
paliegęs vaikas būdavo nunešamas į tam tikrą Taigeto kalnų vietą ir te- 
nai žūdavo. 

Su primityviais tabu vaizdiniais siejosi įsitikinimas, kad gimdyvė su- 
sitepusi, todėl penktąją dieną įvykdavo apsivalymo apeigos. Ta proga 
būdavo apvalomi ir tie, kas padėjo gimdyti, taip pat vaikas — bėgte ne- 
šamas aplink namų židinį. Šis ritualas vadintas amfidromijų (aplink bėgi- 
mo) švente. Vardą kūdikis gaudavo tik septintą arba dešimtą dieną. Tai 
paaiškindamas, Aristotelis nurodo priežastį, kuri verčia susimąstyti: ,,Daz- 
nai atsitikdavo, kad naujagimis jau pirmosiomis dienomis mirdavo; o jei- 
gu sulaukdavo dešimtos dienos, būdavo vilties kad gyvens". Taigi nau- 
Jagimiu ir vaikų mirtingumas tikriausiai buvo didelis. Beje, tai rodo ne 
vien Aristotelio užrašai, bet patvirtina ir kapinių radiniai. Rasta kapiny- 
nų, kur du trečdaliai palaidotųjų vaikai. Tačiau jei vaikas sulaukdavo 
dešimtos dienos, vardynų proga būdavo kviečiami giminės, draugai, visi 
vaišinami. 

Graikai vadindavosi tik vardais, pavardžių neturėjo; jei reikėdavo 
oficialumo — be savo vardo rašydavo dar tėvo vardą, o Atėnuose ir demo, 
iš kurio kilęs, pavadinimą. Šitokią tvarką, kaip jau sakėme istorijos sky- 
riuje, Atėnuose įvedė Klistenis, kad niekas negalėtų girtis savo gimine, 
savo kilme. Kaip ir visose kitose tautose, graikų vardai kadaise ką nors 
reiškė. Jie turėdavo nusakyti kokią nors vaikui būdingą savybę. Didesnę 
prasmę turėjo ir iš istorijos žinomi vardai: Klistenis reiškė „šlovingas“, 
Periklis — „labai garsus“, Sofoklis — ,,garséjas išmintimi“, Aristidas — 
„puikaus stoto” ir t. t. Ir Aristofano ,,Debesyse" Strepsiadas su žmona ta- 
11851, kokį vardą suteikti vaikui — ar liaudiškiau praminti Fidu (taupiu), 
ar kilmingiau Hipu (arkliu, arba riteriu). Berniukas dažnai paveldėdavo 
senelio vardą, nes kažkada tikėta, jog mirusio senelio siela pereinanti į 
anūką. 

Naujagimiai būdavo vystomi vystyklais. Aišku, tik ne Spartoje. Ten 
vaikai būdavo grūdinami nuo pat pirmųjų dienų ir todėl nevystomi. Vai- 
ka žindydavo motina arba — ypač turtingesnése šeimoše — žindyvė, par- 
sikviesta iš Spartos, nes tenykštės žindyvės garsėjo. Žindyvės prižiūrėda- 
vo vaikus, liūliuodavo lopšinėmis, gąsdindavo visokiais baubais, sakyda- 
mos, kad jie vaikus vagia, nukanda nosį ir net praryja. Lamija ir kitos 
panašios mitinės pabaisos vaikams pabauginti jau buvo linksmesnės, 
liaudiškesnės. 

Trejus metus sukakę atėniečių vaikai sulaukdavo svarbios ceremoni- 
jos — būdavo puošiami gėlių vainikais. Tai jvykdavo per Antesterijas, 
pavasario šventę, antrojoje mūsų vasario pusėje. Trejų metų vaikai jau 
būdavo laikomi išaugusiais iš žinduklio amžiaus, o vainikuojami todėl, 
kad sprogstančių augalų gyvybės jėga pereitų į mažą žmogaus atžalą ir 
magiškai skatintų jos augimą. 

Vaikas augdavo šeimoje. Pirmąjį dešimtmetį daugiausia žaisdavo, nors 
vaikai — bent jau berniukai — tokiose pažangiose valstybėse kaip Atėnai 
šešerių ar septynerių metų lankydavo mokyklą. Vaikų žaislai buvo maž- 
daug tokie patys kaip po dviejų tūkstantmečių: mediniai arba moliniai 
gyvuliai, lėlės (kai kurios net su judančiomis galūnėmis), kamuoliai, lan- 
kai, virvele įsukami vilkeliai ir pan. Nagingesnieji paaugę žaislų pasida- 
rydavo patys. Be to, antikos Atėnuose mėgta smagiai pasisupti sūpynė- 
mis. Bendri žaidimai, kurių susigalvodavo augesni vaikai, daug kuo pa- 
našūs į šiandieninius, pavyzdžiui, jojimas ant medinio arkliuko, virvės 
traukimas. Įvairūs žaidimai su kamuoliu turėjo aiškų sportinį pobūdį. Ta- 
čiau vaikai leisdavo laiką ne tik šitaip žaisdami. Tam tikru metų laiku, 
sakysime, pavasarį, jie dainuodavo įprastines prašymo dainas, nelyginant 
berniukų gatvės chorai. Viena kita tokia daina net išlikusi, pavyzdžiui, 
Rodo saloje „Kregždžių daina“, dainuojama parskridus kregždėms. Pana- 
ši būdavo Atėnų vaikų procesija pavasarį, vadinamoji eiresionė; manoma 
kad joje vaikai deklamuodavo eilėraštį, sukurtą net paties Homero. 

Paaugę vaikai jau daugiau dirbdavo namuose, padėdavo šeimai, ruoš- 
davosi metui, kada reikės gyventi savarankiškai ir maitintis dažniausiai 
iš savo pačių darbo. Mergaitės daugiausia išmokdavo tik namų šeiminin- 
kės darbų; bet yra pavyzdžių, kad ir moterys pačios užsidirbdavo duoną. 

Berniukai mokykloje mokydavosi skaityti, rašyti ir skaičiuoti, bet 
daugiausia sportuodavo; fizinė jėga ir vikrumas buvo privalomi dalykai 
būsimam valstybės piliečiui, kaip ir moralės pagrindai, rašymas bei skai- 
tymas. Sulaukusieji dešimties metų būdavo priimami į suaugusiųjų tarpą. 
ir čia jau toliau ugdydavo savo jausmus. 

Mergaitės ištekėdavo apskritai gana anksti — penkiolikos septynioli- 
kos metų; jų likimą aptarsime kalbėdami apie santuoką. Tiesą sakant, jos: 
pereidavo iš vienos globos į kitą, iš tėvo valdžios sferos į vyro. Tikrai pil- 
nateisiais bendruomenės nariais tapdavo tik pilnametystės sulaukę jau- 
nuoliai. 

Graikų šeimose tėvas, kaip sakėme, nebuvo toks visagalis savo vai- 
kų gyvybės ar mirties lėmėjas kaip romėnų pater familias. Juos lyginda- 
mas, Dionisijas Halikarnasietis pabrėžia: , Tie, kas kūrė graikų konstitu- 
cijas, nustatė labai trumpą laiką, kuriuo tėvai buvo savo vaikų viešpačiai. 
Kaip man žinoma iš Solono, Pitako ir Charondo įstatymų, kurių didelė 
išmintis visuotinai pripažinta, vieni jų valdžioje dar būdavo dvejus metus: 
po pilnametystės, kiti iki vedybų, treti iki to laiko, kai juos atitinkamos 
įstaigos oficialiai priimdavo į piliečius. Be to, nepaklusniems vaikams 
nebuvo numatyta griežtos bausmės; juos galėdavo išvyti iš namų, neduoti 
palikimo, bet tai ir viskas. Kaip tik dėl to daugiau skriaudų patiria iš 
vaikų tėvai“. Literatūros istorijoje aprašytas vienas toks konfliktas. Atė- 
nuose, kaip ir Romoje, vaikai galėdavo skirti tėvui globą, jeigu jam se- 
natvėje susilpnėdavo protas. Pasakojama — nežinome, ar tai teisybė, ar 
ne, — kad Sofoklio sūnus ar sūnūs irgi iškėlę tokį kaltinimą tėvui, noré- 
dami pasiglemžti jo turtą. Tačiau žilagalvis poetas teisėjams perskaitęs 
chorą iš savo rašomos dramos „Edipas Kolone” — ir teisėjai jį išteisinę.. 
Tokių nelabai gražių konfliktu pasitaikydavo retai. 

Aštuoniolikos metu, tai yra jau pilnamečiai, jaunuoliai būdavo įrašo- 
mi į piliečių sąrašus, tapdavo efebais ir dvejus metus eidavo karo tar- 
nyba. (Kiek vyrų arba kokių metų vyrus šaukti į kariuomene, karo metu 
spręsdavo vyriausieji valstybės valdininkai.) Po to jaunuoliai galėdavo 
vesti. Vyrai vesdavo palyginti vėlai, o merginos tekėdavo anksti. 1 
paprotį vėliau buvo bandoma teoriškai pagrįsti šitaip: didžiausią gyvy- 
bingumą abi lytys pasiekiančios skirtingame amžiuje. Aristotelis tvirtino, 
kad tinkamiausias amžius tuoktis vyrui yra trisdešimt septintieji, o mote- 
riai septynioliktieji metai. 

Vyrai, nevedę visai jauni, o palaukę Aristotelio rekomenduojamo am- 
žiaus, galėdavo pasirinkti moterį pagal norą — tinkamą savo visuomeni- 
nei ir finansinei padėčiai. Moterys tokios teisės laisvai rinktis partnerį 
neturėjo — jos klausydavo tėvų valios. Susituokti labai dažnai padėdavo 
koks nors piršlys. Teisės požiūriu didžiausią svarbą turėdavo vedybų su- 
tartis. Be jos šeimoje gimęs vaikas, net jei abu tėvai tikri piliečiai, bū- 
davo laikomas pavainikiu. Santuoka būdavo ir materialinis sandėris: mo- 
teris atsinešdavo kraitį, vyras — dažniausiai tik nedidelę dovaną. 

Vestuvės turėjo labai senoviškų apeigų. Nuotaka ir jaunikis sutuoktu- 
vių dieną prašydavo artimiausių giminių berniuką atnešti vandens iš Ka- 
lirojės (Enneakrunos) šaltinio. Paskui prasidėdavo aukojimas: abu jau- 
nieji maudydavosi, nusikirpdavo po garbaną plaukų ir aukodavo kokiai 

dievybei, daugiausia deivei. Vestuvių pradžioje berniukas, kurio abu tė- 
vai dar gyvi, su spyglių ir ąžuolo lapų vainiku ant galvos, užsikabinęs 
ant rankos pilną pintinę duonos, vaikščiodavo tarp svečių ir kalbėdavo: 
„Aš pabégau nuo blogybės, radau laimę". Šis pasakymas žinomas iš mis- 
terijų. Visos ceremonijos reikšdavo, kad vienas gyvenimo tarpsnis bai- 
gėsi ir prasidėjo naujas. Po vaišių nuotaka su iškilminga palyda važiuota 
keliaudavo iš tėvų namų į jaunikio namus. Ji sėdėdavo tarp jaunikio ir 
santuokos liudininkų. Už vestuvinio vežimo eidavo nuotakos motina su 
deglu rankoje, o jaunikio namuose jų laukdavo jaunojo motina taip pat 
su deglu. Čia nuotaka būdavo iškilmingai priimama į jaunojo giminę, pas- 
kui vėl vaišinamasi. 

Užsivėrusias jaunavedžių kambario duris saugodavo vienas jaunojo 
draugas, „durininkas“, kad niekas nejeitu. Prie kambario susirinkusios 
nuotakos draugės ir tikriausiai jaunojo draugai vakare migdydavo jauna- 
vedžius, o rytą žadindavo dainomis. Jau pačios ilgesingos ir graudžios at- 
sisveikinimo dainos, kurių daugelį žinome, rodo, kad vedybos merginai 
nebūdavo tiktai džiaugsmas. Jaunesnės merginos dažnai bijodavo būsimo- 
sios dalios, o vyrai irgi ne visada būdavo švelnūs ir jautrūs. 

Pati santuoka, šeima, visuomenėje turėjo didžiausią svarbą, buvo pa- 
grindinė ląstelė, smulkiausias vienetas, kuriame matome atsispindinčius 
vyro ir moters visuomeninius santykius. Pazvelge į santuoką, išvystame 
realų Moters padėties visuomenėje paveikslą, vieną tų esminių momentų, 
kurie apibūdina bet kokios visuomenės sandaros ir moralės vidinę struk- 
tūrą. 


° ۷ ° — 


galime laikyti pernelyg pažangia. Vienoje garsioje savo kalboje Periklis 
labai gražiai kalbėjo piliečiams apie visus Atėnų demokratijos privalu- 
mus, bet apie moteris tiek tepasakė: „Didžiausia jūsų šlovė branginti tik- 
raji moteriskuma, ir ta bus geriausia, apie kurią mažiausiai kalbės vyrai 
girdami ar peikdami". Taip sakė Periklis, kuris kur kas plačiau ir blaiviau 
nei vidutinis atėnietis žiūrėjo į daugelį dalykų, tikriausiai ir į moteris! 
Tad vienintelė moterų garbės sąlyga buvo tokia — kad apie jas nieko 
ypatingo nekalbėtų. Atėnietės pareigas galima nusakyti keliais žodžiais: 
virimas, verpimas ir svarbiausi namų darbai. Jau sakėme, kad Atėnų 
merginos tekėdavo penkiolikos—septyniolikos metų, ir tada jų gyvenimą 
jau tvarkydavo vyras. Panašiai buvo ir kituose graikų miestuose. Konser- 
vatyvesniais laikais ir konservatyvesnėse vietovėse moteris varžė daugy- 
bė apribojimų, o kaip jų laikomasi — stebėdavo tam tikri prižiūrė- 
tojai. Filarchas rašo, kad Sirakūzų moterims įstatymas draudė puoš- 
tis auksu ir nešioti margaspalvius ar purpuru apvedžiotus rūbus — nebent 
tada, jei pati prisipažindavo esanti paprasta hetera! Pasak kito įstatymo, 
laisva moteris negalėdavo po saulės laidos rodytis gatvėje, nebent turė- 
išeiti iš namų, o jei toji ir leisdavo, tai tik kartu su tarnaite. Tačiau tai, 
matyt, buvo daugiau svajonė negu tikrovė... Tokius dalykus Solono įsta- 
tymai reguliavo ir Atėnuose. Plutarchas rašo apie Soloną: „Toliau jis pa- 
teikė įstatymą dėl moterų važinėjimo, gedėjimo ir švenčių, kuris turėjo 

padaryti galą netvarkai ir pasileidimui. Jis patvarkë taip: išvykstanti ke- 
lionėn moteris gali pasiimti ne daugiau kaip tris apdarus, ne daugiau kaip 
už vieną obolą valgio ir gėrimo ir ne platesnę kaip masto pintinę ir ne- 
keliauti naktį, nebent važiuotų vežimu, kurio priekyje būtų nešamas deg- 
las“. Šių griežtų nurodymų mažai kas paisė, be to, būtų buvę sunku jų 
visų laikytis. 

Ne visos moterys šventai klausydavo savo senių. Visur ir visada atsi- 
rasdavo tokių, kurios gebėdavo gyventi laisviau. Kartais ne tik vyras, 
bet ir moteris nežiūrėdavo pernelyg rimtai į vedybų ryšius. Bent jau ko- 
medijose, kurioms tokie dalykai, aišku, teikė dėkingos medžiagos, neretai 
kalbama apie lengvabüdes moteriškes. Griežti įstatymai, žinoma, neap- 
saugodavo atėniečių nuo vaidingu ir tironiškų žmonų. Tai patvirtina ko- 
medijų autoriai, kurie kiekvieną vyrą primygtinai perspėja nedaryti 
kvailystės ir antrąkart nebevesti. Ne vieną kartą jie pabrėžia, kad apskri- 
tai neapsimoka vesti. ,, Ar ne geriau tokiam, kas turi blaivų protą, prarasti 
pilietybę negu vesti? Jei tu neteksi pilietybės, negausi tarnybos ir nega- 
lėsi būti kitų žmonių ponas; bet jeigu vesi, tai nebūsi net pats sau po- 
nas“,— rašo Aleksidas. Bet vyrai dažniausiai vesdavo, nors iš pradžių ir 
šiaušdavosi. Į klausimą, kas geriau būtų — vesti ar viengungiauti, Sokra- 
tas liūdnai atsakė: „Kaip padarysi — vis tiek gailėsies“. Toks skepticiz- 
mas savaime suprantamas, nes filosofo žmona Ksantipė plačiausiai garsė- 
jo kaip negirdėtai vaidinga boba. Todėl tiktai stebimės skaitydami, kaip 
Ksantipé, — toji tariamai engiama, tarnaitės vietoje laikoma graikė! — 
po keiksmų srauto apliejo Sokratą vandeniu, o filosofas teištarė tokią pas- 
taba: „Ar nesakiau, jei Ksantipė sukelia perkūniją, tai paskui ir lietų pa- 
daro!" Gal ir ne kasdien įdūkusi žmona savo vyrui agoroje nuplėšdavo 
apsiaustą, bet apsikumščiavimų tikriausiai neįvykdavo tik todėl, kad Sok- 
ratas buvo filosofas ir nepaprastai mokėjo tvardytis. Dauguma vedusių 
Atėnų vyrų, be abejo, neturėdavo tiek kantrybės. Vyrų ir žmonų nesu- 
tarimams atsirasdavo šimtai priežasčių, o tai irgi rodo, kad moterys šei- 
mose vis dėlto turėdavo balsą. Keblesnių problemų, matyt, iškildavo, kai 
viena pusė būdavo iš vieno visuomenės sluoksnio, o kita — iš kito. Šiuo 
atveju būdingas pavyzdys yra Strepsiadas, Aristofano komedijos ,,Debe- 
Sys" herojus — valstietis, pasiėmęs žmoną iš kilmingo luomo. Toji žmo- 
na žūt būt užsispyrė savo vaiką padaryti poną, bet tiek telaimėjo, kad 
paaugęs sūnus ėmė domėtis vien žirgų lenktynėmis, o Strepsiadas per šią 
brangiai atsieinančią fanaberiją išleido visus pinigus ir iki kaklo įlindo 
į sūnaus padarytas skolas. 

Be abejo, svarbu, kad moterys retkarčiais gaudavo tam tikrą judėjimo 
ir veiksmų laisvę, net apkartindavo savo vyrams gyvenimą, bet juk es- 
minis yra klausimas, ar graikų moteris galėdavo būti tikra vyro draugė. 
Graikų ir visų pirma Atėnų gyvenimas neleidžia į tai aiškiai ir teigia- 
mai atsakyti; nebuvo idealios padėties net ir ten, kur, anų laikų supratimu, 
viskas klostėsi kaip reikiant, kur visuomenė, taip pat vyrai ir net moterys 
neturėdavo kuo skųstis. 

„Oikonomikos“ traktate Ksenofontas Sokrato ir Ischomacho pokalby- 
je sako, kokia turėtų būti gera žmona ir namų šeimininkė. Ankstesniame 
skyriuje mes jau iš jo citavome. Geranoriškuose, perdėtai rimtuose ir pe- 

dantiškuose Ischomacho išvedžiojimuose nupieštas tikslus, bet ne vilio- 
jantis ir, mūsų supratimu, gana nykus graikų namų šeimininkės gyveni- 
mo paveikslas. Tiesa, pavyzdingasis vyras Ischomachas labai pabrėžia 
žmoną laikąs tikra gyvenimo drauge, bet iš tiesų ji tik ūkvedė. Taip sa- 
kydami, nedaug teperdėsime. Stebina ir verčia susimąstyti kitas dalykas: 
kad klusnios tarnaitės padėtis jos, matyt, neslėgė. Tad nedarykime per- 
dėtų apibendrinimų ir paviršutiniškai nelyginkime kelis šimtmečius pr. 
m. e. buvusių graikų gyvenimo sąlygų su šiomis dienomis! Tamsumas ne- 
leisdavo moteriai pasijusti lygiai su labiau išsilavinusiu vyru. Eilinis atė- 
nietis ir nelaukdavo iš žmonos nieko daugiau — tik to, kad ji rūpintųsi 
namų turtu ir gimdytų teisėtus vaikus. Jeigu reikalavimai būdavo dides- 
ni — juos patenkinti mėgindavo kitur, bet tik tada, jei turėdavo iš ko. 

Demostenui priskiriamoje kalboje klasikinė šių pažiūrų formuluotė 
skamba taip: „Santuoka yra tokia būklė, kurioje vaikų gimdytojas savo 
sūnus įstato į giminės gretas, o dukteris ištekina. Mes turime heterų pa- 
silinksminimui, sugulovių kasdieniniams kūno reikalavimams tenkinti ir 
žmonų tam, kad su jomis susilauktume teisėtų palikuonių ir turėtume 
žmogų, kuris ištikimai saugotų mūsų namų gerą!“ Aišku, šeimose šio tei- 
ginio supratimas įvairavo, bet vis tiek būdingas jau pats faktas, kad tokia 
formuluoté, kaip savaime aiški ir natūrali, galėjo būti pasakyta viešai. 

Taigi moteris turtą valdydavo, bet paveldėjimo reikaluose negalėdavo 
tarti absoliučiai jokio balso. Jei kas neturėdavo teisėto (savo ar įsūnyto) 
sūnaus, o tik dukterį, tai turtą paveldėdavo ji. Bet kad jis, tekant už kitos 
genties vyro, neatitektų svetimiems, mergina turėdavo tekėti už artimiau- 
sio tėvo giminaičio, t. y. uz jo brolio ar sūnėno. O jei būdavo jau ištekė- 
jusi ir, pavyzdžiui, mirus broliui, paveldėdavo jo turtą, tada turėdavo iš- 
siskirti, kad galėtų vėl tekėti už vyro, kurį imti leidžia įstatymas. Tokių 
ypatingų atvejų, matyt, pasitaikydavo retai, tačiau jie gana iškalbingai 
apibūdina senovės atėniečių santuokos tikslus ir prielaidas, pagaliau rodo, 
kad stiprūs jausmų ryšiai, dvasinis bendravimas arba ypatingas seksua- 
linis malonumas joje teturėdavo šalutinį vaidmenį. 

Tad kurgi dar galėjo pasireikšti meilė, jei ne santuokoje? Išsilavinu- 
sios Visuomenės moterys būdavo heteros. Jos tam tikrose mokyklose mo- 
kydavosi groti ir šokti, gebėdavo pakalbėti apie meną, literatūrą. Nenuo- 
stabu, kad turtinga Atėnų jaunuomenė dažnai dienų dienas praleisdavo 
šiose mokyklose. Viena kita hetera (pvz., Aspazija, Lesa, Frinė), nelygi- 
nant renesanso kurtizanės, garsėjo toli už miesto. Poetai heteroms kur- 
davo meilės eiles, nes tik jos buvo pakankamai išsilavinusios ir galėdavo 
jas įvertinti. Jos stovėdavo dėmesio centre per visuomenės susibūrimus, 
tik jos gebėdavo sužavėti vyrus. Bet heteros teikdavo vien laikinų džiaug- 
smų ir, beje, už didelius pinigus, todėl suprantama, kodėl meile antikos 
filosofai dažnai vadina pavojingu, rizikingu ir užtat vengtinu dalyku, be- 
veik tokiu kaip pamišimas. Meilės kaip tauraus dvasinio jausmo graikai 
beveik nežinojo, nors daug kalbėdavo apie meilės aistrą. 

Santykiai su hetera būdavo natūralūs ir leistini, bet už ištekėjusios 
moters suvedžiojimą griežtai baudžiama. Sučiupęs svetimoteriautoją nu- 
sikaltimo vietoje, vyras turėdavo teisę jį čia pat užmušti. Tokias žmog- 
Zudystes nagrinėdavo specialūs teismai ir vyrą, kuris įrodydavo veikęs 

pagrįstai, išteisindavo. Pavyzdžiui, plačiai žinoma byla, iškelta atėniečio 
Eufileto, kurio žmoną suvedžiojo didelis mergišius Eratostenas. Šią isto- 
rija žinome iš Eufileto gynimosi kalbos teisme. Kalba parašyta ne jo, o 
garsaus kalbėtojo Lisijo, nes, kaip žinome, gynėjų nebūdavo ir kaltina- 
mieji prašydavo kokį nors profesionalų kalbų rašytoją sukurti kalbą, ku- 
ria paskui išmokdavo atmintinai ir pasakydavo teisme. Eufiletas labai 
jaudinamai pavaizdavo, kokia pavyzdinga, nepriekaištinga moteris buvo 
jo žmona, kol jos nepamatė uošvės laidotuvėse Eratostenas. Pirmiausia jis 
prikalbėjo žmonos vergę tarpininkauti, o paskui ir žmoną, kad patenkintų 
jo norą. Taip slaptas meilužis ėmė lankytis nieko nenumanančio Eufileto 
namuose, ir nežinia, kaip ilgai tai būtų trukę, bet sutrukdė viena sena 
moteris. Pamesta Eratosteno mylimoji pasiuntė tą močiutę pas Eutiletą, 
kad neištikimam meilužiui sugadintų malonumą. Vyras iš pradžių neno- 
rėjo tikėti savo ausimis, bet paskui, ištardęs nusikaltimo bendrininkę ver- 
ge, tiesiog apstulbo, kad dėjosi tokie dalykai: kai jis patikliai manydavo, 
kad žmona naktį eina iš savo kambario antrame aukšte į pirmąjį pasižiū- 
rėti vaiko, toji šitaip darydavo visai kitais tikslais. Eratostenui šie meilės 
nuotykiai baigėsi liūdnai, nes kai jis vėl apsilankė, vergė, gelbėdama savo 
kailį, t. y. bijodama, kad negautų perti, pabudino, kaip buvo sutarta, šei- 
mininką, kuris su keliais paskubom pašauktais draugais su deglais įpuo- 
lė į kambarį. Eratosteną užklupo in flagranti (nusikaltimo vietoje): tas 
šoko bėgti, bet įkliuvo. Veltui žadėjo atsiteisti pinigais — buvo užmuštas 
vietoje. 

Jei tikėtume viena istorija, spartiečiai, kurie šiaip garsėjo griežtais 
papročiais, šiuo atžvilgiu buvo gal atlaidesni. Plutarchas rašo, kad vienas 
svetimšalis, pasitaikius progai paklausęs spartietį Geradą, kaip Spartoje 
baudžiami svetimoteriautojai. „Pas mus nėra svetimoteriautojų, mielas 
svetimsali!" — atsakęs Geradas. Kai smalsus svetimšalis neatlyždamas vėl 
paklausęs: „O jei vis dėlto vienas atsirastu?", Geradas paaiškinęs: „Tada 
jis atgailaudamas turėtų duoti jautį, tokį didelį, kad tasai, iškišęs galvą 
virš Taigeto, galėtų atsigerti iš Euroto". Svetimšalis nustebęs: ,,Kaipgi 
gali būti toks didelis jautis?", Geradas juokdamasis paaiškinęs: , Tai kaip- 
gi gali būti Spartoje svetimoteriautoju?" 

Ar iš tiesų spartiečiai buvo tokie dorovingi? Šiaip ar taip, jie gyveno 
kitaip negu atėniečiai. Mus čia visų pirma domina moterų padėtis. Spar- 
tos moterų auklėjime sportas buvo toks pat svarbiausias dalykas, kaip ir 
vyrams. Jos irgi mokydavosi bėgti, imtis, mesti diską ir ietį, taip pat šok- 
ti ir dainuoti. Kai kuriose šventėse net galėdavo pašaipiai apdainuoti jau- 
nuolius. Kiti graikai tai laikė keistumu ir sakydavo, kad Spartą valdan- 
čios Moterys. Tačiau apie jų valdžią negalėjo būti nė kalbos. Tiesa, kad 
merginos būdavo auklėjamos ne prasčiau už vaikinus ir išsilavinimu ne- 
nusileisdavo vyrams, tačiau bendras išprusimas buvo ne kažin koks. Spar- 
tietės turėjo daugiau laisvės negu kitos graikų moterys, bet ir jų gyveni- 
mo tikslas bei prasmė buvo gimdymas, kad neišnyktų spartiečių giminė. 
Kūną lavindavo irgi tam pačiam tikslui — kad gimtų stiprūs, sveiki vai- 
kai. Tas irgi sąlygojo laisvesnę moters padėtį. Atsitikdavo net taip, kad, 
norėdamas turėti palikuonių, nevaisingas vyras patikėdavo žmoną kokiam 
jaunam vyriškiui ir jo pradėtą vaiką laikydavo savu. Jei kas geisdavo 

sveikos moters ir daugelio vaikų, galėdavo, vyrui sutikus, su ja gyventi, 
kad į pasaulį ateitų dar daugiau sveikų palikuonių. Mat, spartiečių supra- 
timu, vaikas buvo ne tėvo, o valstybės nuosavybė, ir valstybė vaiko likimą 
tvarkydavo nuo pat gimimo. Kad išliktų sveika tauta, individas, tiek vy- 
ras, tiek moteris, buvo vienodai reikalingas tik kaip priemonė tikslui pa- 
siekti. 

Šitokiu požiūriu ir galima paaiškinti, kodėl būtent Sparta leisdavo lais- 
viau pasirinkti partnerį negu Atėnai ar kita graikų valstybė, nors toji lais- 
vė reikšdavosi gana keistai, primityviai. Jaunuoliai merginas grobdavo, 
bet su išsirinktosiomis galėdavo bendrauti tik slaptai, nes visą dieną pra- 
leisdavo kartu su berniukais ir vyrais, pas juos valgydavo ir miegodavo. 
Savo merginas jie turėdavo lankyti sutemus, kad niekas nematytų. Jeigu 
tikėsime Plutarchu, šitaip spartiečiai pratindavosi susilaikyti, kad būtų geri 
kariai; antra vertus, stiprėdavo aistringas geismas susieiti, o šitaip irgi 
norėta susilaukti sveikų ir stiprių palikuonių. Aišku, slapta vedybinio gy- 
venimo sąlyga būdavo abiejų partnerių susitarimas, bet, kaip matome, ir 
ši laisvė iš tiesų tedavė naudos valstybei, kuri aukščiau visko statė rūšies 
išlaikymą. Be to, buvo ir oficialiai pripažinta santuoka, tačiau ji nepadė- 
davo stiprėti šeimoms, nes iki trisdešimties metų spartiečiai vyrai gyven- 
davo palapinėse atskiromis draugijomis (sisitijos), o ir vėliau — kad būtų 
nuolatos pasiruošę karui — daugiausia laikydavosi prie vyrų. 

Šie savotiški santykiai, kurie vyravo istorijos raidos požiūriu atsili- 
kusioje Spartoje, ne tik leido laisviau gyventi moterims, bet ir buvo ypač 
gera dirva atsirasti vyrų tarpusavio potraukiui. Šis reiškinys graikų gy- 
venime buvo dažnas. Atėnuose moterų nušalinimas nuo visuomenės reika- 
lų savo ruožtu irgi skatino pederastijos plitimą. Visuomenė, garantuojan- 
ti teises tik vyrams, o moteris laikanti tamsoje arba „už įstatymo ribų“, 
vyro ir moters santykius darė tokius, kad jie dažniausiai nebeteikdavo 
laimės abiem partneriams, bent jau mūsų supratimu. 

Tuo galima paaiškinti, kodėl santykiai tarp tos pačios lyties asmenų 
graikų visuomenėje pasidarė tokie svarbūs. Viena vertus, poetai apie 
meilę kalbėjo reikšdami neaiškius jausmus, kita vertus, jų susižavėjimas 
draugystės palaima buvo visuotinis. Bet draugystė dažnai virsdavo meilės 
santykiais. Prisiminus Spartos auklėjimo metodus, iškart darosi aišku ko- 
dėl: juk tos pat lyties individai nuolatos gyvendavo kartu. Į homoseksua- 
linių santykių plitimą Spartoje ir kitose dorėnų valstybėse ne tik žiūrėta 
pro pirštus, bet ir manyta, kad jie geri, net pageidautini, nes vyresnysis 
partneris būdavo auklėtojas ir kartu pavyzdys jaunesniajam. Meilė tarp 
vienos lyties žmonių buvo paplitusi visoje Graikijoje, taigi ir Atėnuose, 
nors Solono įstatymai draudė vyrams santykiauti su vyrais; kas taip da- 
rydavo, prarasdavo pilietybę, tačiau šitaip bausta tik už apmokamą pros- 
tituciją. Vis dėlto jokie iškrypimai nesumenkino tikros draugystės, ku- 
Iią — dabar jau šių dienų prasme — taip brangino antikos žmonės. Būtent 
draugystėje atsirasdavo tų pačių polinkių, panašios dvasios žmonių ry- 
šys. Čia jie rasdavo tai, ko kitoje lytyje dažniausiai veltui ieškodavo — 
jei išvis ieškodavo. Tikrąją draugystę ypač vertino filosofai epikūriečiai 
ir pitagoriečiai; pitagoriečių draugystė tiesiog išėjo į priežodį. Apie pasi- 
aukojamą tokių draugų meile pasakota daugybė istorijų. Iš jų paminėtina 

apie Damoną ir Pintija, kurie gyveno Sirakūzuose Dioniso Jaunesniojo 
(367—344 m. pr. m. e.) laikais, ir kurių vardus įamžino Šileris baladėje 
„Įkaitas“. 

Nors po gyvenimo džiaugsmų ir kančių ateinančią pabaigą graikai ap- 
skritai laikė natūralia, tačiau, žmogui mirus, jie ypač duodavo valią ira- 
cionaliems vaizdiniams ir šį įvykį palydėdavo iškilmingomis apeigomis. 

Kai užgesdavo gyvybė, artimieji ruošdavo velionį paskutinei kelionei. 
Numazgotą balzamuodavo kvapiais aliejais, uždengdavo drobule, kartais 
dėdavo ant galvos vainiką ar diademą. Taip jį pašarvodavo namuose. Ve- 
lionis gulėdavo visuomet kojomis į duris — ženklas, kad jis išeis. Į penk- 
tojo amžiaus pabaigą išplito paprotys dėti velioniui į burną monetą (obo- 
lą), kad būtų kuo užsimokėti požemių karalystės keltininkui Charonui, 
kuris plukdydavo mirusiuosius per Acherono upę į Hadą. Numirėlį dar 
namuose apraudodavo šeimos nariai, o dažnai ir profesionalios raudotojos, 
nors vienas Solono įstatymas tai draudė. Raudotojos. plėšydavosi rūbus, 
raudavosi plaukus, jų antifonoms dažnai pritardavo fleitos muzika. Po vie- 
nos ar dviejų dienų mirusįjį su gedulingom giesmém ir fleitų muzika neš- 
davo į kapines. Klasikos laikais, be deginimo, buvo paplitęs laidojimas 
mediniuose ir moliniuose karstuose. Labai anksti mirę vaikai į paskutinę 
poilsio vietą būdavo nešami su kitokiomis apeigomis ir niekad nedegina- 
mi, o laidojami daugiausia moliniuose karstuose. 

Laidotojai aukodavo mirusiajam auką. Mažus indelius, kuriuose laikė 
aliejų lavonui balzamuoti, vadinamuosius lekitus, statydavo kape šalia 
mirusiojo. Be to, dėdavo arba kartu degindavo įvairius mirusiojo daiktus: 
ginklus, papuošalus, buities reikmenis, indus su maistu ir gėrimu, vaikams 
dažnai žaislus — molines lėles, gyvulius, mažus indus, vežimėlius ir pan. 
Prieš sutuoktuves mirusią merginą laidodavo arba degindavo su nuotakos 
rūbais. Įkapių įdėdavo indą (lutrophoros), iš kurio, maudantis per vestu- 
ves, būtų piltas ant jos vanduo. Jos amžinojo pailsio vietą dažnai puoš- 
davo šio indo formos antkapis. Beje, klasikos laikų įkapės, palyginus su 
ankstesnėmis epochomis, gana skurdžios, bent jau pačioje Graikijoje. Tai 
atitiko šios epochos dvasią — paprastumo siekimą. Penktojo amžiaus pra- 
džioje įsigaliojus nuostatams, draudžiantiems Atėnuose statyti prabangias 
antkapių stelas, iki Peloponeso karo tik svetimšalių kapus puošė branges- 
ni iš akmens iškalti antkapiai. Neseniai atkastuose Atėnų penktojo amžiaus 
kapinių kapuose, be lekitų, rastas tik žalvarinis veidrodis, alebastro puo- 
delis ir mažas indelis vaikui maitinti. Dažnai vienintelės įkapės būdavo 
du neišmoningai papuošti lekitai, įsprausti mirusiajam į rankas. Spartoje, 
kur Likurgo įstatymai (visa Elada laikėsi kitokio papročio) tariamai leis- 
davo laidoti miesto teritorijoje, buvo draudžiama antkapio steloje iškirs- 
ti vardą, jeigu velionis nebūdavo žuvęs kare. 

Kaip paskutinė auka ant kapo ar pelenų būdavo pilamas medus, vy- 
nas, vanduo. Ankstesniais šimtmečiais šalia kapo ant laužo aukoti dar 
gyvuliai, bet klasikos epochoje taip daryta labai retai, nes įstatymai šį pa- 
protį draudė. Senesniais laikais gedulingi pietūs būdavo valgomi prie ka- 
po, o vėliau — mirusiojo namuose. Trečiąją ir devintąją dieną po laidotu- 
vių ant kapo vėl būdavo aukojami valgiai, visų pirma pyragaičiai ar 
panašūs dalykai, ir tuo laidotuvių iškilmės baigdavosi. Buvo dar paprotys 

po kiek laiko pakartoti gėrimų, o kai kada ir valgių aukas, papuošti ant- 
kapi kaspinais ir vainikais, ištrinti kvepiančiais aliejais. Kapuose rastų le- 
kitų piešiniuose matome daugybę šio papročio smulkmenų. 

Mirusiojo aukos nepaaukojimas arba nepalaidojimas buvo sunkiausia 
bausmė velioniui, nes tada, graikų įsitikinimu, vėlė nerasdavo aname pa- 
saulyje ramybės ir likdavo pasmerkta amžinai klaidžioti. Atėniečiai taip 
bausdavo tėvynės išdavikus — jų lavonų nelaidodavo. Sofoklio ,,Antigo- 
néje" Kreontas, aiškindamas, kodėl liepė nelaidoti Poliniko, primena šį Įs- 
tatymą. Ypatingai būdavo pagerbiami žuvę didvyriai. Juos laidodavo vals- 
tybė savo kaštu Kerameike, žymus valstybės vyras sakydavo gedulingą 
kalbą, — garsiausia tokia kalba yra Periklio, pasakyta žuvusiems pirmai- 
siais Peloponeso karo metais, — o našlaičius augindavo valstybė. 

Graikai tikėjo, kad gyvenimas nesibaigia mirtimi, kad žmogus ir toliau 
gyvenąs, tik kitaip — požemių pasaulyje, tamsioje, drėgnoje dievo Hado 
karalystėje. Bet šito tolesnio gyvenimo nereikia painioti su tikėjimu sie- 
los nemirtingumu. Siela, gyvenanti aname pasaulyje, — tai žmogaus šešė- 
lis, turįs kažkada buvusio gyvo žmogaus pavidalą. Taigi požemių sielos 
negalima tapatinti su siela, esančia gyvame žmoguje. 

Pirmą didelį literatūrinį paminklą apie tikėjimą pomirtiniu gyvenimu 
paliko Homeras. „Odisėjoje“ pavaizduotame požemių pasaulyje šešėliai 
gyvena labai nykiai. Žmonių pavidalas toks pat kaip gyvų, bet jų negali- 
ma pačiupinėti, apkabinti; Odisėjo motinos šešėlis kaip dūmai išslenka iš 
sūnaus rankų. Homeras jau pasakoja apie bausmes, kurias požemių pa- 
saulyje kenčia įvairios mitinės būtybės (Iksionas, Tantalas, Sizifas), bet 
nieko nesako apie jo padalijimą į skyrius nusidėjėliams ir doriesiems. Po- 
žemių pasaulyje visiems gyventi vienodai sunku, nesvarbu, kaip kas 
anksčiau gyveno; tik vienas kitas per dievų malonę išvengia tokio likimo 
ir nukeliauja į laimingus Eliziejaus laukus žemės pakraštyje. 

Palyginus su gana niūriu požemių pasaulio paveikslu, misterijų religi- 
jos (Eleusino Demetros ir Korės misterijos; orfizmas) davė šį tą nauja, šiek 
tiek paguodos. Jose požemių pasaulis — bausmės ir atpildo vieta, kur 
kiekvienas gauna, ko nusipelnęs per ankstesnį gyvenimą, arba atsižvel- 
giant į tai, ar buvo įšvęstas į misterijas, ar ne. Penktajame amžiuje 
šis tikėjimas, matyt, buvo jau labai paplitęs, nes šimtmečio pabaigoje 
Aristofanas , Varlése" jau plačiai vaizduoja tokį požemių pasaulį. Miru- 
siųjų karalystei, tai bausmės ir atpildo vietai, aišku, reikėjo teisėjo. To- 
kios sampratos pėdsakų jau aptinkame Eschilo kūryboje, tačiau detaliau- 
sig vaizdą matome Platono ,„Valstybės“ garsiojoje baigiamojoje dalyje, 
Ero iš Pamfilijos vizijoje, kur labai gyvai pasakojama ne tik apie dorųjų 
laimę ir baisias blogųjų kančias aname pasaulyje, bet ir pavaizduotas pats 
nuosprendžio paskelbimas. 

Tai buvo labiausiai paplitusi samprata. Mokslinio, racionalaus pasau- 
lėvaizdžio šalininkai, aišku, manė kitaip. Galbūt aiškiausiai jų pažiūras 
suformulavo nuoseklus materialistas Demokritas. Viename jo fragmente 
skaitame: „Kai kuriuos žmones, nieko nežinančius apie žmogiškosios pri- 
gimties irimą, kankina baimė ir siaubas dėl suvoktų blogų darbų, nes jie 
klaidingai supranta laiką po mirties“. Tačiau šis ano pasaulio paneigimas 

negalėjo būti priimtinas visiems, nes Atėnų masėse, žmonių mastysenoje 
viešpatavo religinė pasaulėžiūra. 

Kaip giliai religinė maginė pasaulėžiūra buvo įsismelkusi į visą vidu- 
tinio graiko būtį ir kaip ja formavo, rodo ne tik lemiamieji atskiro žmo- 
gaus ir visuomenės gyvenimo momentaj - jau minėtos šeimos šventės ir 
valstybinės iškilmės, apie kurias dar kalbėsime, — bet ir pati kasdienybė. 
Atsargumas ir pagarba gyvenimo sunkumams, jo nenumatomoms jėgoms, 
noras šitaip pasiekti praktinės sėkmės — taip galima apibūdinti antikos 
tikėjimą, bent jau vieną iš svarbiausių jo bruožų. Klasikos epochos grai- 
kai nežiūrėdavo į kiekvieną smulkmeną taip pedantiškai ir skrupulingai, 
kaip, pavyzdžiui, romėnai, tačiau graikų kalbos žodis tikėjimas, ,,eula- 
beia“, iš tikrųjų reiškia „atsargumas“. Žmonės įvairiomis ceremonijomis 
mėgindavo paveikti nepažįstamas gamtos jėgas, kurios vienąkart galėjo 
būti palaimingos, kitąkart žalingos, pavyzdžiui, vaisingumui. Savo tamsu- 
mo supančiotas Žmogus norėdavo pakilti virš galingųjų gamtos jėgų ir ti- 
kėdavo, kad apeigomis tai padaryti galima. Šio tikslo iš pradžių jisai siek- 
davo ir malda. 

Šiandien, tardami žodį „malda“, galvojame apie pagarbu meldima, ku- 
pina padėkos dievo šlovinimą. Tačiau kadaise malda graikams ir apskritai 
senosioms tautoms buvo visai kas kita — burtazodis, kuriuo besimeldzian- 
tis norėdavo savo dvasią globėją arba dievą priversti, įpareigoti daryti 
tai, ko pats iš jo geidžia. Galėdavo atsitikti taip, kad žmogus, vis karščiau 
kalbėdamas maldą, pats apsiramindavo ir patikėdavo jos nauda. Šitaip 
psichologiškai pasiruošęs, kartais jis įgaudavo tiek pasitikėjimo, jog nu- 
galėdavo savo silpnumą ir įvykdydavo ketinimus. Aišku, sėkmė visada 
būdavo aiškinama dievybės pagalba arba maldos galia. Vėliau, kai dievo 
sąvoka pasidarė abstraktesnė, daugialypė, burtavimas nustojo reikšmės, 
o malda iš uzkalbéjimo virto šlovinimu arba prašymu. 

Rastos vadinamosios užkeikimo lentelės su įrašytais prakeikimais 
įvairiems asmenims. Lentelėse neretai pasitaiko ir žinomų politikų vardų. 
Yra lentelių su išlikusiais prakeikiančiųjų vardais; iš jų matome, kad šis 
paprotys gyvavo ne tik žemesniuosiuose, mažiau išprususių gyventojų 
sluoksniuose. Prakeikimų tikslas galėjo būti įvairus. Įdomu, kad Atėnuo- 
se, be vagių užkeikimo ir meilės kerėjimų, kurių laikotarpio neįmanoma 
apibrėžti, penktajame ir ketvirtajame amžiuje paplito dvi savotiškos 
užkeikimo lentelių rūšys: su teismo užkeikimo tekstu ir su amatininkų 
prakeikimais. 

Koks buvo tasai užkeikimo lentelių paprotys, ypač akivaizdžiai rodo 
vienas radinys iš Atėnų Kerameiko kapinių penktojo amžiaus pabaigos 
kapo. Ties griaučių dubens kaulais, mažame švininiame sarkofage (blyš- 
kiai pilkas sunkųs švinas buvo mėgiama burtų medžiaga) gulėjo šešių 
centimetrų aukščio, grubiai padaryta, irgi nulieta iš švino statulėlė —už- 
pakalyje surištomis rankomis vyras, ant kurio vienos kojos buvo įrėžtas 
Mnesimacho vardas. Mažos dėžutės, kurioje gulėjo statulėlė, dangtelis tu- 
rejo įrašą: „Babirtidas, Ksofigas, Nikomachas, Oinoklis, Mnesimachas, 
Chamajas, Tisonidas, Charisandras, Demoklis ir dar visi kiti kaltintojai 
arba liudininkai“. Veiksmažodžio tekste nėra, nes bet kokia prakeikimo 
formulė skambėdavo taip: ,,Aš uZkeikiu". 


87 


Šis radinys — tai vienas iš kadaise buvusių dažnų „teismo užkeikimų“. 
Kažkas, prakeikdamas priešininkus, norėjo nagrinėjamoje byloje užsitik- 
rinti sėkmę ir todėl švino lentelėje surašytus jų vardus kartu su užkeikimo 
tekstu įdėjo į kapą, kitaip sakant, pavedė vykdyti prakeikimą mirusiojo 
dvasiai. Kerameiko kape rastojo užkeikimo autorius savo vardo neįrašė, 
bet nurodo pavojingiausią priešininką, būtent Mnesimachą, kurio vardas 
paminėtas užkeikimo tekste, o jis pats dar įkūnytas „keršto figūroje“. 
Prakeikimui išsipildžius, Mnesimachas turėjo pasidaryti toks bejėgis kaip 
sarkofage gulinti surištomis už nugaros rankomis statulėlė. 

Atėnuose taip pat buvo įprasta prakeikti profesijos varžovus. Pirėjuje 
rastas tokio užkeikimo pavyzdys — švino lentelė su įbrėžtu tekstu: 
"..Hiponoida ir Sokratą paėmiau aš ir surišau jų rankas ir kojas, jų lie- 
žuvius ir sielas, ir jeigu jie sumanys pasakyti blogą lemiantį žodį apie 
Filoną ar jam ką pikta padaryti, tepavirsta jų liežuviai ir jų sielos švinu 
ir nebegali nieko kalbėti nei daryti, todėl pergręžk tu (t. y. Hekatė ar 
kita požemių dievybė) jiems liežuvius ir sielas. O jeigu jie ką turėtų ar 
gautų, pinigų ar turto, ar amatą, tebūnie jiems viskas tuščiai be naudos 
ir vertės, ir tegul viskas jiems prapuola...“ 

Iš Atėnų turime daug tokių užkeikimo tekstų. Jų randama ne vien ka- 
puose, bet ir namuose, galimas daiktas, paslėptų tenai tų namų gyventojų 
priešo, kad geriau veiktų burtai. Lenteles savo užkeikimais turėdavo ,,su- 
rišti“ įvairiausius amatininkus — monetų kalėjus, puodžius, kalvius ir t. t., 
taip pat jų darbą ir to darbo vaisius, kartais ištisas dirbtuves, netgi ama- 
tininkų gyvenvietes su visomis dirbtuvėmis ir prekybos patalpomis. Ta- 
čiau prakeikimais niekas neketindavo ką sunaikinti, o tik norėdavo pa- 
daryti taip, kad nuo paminėtųjų nusigręžtų laimė. Taigi prakeikimuose, 
be asmeniško priešiškumo, matome ir konkurenciją, duonos pavydėjimą. 

Prakeikimų ir burtų formulių graikai griebdavosi visais gyvenimo at- 
vejais. Platonas sako, jog buvo žmonių, kurie burtininkavimu versdavosi. 
Visų įsitikinimu, jie galėdavę ne tik kitam nelaimę prišaukti, bet ir savo 
burtais išsisukti nuo gresiančios už tai bausmės. Kai kurie lengvatikiams 
žadėdavo tiesiog negirdėtų dalykų: sakydavosi gebą visagaliais burtais 
net mėnulį nuo dangaus nuimti. Nekaltesniais būrimais būdavo mėginama 
pagydyti nuo kokios nors ligos, siekiama, kad išsipildytų meilės troškimas. 

Prakeikimas ir Malda kilę iš to paties šaltinio — iš dievą šaukiančio 
burtažodžio ir iš tų senų laikų, kai magija ir religija dar nebuvo atsisky- 
rusios. Todėl antikoje ne taip lengva rasti ribą tarp tikėjimo ir prietarų, 
kaip vėliau, dogmatinių religijų laikais, kai pranašingus ženklus, užkeiki- 
mus ir pranašystes vis labiau imta laikyti prietarais. Antikoje šie dalykai 
buvo organiška religinių pažiūrų visumos dalis; religija ir prietarai skyrė- 
si gal tik kiekybiškai: perdėtas religingumas galėjo virsti prietarais. Tai- 
gi kiekvienam buvo leista savo nuožiūra ieškoti tarp jų ribos. Apie ketvir- 
tojo šimtmečio pabaigą Teofrastas komiškai pavaizdavo vieną prietaringą 
žmogų, kuris net menkiausią atsitikimą laiko pranašingu ženklu ir kuo 
skubiausiai puola gintis nuo bėdos. „Jei kelią perbėga kiaunė, jis nė žings- 
nio nežengs toliau, kol kas nors pirma jo nenueis keliu arba jis pats ne- 
užmes trijų akmenų... Eidamas pro kryžkelėse stovinčius lygius, pašven- 
tintus akmenis, apšlaksto juos iš savo aliejinės, atsiklaupia, dorai pasi- 

meldžia ir tik tada keliauja toliau. Jeigu pelė prakerta maišą miltų — eina 
pas religijos ženklų aiškintoją klausti patarimo, ką daryti; jei šis liepia 
maišą nunešti pas balnių užlopyti, tada, nepaisydamas patarimo, palieka 
maišą stovėti kiaurą ir aukoja, kad neatsitiktų kokios nelaimės... Jeigu ką 
susapnuoja, eina iš eilės pas sapnų aiškintoją, aiškiaregį ir augūrą ir klau- 
sia, kuriam dievui ar deivei reikia melstis, dar eina pas Orfėjo žynius, kad 
jį įšventintų į misterijas“. Teofrastas šį prietaringą žmogų vaizduoja kaip 
tipą, todėl reikia daryti išvadą, kad prietarai buvo labai paplitę. Tačiau 
iš penktojo amžiaus rašytojų kūrinių matome, kad prietarai ir vaiduoklių 
regėjimas buvo įprastas dalykas ne tik ketvirtajame amžiuje. Tiktai pa- 
siskaitykime graikų kasdienybės veidrodį Aristofaną, nors tai patvirtina 
ir atskiros kitų rašytojų pastabos. Ankstesniame skyriuje jau kalbėjome 
apie kotabo žaidimą, kuris tam tikrais atvejais galėdavo pranašauti lai- 
mingą meilę. Pranašingi ženklai buvo čiaudėjimas, griaustinis, pelės per- 
bėgimas per kelią, žaibas ir lempos spragsėjimas arba varnos krankimas, 
o kur dar daugybė aiškinimų, kokios dienos blogos ir kokios geros, viso- 
kiausi valstiečių prietarai, apie kuriuos rašo Heziodas. Pranašingi ženklai 
lemdavo ne tik atskiro žmogaus gyvenimą. Dėl nepalankaus ženklo, pa- 
vyzdžiui, dėl kelių lietaus lašų, galėdavo nutrūkti tautos susirinkimo posė- 
dis. Tad vidutinio žmogaus sąmonė būdavo kupina prietaringų būgštavi- 
mų, kuriuos jis pats gal ne visuomet laikydavo rimtais, bet niekad nepa- 
jėgdavo visiškai iš jų išsivaduoti ir kasdien vis prisimindavo. 

Ne visi dalykai buvo vienodai svarbūs. Tiek savo, tiek visuomenės 
gyvenime graikai, be abejo, rimčiausiai žiūrėdavo į pranašingus ženklus. 
Poliai siųsdavo pasiuntinius ne tik į didžiąsias kulto vietas, pavyzdžiui, į 
Delfus, pasiklausti patarimo, bet ir kiekviena valstybė turėdavo vietoje 
labai autoritetingų pranašautojų, galinčių tiesiogiai paveikti politiką. Ap- 
sišvietę valstybės vyrai, patys netikėdami orakulais, atsiklausdavo prana- 
šautojų ir taip valdydavo masių nuotaiką. Aiškiaregiai pranašaudavo ne 
tik iš ženklų, bet ir naudodavosi įvairiais „senovės laikų“ orakulais. Kar- 
tais tie orakulai iš tiesų būdavo seni, todėl migloti, ir juos kiekvienas ga- 
lėdavo aiškinti kaip norėdamas, o kiti tyčia paprasti ir suprantami — 
tada, kai kas nors jais siekdavo politinių tikslų. Aristofano komedijos, vi- 
Su pirma „Raiteliai“ ir „Taika“, aiškiai rodo, kaip apsukriai gebéta nau- 
dotis tokiais orakulais. 

Kserkso žygio metu Delfų orakulas siūlė atėniečiams gintis medinėmis 
sienomis. Orakulas liepė daryti taip, kaip norėjo aristokratija, ketinanti 
pasiduoti persams. Jei atėniečiai būtų paklausę šio patarimo, Atėnus — 
pasipriešinimo centrą — tikriausiai labai greitai būtų parklupde daug stip- 
resni persai. Tik drąsus ir gudrus Temistoklis mokėjo šį pražūtingą ora- 
kulą pakreipti Atėnų labui. Jis pranašystę išaiškino taip: atėniečiai turį 
sueiti į laivus, nes medinės sienos juk ne kas kita kaip laivai. Taip atėnie- 
čiai persikėlė į Salamina ir čia laimėjo lemiamą pergalę — sutriuškino 
persų laivyną. 

Apverktinai baigėsi aiškiaregių veikla Peloponeso karo metu. Prieš 
Sicilijos žygį abi partijos — ta, kuri karštai agitavo už, ir tie, kurie stojo 
prieš — darbavosi išsijuosusios ir pasitelkė daug aiškiaregių bei orakulų 
aiškintojų. Alkibiadas, kuris pats vargu bau jais tikėjo, taip skatino aiš- 

kiaregius propaguoti žygį, jog šie savo pažadais liaudį tiesiog apakino. 
Dėl katastrofos, kuria baigėsi Peloponeso karas, taip pat kalti pranašauto- 
jai. Kritišku momentu prasidėjo mėnulio užtemimas, ir labai tikintis kar- 
vedys Nikijas, paklausęs orakulų žynio, kuris sakė, kad tai blogas ženklas, 
triskart devynias dienas nepajudéjo iš vietos ir galutinai pražiopsojo pro- 
ga išgelbėti Atėnų kariuomenę. | Ea 

Atėniečių pamaldumas jspūdingiausiai pasireikšdavo per visuotinių 
švenčių ceremonijas. Dauguma švenčių būdavo kasmet, kitos — kas ke- 
leri metai. Dažniausiai šventės siejosi su valstiečių gyvenimo ritmu (sėja, 
pjūtimi, vynuogių rinkimų ir t. t.), tačiau ilgainiui, rutuliojantis religijos 
vaizdiniams ir visuomenės santykiams, atsirado kitų progų iškilmėms. 

Per metus būdavo apie šešiasdešimt švenčių, pasiskirsčiusių labai ne- 
tolygiai. Atėniečiai jas rengdavo įvairių dievų ir deivių garbei, bet kartu 
jos buvo ir valstybinės šventės, ir jomis rūpindavosi vienas iš devynių ar- 
<chontų, archontas basilėjas. Kaip jau sakyta, švenčių pasitaikydavo visais 
metų laikais, o naujieji metai Atėnuose prasidėdavo vasarą, maždaug lie- 
pos viduryje. Įvairiose graikų valstybėse oficialiai metai prasidėdavo vis 
kitu laiku. 

Pirmojo metų mėnesio — hekatombeono — dvyliktają dieną būdavo 
Kroniju šventė, kada atėniečiai švęsdavo derliaus ėmimo pabaigą. Tą die- 
na šeimininkai ir tarnai valgydavo kartu. Po jos labai greitai, jau šešiolik- 
tąją dieną, įvykdavo politinio pobūdžio Sinoikijų, t. y. bendro gyvenimo, 
šventė, pasak padavimo, įvesta Tesėjo valstybės vienybės stiprinimo at- 
minimui. Netrukus ateidavo ir didžiausia Atėnų šventė, svarbiausioji dei- 
vės Atėnės, valstybės globėjos, šventė — Panatėnėjos. Pasak legendos, ją 
įvedęs mitinis Atėnų karalius Erichtonijas arba Tesėjas kaip bendrą visų 
atėniečių šventę. Ji būdavo dvidešimt aštuntąją hekatombeono dieną, pa- 
gal mūsų kalendorių pirmojoje rugpjūčio pusėje. Iškilmės prasidėdavo jau 
naktį. Bėgimas su deglais ir jaunuolių bei merginų grupiniai šokiai Akro- 
polyje — tokia būdavo didžiosios dienos įžanga. Iškilmingos eitynės pra- 
sidėdavo saulei tekant. Šventinėje procesijoje dalyvaudavo ne vien vals- 
tybės valdininkai ir Atėnų piliečiai, bet ir mieste gyvenantys svetimšaliai, 
metekai, apsirengę purpuriniais chitonais. Jie nešdavo auksiniuose ir si- 
dabriniuose induose pyragaičius ir medų, o jų moterys ir merginos — ąs0- 
čius vandens. Parinkti iš piliečių seniai nešdavo šventojo alyvmedžio ša- 
keles. Iš alyvų šakų ir vainikų ant šventės dalyvių galvų turėdavo perei- 
ti į tikinčiuosius gamtos jėga. Vidury procesijos važiuodavo laivo 
pavidalo vežimas, ant jo stovėdavo T raidės formos medinis rėmas su už- 
kabintu deivei Atėnei skirtu šventuoju peplu. Taip traukdavo šventinė 
procesija per miestą iki Akropolio pepėdės, kur rėmas su šventuoju 
peplu būdavo nuimamas nuo vežimo ir nunešamas į pilį, o tenai, aukojant 
aukas, atiduodamas deivei. Po aukojimo puotos prasidėdavo varžybos, iš 
kurių vežimų lenktynės, matyt, buvo seniausios. 566 m. pr. m. e, kada 
šventė buvo pertvarkyta, imta rengti įvairias kūno lavinimo varžybas, o 
jau šeštajame amžiuje Peisistratas ar jo sūnus Hiparchas liepė įtraukti į 
varžybų programą Homero epų deklamavimą. Šių skaitymo varžybų nu- 
galėtojai gaudavo pinigų ir auksinį vainiką, o sporto rungčių laimėtojai — 
alyvos, pagamintos iš šventojo deivės Atėnės alyvmedžio vaisių. Alyvos 

būdavo duodama įvairiai, bet nemažai (nuo trisdešimt iki šešiasdešimt 
amforų) — nelygu rungtyniautojo amžius, sporto šaka. Iš kito krašto at- 
vykęs nugalėtojas galėdavo ją be muito išsigabenti iš Atėnų specialiai 
skirtose, vadinamosiose Panatėnėjų amforose. Tokių nuo 566 metų pr. 
m. e. pagamintų amforų viename šone būdavo ginkluota deivė Atėnė, o 
kitame — dažniausiai varžybų scena tos sporto šakos, už kurią nugalėto- 
jui duotas prizas. Iš pradžių tos amforos buvo skirtos kulto reikalams, to- 
dėl dar du šimtmečius išsilaikė senoji juodafigūrė technika, nors tuo metų 
jau buvo įėjęs į madą raudonfiguris stilius. 

Kitas mėnuo — metagitnionas — neturėjo jokių svarbių ir žinomesnių 
švenčių. Bet po jo einančiame boedromiono mėnesyje būdavo Artemidės 
Agroterės, miško ir medžioklės deivės, šventė. Klasikos laikais su ja sie- 
josi pergalės prieš persus ir apskritai visų žuvusių didvyrių atminimo iš- 
kilmės. Paskui ateidavo labai sena Atikos šventė, viena svarbiausių Atėnų 
kalendoriuje — Eleusino misterijos. Apie misterijų religijas, jų istorinę 
kilmę ir svarbą jau kalbėjome. Dabar aprašysime tik šventės eigą. Pasi- 
ruošimas prasidėdavo dvi dienas prieš tikrąją šventę. Jauni vyrai trauk- 
davo į Eleusiną, o kitą dieną grįždavo į Atėnus su sakraliniais daiktais, 
kurie dabar jau likdavo Eleusione Akropolio papėdėje. Rytojaus dieną 
prasidėdavo tikroji šventė. Šventės vadovai vydavo šalin žudikus ir visus, 
kurių „žodžiai buvo nesuprantami“, t. y. kurie nemokėjo graikiškai. Šiaip 
misterijose galėdavo dalyvauti visi, net vergai. Kitą dieną jau įšvęstieji į 
kaimo arba mažąsias misterijas eidavo prie jūros ir ten su įvairiomis ce- 
remonijomis Maudydavosi. Maudydavo ir aukai skirtą paršiuką. 

Kitą dieną būdavo aukojama Demetrai ir jos dukteriai Korei. Po au- 
kos tie, kurie turėjo būti įšventinti, praleisdavo vieną dieną namuose. Ry- 
tojaus dieną anksti jie visi kartu su tais, kurie bus įšventinti tik ateinan- 
čiais Metais, iškilmingai traukdavo į Eleusiną. Šventajame Eleusino kely- 
je sustodavo tam tikrose vietose — kaip šiandien procesijos kryžiaus ke- 
lių stotyse — ir aukodavo. Vakare pasiekdavo Eleusiną, ir jau naktį 
prasidėdavo šventė. Apsivalymui ir čia būdavo skiriama daug dėmesio, 
tačiau maudymasis ir ypač apsipylimas vandeniu dabar jau reikšdavo ne 
tik apsivalymą, bet simbolizuodavo vieno gyvenimo pabaigą. Neįšventin- 
tasis „mirdavo“, o įšventintas iš naujo gimdavo laimingesniam gyvenimui. 

Apie pačias apeigas mūsų žinios, deja, labai netikslios, nes įšventin- 
tieji prisiekdavo niekam neprasitarti, ką matę. Todėl ir šaltiniuose tik spė- 
liojama, kokios būdavo tos šventosios apeigos. Kadaise to užtekdavo, ka- 
dangi įšventintųjų buvo daug (įsišventinti galėdavo kiekvienas pilietis), 
ir tie slepiamį dalykai apskritai nebūdavo didelė paslaptis. Šiaip ar taip, 
yra žinoma, kad įšventintieji sudarė dvi klases ir tik antrosios klasės 
nariai galėdavo matyti paslaptingas šventąsias misterijų apeigas. Todėl 
pirmiausia būdavo įšventinami naujokai, ir tik tada prasidėdavo slaptosios 
apeigos. Jas apibūdindami ir vėl galime remtis tik spėliojimais. Gal tai 
būdavo iškilmingas vaidinimas, pasakojantis apie Korės pagrobimą, jos 
ieškojimą ir Demetros gėlą, kaip kad rašoma Homero Demetros himne. 
O gal vaizduojama Dzeuso kopuliacija su Demetra — ritualinis susijungi- 
mas, vadinamas šventąja santuoka (hieros gamos). Šią ceremoniją atlikda- 
vo vyriausias žynys ir viena žynė. Tuojau visi sužinodavo, kad iš tos 

šventos sąjungos gimė kūdikis Plutas — lauko derliuje slypinčio turto die- 
vas. Kaip įrodymas būdavo atnešama ką tik nupjautą varpa, nors pjuties 
metas jau būdavo praėjęs. 

Iš viso to aiškiai matyti, kad šita šventė prieš pat sėją, Kuri prasidė- 
davo spalyje, kažkada turėjo skatinti derlingumą. Vėliau tiesioginis ry- 
šys su žemdirbyste išblėso ir į pirmą vietą iškilo paties Žmogaus gy- 
venimo atnaujinimas. Misterijos žadėdavo įšventintiesiems nuostabią, 
nežemišką laimę, išsivadavimą iš trumpos, kovose prabėgančios, dažnai 
skausmingos žmogaus būties varžtų. Būsimus džiaugsmus antikos poetai 
mokėjo pavaizduoti labai svajingai. Prieššventinis pasninkas, susilaiky- 
mas, o paskui pakili šventės nuotaika, tamsoje liepsnojantys deglai ir svai- 
gus kikeonas, matyt, veikdavo žmones: įšventintiesiems atrodydavo, kad 
jų gyvenimo tamsoje suspindo šviesa ir prasidėjo naujas, laimingesnis 
gyvenimas — kaip po sėjos pabunda gamta naujam gyvenimui. 

Iš pianopsiono mėnesio, atitinkančio mūsų spalio antrąją ir lapkričio 
pirmąją pusę, švenčių pirmiausia paminėtinos tos, kurios davė mėnesiui 
pavadinimą ir kadaise, matyt, buvo labai svarbios. Tai Pianopsijos, arba, 
išvertus pažodžiui, „pupų valgymo šventė“. Ją švęsdami, žmonės valgyda- 
vo pupų patiekalą ir kitokias daržoves. Legendoje šis apeiginis valgymas 
aiškinamas taip: kadaise grįždamas iš Kretos, Tesėjas ir jo bendražygiai 
kartu sudėjo visus maisto likučius, išvirė ir suvalgė. Galimas daiktas, kad 
tą pačią dieną, pianopsiono septintąją, būdavo švenčiama ir „vynuogių 
Kekių nešimo šventė“ — Oschoforijos, skirtos Dioniso garbei ir vynuogių 
skynimo pabaigtuvėms. Šventinės eitynes, kurios traukdavo nuo vienos 
Dioniso šventyklos mieste į Falerono uostą, vesdavo du pasipuošę jau- 
nuoliai, nešini vynuogienojų šakelėmis su kekėmis uogų. Būdavo bėgimo 
varžybos ir kitokių linksmybių. Šventę ir kai kurias ceremonijas legenda 
kildina taip pat iš Tesėjo grįžimo iš Kretos įvykių. Kita diena jau būdavo 
skirta Tesėjui ir vadinama tikrąja Tesėjo švente — Tesėjomis. Atėniečiai 
šią dieną pradėdavo varžybomis ir didele puota, ypač po 475 metų pr. m. 
e., kai Kimonas iš Skyro salos pargabeno į Atėnus palaikus, laikomus Te- 
sėjo palaikais, ir iškilmingai palaidojo miesto viduryje pašventintoje že- 
mėje. 

Nuo dešimtos iki dvyliktos pianopsiono dienos, pagal mūsų kalendo- 
rių — spalio pabaigoje, būdavo moterų šventė, deivės Demetros garbei 
švenčiamos Tesmoforijos. Prieš šventę moterys turėdavo tris dienas netu- 
rėti santykių su vyrais. Šiam papročiui buvo teikiama magiška jėga ir 
tikima, kad susilaikymas padidins jautrumą burtams. Svarbiausias pirmo- 
sios šventės dienos įvykis — moterų eitynės į Demetros šventyklą. Tenai 
moterys aukodavo aukas ir paskui tris dienas gyvendavo aplinkui pasta- 
tytose lapinėse. Antrą dieną pasninkaudavo — tuo pačiu tikslu, kaip ir 
susilaikydamos nuo santykių su vyrais. Tačiau šventei vardą davė cere- 
monija, kuri vykdavo prieš keturis mėnesius, pagal Atikos kalendorių — 
dar praeitais metais, irgi per Demetrai skirtą Skiros šventę. Tą dieną ne- 
toli Demetros šventyklos būdavo metamas į olą paršiukas bei falo arba gy- 
vatės formos pyragaičiai ir galiausiai pinijų kankorėžiai. Šiomis apeigo- 
mis, kurios pagal mūsų kalendorių vykdavo birželio pabaigoje, būdavo 
norima po derliaus nualintai žemei grąžinti našumą. Dabar, praėjus ketu- 

riems mėnesiams, reikėdavo leistis į olą pasiimti sumestuju vaisingumo 
simbolių likučių. Iš to papročio ir kilo šventės pavadinimas, nes sumes- 
tieji daiktai buvo vadinami tesmu, ir todėl šventės vardas reiškia „tesmo 
iSneSimas". Oloje surinkti likučiai būdavo dedami ant Demetros altoriaus, 
vėliau dalis jų sumaišoma su sėkla, kad ji duotų gausų derlių. 

Trečiosios dienos svarbiausios ceremonijos taip pat buvo skirtos vai- 
singumui. Moterys koneveikdavo viena kitą riebiais žodžiais — tos ne- 
švankybės, aišku, būdavo ne šiaip sau, o siejosi su kažkokia sena kulto 
magija, vaisingumo burtais — ir valgydavo granato sėklas, nes tikėjo, kad 
granatas suteikia vaisingumą. Šią dieną būdavo paleidžiami net belais- 
viai — žinoma, uz tam tikrą užstatą — kad niekas nebūtų surištas, kad 
dėl surišimo nesusilpnėtų šventės apeigų burtai. 

Pianopsiono mėnesį būdavo dar švenčiamos tris dienas trunkančios 
Apaturijos. Jų vardas reiškia maždaug „susivienijimas“ arba „tėvų susi- 
rinkimas“. Per šią šventę rinkdavosi suaugę piliečiai vyrai fratrijomis, au- 
kodavo dievams globėjams ir puotaudavo. Reikia pažymėti, kad į fratrijas 
tarp kitko būdavo priimami suaugę vaikai. Apaturijas švęsdavo ne tik 
Atėnai, bet ir visi jonėnų kraštai. 

Žiemą švenčių būdavo mažiau, bet svarbesnes irgi reikia paminėti. 
Poseidono mėnesio pabaigoje (gruodis—sausis) atėniečiai Demetros ir Ko- 
rés garbei švęsdavo Halojų šventę, panašią į Tesmoforijas, bet jos metu 
galėdavo gana palaidai padūkti, pasidžiaugti malonumais. Kadaise jų apei- 
gomis būdavo prašoma globos ir gero augimo sudygusiems pasėliams. Tą 
patį mėnesį įvykdavo kita smagi šventė — Mažosios arba Kaimo Dionisi- 
jos. Jose dalyvaudavo ir vergai. Be įvairių linksmų gėrimo eitynių, šven- 
tės apogėjus būdavo vadinamasis askoliasmas, kada iškilmių dalyviai, 
smagindami žiūrovus, turėdavo šokinėti ant pilnų, išteptų alyva vyno 
maišų. Į žiemos pabaigą, gameliono mėnesį (sausis—vasaris), Dioniso gar- 
bei būdavo švenčiamos Lenėjos. Šita šventė gavo vardą nuo žodžio „le- 
nai" — taip vadintos padūkėlės bakchantés. Iš vazų piešinių matome, 
kad per šias panašias į orgijas moterų šventes vynas tik šiaip sau lieda- 
vosi, o dievas savo šalininkių išgertuvėse stovėdavo tiktai kaip drabužiais 
ir kauke aptaisytas medžio stuobrys. Tačiau Lenėjų varžybos labai padė- 
jo vėliau atsirasti dramų vaidinimams. 

Pavasario pradžioje (vasaris—kovas), antesteriono mėnesį būdavo tris 
dienas švenčiamos Antesterijos. Pirmoji diena vadinosi pitoigija (statinės 
atidarymas), nes tada šventės dalyviai atidarydavo didelius molinius in- 
dus (pithoi) su rudenį užraugtu jaunu vynu ir, paaukoję Dionisui, pirmą 
kartą jo ragaudavo. Šitose išgertuvėse ir kitų dviejų dienų ceremonijose 
galėdavo dalyvauti ir vergai. Antrąją dieną jau būdavo daugiau įvykių. 
Pasak Atikos legendos, labai senais laikais pavasario pradžioje, išsišėlus 
žiemos audroms ir nurimus jūrai, prie Atikos pakrančių atkeliavo dievas 
Dionisas, kuris atleido visus svaigulio varžtus, išlaisvino ir sulygino žmo- 
nes. Dionisas būdavo prisimenamas antrąją šventės dieną; tada anksti ry- 
tą iškilminga procesija atlydėdavo laivo formos vežime į miestą jūromis 
atplaukusį dievą. Tokiu metu dar nebūdavo galima plaukioti mariomis, 
bet pergalingas laisvę nešančio dievo atvykimas kaip tik turėdavo ma- 
giškai paspartinti pavasario atėjimą. Atvykusį Dionisą simbolizuodavo ne 

tik jo statula, bet ir vienas aukščiausių valstybės valdininkų, senovės ka- 
ralių teisių perėmėjas archontas basilėjas. Jis stovėdavo ant vežimo, ir į 
Ji visi žiūrėdavo kaip į dievybę. Taip procesija pasiekdavo senąją archon- 
to basilėjo darbo vietą — Bukolionu vadinamą pastatą. Čia įvykdavo die- 
vo Dioniso, tai yra jį atstovaujančio archonto basilėjo, sutuoktuvės su ba- 
silisa, archonto basilėjo žmona. Šitas kultinis susijungimas, šventoji san- 
tuoka, turėdavo laiduoti žmonėms ir visai gamtai turtą ir vaisingumą. 

Po to prasidėdavo linksma liaudies šventė, tikriau sakant, šios švento- 
sios santuokos vestuvinė puota. Niekas nebežiūrėdavo santūrumo, nes vi- 
si manydavo, jog nuo to irgi vešliau sužels pasėliai. Kiekvienas gaudavo 
didelį — maždaug trijų litrų talpos — ąsotį, ir prasidėdavo gėrikų varzy- 
bos. Kas pirmas ištuštindavo — tas nugalédavo. Iš to papročio diena gavo 
ąsočių šventės vardą. Šią dieną, kaip jau sakėme, būdavo vainikuojami 
trejų metu berniukai, kad jie sparčiau augtų. 

Tačiau, antra vertus, vaisingumo burtai būdavo ir šiurpūs. Derlingumas 
slypėjo žemėje ir todėl siejosi su mirusiaisiais. Žmonės tikėjo, kad per 
ąsočių šventę Mirusiųjų šešėliai išeina į laisvę ir plevena po miestą. Kad 
tos šmėklos neįslinktų į namus ir kad nereikėtų pavojingai su jomis su- 
sitikti, duris tepdavo derva: smarvė turėdavo baidyti dvasias. Trečiąją 
dieną, per vadinamąją puodų šventę, skirtą vien mirusiųjų pagerbimui, 
būdavo puoduose gaminamį valgiai (atsiradus šiam papročiui — tik mi- 
rusiems) ir kaip auka mirusiems pilamas vanduo į Dzeuso šventykloje 
esančią skylę (tikétá, kad pro ją subėgo slūgstančio tvano vandenys), mal- 
daujama, kad mirusiųjų vadas Hermis, gyvenantis žemės gelmėse, suteik- 
tų malonių mirusiems. Šventė baigdavosi šūksniu, turinčiu išvaikyti aplink 
besisukiojančias dvasias: ,Dinkit iš čia, šešėliai, Antesterijos praėjo!“ 

Elafeboliono (kovas—balandis) mėnesį, kai ateidavo pavasaris, atėnie- 
čiai švęsdavo pagrindine Dioniso šventę — Didžiąsias arba Miesto Dioni- 
sijas. Ją tikriausiai įvedė Peisistratas šeštajame amžiuje ankstesniųjų Kai- 
mo Dionisijų pavyzdžiu. Tai buvo kultūrinis politinis tirono žingsnis. My- 
limiausias kaimiečių dievas ir jo šventė gavo garbingą vietą svarbiausia- 
me miestiškame valstybės kulte. Bet dar reikšmingiau buvo tai, kad šven- 
tės ceremonijoms priklausė tie iškilmingi deklamavimai, iš kurių vėliau 
kilo Atikos drama. Tad Dionisijos gal labiausiai skatino antikos kultūrą. 
Šventė prasidėdavo aštuntąją mėnesio dieną „proagonu“, kada poetai ir 
artistai prisistatydavo publikai. Tą pačią dieną Dioniso statula būdavo 
pervezama iš miesto šventyklos į užmiesčio šventovę. Taip norėta primin- 
ti, kad paprotys garbinti šį dievą. atėjęs į Atėnus iš Beotijos pasienio 
krašto — iš Eleuterų. Devintosios dienos rytą šventinė procesija palydė- 
davo dievo statulą atgal į vaidinimų areną, ir visą dieną skambėdavo 
berniukų ir vyrų chorų dainos. Vakare prasidėdavo linksma liaudies 
šventė, į užgavėnes panašios eitynės (komos). Kitą dieną, dešimtąją, bū- 
davo vaidinamos komedijos, o nuo vienuoliktosios iki tryliktosios — tra- 
gedijų varžybos. 

. Dabar plačiau pakalbėsime apie Apolono garbei skirtą šventę Targeli- 
jas, kurios būdavo targeliono mėnesį (gegužė—-birželis). Tai irgi vaisin- 
gumo šventė, kurios kultas dar primindavo žmonių aukojimą. Pirmąją 
dieną gatvėmis būdavo vedami du vyrai, vadinamieji farmakai (pharma- 

koi), visa laika plüstami ir netgi mušami ir galiausiai išvaromi iš miesto. 
Tie du žmonės, tikriau sakant, atpirkimo ožiai, kentėdavo koneveikimus 
ir eidavo per miestą tam, kad iš visur visos nuodėmės, prakeikimai ir 
piktos jėgos susimestų į juos, o paskui, kada jie bus išvyti, miestas apsi- 
valytų nuo visokių pražūtingų bjaurenybių. Šis paprotys, kurį, beje, tu- 
réjo ne vien graikai, kai kuriose vietose reikalaudavo kartkarčiais žmonių 
aukų; farmakai kadaise būdavo ne išvaromi, o nužudomi. Atėnuose ir ap- 
skritai jonėnų miestuose iš seno žiauraus papročio tebuvo išlikusi vien 
toji sušvelninta forma. 

Antrąją dieną iš pirmųjų nokstančių vaisių, vadinamųjų targelijų, da- 
vusių vardą pačiai šventei, būdavo gaminamas valgis, net kepama duona 
ir viso to nešamasi šventinėse eitynėse. Per tą pavasario šventę, švenčia- 
ma prieš pat vaisių prisirpimą, būdavo atliekami paskutiniai vaisingumo 
burtai, kad derliaus nepražudytų niokojančios jėgos ir kad bręstantys vai- 
siai tikrai duotų skalsaus maisto. 


AUKLĖJIMAS, MOKYMAS IR SPORTAS 


„Šiokiadienių“ skyriuje jau kalbėjome apie atėniečių vaikystę ir jau- 
nystę, apie jauno amžiaus žmonių papročius. Aptarėme ir kai kuriuos šei- 
mos auklėjimo klausimus. Dabar susipažinsime su oficialiu auklėjimu ir 
mokymu, kuris anais laikais už šeimos ribų duodavo reikalingą išsilavini- 
mą į visuomenės gyvenimą žengiantiems atėniečių vaikams. Kartu reikia 
pakalbėti ir apie graikų sportą, kuris ne tik auklėjime, bet ir apskritai 
graikų gyvenime buvo bene svarbiausias. 

Visuotinėje auklėjimo istorijoje graikų nuopelnai užima įžymiausią 
vietą. Bet koks auklėjimas ir mokymas yra kiekvienos žmonių visuomenės 
sudėtinė dalis. Rytų kultūros jau anksčiau už graikus buvo sukūrusios pla- 
ningo, sistemingo ir nuodugnaus mokymo metodus ir juos taikė praktikoje. 
Graikai galėjo daug ką iš jų perimti jau daugmaž gatava — mokslus bei 
techniškus mokymo būdus. Tačiau graikų visuomenė, ne taip, kaip ribo- 
tos Rytų kultūros, beveik nuo pat pradžios leido naudotis civilizacijos 
turtais platesniems sluoksniams. Beje, klasikos epochos viršūnei būdinga 
tai, kad tuomet graikai iš tiesų įsisąmonino auklėjimo svarbą; atsirado 
pedagogikos mokslas, kuris iki šiol tebevadinamas tuo pačiu graikų žodžiu. 

Trumpai apžvelkime auklėjimo istoriją iki Atėnų klasikos laikų. Vė- 
lesnių siekių ir idealų pradmenis jau randame pirmuosiuose didžiuose 
graikų kultūros paminkluose — Homero epuose. Epų idealas pirmiausia at- 
spindi aristokratijos pažiūras: Žmogaus pranašumas, dorybė (arete) pasi- 
reiškia žygdarbiais mūšio lauke. Štai Achilas, kurį galime laikyti herojaus. 
idealo įsikūnijimu, sako, kad jam garbė nuolatos bandyti savo pranašumą 
ir iškiltų virš kitų. Tokia pažiūra į rungtyniavimą (agon), ši varžybų dva- 
sia ir vėliau išliko kaip būdingas graikų pasaulėžiūros ir elgsenos bruo- 
žas — kare ir sporte, politikoje ir kultūroje. Heroikos laikų aristokratija 
savo pranašumą apskritai laikė įgimtų bruožu ir dievų dovana, tačiau 
daug jai duodavo ir auklėjimas, turimų sugebėjimų ugdymas, kryptingas 
vadovavimas ir, kaip tiems laikams, gana visapusiškas mokymas. Atsira- 
do net auklėtojo profesija, tiesa, iš pradžių tik kilmingųjų luome. Auklė- 


95. 


tojas būdavo lygiavertė, kartais net aukštesnė asmenybė. Achila, 
pasak legendos, uzaugines garsusis kentauras Chironas, taigi pusdievis, O 
Homero „Iliadoje“ Achilo auklėtojas — Fenikas, tiesa, bėglys, bet vis vien 
kilmingas žmogus. 

Senasis Fenikas kartą užsimena, kaip jam Pelėjas liepė auklėti Achilą 
ir ta proga kalba apie šio uždavinio esmę: „Man jis įsakė todėl tave mo- 
kyt kariuomenėj elgtis, / Kad ir kalbėtoju taptum garsiu, ir veikėju di- 
dziausiu". 

Būdinga, kad šiame glaustame pasakyme iškalbingumas, bet kurios 
viešos kalbos prielaida, laikomas tokiu pat svarbiu dalyku kaip narsa ir 
heroiški žygiai. Čia jau matome užsimezgusius svarbiausius graikų auklė- 
jimo elementus: kūno grūdinimą ir iškalbos lavinimą, kurį ilgainiui ėmė 
vis labiau papildyti muzikos ir literatūros mokymas. Užsigrūdinimo ir jė- 
gos visų pirma reikėdavo kare, o išsilavinimo ir išprusimo — visuomenės 
gyvenime, Beje, jau Homero epuose matyti idealo poslinkis intelekto pu- 
sėn. Antrojo didžiojo epo herojus Odisėjas, palyginus su Achilu, laiky- 
tinas išradingumo, guvumo, protinio veiklumo įkūnijimu. Aprašymas, 
kaip Odisėjo sūnus Telemachas ieško savo tėvo, apskritai visa jo istorija 
yra pirmasis platus literatūrinis pasakojimas apie vaiko augimą ir bren- 
dimą. Septynioliktajame m. e. amžiuje prancūzų rašytojas Fanelonas Te- 
lemacho istoriją panaudojo didaktiniam romanui. 

Per du šimtmečius po Homero graikų pasaulis labai išsiplėtė ir jame 
vyko didelės ūkinės bei visuomeninės permainos, apie kurias jau kalbė- 
tys Mokymo poreikiai bei galimybės. Išaugus prekybai ir amatams, skai- 
čiavimo ir Matavimo pradmenys tapo kasdienine būtinybe, susiformavęs 
ir paplitęs graikų raštas virto lengvai išmokstama ir parankia lavinimosi 
priemone, o vis gausėjantys poezijos ir muzikos kūriniai teikė kaskart 
daugiau mokymuisi tinkamos medžiagos. Kintančioje visuomenėje dau- 
gėjo galimybių mokytis ir mokyti: mokymas tapo profesija. Įdomu, kad 
vėlesnių laikų padavime sakoma, jog net Homeras buvo mokytojas. 

Didelė pažanga būdinga daugiausia miestams, visų pirma Atėnams, 
tačiau buvo ir atsilikusių sričių; pavyzdžiui, Spartoje, toje tikroje Atėnų 
priešingybėje, prasidėjo regresas, bent jau mažų mažiausia atsiliko, su- 
stabarėjo siaurai specializuota švietimo sistema. Tik sugretinimas leidžia 
suvokti Atėnų laimėjimų didybę. Todėl pirmiausia apžvelkime auklėjimo 
metodus Spartoje. 

Iki šešerių ar septynerių metų vaiką prižiūrėdavo tik motina. Ėmes 
lankyti mokyklą, jis pradėdavo gyvenimą bendruomenėje. Šiuo atžvilgiu 
Atėnai ir Sparta labai skyrėsi. Pradėjusį mokytis vaiką Spartoje visiškai 
kontroliuodavo bendruomenė. Savo atskiro gyvenimo jis neturėdavo net 
jaunystės metais, nes visą auklėjimą tvarkė valstybė. Atėnuose atvirkš- 
čiai buvo visiška laisvė, valstybė beveik nesikišo į auklėjimą, visos mo- 
kyklos priklausė privatiems asmenims, kuriems nereikėdavo turėti jokių 
pasiruošimo šiam darbui įrodymų, valstybė juos kontroliuodavo daugių 
daugiausia morališkai. Šį skirtumą padeda suprasti iš esmės skirtinga 
abiejų visuomenių struktūra. 


96 


Atėnai, Nacionalinis mu- 


ie 440 m. 


Eleusino. Ap 


i$ 


i 
Oo 
o 
Lal 


hr تسو‎ 


įžadų aukos 


. 


x 


SENA nemir 


tolemas 


ir Trip 


Korë 


. 


Demetra, 
ziejus 


Alkameno Hermis. Romėnų kopi- Partenono frizo Artemidė. Apie 435 m. Atėnai, Akropolio muziejus 
ja. Apie 450—430 m. Stambu- 
las, Archeologijos muziejus 


= 


,9882 اب 


11۸ ٧ 


n. 


Partenono frizo Poseidonas ir Apolonas. Apie 440 m. Aténai, Akropolio muziejus 


2 


Anakreontas. Romėnų kopija. Apie 450—430 m. Ko- „„Diadumenas“. Atletas rišasi ant galvos nugalėtojo 

penhaga, Naujoji Karlsbergo gliptoteka juostą. Polikleto žalvarinės statulos romėnų mar- 
murine kopija. Apie 440—430 m. Atėnai, Naciona- 
linis muziejus 


Erechtejonas. Apie 421 —406 m. 


M IPED iar 


rixa 2 
تر ودږ ا‎ ite regia rg a et 


-—— 


ميه 


T 


اس س 


ساپ چو پو مهم لیو jer ede V‏ 


Iš a uil S: 


`. 


kopija. Apie 


Romėnų 


ks. 


i 


430-400 m. Paryžius, Luvras 


.. 


1 Venera Genetr 


inamoj 


Vad 


. 


ų Muziejus 


it 


Londonas, Br 


Erechtejono kariatidė 


ejono kariatidės detalė 


Erecht 


Marmurinis lekitas. Apie 420 m. Atėnai, Naciona- Olimpijos Nikė. Marmurinė Peonijo statula. Apie 
linis muziejus 420 m. Olimpijos muziejus 


10 


Akropoli 


i, 


ena 


Atė 


šventyklos baliustrados. Apie 410 m. 


ės 


i 


io N 


š Akropol 


i 


ias 


Marmuro relje 
muziejus 


Verpëju antkelis (onos). Jame pavaizduota Alkestidė su draugėmis. Eretrijos Tap alo kürinys. Apie 
420 m. Aténai, Nacionalinis muziejus 


Vazų tapytojai puodžių dirbtuvėje. Komario tapytojo vaza. 5 a. pabaiga. Oksfordas, Ešmolo muziejus 


Leukipidu pagrobimas ir Heraklis Hesperidžių sode. Midijo hidrija. Apie 410 m. Londonas, Britų mu- 
ziejus 


jM M 


" 


w بلس‎ LL. — سه‎ ami س گل‎ — RÀ Ln 


Ponia ir tarnaitė. Hegesos antkapio stelos reljefas. Apie 400 m. Atėnai, Nacionalinis muziejus 


Y 
# 
: 


| وتو 


ET 


Akropolis. Rytinis Propilėjų 
fasadas. 437 —432 m. Atėnai 


Diomedas neša Paladiją. 
Diomedo tapytojo kiliko 
kompozicija. Apie 400— 
380 m. Oksfordas, Ešmolo 
muziejus 


LT oem CSI Re omncm 


E B و‎ 


—— — کا کی — 


LORI IE x PME LM 


Kenkodoto Eirene su mažuoju Piutu. Komani ko- 
pija. Apie 375—370 m. Miunchenas, Valstybiniai 
antikos rinkiniai ir gliptoteka 


Praksitelis. Hermis su mažuoju Dionisu: Apie 
350—330 m. Olimpijos muziejus 


Zalvariné jaunuolio statula, rasta jüroje prie Antikiteros. Apie 350:330 m. Atënai, Nacionalinis mu- 
ziejus 


f 
$44 
aE BODEN 


Praksitelio 
Santis driežą). Romėnų kopija. Apie 350—330 m. 350—330 m. Roma, Vatikanas 
Roma, Vatikanas 


(Apolonas, uZmu- Praksitelio Knido Afroditė. Rom 


—À 


ėnų 


kopija. 


s 


ki 


wor 


tA 
e 
ما‎ 
> 
2 
- 
v 
= 
vw 
N 
> 
m 
د‎ 
e. 
£ 
o 
O 
— 
S 
و‎ 
< 
ci 
ka 
O 
£ 
> 
o 
— 


Mi 


Leocharo Belvederio Apolonas. Romėnų kopija. Apie 350—320 m. Roma, Vatikanas 


Dionisas ir Pompė (šventės personifikacija). Pom- Afroditė ir Erotai. Oinochojė su molio 
pės tapytojo oinochojė (vyninė). Apie 350 m. reljefu. 4 a. Niujorkas, Metropoliteno 
Niujorkas, Metropoliteno muziejus muziejus 


i Ai MES ex 


Pasiruošimas vestuvėms. Vadinamosios Kerčės taurės 
Leningradas, Ermitažas 


dangtelio "kompozicija. Apie 350 m. 


Polieukto Demostenas. Romėnų kopija. Apie 280 m. Roma, > 
Vatikanas 


Lisipo ,Apoksiomenas". Atletas po imtynių gramdosi nuo > 
odos aliejų ir purvą. Romėnų kopija. Apie 325 —300 m. Roma, 
Vatikanas 


اج کے 1 — 


= سه‎ AS 


336-uju metų stela. Reljefe — Demok- Ganimedas ir Dzeuso erelis. Leocharo statulos romėniška ko- 
ratija vainikuoja Atėnų liaudį. Atėnai, pija. Apie 350—320 m. Roma, Vatikanas 
Agoros muziejus 


Panatenėjų nugalėtojo apdovanojimo amfora, kurioje pavaizduotos kumštynės. 4 a. Londo- 
nas, Britų muziejus 


Jauna moteris su 
skrybele.  Tanagros 
terakota. Apie 
320 m. Berlynas, 
Valstybiniai muzie- 
jai, antikos rinkinys 


E "2 3 z 45 : “ao => Zy 


Akropolio vaizdas iš šiaurės rytų pusės: priešakyje — agora, kairėje — rekonstruota Atalo stoja, 
kur dabar yra Agoros muziejus 


Vynuogių spaudimas. 4 a. reljefas. Atėnai, Nacionalinis muziejus 


Makedonijos karaliu Pilypo (359—336) ir Aleksandro iig 323) monetos. Šulskis Niconalinis 
muziejus, monetų rinkinys 


Helenizmo laikų Atėnų monetos. Budapeštas, Nacionalinis muziejus, monetų rinkinys 


Spartoje auklėjimas padėjo siekti svarbiausio valstybės tikslo: dirb- 
tinai išlaikyti spartiečių lygybę, kad užkariautojų vienybės neardytų vi-- 
daus susiskaldymas, kad jie, norėdami valdyti daug didesnį pavergtųjų. 
skaičių, būtų nuolatos pasirengę karui. Toks auklėjimas formavo pačią 
visuomenę, buvo karinio pobūdžio. O Atėnų demokratija, kurios ūkinis 
gyvenimas visų pirma rėmėsi smulkiųjų gamintojų, daugiausia savaran-- 
kiškų verslininkų darbu, auklėjimu ir mokykla galėjo visiškai nesirūpinti, 
kadangi ir taip visi, kaip kam reikėjo ir kaip kas galėjo, leido vaikus mo- 
kytis, nes tai buvo naudinga. Kaip tik dėl to atėniečių auklėjimas, iš pa- 
žiūros lyg ir neorganizuotas, buvo geresnis už spartiečių. Auklėjimas 
Spartoje turėjo išlaikyti esamą padėtį, o atėniečiai nuolat stengėsi suži- 
noti naujų dalykų, bent tiek, kiek jiems tuo metu reikėjo. Šį atėniečių 
bruožą jau pastebėjo Tukididas, o vėliau ne vieną šimtmetį akcentavo 
kiti rašytojai. Net Romos imperatorių laikais parašytoje vienoje Naujojo 
testamento knygoje, „Luko apaštalų darbuose“, taikliai pažymima, kad 
atėniečiams už viską svarbiau „ką nauja pasakyti ar išgirsti". 

Spartos auklėjimas sąmoningai stiprino primityvius gimininės sant- 
varkos bruožus. Nuo septynerių metų berniukams, suskirstytiems į gru- 
pes, vadovaudavo subrendesni jaunuoliai, savo ruožtu atsakingi suaugu- 
siems vyrams. Jaunimas buvo skirstomas į amžiaus klases. Šis paprotys 
atėjo iš tų laikų, kada jaunimas, įžengęs į tam tikrą pakopą, susipažinda- 
vo su genties istorija. Tokios pat kilmės ir griežtas jaunuolių atskyrimas 
nuo moterų. Berniukai gyvendavo vyrų name, kur visi kartu valgydavo 
ir miegodavo. Perdaug valgyti negaudavo, nes turėjo grūdintis ir norom 
nenorom, kaip mokėdami, maisto prasimanydavo patys, t. y. pasivogda- 
vo, tačiau darydavo taip, kad niekas nematytų. Mažesniems vaikams va- 
dovaudavo didesni; jie aiškindavo tautos tradicijas, duodavo klausimų, 
į kuriuos reikėdavo atsakyti iš karto; kas gaišdavo svarstydamas — gau- 
davo bausmę. Taip vaikai pratindavosi rišliai ir tiksliai dėstyti mintis, 
lakoniškai (t. y. spartietiškai) kalbėti. Reikia dar pridėti skaitymą, rašy- 
mą ir truputį Muzikos, tačiau dvasinis vaikų auklėjimas Spartoje tuo ir 
baigdavosi. Kareiviams to užtekdavo, muzikos irgi būdavo mokoma tik 
tam, kad jos reikėjo kariuomenėje: su daina lengviau žygiuoti koja ko- 
jon. Palyginus su septintuoju amžiumi, kada Alkmanas rašė choro dainas, 
gyvenimas Spartoje iki penktojo amžiaus gerokai pasikeitė. 

Spartiečiai ypač rūpinosi kūno lavinimu. Berniukai tiek žiemą, tiek 
vasarą vilkėdavo tuo pačiu apsiaustu. Tik per šventes maudydavosi ir 
trindavosi aliejais. Miegodavo ant Euroto upės švendrių ir už mažiausią 
nusižengimą kentėdavo griežtas bausmes. Sulaukę dvidešimties metų jau- 
nuoliai būdavo priimami į suaugusiųjų gretas ir turėdavo atlikti visokius 
įsventinimus, senų, apeigų liekanas, reiškiančias, kad jaunuolis kaip vai- 
kas mirė ir atgimė jau kaip vyras. Šie simboliški veiksmai dažnai būdavo 
siaubingai žiaurūs. Pavyzdžiui, įšventinamuosius plakdavo priešais dei- 
vės Artemidės Ortijos altorių, ir jeigu kas nors kartą sudejuodavo, tas, 
neišlaikęs bandymo, turėdavo grįžti pas vaikus, nes nemokantis ištverti 
skausmo — dar ne vyras. Yra žinoma, kad jauni spartiečiai kartais nuo 
plakimo tylėdami mirdavo prie altoriaus — verčiau pasirinkdavo mirtį, 
o ne gėdą. 

Tačiau reikėdavo išmokti ne tik iškesti žiaurumus, bet ir pačiam būti 
žiauriam. Šiuo atžvilgiu spartiečiai buvo baisiai nuoseklūs. Jauni vyrai 
slėpdavosi miške (iš to kilo papročio vardas: kriptija, t. y. slėpimasis), 
kur, „virtę vilkais“, puldinėjo helotų sodybas, darydavo kruvinas sker- 
dynes. Taigi valdančioji Spartos klasė nuolatos barbariškai kariavo su 
pavergtaisiais. 

Visai kitokią auklėjimo sistemą turėjo Atėnai. Ir čia vaikai pradėdavo 
mokytis šešerių ar septynerių metų, tačiau mokykla, kaip jau minėta, 
buvo privati įstaiga. Mokslas apėmė tris sritis: pirma — rašymas, skaity- 
mas, skaičiavimas, o vėliau ir geometrija; antra — muzika; trečia — fizinis 
lavinimas. Vaikai pirmiausia pažindavo raides,— jos taip pat reiškė ir 
skaičius, — paskui iš raidžių dėdavo skiemenis, mokydavosi juos skaityti 
ir rašyti. Vėlesnių laikų papiruso ritiniuose randame tokių būdingų skai- 
tymo pratybų tekstų: pan, pen, pen, pin, pon, pyn, pon; ran, ren, ren, rin, 
ron, ryn, ron... ir t. t. O paskui dviskiemeniu vardų: Phoi-bos, Hek-tor, 
Ai-as.. ir triskiemenių vardų: O-dys-seus, I-a-son, A-chil-leus... Tik toks 
skirtumas, kad graikai vietoj mūsų brūkšnelio vartojo dvitaškį. Pirmas 
rislus tekstas, su kuriuo susidurdavo vaikas, būdavo Homero, paskui ei- 
davo kiti poetai, pirmiausia Solonas. Skaityti reikėdavo visuomet balsu — 
kaip ir viduramžiais; net skaitydamas vienas, graikas žodžius tardavo 
garsiai. Šis mums gal kiek keistas įprotis turėjo didelį privalumą: skai- 
tantysis girdėdavo, ką skaito. Žodžių skambesys, ritmas, teksto melodika 
nenueidavo veltui. Todėl poetas galėdavo tikėtis, kad skaitytojai supras 
ir tai, ką jis norėjo pasakyti pačia forma. Kaip žinome, šiandien net dau- 
gelis poezijos mylėtojų eilėraščius skaito kaip prozos tekstą. 

Pedagogikos metodai nepasižymėjo dideliu tobulumu. Rykštė buvo 
nuolatinė auklėjimo priemonė, nes vyravo nuomonė, kad tas neišauklė- 
tas, kas negavo mušti. Gana švelni bausmė būdavo, jeigu mokinys, klai- 
«dingai parašęs sakinį, turėdavo jį keliskart perrašyti. Išlikusiuose tekstuo- 
se randame linksmų paakinimų, pavyzdžiui tokį perspėjimą, keliskart 
užrašytą mokyklos lentoje: „Dirbk stropiai, berniuk, kad aš tau neišdirb- 
čiau kailio“. 

Skaičiavimas buvo gana sunkus dalykas, nes graikai dar nežinojo de- 
Simtainés pozicinės skaičiavimo sistemos, kuri yra indų išradimas, pa- 
grindinius aritmetikos veiksmus jie atlikdavo su skaičiavimo akmenė- 
liais, kartais su skaičiavimo lentele, vadinamuoju abaku (abax). T aigi ne- 
reikia manyti, kad dideliais aritmetikos ir geometrijos teorijos laimėji- 
mais, kurių graikai pasiekė penktajame amžiuje, naudojosi visi krašto 
gyventojai. Vidutiniškai išsilavinęs graikas temokėdavo pagrindinius 
aritmetikos veiksmus, trupmenas teišmanydavo tiek, kiek jų reikėdavo 
prekyboje. Bet trupmenos čia būdavo ne tokios kaip teorinėje matemati- 
koje, visiškai užtekdavo mokėjimo keisti pinigus. Mokslininkai, teorinės 
matematikos specialistai, su panieka žiūrėdavo į praktinį skaičiavimą, lai- 
kė jį krautuvininkų mokslu. 

Tuo labiau netikėtas dalykas gali mums pasirodyti tai, kad muzika net 
kukliausiai iSsilavinusiam graikui buvo didelis dvasinis turtas. Temistok- 
lis Manė neturįs pilno išsilavinimo, nes nemokėjo skambinti liutnia. Iš- 
prususiam žmogui reikėdavo mokėti dainuoti, šokti, groti liutnia ir fleita. 

Prisiminkime, kaip jautriai per dramos vaidinimus publika reaguodavo į 
muzika ir kaip muzika jaudindavo net vidutiniškai išsilavinusį žmogų, Ir 
suprasime, kodėl graikai buvo įsitikinę, kad muzika ugdo charakterį, auk- 
dėja žmogų. 

Trečioji sritis, kurioje graikai lavindavo savo vaikus, buvo fizinė kul- 
tūra: bėgimas ir šuoliai, imtynės ir kumštynės, ieties ir disko metimas. 
Per fizinio lavinimo pamokas vaikus mokydavo jau kitas, ne skaitymo ar- 
ba rašymo mokytojas. Pratybos vykdavo specialiai tam reikalui pastaty- 
toje salėje — gimnazijoje. Visi mankštindavosi nuogi, į varžybas irgi sto- 
davo dažniausiai neapsirenge. Kūną prieš tai įsitrindavo alyva. Kadangi 
prie riebaluoto kūno ypač lipdavo smėlis ir dulkės, po pratimų arba po 
varžybų atletai nešvarumus nuo odos nusigramdydavo žalvario mentele 
truputį riestu galu ir maudydavosi. Bėgti varžybose reikėdavo greitai ir 
įštvermingai. Ilgiausia distancija buvo dvidešimt keturios stadijos, t. y. 
geri keturi tūkstančiai metrų. 

Kumštynių būta dvejopų: tikrųjų kumštynių ir pankrationo — kumšty- 
nių ir imtynių mišinio. Čia varžovai galėdavo ne tik bet kur smogti (tik 
ne į akis), bet ir spirti, sukti ar kaip kitaip griebti. Abiem atvejais kova 
baigdavosi tik tada, kai vienas kuris atletas pakeldavo ranką ir prisipa- 
žindavo pralaimėjęs. Dėl to šios sporto šakos nebuvo Spartoje, nes spar- 
tietis prisipažinti nugalėtas neturėjo teisės. Pankrationo varžyboms smėlis 
būdavo sulaistomas vandeniu, ir imtynininkai dažniausiai raičiodavosi 
purve; atrodydavo nelabai estetiškai. Kai pagausėjo profesionalių kovo- 
tojų, ypač vėlesniais laikais, būdavo gerokai šaipomasi iš kumštininkų, 
o labiausiai iš pankrationo mėgėjų, kurie paprastai jau neturėdavo vienos 
ausies, o kartais net ir nosies. Aišku, tai jau buvo sporto išsigimimas. Ta- 
čiau tarp daugelio kultūros lobių, kuriuos Europai davė graikai, fizinis 
lavinimas, kaip organiška švietimo dalis, be abejo, stovi nepaskutinėje 
vietoje. Senovės Rytai nieko panašaus neturėjo ir pripažino, kad kūno 
kultūros pobūdis yra grynai graikiškas. 

Kaip buvo auklėjama klasikos laikų Atėnuose, labai gerai pavaizduo- 
ta garsiajame šedevre — tapytojo Dūrio vazoje, kuri sukurta penktojo 
amžiaus pradžioje. Šiame iškalbingame ir apibendrintame paveiksle pa- 
grindinis akcentas jau perkeliamas nuo fizinio auklėjimo į dvasinę, į 
meno plotmę, gal net labiau, negu iš tiesų yra buvę. Besimaudančio jau- 
nuolio figūra apskritame vazos dugne, matyt, simbolizuoja fizinį lavini- 
ma, o vazos šone Matome dvasinio auklėjimo scenas. Vaikai mokosi ra- 
šyti, groti fleita, deklamuoja eilėraščius (tekstą mokytojas tikrina papi- 
Tuso ritinyje), pratinasi skambinti liutnia. 

Vaikus, ypač pasiturinčių piliečių, į mokyklą dažniausiai lydėdavo 
vyresnio amžiaus vergas, kuris prireikus gindavo nuo mušeikų gatvėje, 
nešdavo mokymosi reikmenis, per pamokas sėdėdavo klasėje ir todėl ga- 
lėdavo padėti mokytis. Tokį vergą atėniečiai vadindavo pedagogu (pai- 
dagogos), berniukų vadovu. Šį vardą jau du tūkstantmečius paveldi visi, 
kurie pasirenka gyvenimo tikslą — mokyti vaikus, pedagoginį darbą. 

. Aštuoniolikos metų jaunuolis (jeigu tėvas su motina Atikos piliečiai), 
įtrauktas į demo sąrašus, tapdavo efebu. Šis įrašymas, po gimimo ir vai- 
nikavimo per Antesterijų šventę, būdavo trečias svarbus įvykis jo gyve- 

nime. Dabar, karo tarnybos pradžioje, efebas duodavo iškilmingą prie- 
saiką. Tarnaudavo dvejus metus: pirmaisiais mokydavosi, o antraisiais 
eidavo sargybos tarnybą šalyje. Pasibaigus dvejiems metams, efebas tap- 
davo pilnateisiu piliečiu. Kilus karui, į kariuomenę išeidavo tų gimimo 
metų piliečiai, kuriuos nuspręsdavo pašaukti vadovaujantys valstybės val- 
dininkai. 

Spartoje buvo visiškai kitaip. Ten jauni vyrai tapdavo pilnateisiais 
piliečiais tik trisdešimties metų, o karo prievolininkais išlikdavo iki še- 
šiasdešimties. Taigi jie ne tik galėjo būti šaukiami į kariuomenę, bet iš 
tiesų joje visą laiką tarnavo. Tai buvo vienintelė spartiečių veikla; dar- 
bus dirbo tik periokai ir helotai. Visa Sparta atrodė kaip didžiulė karinė 
stovykla, kurioje vyrai iš tikrųjų kariavo arba ruošėsi karui. Periklis vie- 
noje kalboje, užrašytoje didžiojo Atikos istoriko Tukidido, taikliai paly- 
gina abi auklėjimo sistemas: „Jie mano privalą berniukus jau nuo mažens 
sunkumais ir grüdinimu išauklėti narsius, o mes ir be tokio griežto auk- 
lėjimo ne Mažiau ryžtingai stojame į kovą ir galime drąsiai su jais susi- 
grumti... Ir jei mes be tokios prievartos ramiai einame į mūšį ir pasikliau- 
jame ne dirbtinai išugdyta, o įgimta narsa, tai mums tas išeina tik į nau- 
dą; savo jėgų prieš tai neiššvaistę, galime ne prasčiau save apginti nei 
mūsų priešininkai, kurie iki tol nuolatos save kankino”. 

Antrojoje penktojo amžiaus pusėje kultūriniame Graikijos gyvenime 
paplito įtakingas sofistų sąjūdis, kuris padarė nemažą įtaką ir auklėjimui. 
Apskritai sofistus minime kalbėdami apie filosofiją, nors patys sofistai 
nesudarė vieningos filosofinės krypties. Dažnai naujoviškos jų pažiūros, 
drąsiai keliami klausimai, įvairiapusiškas švietimo supratimas ir palyginti 
tobuli mokymo metodai tolesnėje graikų auklėjimo ir mokymo raidoje 
atliko svarbų vaidmenį. Čia mus domina tik jų nuopelnai auklėjimo isto- 
rijai. 

Sofistai savo mokslą skleidė kaip visi senovės laikų filosofai — per- 
duodavo jį nedaugeliui savo mokinių. Filosofai dažniausiai gyvendavo 
sėsliai, bet sofistai buvo tikri keliautojai: jie traukdavo iš miesto į miestą, 
pasišovę bet ką išmokyti visokiausių dalykų, žinoma, tik už pinigus, ku- 
rių dažnai užsiprašydavo gana daug. Amžininkai tai laikė bene didžiausia 
sofistų naujove, nes reikalauti pinigų už savo mokslą iki tol buvo negir- 
dėtas daiktas. Aišku, elementarių dalykų mokytojai jau ir anksčiau už 
savo darbą gaudavo užmokestį, bet jų autoritetas buvo ne ką didesnis 
už geresnio amatininko, o aristokratai juos vis tiek laikydavo nemokšo- 
mis. Tuo tarpu sofistai buvo filosofai, mokslininkai, labai gerbiamos as- 
menybés ir — nesvarbu, kokios kilmės — priklausė aukščiausiam visuo- 
menės sluoksniui. Tiesa, kaip tik jų godumu pinigams, t. y. tuo polinkiu, 
kuris ano meto sąlygomis buvo visai suprantamas, konservatyvioji aris- 
tokratija ypač bjaurėjosi; dėl Sokrato nusistatymo, kuriam pritarė ir Pla- 
tonas, tokio požiūrio dar ilgai laikėsi vėlesnės kartos. Bet mūsų akimis, 
reikalauti honoraro sofistus vertė pats gyvenimas, nes tuo metu ėmė 
virsti preke ir aukščiausiojo lavinimo dalykai. 

Sofistu mokslai galėjo patenkinti didžiausius tuometinės visuomenės 
reikalavimus ir buvo skirti siauram piliečių sluoksniui ne vien todėl, kad 
už juos reikėdavo brangiai mokėti. Sofistai mokydavo daug ko. Kitoje 

vietoje dar pakalbėsime apie jų įtaką literatūros, filosofijos ir kitų mokslų 
raidai. Pagrindinis jų mokymo tikslas buvo išmokyti sakyti viešas kalbas, 
t. y. paruošti savo mokinius vadovaujamam vaidmeniui visuomenėje. To- 
dėl jie pirmiausia mokydavo tų dalykų, kurių reikėdavo politiniame gy- 
venime ir teismuose,— iškalbos, diskutuoti. Sofistų pamokos buvo „sėk- 
mės mokykla". Be tiesioginių praktinių žinių, klausytojai jose gaudavo re- 
torikos, dialektikos ir gramatikos mokslų pagrindus. Ne vienoje įvadinėje 
Platono dialogo scenoje vaizdžiai pasakojama, kaip nekantraudama kil- 
mingoji Atėnų jaunuomenė laukdavo kokio garsaus sofisto ir kaip jį su- 
tikdavo. Kad ir labai šaipėsi Platonas ir kiti i$ sofistų „už pinigus siūlomo" 
mokslo, kad ir labai puolė jų aukščiausiąjį mokslą, kaip „iškalbos menu 
silpną (blogą) daiktą paversti pranašesniu“, sofistai vis tiek pakreipė kita 
linkme visą tolesnę graikų auklėjimo raidą. Jų dėka į pirmą vietą iškilo 
iškalba ir buvo padėtas kertinis akmuo toms aukštesniojo švietimo for- 
moms, kurios atsirado vėliau, helenizmo epochoje. 

Bet pirmuosius svarbius sistemingus auklėjimo teorijos pagrindus pa- 
dėjo — bent iš dalies — sofistų priešininkai Platonas ir Aristotelis. Šie fi- 
losofai rėmėsi tradiciniu klasikos Atėnų auklėjimu, siekė jį atnaujinti ir 
pakelti į aukštesnę pakopą, bet kartu jų veikaluose matyti tam tikras 
poslinkis aristokratijos idealų link. Platonas „Valstybėje“ išdėstė detalų 
auklėjimo ir mokymo planą ir todėl pedagogikos istorikų yra laikomas 
pirmuoju įžymiu programinio mokymo teorijos atstovu. Jo auklėjimo 
planas kartu turėjo būti ir idealios valstybės sukūrimo programos prie- 
laida. Pasak Platono, visuomenėje, kuri suskirstyta į tris luomus — filoso- 
fu, sargų ir amatininkų — kiekvieną narį reikia rūpestingai parinkta ir 
planingai išdėstyta mokymo medžiaga paruošti skirtosios užduoties vyk- 
dymui, auklėjant daryti atranką ir toliau lavinti tuos, kurie galėtų pa- 
pildyti vadovaujantį ir gynyba bei tvarka besirūpinantį luomą. 

Platono auklėjimo programa daugeliu atžvilgių atspindi tikrąją auk- 
lėjimo praktiką Atėnuose, nors ir turi aiškiai pabrėžtų aristokratijos ten- 
denciju bei utopijos bruožų. 

Pirmaisiais auklėjimo metais svarbiausia esanti kūno priežiūra, tačiau 
Platono plane neužmirštas ir dvasinis penas, pavyzdžiui, konkrečiam tiks- 
lui rūpestingai parinktos pasakos. Tai buvo iš tiesų ateities idėja, kuria 
Platonas tūkstantmečiais pralenkė savo laikus. Atrinkdamas, kaip pats ma- 
nė, reakcingiausią to meto mokomąją medžiagą iš literatūros ir muzikos, 
Jis taikė labai griežtą matą. Pavyzdžiui, atmetė Homerą ir Atikos dramas, 
nes tie kūriniai, jo supratimu, moralės ir psichologijos požiūriu buvo pa- 
vojingi ir žalingi, Beje, Platono mokyklos medžiaga, apskritai imant, ati- 
tinka tuometinį Atėnų fizinį ir meninį auklėjimą; laikydamasis savo pa- 
žiūrų ir mokslo tikslų, jos sudarytojas teikė pirmenybę matematikai ir geo- 
metrijai. Iš gabiausių abiejų lyčių jaunų žmonių, sulaukusių dvidešimties 
metų, turėjo būti atrenkami būsimieji valstybės vadovai — filosofai; bet 
savo užduočių jie galėjo imtis tik dar dešimtį metų pasigiline į mokslus 
ir penkerius metus — į filosofija. Trečiajam luomui, amatininkams, Plato- 
nas tolesnio lavinimo nebenumatė. 

Ketvirtojo amžiaus auklėjimo istorijoje, kaip ir filosofijoje, greta Pla- 
žono stovi antra įžymi figūra — jo didysis mokinys Aristotelis. Jis taip pat 

rėmėsi aukščiausią pedagogikos pakopą pasiekusia Atėnų praktika, bet į 
pasaulį žiūrėjo realiau, todėl jo samprotavimai artimesni tikrovei negu 
mokytojo. Beje, Aristoteliui teko nepaprasta auklėjimo užduotis: keletą 
metų jis auklėjo jaunąjį Aleksandrą, kuris vėliau tapo Makedonijos val- 
dovu ir daugelio kraštų užkariautoju. Nemažas mokytojo nuopelnas, kad 
karalius pamėgo graikų kultūrą ir ją skleidė. 

Aristotelis irgi laikė auklėjimą valstybės reikalu ir kėlė uždavinį ug- 
dyti reikalingas valstybės piliečių dorybes, bet šio tikslo siekti jis norėjo 
kitaip negu mokytojas, t. y. Platonas. Užuot pervertinęs teorinį auklėjimą, 
jis kalbėjo apie įgimtų polinkių ugdymą, apie įpročio svarbą ir pabrėžė, 
kad šie dalykai turi eiti pirma tikrojo mokymo. Svarbiausius sudėtinius 
auklėjimo elementus jis sustatė į nuoseklią ir griežtą eilę. Iš pat pradžių — 
fizinis auklėjimas, paskui — charakterio ugdymas, kur, klasikiniu graikų 
supratimu, svarbų vaidmenį turi muzika, ir pagaliau — viską vainikuo- 
jantis protinis auklėjimas. Naujai skambėjo Aristotelio teiginys, kad auk- 
lėjimas turi taikytis prie prigimties, t. y. kad, jį planuojant, reikia atsi- 
žvelgti į natūralius vaiko augimo tarpsnius (pirmasis — iki septynerių 
metų, antrasis — iki lytinio subrendimo, o trečiasis — iki dvidešimt pir- 
mųjų metų). f 

Po ketvirtojo amžiaus prasidėjęs laikotarpis, helenizmo epocha, jau 
nepriklauso mūsų temai, bet pažvelgti į jį verta, nes minėtos tendencijos 
čia subrendo ir antikinė graikų auklėjimo sistema pasiekė viršūnę. Tais 
šimtmečiais Atėnai, kad ir nebetekę politinės valdžios, tebevadovavo me- 
nui, mokslui ir auklėjimui, tebebuvo didelis Graikijos dvasinis centras. 

Naujųjų didelių Diadochų karalysčių miestuose gyvenantys valdantie- 
ji sluoksniai pirmiausia rūpinosi išsaugoti esamas kultūros vertybes ir šio 
tikslo siekė taip pat auklėjimu. Turėdami daug materialinių vertybių, jie 
nemažai pinigų išleisdavo švietimui, dabar jau nuolatos kontroliuojamam 
specialių valstybės įstaigų, kurios rūpindavosi mokymo planais ir egza- 
minų sistemos nustatymų. Mokymosi reikalais domėjosi ir plačioji visuo- 
menė; į mada įėjo dažniausiai kasmet rengiami mokslo konkursai, kurių 
laimėtojų vardai neretai būdavo iškalami akmenyje. 

Tradicinis lavinimas — pedija (paideia) dabar gavo pažyminį „„enkyk- 
lios" (apskritimo formos, einantis ratu), t. y. pasidarė pilnas, universalus, 
visuotinis, tebeturįs graikišką pobūdį, bet kartu siekiąs ir visuotinio pri- 
pažinimo. Tokį išsilavinimą duodavo mokyklų sistema, kuri formaliai dau- 
geliu atžvilgiu jau sutampa su naujųjų laikų švietimu. Buvo pradinė, vi- 
durinė ir aukštesnė pakopa; jas galima palyginti su šių dienų pradine mo- 
kykla, duodančia mokslo pagrindus, su vidurine mokykla, mokančia svar- 
biausių tradicinių dalykų, ir su aukštąja mokykla, suteikiančia aukščiau- 
sią specializaciją. 

Aukštasis mokslas, kurio mokymo įstaigos kūrėsi pamažu, buvo epo- 
chos laimėjimas; kai kur jau būta užuomazgų, artimų šių dienų mokymo 
sistemai, kurios pagrindas — katedros. Panašiose į universitetus ar bent 
apytikriai jų funkcijas atliekančiose mokymo įstaigose pirmiausia buvo 
dėstomi įvairių filosofijos krypčių — Platono, Aristotelio, Epikūro ir stoi- 
kų — Mokslai. Daug dėmesio skirta ir iškalbos lavinimui, kurio svarbą 
vis didino kalbos ir literatūros mokymo įsigalėjimas kultūroje, 

Mokslus labiausiai puoselėjo naujosios Egipto sostinės Aleksandrijos 
Muzejonas (Mūzų šventovė), didelis tyrimo ir mokymo centras su didžiu- 
le biblioteka. Jo varžovas buvo Pergamo mokslinis centras Mažojoje 
Azijoje. Bet Atėnai gebėjo išlaikyti savo garbingą vietą ir greta naujųjų. 
didmiesčių kaip filosofijos mokyklų „universitetas“, į kurį ištroškę moks- 
lų graikai, o vėliau romėnai, dar keliavo ištisus šimtmečius. Kadaise buvęs 
graikų kultūros bastionas iki vėlyvos antikos išlaikė dalį senosios svar- 
bos, ir, tik galutinai įsigalėjus krikščionybei, 529 m. e. metais, imperato- 
riaus Justiniano įsakymu buvo uždaryta Atėnų akademija ir užgesintas 
paskutinis antikos dvasios židinys. | 

Užbėgdami priekin, ką tik apžvelgėme antikinės kultūros pabaigą, o 
dabar vėl grįžkime prie jos pradžios. Kalbėdami apie auklėjimą, jau sa- 
kėme, kad jame kūno kultūra vaidino ypač didelį vaidmenį ir kad todėi 
sportas irgi buvo svarbus graikų kultūros veiksnys. 

Didžiosios sporto ir muzikos šventės tikriausiai būdavo įspūdingiausi 
graikų aristokratijos klestėjimo laikų renginiai. Kas ketveri metai rengia- 
ma didelė Dzeuso šventė Olimpijoje — jos rengimu rūpindavosi eleatai — 
pirmą kartą paminėta 776 metais pr. m. e.; vėliau jos vyko reguliariai ir 
buvo skaičiuojamos. Oficialaus nugalėtojų sąrašo, kurį sudarė garsusis 
sofistas Hipijas penktojo ir ketvirtojo amžiaus sandūroje, dalys su pirmų- 
jų olimpiadų duomenimis, matyt, paremtos ne visai patikimais šaltiniais. 
Sąrašo teišlikusios nuotrupos, pilna tiktai bėgimo varžybų dalis, bet ir iš 
to, kas yra, galima susidaryti istoriškai tikrą vaizdą: iš pradžių šventėje 
dalyvaudavo bėgikai tik iš artimiausių vietovių, o septintajame amžiuje: 
ėmė rinktis ir iš toliau, beveik iš viso graikų pasaulio. 

Olimpinės žaidynės buvo kulto šventė aukščiausios dievybės garbei, 
o ne koks eilinis sporto įvykis; jas saugojo šventoji taika ir nesutrukdy- 
davo net niekad nesibaigią karai, tokie būdingi Graikijai. Olimpinė per- 
galė visuomet buvo aukščiausia šlovė, kurią galėjo pasiekti vyras, nors ir 
kiti trys didieji renginiai plačiai garsėjo už šalies ribų. Visų pirma Pitinés 
žaidynės Apolono garbei, nuo šeštojo amžiaus pradžios kas ketveri metai 
rengiamos Delfuose. Paskui dar nacionalinės žaidynės Poseidono garbei 
prie Korinto sąsmaukos ir Nemėjoje tenykščio Dzeuso garbei. Galimas 
daiktas, kad šios žaidynės kadaise buvo vietinio pobūdžio ir tik vėliau 
pamažu pasidarė tokios svarbios, Plačiai garsėjo ir daugelis kitų vietinių. 
švenčių, pavyzdžiui, Atėnų Panatėnėjos, švenčiamos taip pat kas ketveri 
metai. Tarp jų būdavo mažesnių, irgi muzikos ir meno švenčių su atletų. 
varžybomis, tik mes mažiau apie jas žinome. Legenda pasakoja, kad Pei- 
sistratas pirmasis liepęs Panatėnėjose deklamuoti Homero epus. 

Apskritai kalbant, įvyko štai kas: senovės aristokratų pamėgtosios pra- 
mogos įsigalėjo ir jas perėmė klasikos epocha. Mūsų laikais irgi visi labai 
domimės sportu, tačiau šlovės, kurios susilaukdavo ano meto varžybų 
laimėtojas, dabar su niekuo negalėtume palyginti. Išlikę Pindaro eilėraš- 
čiai — odės, šlovinančios keturių didžiųjų švenčių laureatus — ir šiandien: 
leidžia mums pajusti nors dalį to susižavėjimo, kuris rodomas ne vien at- 
letams, bet ir jų miestams. 

| Didžiųjų žaidynių nugalėtojai atėniečiai gaudavo — bent nuo Solono 
laikų — visam gyvenimui nemokamą maitinimą pritanėjuje, Atėnų rotu- 

šëje. Nugalėtojai dažniausiai liepdavo pastatyti savo statulą šventojoje 
„giraitėje to miesto, kuriame laimėdavo pergalę. Kai kurios skulptūros iš- 
liko, pavyzdžiui, žalvarinė oraus, bet kažkokio bedvasio vežimų lenkty- 
nininko iš Delfų statula; ją penktojo amžiaus pradžioje pastatė vienas ti- 
ronų giminės narys iš Sirakūzų. 

Viena kita priešinga nuomonė ar protestas visuotinio švenčių popu- 
liarumo ir varžybų nugalėtojų šlovinimo nesumenkino. Pavyzdžiui, sep- 
tintojo amžiaus Spartos poetas Tirtėjas labiau vertino miesto gynybą nei 
sporto varžybose laimėtą pergalę, o Ksenofanas Kolofonietis, šeštojo am- 
žiaus poetas ir filosofas, savo paties išmintį laikė naudingesne, tačiau ši 
kritika negalėjo pakenkti kultui ir jis gyvavo. 

Žirgai buvo aristokratų pasididžiavimo simbolis. Graikija — Vidurže- 
mio jūros kraštas, ir jame arklių nelaikydavo tas, kas neturėjo žemės, iš 
kurios galėtų gauti jiems pašaro, arba kas nebuvo labai pinigingas. Žir- 
gai, apdainuoti graikų poetų (jau „ĮIliadoje“), gražiai vaizduojami mene, 
net pačiuose pirmuosiuose schematiškuose geometrinio stiliaus piešiniuo- 
se. Nors raitija to meto mūšiuose didesnio vaidmens neturėjo, būdavo 
garbė jai priklausyti. Arklių reikėdavo ir per valstybines ceremonijas; 
Partenono frize jie pavaizduoti eitynėse. Ksenofontas arklininkystės trak- 
tate apie ceremonijas rašo tiek pat, kiek apie taktiką. 

Didžiosiose šventėse vežimų lenktynės būdavo svarbus įvykis, bet 
arktys, kurį jau Homero herojai naudojo transportui, o ne kovai, vis la- 
biau tolo nuo karinės paskirties. Varžybos teikė progą pasirodyti ir pasi- 
puikuoti. Herodotas rašo, kaip kai kurios Atėnų šeimos šeštajame amžiu- 
je olimpinėse vežimų lenktynėse laimėtomis pergalėmis siekė savo mieste 
politinių tikslų. Tarpusavy rungtyniaudavo didieji tironai, ypač penktojo 
amžiaus pradžioje Sicilijoje, o Pindaras rašė jiems pergalės giesmes. Aps- 
kritai varžybose dalyvaudavo aukščiausių luomų žmonės; žiūrovai, atvy- 
kę į žaidynes iš tolimų vietų, irgi būdavo ne eiliniai piliečiai, ne paprasta 
liaudis, kuri daugiausia eidavo pasižiūrėti tik savo miesto žaidynių. Spor- 
tas jungė atskiras graikų valstybes. Pavyzdžiui, imtynininkas iš Eginos 
turėjo trenerį iš Atėnų diduomenės tuo metu, kai abiejų valstybių santy- 
kiai blogėjo, artėjo karas, kuris Eginai baigėsi lemtingai. Tarpvalstybiniai 
sporto ryšiai neturėjo įtakos politikai. Tiesa, visuomeninis graikų bend- 
ravimas buvo glaudus, ir jie laikė save viena tauta, bet polių karai dėl to 
nesiliovė. Žaidynės buvo svarbus graikų gyvenimo elementas tol, kol gy- 
vavo antikos civilizacija. Helėnų pasaulyje žaidynės ir gimnazijos, kaip 
būdingi graikų kultūros požymiai, paplito visur, tačiau ilgainiui atletiką 
vis labiau ėmė kultivuoti vien profesionalai; ši tendencija jau ėmė ryš- 
kėti penktajame amžiuje. 

MENO PUOSELĖJIMAS ATĖNUOSE 

„Mes taip pat rūpinamės, kad nestigtų progų atsigauti po darbo ir 
nuovargio; tai šventės ir žaidynės, kurios čia rengiamos metai iš metų; 
gražaus Mūsų šeimyninio gyvenimo kasdieniniai džiaugsmai irgi išsklaido 
rūpesčius... Nes mes puoselėjome menus, bet ne dėl tuščios puikybės, ir 

mėgstame mokslą, bet nesidarome nuo jo išlepėliai... Žodžiu, aš sakau, 
kad mūsų miestas yra pavyzdys visai Graikijai..." 

Tai gerai žinomi, dažnai cituojami sakiniai iš garsiosios Periklio kal- 
bos, pasakytos žuvusiems pirmaisiais Peloponeso karo metais. Mums ne- 
įdomu, ar iš tiesų teisingai Tukididas užrašė Periklio žodžius, nes ne tiek 
svarbu pažodinis tikslumas, kiek jais išreikštos mintys ir jausmai: ištiki- 
mybė Atėnų ir Periklio didybei... Cituotieji sakiniai Atėnų kultūros gerbė- 
jams tapo vos ne devizu iki pat mūsų dienų. Jau daug ginčytasi, kas šio- 
je kalboje šališkai pagražinta ir kas tiesa, bet mes tikime, kad šis išdidus 
atėniečių savimonės pasireiškimas, kad ir pasižymintis idealizavimo ten- 
dencija, iš esmės tiksliai atspindi tikrovę. 

Sunku viename skyriuje nupiešti Atėnų meno gyvenimo paveikslą. No- 
rom nenorom reikės tenkintis glaustu eskizų; jei pamégintume prideramai 
apžvelgti visą medžiagą, parašytume ištisą knygą. Beje, Tukididui skiria- 
moje epigramoje, poetiškame Euripido kapo įraše, Atėnai ne veltui vadi- 
nami ,Elada Eladoje"; kai rašoma arba kalbama apie Graikiją, beveik vi- 
suomet turimi galvoje Atėnai. 

Tik prisiminkime, nuo kokių senų laikų Atėnai jau buvo svarbus 
graikų gyvenimo centras. Po Mikėnų kultūros užėjusioje tamsioje epo- 
choje miestas iškilo kaip neabejotinai svarbiausias pažangos nešėjas, at- 
gyjančio graikų meno stiliaus, protogeometrinės ir geometrinės vazų ta- 
pybos, lopšys. Deja, mes per mažai žinome, ar šį atgimimą, pavyzdžiui, 
poezijoje, paskatino panašus suklestėjimas, kuris davė pagrindą vėles- 
niems polėkiams. 

Graikų poežijos menas pirmiausia sužydėjo rytuose, Jonijoje, nors jo 
tradicijos, ypač epo, Atėnuose gal dar senesnės. Abu vėliau sukurti vei- 
kalai, didieji Homero epai, jau buvo viršūnė. Jonijos miestuose kūrėsi 
daugiausia išeiviai iš Atėnų. Jonėnai buvo atėniečių broliai ir seserys tiek 
kalba, tiek menu, todėl kažkiek tiesos slypi neistoriniame atėniečių tvir- 
tinime, kad Homeras pats buvęs Atėnų vaikas... 

Epas, Homero kūriniuose įgavęs klasikinę formą, netrukus pasklido 
visur, kur tik gyveno graikai. Tačiau pirmiausia, kaip rodo Homero apra- 
šytų scenų piešiniai vazose, matyt, įsitvirtino Atikoje. O svarbiausia tai, 
kad — gal jau Solono valia ir neabejotinai Peisistrato kultūrinės politikos 
dėka — „Iliada“ su „Odisėja“ tapo visų atėniečių turtu ir visados būdavo 
Panatėnėjų šventės programoje. 

Po klasikinių epo šedevrų netrukus pradėjo skleistis puikūs lyrikos 
žiedai, bet ne Atėnuose, o vėl Jonijoje, Lesbo saloje ir kai kuriose dorėnų 
srityse, taip pat Spartoje. Tačiau jonėnų lyrinės poezijos formos netrukus 
prigijo Atėnuose — dėl artimos tarmių giminystės lengviau negu kitur. 
Tad ir Atėnų poetai savo eiles kūrė jonėnų dialektu. Pirmasis Atėnų poe- 
tas Solonas, kurį galime laikyti vienu iš žinomesnių, kartu buvo ir pirma- 
sis didis Atėnų valstybės vyras. Poezijoje jis visų pirma propagavo ir gynė 
savo politines idėjas, žadino piliečių sąmoningumą, pareigingumą, bet 
neužmiršo apdainuoti ir skaidraus būties džiaugsmo. Poetas iki pat senat- 
vės buvo giedros nuotaikos, veiklus, mylėjo gyvenimą, išliko šviesaus 
proto ir vis troško mokytis („Aš senstu, bet nuolatos mokausi“). Tokį ma- 
tome jį, stovintį pradžioje tos ilgos plejados didžiųjų kūrėjų, kurie jau 

vėliau, penktajame ir ketvirtajame amžiuje, garsėjo Atėnuose savo nuos- 
tabiaisiais veikalais. 

Solono poezija nesusilaukė jokių tiesioginių sekėjų. Nežinome jokio 
žymesnio šeštojo amžiaus Atėnų poeto, bet ir neturėdami garsenybių, to 
meto Atėnai tapo poezijos ir dailės buveine, stojo graikų kultūros prie- 
šaky, o klasikos epochoje ėmė absoliučiai pirmauti. 

Meną mėgo tironai, ir jų dvaruose didieji tų laikų poetai — Ibikas, 
Anakreontas, Simonidas — buvo laukiami svečiai. Tačiau meno ateitį la- 
biau lėmė ne tironų globa, o tai, kad kultūra pamažu pasklido visoje tau- 
toje. Tironų kultūrinė politika skatino šį procesą. Kai į pirmą vietą buvo 
iškeltas liaudies mylimas dievas Dionisas ir graikai ėmė švęsti didžiąsias 
valstybines jo kulto šventes, atsirado gera dirva svarbiausiems netolimos 
ateities literatūros žanrams — tragedijai ir komedijai, tačiau jie galutinai 
išsiskleidė tik po sunkaus istorinio išbandymo — po karų su persais penk- 
tajame amžiuje. 

Literatūra, kaip beveik visos kitos kultūrinio gyvenimo šakos, penk- 
tajame amžiuje pasiekė klasikos viršūnę. Šiuo laikotarpiu Atėnuose kūrė 
didžiausi graikų poetai. Eschilas, Sofoklis ir Euripidas rašė tragedijas, o 
Aristofanas — komedijas. Tuo metu pasirodė Herodoto ir Tukidido vei- 
kalai — pirmieji dideli istoriografijos laimėjimai. Šios epochos pabaigoje 
susiformavusi literatūrinė kalba pasidarė labai svarbi visuomenės gyve- 
nime — susirinkimuose, teismuose. Išaugo, sustiprėjo filosofijos literatū- 
ra: praeitame šimtmetyje Jonijoje gimusi filosofija dabar įsigalėjo ir Atė- 
nuose. (Retorika ir filosofija savo viršūnę pasiekė tik ketvirtajame am- 
žiuje.) Graikų literatūros istorijoje keitėsi ne tik jos centrai, bet ir įvai- 
rūs žanrai. Epo epocha klasikos laikais buvo jau seniai pasibaigusi, gar- 
siausi lyrikos kūriniai irgi praeityje, dar klestėjo tik chorinė lyrika, ta- 
čiau paskutinio didžiojo lyriko, tėbiečio Pindaro, kūryboje, nors jos 
didybė neginčijama, pastebime būdingų meninės formos perbrendimo po- 
žymių, įstrigimą tradicijose. Dabar moderni literatūros rūšis buvo Atikos. 
drama, ir ji geriausiai išreiškė aktualius epochos reikalavimus. 

Žodis „drama“ graikų kalboje reiškia „veiksmas“; šis gerai žinomas li- 
teratūrinis apibrėžimas apima tiek rimto, tiek linksmo turinio scenos 
kūrinius, t. y. tragedijas ir komedijas. Šio žanro šaknys slypi kulte ir folk- 
lore. Graikų tragedija radosi iš vaisingumo ir vyno dievo Dioniso garbi- 
nimo. Per šventes pavasarį ir rudenį choro dainomis, kulto šokiais būda- 
vo vaizduojamas dievybės gyvenimas, svarbiausioji mito dalis — dievo 
mirtis ir prisikėlimas naujam gyvenimui. Per apeigas ožkenomis apsitaise 
žmonės vaidindavo Dioniso palydovus, pusgyvulius satyrus. Šitų ožkeno- 
mis apsisiautusių šokėjų dainavimas ir davė iš primityvių pradmenų išsi- 
rutuliojusiam žanrui tragedijos vardą, nes graikų žodis „tragedija“ reiš- 
kia „ožkų daina“. 

Choro dainos formaliai tapo tragedija, kai vienas dainininkas atsiskyrė 
nuo choro ir ėmė bendrauti su juo kaip vaidintojas. Artistas deklamuo- 
davo Dioniso mitą (vėliau ir kitų mitinių būtybių istorijas) ir atsakinėda- 
vo į choro klausimus. Šis dialogas buvo jau veiksmas, dramos užuomazga. 
Vėliau atsirado dar vienas artistas, ir dviese jau galėdavo deklamuoti su- 
dėtingesnius siužetus. Tokie pasikeitimai apie šeštojo amžiaus pabaigą 

vyko ir kitose graikų valstybėse, bet labiausiai Atėnuose, kur demokratija 
senąsias liaudiškas Dioniso šventes netrukus pavertė valstybinėmis iškil- 
mėmis. 

Dramos vaidinimų vieta, graikų teatras, savo originalumu irgi siejosi 
su Dioniso kultu. Anksčiau aukojimo dalyviai stovėdavo pusračiu kalvos. 
šlaite. Tokį pavidalą išlaikė ir vėlesnis teatras, kuris apskritai buvo ne 
kas kita, o kylantis pakopomis pusračio formos statinys (dažniausiai kal- 
vos šlaite) su vietomis sėdėti ir su maža aikštele viduryje — vaidinimui. 
Šie paprasti bestogiai teatrai buvo labai talpūs (net mūsų laikų mastu): 
juose tilpdavo dešimtys tūkstančių žiūrovų. Kitaip ir negalėjo būti, nes 
teatro vaidinimai būdavo rodomi labai gausiai publikai, visiems laisvie- 
siems miestų valstybių piliečiams, ir — bent jau iš pradžių — nekartoja- 
mi. Būdavo vienas vienintelis spektaklis, todėl kiekvienas norėdavo pa- 
matyti ir išgirsti programoje esančią dramą. 

Religinė kilmė, kulto liekanos matyti visose tragedijose: visų pirma tai 
rodo temų pasirinkimas (graikų tragedijų autoriai daugiausia naudoda- 
vosi Mitais) ir ilgai išlikęs dramos veiksme choro ir choro dainos vaid- 
muo. Apie tai byloja ir artistų išvaizda: jie audavosi tam tikru storapadžiu 
apavu koturnomis (kothornoi), apsirengdavo iškilmingais, į žynio arnotą 
panašiais rūbais, užsidėdavo kaukes. 

Tragedijos šaknys siekė labai senus laikus, bet ji vis tiek kuo glau- 
džiausiai siejosi su savo laiku. Mitai būdavo tik rėmai dabarties proble- 
moms, aktualioms visuomeninėms, politinėms ir moralinėms temoms. To- 
dėl vaidinimai turėdavo didelę auklėjamąją reikšmę. Neatsitiktinai tra- 
gedijos suklestėjimas sutapo su Periklio ir Atėnų demokratijos spindesio 
laikais. Iškilmės ir teatro vaidinimai tuomet buvo viena Atėnų piliečių 
aistrų, kuriai ne tik taikos metais, bet ir sunkiausių krizių laikais pinigų 
negailėta. Įdomu pažymėti, kad vargingiausiems piliečiams valstybė kom- 
pensuodavo dėl teatro lankymo prarastą uždarbį. Eiti į teatro vaidinimą 
būdavo lygiai tas pat, kaip valstybės piliečiui dalyvauti svarbioje bend- 
ruomenés šventėje, pasinaudoti teisėmis ar atlikti garbingą pareigą. 

Viename spektaklyje paprastai būdavo vaidinamos trys tragedijos — 
vadinamoji trilogija (iš pradžių jos dalis jungdavo ta pati tema). Po trilo- 
gijos dažniausiai eidavo linksmas satyrų vaidinimas, tikriausiai tam, kad 
žiūrovai atsipalaiduotų nuo tragedijų sukeltos įtampos. Iškilmės trukdavo 
kelias dienas, ir per jas būdavo suvaidinama daug trilogijų. Be to, savo 
kūrinius skaitydavo poetai (kiekviena proga po tris), vykdavo jų varžy- 
bos, kurių laimėtoją nustatydavo specialiai sudaryta valstybinė komisija, 

Dramų dialogai buvo rašomi jambais, daugiausia vadinamuoju šešia- 
pėdžių (t. y. dvylikos skiemenų) jambu. Tokia trumpų ir ilgų skiemenų, 
kylančio ritmo, paprastos, šnekamajai kalbai artimos intonacijos eilutė 
ypač tiko deklamuojamiems dialogams. Choro dainų, kurios dažnai eida- 
vo pakaitomis sų šokiais, metras būdavo įvairus, priklausydavo nuo mu- 
zikos, o ritmas — sudėtingas. 

Klasikinių dramų buvo gana daug. Deja, tik labai mažai jų išliko iki 
šių dienų. Žinoma daugybė tragedijų autorių, bet tik trijų Žymiausiųjų — 
Eschilo, Sofoklio ir Euripido — turime ištisų veikalų. Tai irgi tik nežymi 
jų kūrybos dalelė. Antikos duomenimis, Eschilas parašė devyniasdešimt, 

Sofoklis — šimta dvidešimt viena, o Euripidas — devyniasdešimt dvi dra- 
mas. Iš jų turime tik septynias Eschilo, taip pat septynias Sofoklio ir de- 
vyniolika Euripido. Pastaraisiais šimtmečiais rasta papirusų su dramų 
tekstų fragmentais. Tik vienintelę Sofoklio satyrine dramą ,Pédsekiai" 
galima laikyti maždaug pilna. 

Dabar apžvelkime svarbiausius trijų didžiųjų tragedijų autorių veik- 
los tarpsnius. Eschilas, „tragedijos tėvas“, augo kartu su besikuriančia ir 
stiprėjančia Atėnų demokratija. Jo jaunystės metais griuvo tironija ir 
galutinai įsitvirtino demokratija. Subrendęs pats dalyvavo didvyriškoje 
Atėnų kovoje dėl laisvės, kovėsi su persais prie Maratono, prie Salamino 
ir tuo didžiavosi visą gyvenimą. Savo paties sukurtame antkapio įraše 
pabrėžia kaip tik tai, o ne poetinę kūrybą, kuria nė kiek ne mažiau būtų 
galėjęs didžiuotis: 

Eschilas, sūnus Euforionto, po akmeniu ilsis šituo, 
jis, Atėnų sūnus Elados vaisingoje žemėj. 
Maratono giraitė galėtų paliudyt jo narsą 
ir tas, kur pats ją pajuto: gauruotgalvis medų karys. 


Visai Eschilo kūrybai toną davė šlovingas Atėnų demokratijos iškili- 
mas, demokratinių polių bendruomenės idealai, bendros pastangos, savi- 
moné ir dideli moralės reikalavimai. Senųjų mitų problemos jo veikaluose 
keliamos naujoje šviesoje. Tai ryškiai matyti ,„Orestėjos“ trilogijoje, kuri 
vienintelė išlikusi visa ir susideda iš dramų ,„Agamemnonas“, ,,Choefo- 
ros“, „Eumenidės“. Jų temos paimtos iš kraupios Mikėnų karalių šeimos 
legendos, davusios medžiagos dar daugeliui kitų tragedijų. Iš Trojos grįž- 
tantį karalių Agamemnoną nužudo neištikima žmona Klitemnestra ir jos 
suvedžiotojas Egistas. Karaliaus sūnus Orestas vėliau atkeršija už tėvą ir 
abu užmuša. Už tai jį persekioja keršto deivės Erinijos. Bėgantį Orestą 
gina Apolonas, kuris savo pranašystėmis buvo paskatinęs jį keršyti. Už 
tą nusikaltimą Orestas galutinai išteisinamas tik Atėnuose, kur piliečių 
teismas, pirmininkaujamas deivės Atėnės, miesto globėjos, išsprendžia 
bylą. Keršto deivės nepatenkintos, — juk pažeistos ju teisés,— bet Atėnė 
numaldo ir jas, ir piktosios Erinijos, jau kaip garbiosios globos deivės Eu- 
menidės (palankiai nusiteikusios), pritaria naujai konilikto sprendimo tvar- 
kai. 

Mite, kurio siužetu sukurta trilogija, atsispindi didysis žilos senovės 
perversmas — matriarchato ir patriarchato susidūrimas. Tai rodo ir Eri- 
nijų ginčas su Apolonu: motinos teisę ginančios keršto deivės ir tėvo tei- 
sės šalininkas Apolonas aiškinasi, kieno žmogžudystė sunkesnis nusikal- 
timas — Klitemnestros ar Oresto. Eschilas šią sakmės medžiagą, kuri jo 
epochos visuomenei jau seniai buvo neaktuali, perdirbo ir pritaikė savo 
laikams — išaukštino veikale valstybės galią, demokratinę santvarką ir 
teisėtumą, užbaigusį vidaus kovas, kitais žodžiais tariant, savo laikų Atė- 
nus, kurie padarė galą giminių ir šeimų peštynėms, nesibaigiančiam krau- 
jo keršto siautėjimui. 

Meilė Atėnams, susižavėjimas jų demokratija įkvėpė poetą ir tada, 
kai jis rašė „Persus“ — dramą, kurioje pavaizdavo užpuolikų persų ir sa- 
vo tėvynės gynėjų graikų kovas, dramatišką grobikiško Rytų despotizmo ir 

laisvų Graikijos polių susirėmimą. Graikų dramų rašytojai medžiagos sé- 
mėsi dažniausiai iš mitų, labai retai kada iš istorijos. Bet šiuo atveju tema 
visiems buvo aktuali, nes, kai Eschilas 472 metais pr. m. e. parodė dramą 
scenoje, nuo persų sutriuškinimo didžiajame mūšyje prie Salamino buvo 
praėję vos aštuoneri metai. Be to, ir autorius, ir jo klausytojai patys buvo 
to svarbiausiojo įvykio dalyviai, patys kovoję ir laimėję. Jiems tas nese- 
nas įvykis savo istorine svarba prilygo mitui. 

Eschilas persų pralaimėjimą aiškino remdamasis religine pasaulėžiū- 
ra — kaip tiesiog nežmoniškos, bedieviškos puikybės ir didybės pasekmę. 
Kserkso pralaimėjimą jis vaizdavo kaip dievų bausmę, nes išpuikęs kara- 
lius paZeides jų nustatytą pasaulio tvarką. Bet kartu poetas atskleidė ir 
lemiamas visuomenines bei politines priežastis: pažangi visuomeninė san- 
tvarka, polių laisvų piliečių bendruomenė buvo ta jėga, kuri užveikė net 
Rytų despotizmo galybę. 

Kova dėl žmonijos pažangos herojiškai aukštinama bene žymiausiame 
Eschilo kūrinyje „Prikaltasis Prometėjas“. Prometėjas graikų mite yra 
pažangos herojus. Jis atnešė žmonijai svarbius kultūros dalykus, išmokė 
žmones statytis namus, davė jiems astronomiją, skaičiavimą, raštą, pri- 
jaukino gyvulius, išmokė laivybos, medicinos ir kalnakasybos... Su teisėtu 
pasididžiavimu jis galėjo sakyti: visa žmonių išmintis iš manęs. 

Dievų tėvui Dzeusui Prometėjas irgi padėjo kovoti su senaisiais die- 
vais dėl valdžios, bet vėliau, kai Dzeusas nori sunaikinti žmoniją — stoja 
prieš jį ir apdovanoja mirtinguosius viskuo, kas gali palengvinti gyveni- 
ma. Net ugnį pavagia jiems iš dangaus dievų. Turėdama ją, žmonių gimi- 
nė išvengia sunaikinimo, bet tada Dzeusas išlieja pyktį ant Prometėjo: 
dievų tėvas liepia prikalti jį prie uolos Kaukaze, o erelis kasdien jam lesa 
vis ataugančias kepenis. Tačiau išdidus Prometėjas, kad ir kęsdamas bai- 
sias kančias, nenusileidžia Dzeusui. Eschilo drama baigiasi taip: rūstau- 
jantis Dzeusas žaibu nutrenkia Prometėją kartu su uola į požemių pasaulį. 
Bet dramos tęsinyje, deja, neišlikusiame, įvyksta posūkis: Prometėją, ži- 
nantį svarbias pasaulio ir Dzeuso ateities paslaptis, galiausiai išlaisvina 
pats dievų tėvas, padedamas sūnaus Heraklio, ir su juo susitaiko. Iki tol 
buvęs vienvaldis tironas, Dzeusas atsisako despotizmo ir savo galia ima 
remti teisingumą. 

Visa tragedija yra šlovės himnas žmonijos pažangos ir kultūros įkū- 
nijimui Prometėjui, kuris, gindamas laisvę ir žmones, su nepalaužiama 
narsa stoja prieš tironą. Eschilo pavaizduotasis Prometėjas, kurį Marksas 
vadino kilniausiu „filosofijos kalendoriaus“ šventuoju ir kankiniu, buvo 
maištautojo prieš bet kokią priespaudą simbolis. Tokį jį vėliau matė ir 
vaizdavo Gėtė, Šelis. 

Eschilas savo kūryboje, pasinaudodamas to meto religiniais bei mis- 
tiniais įvaizdžiais, šlovina moralinį demokratinės valstybės pranašumą, 
demokratinį patriotizmą, nugalintį bet kokią jėgą, net pačią baisiausią, 
skelbia pagarbą darbui ir žmogaus protui, tikėjimą pažanga. 

Eschilo kalba drąsi ir kupina neįprastų vaizdų, kartais kiek miglota. 
Labiausiai pavykę herojai — Klitemnestra ir visų pirma Prometėjas — ga- 
lingos, tikrai titaniškos asmenybės. Jos turi tik vieną didžiulį troškimą ir 
siekia jo visomis jėgomis. Eschilo pjesių kompozicija, palyginus su abiejų 

pasekėjų — Sofoklio ir Euripido,— beveik primityvi. Veiksmo nuoseklu- 
mas kartais kone prapuola chorų sraute. Mat Eschilo drama dar ką tik 
atsiskyrusi nuo tradicinės lyrinės choro dainos be veiksmo ir vaidintojų. 
Kad choro daina virstų drama, daug padarė ir Eschilas, kuriam jau rei- 
kėjo ne vieno, o dviejų artistų. Tragiko pasekėjai iš to pasimokė ir, tobu- 
lindami tragedija, nuéjo dar toliau, taciau Eschilo küriniu daznai neapdai- 
lintas, beveik archaiškas didingumas tebėra įstabus. 

Didieji tragikai dabar mums spindi kaip gražus žvaigždynas, tačiau 
gyvendami jie tarpusavy rungtyniavo, kartais dėl to ir pykosi, vienas 
kitą užgauliojo. Eschilas senatvėje netgi patyrė, kaip publika nuo jo nu- 
sigrežė, susižavėjusi jaunesniuoju varžovu Sofokliu. Legenda sako, jog 
dėl to paskutiniuosius gyvenimo metus jis praleido toli nuo tėvynės, Si- 
cilijoje. 

Sofoklis savo tragedijomis nulėmė esminius Periklio laikų teatro bruo- 
žus; negana to, jo veikla toli peržengė epochos ribas. Literatūroje jis yra 
tikras sūnus tų puikiųjų laikų, kada klestėjo pergalingoji demokratija, ku- 
rioje atsiskleidė geriausi laisvųjų piliečių sugebėjimai tiek politikoje, tiek 
kultūriniame gyvenime. Jo ilgas gyvenimas jau antikos laikais buvo ne- 
paprastos harmonijos pavyzdys, tik, deja, senatvėje tą harmoniją aptem- 
dė sūnų nedėkingumas. Poetas buvo Atėnų numylėtinis, niekad neprarado 
liaudies pasitikėjimo ir ne kartą ėjo aukštas pareigas. Net įkopė į poli- 
tinės veiklos viršūnę — tapo strategu. Už savo dramas dažnai gaudavo 
pirmąją premiją ir niekad nebuvo nustumtas į nelemtą trečiąją vietą. Ta- 
čiau, prisiminę šį gražų gyvenimą, gal kiek ir stebimės, kad Sofoklio vei- 
kaluose suskamba pesimizmas arba tonas, kurį šiuolaikinis skaitytojas 
neabejodamas pavadintų pesimistiniu. Šis laimingas žmogus savo tragedi- 
jose kalba apie Žmogaus būtį kaip apie kančios šaltinį. Gyvenimas ir lai- 
mė remiasi iliuzijomis, jos sudūžta, viską nusineša į pražūtį. Tikroji di- 
dybė visuomet vieniša ir pasmerkta tarp žmonių žlugti. Likimas ir dievų 
uzgaidos gali pražudyti puikiausią ir darbščiausią žmogų, todėl, kaip skel- 
biama vienoje choro giesmėje, geriausia visai negimti arba greitai vėl 
pasitraukti iš šio gyvenimo. 

"Tačiau Sofoklio pjesių herojai — puikus žmogaus didybės, drąsos ir iš- 
tikimybės principams pavyzdys, jie didingi net žūdami. Šie herojai tokie, 
kokie turėtų būti žmonės, sakė pats dramaturgas. Net menkumo ir kan- 
čios vaizdavimas iškelia žmogaus didybę. Geriausai tai išreikšta garsia- 
jame „Antigonės“ chore, kuris yra tikras himnas žmogaus sugebėjimams 
ir pažangai: 


Daugel galingų gyvena, bet nieko 
nėra galingesnio už žmogų... 


Sotoklis savo veikaluose šiurpiai vaizduoja žmogaus menkystę ir kar- 
tu karštai šlovina žmogaus kilnumą. Šis sugretinimas būdingas poeto troš- 
kimams, čia pasireiškia jo pasaulėžiūra. Sofoklis gyveno tais laikais, 
kada Atėnai po karų su persais iki Periklio epochos labai iškilo, ir didžiuo- 
damasis, stebėdamasis matė, ką sugeba laisvas žmogus. Bet kartu jautė ir 
slaptą prarają, matė, kaip ima viršų pinigų ir įtakos siekimas, jokių prin- 

cipų nevaržomas šaltas naudos ieškojimas tiek visuomeniniame, tiek pri- 
vačiame gyvenime. Atėnų galia dar buvo nesumenkus, tačiau, negalėda- 
mi numatyti politinių ir karinių permainų, įžvalgesni ir jautresni žmonės 
jautė artėjančią suirutę. Sofoklis baiminosi dėl Atėnų, bet matė tik vieną 
kelią — tvirtai laikytis herojinių idealų ir polių moralės nuostatų, susi- 
klosčiusių praeityje. Neigiamiems dabarties reiškiniams jis statė priešprie- 
šiais sektinus žygius ir herojus, kurie šventai laikėsi senųjų polių moralės 
ir atkakliai siekė savo idealų, nežiūrėdami, ar sulauks pergalės, ar pra- 
laimės. 

Vienas toks herojus yra pirmojoje išlikusioje Sofoklio tragedijoje. 
Ajantas, kuris kartu su kitais achajais buvo prie apgultosios Trojos, su- 
sipyksta su kariuomenės vadais ir sumano už įžeidimą atkeršyti. Tačiau 
jo pasipūtimas užrūstina dievus. Atėnė sumaišo kerštautojui protą, ir Ajan- 
tas, pagautas šėlsmo, išskerdžia ne savo priešus, o graikų stovyklos kai- 
menę. Kai atsipeiki ir suvokia, ką padaręs, iš gėdos nusprendžia nusižu- 
dyti. Veltui maldauja žmona su mažu sūnumi — jis prakeikia priešus, sa- 
vo pražūties kaltininkus, ir šoka ant durklo. Karvedžių — Agamemnono 
ir Menelajo — neapykanta persekioja Ajantą ir po mirties: abu nori pa- 
likti jį kaip priešą nepalaidotą šunims ir paukščiams. Teukras, Ajanto 
brolis, tam pasipriešina ir išreikalauja, kad mirusiajam būtų suteikta pri- 
derama paskutinė pagarba. Jį paremia taurusis Odisėjas, kuris pavaizduo- 
tas kaip abiejų karvedžių priešybė: Ajantas gyvas buvo priešas, bet Odi- 
sėjas gerbia didį karžygį. Taip miręs herojus nuginkluoja savo priešus, ir 
net pralaimėjimas atneša jam moralinę pergalę. | 

Panašus konfliktas vaizduojamas ,Antigonéje", tik dar dramatiškiau 
ir neapsakomai įtaigiai. Čia irgi kalbama apie mirusiojo palaidojimą, bet 
šis religinis moralinis klausimas virsta dideliu konfliktu tarp garbės, iš- 
tikimybės idėjai, meilei ir kvailos, tironiškos valdžios įsakymo. 

Tragedijoje pasakojama nelaimingo Tėbų karaliaus Edipo vaikų isto- 
rija. Jį ištrėmus, sūnūs Polinikas ir Eteoklis pasidalija valdžią, bet vėliau 
susipyksta, ir Polinikas su svetima kariuomene užpuola savo miestą ir 
brolį. Mūšyje broliai vienas kitą nukauna. Naujas karalius Kreontas liepia 
Eteoklį, kuris gynė tėvynę, iškilmingai palaidoti, o Poliniką — tėvynės 

priešą — palikti maitvanagiams. Žuvusiųjų sesuo Antigonė pasipriešina 
karaliaus įsakymui, nes gerbia šventas tradicijas, reikalaujančias palaido- 
ti mirusiuosius. Ji Klauso savo širdies ir garbės jausmo, neišsižada mirusio 
brolio ir, nepaisydama draudimo, liepia jį palaidoti. 

Ipykęs Kreontas pasmerkia Antigone už tai mirti; veltui stengiasi jo 
sūnus Hemonas, Antigonės sužadėtinis, perkalbėti karalių — šis neper- 
maldaujamas ir liepia užmūryti merginą uolos grotoje. Vėliau, rimtai is- 
petas aklo aiškiaregio Teiresijo, gailisi taip padaręs ir nori merginą iš- 
laisvinti. Tačiau jau per vėlu — Antigonė, norėdama išvengti lėtos mir- 
ties kančių, pasikorusi savo juosta. Hemonas puola greta sužadėtinės ant 
kalavijo ir persiveria. Kreontas, apimtas nevilties, grįžta su sūnaus lavonu 
ant rankų. Žmona Euridikė, sužinojusi, kas įvyko, prakeikia vyrą kaip 
sūnaus žudiką, o pati nusižudo. -i 

Taip uzsibaigia Antigonés ir Kreonto konfliktas: abu Züsta, bet Anti- 
gonê, kuri iki mirties liko ištikima pamaldumo ir brolio meilės priesa- 

kams, net ir pražūtyje didinga, o nepermaldaujamasis Kreontas praranda 
viską, dėl ko buvo verta gyventi, ir pats gyvenimas jam virsta kančia ir 
bausme. | | 

Kita panaši į Antigone didvyriška ir bebaimé moteris yra Elektra, to 
paties pavadinimo dramos herojė. Tragedijos tema ta pati kaip Eschilo 
„Choeforų“. Agamemnono vaikai Elektra ir Orestas keršija tėvo zudi- 
kams — motinai Klitemnestrai ir jos meiluziui Egistui. Tragedijos cent- 
re — Elektros likimas. Po tévo nuzudymo ji paliko brolj pas draugus ir 
dabar ilgesingai laukia jo sugrįžtant. Gyventi kartu su garbę pamynusia 
motina ir Egistu jai nuolatinė kančia, bet ji nerodo nuolankumo naujai 
valdovų porai, o kaip gyvas priekaištas primena jų nusikaltimą. Orestas 
parvyksta, bet iš atsargos slepiasi, kad kas nepažintų, ir paleidžia gandą 
apie savo mirtį. Egistas ir Klitemnestra pasijunta saugūs, o Elektra neap- 
sakomai nusimena: visas viltis dėjo į brolį ir štai sužino, kad jisai žuvęs. 
Nusprendžia keršyti pati, nors tektų ir žūti. Tačiau Orestas pasirodo, kas 
esąs, ir atkeršija tėvo žudikams. m 

Daug iškentėjusi, bet tvirta, ryžtinga Elektra yra tikra herojė — kovo- 
toja prieš tironiją, nedorove ir neteisingumą. 

Sofoklio veikalai buvo pagrįstai laikomi klasikinio tobulumo viršūne. 
Bet aštrėjo polių krizė, keitėsi kultūra, žmonių mąstysena, ir jo kūryba 
liko be pasekėjų. Drama turėjo išeiti už Sofoklio tobulumo ribų, ieškoti 
naujų kelių, naujų idealų, kitų vaizdavimo būdų. Dar Sofokliui tebegyve- 
nant, šį didelį žingsnį žengė jo jaunesnis amžininkas Euripidas. 

Trečiasis didysis tragikas, palyginus su abier: pirmtakais Eschilu ir 
Sofokliu, atrodo niūrus, ant savęs ir aplinkinio pasaulio įpykęs žmonių 
priešas. Jis nedalyvavo politiniame gyvenime, tiktai rašė, studijavo filo- 
sofija ir todėl atėniečiams atrodė keistuolis. Garsėjo kaip užsidaręs žmogus 
dar dėl to, kad turėjo didelę biblioteką. Anais laikais tai buvo nepaprasta 
retenybė! Dar pasakojama, kad buvo dukart vedęs ir abu kartus nelaimin- 
gai; sako, dėl to ėmęs neapkęsti moterų. 

Jo kūryba keldavo daug karštų ginčų. Tiesa, Euripidas turėjo gerbė- 
jų, bet Atėnų publikos dauguma jo scenos kūrinių nemėgo, kam juose 
buvo reiškiamos naujos epochos pažiūros, atsispindėjo kylanti Atėnų po- 
lio krizė. Aštri akis galėjo pastebėti, kaip, pasibaigus Periklio laikams, 
auga ir stumia jį į pražūtį prieštaravimai tarp vergų ir vergvaldžių, varg- 
Su ir turtuolių, demokratų ir aristokratų, atėniečių ir jų sąjungininkų, tarp 
Atėnų ir Spartos. Šios problemos ir kiti svarbūs visuomenės dalykai tapo 
laiko aktualijomis. Ar įstatymai dieviškos kilmės, duoti gamtos ar sugal- 
voti žmonių, jų susitarimo rezultatas? Ar vergovė teisėta, ir kas yra ver- 
gai: nuosavybė, kalbantys įrankiai ar tokie pat žmonės? Ar teisinga lai- 
kyti moteris žemesniais žmonėmis ir neleisti joms dalyvauti visuomenės 
gyvenime? Kaip vertinti mitus, kuriuose dievai abejojimų ir tyrinėjimų 
laikais atrodo labai peiktini? Siuos ir panašius klausimus nagrinėjo visu 
pirma modernieji filosofai — sofistai. Šiuos disputus Euripidas meniškai 
pavaizdavo savo dramose ir todėl yra vadinamas „scenos filosofu“. Poli- 
tiniu požiūriu dramaturgas gynė Atėnų demokratiją, kuriai grėsė krizė. Jis 
išdidžiai pabrėžė: „„...čia valdo ne vienas; miestas yra laisvas, Piliečiai pa- 

tys metai iš metu paeiliui eina pareigas, ir čia jie neteikia pirmenybės 
turtui, ne, ir vargšas gali naudotis ta pačia teise“. 

Bet jo kūriniuose Atėnų demokratija ne tik nuoširdžiai giriama, bet ir 
kritikuojamos jos klaidos. Poetas matė, koks pavojus slypi vis didėjan- 
Cioje turtinėje nelygybėje; jis smerkė vidinius prieštaravimus ir pyko ant 
apgaudinėtojų demagogų, kurie įkalbėdavo mases priimti klaidingus nu- 
tarimus, Dramoje „Orestas“ jis šaiposi iš tautos susirinkimo teismo. Po 
nevaisingų debatų pjesės herojus priešų reikalavimu nuteisiamas mirti ir 
išsigelbsti tik jėga, neteisėtu būdu. „Trojietėse“, vaizduodamas daugybę 
karo baisumų, Euripidas smerkia karingą, grobikišką Atėnų politiką. 

Žmogiškumas, pranokęs labiausiai įsigalėjusias ano meto pažiūras, ver- 
tė jį tarti kritikos žodį ir vergų klausimu. Tiesa, Atėnų vergų likimas bu- 
vo geresnis nei kitose graikų valstybėse, tačiau vis vien gana apgailėti- 
nas, nes piliečiai, didžiuodamiesi savo teisėmis ir kilme, juos niekindavo. 
Užtat Euripidas atvirai Atėnų scenoje skelbė: 

Aš nežinau, kodėl reikia žiūrėti kilmės. 
Kas prigimimo narsaus ir mylintis laisvę, 
mano akim — net jei vergas — 

ką bemanytų visi, kilnesnis už kitą. 


Euripidas kritikavo ne vien esamą politinę ir visuomeninę padėtį, mo- 
ralės normas, bet ir plėšė senosios sampratos, religinių prasimanymų šy- 
dą, o abejodamas tradicinių idealų teisingumu, vis labiau artėjo prie tik- 
rojo gyvenimo, vis geriau pažino žmones ir tikroviškiau juos vaizdavo. 
Jau amžininkas Sofoklis taikliai pastebėjo, kad Euripidas daro ne taip 
kaip jis, t. y. vaizduoja žmones ne tokius, kokie jie turėtų būti, o išveda 
į sceną tokius, kokie jie yra iš tiesų. Senąjį iškilmingumą ir kilnumą jo 
dramose išstūmė kasdieninis gyvenimas, nors tradicinė mitų forma liko. 
Euripidas nesivaržydamas atskleidė tas žmonių aistras, kurios nesiderino 
su konservatyvia senųjų Atėnų morale, ir neidializuodamas parodė jas dra- 
mose. 

Euripidas — puikus aistrų vaizduotojas, visų pirma moters psicholo- 
gijos. Jį mėgstama vadinti „moters sielos atradėju“ graikų literatūroje. 
Ne todėl, kad Eschilas ir Sofoklis nebūtų sukūrę nuostabių moterų per- 
sonažų, o todėl, kad jų paveikslams trūksta plastiškumo. Jos ir didingos, 
ir gražios, bet atrodo šaltos, palyginus su iš pačios tikrovės paimtomis, 
aistringomis Euripido moterimis. 

Moters aistrą, meilę, iš nusivylimo virstančią baisia neapykanta, tie- 
siog siaubinga beprotyste, Euripidas vaizduoja galbūt didžiausioje savo 
tragedijoje ,, Medéja'". 

Už tokių personažų kaip Medėja vaizdavimą amžininkai laikė poetą 
moterų priešu. Tai, žinoma, buvo klaida, nes Euripidas moteris piešė ne 
su neapykanta, o su užuojauta. Be to, jo dramose veikia ne vien naikinimo 
aistros pagautos herojės, bet ir švelnios, pasiaukojančios moterys, pa- 
vyzdžiui, ,, Alkestidées" dramoje. 

| Likimo deivės išpranašavo karaliui Admetui, kad jis netrukus mirsiąs. 
Tik tada galėtų išsigelbėti, jei atsirastų, kas ryžtųsi už jį pasiaukoti. Tėvai, 
giminės ir draugai — visi išsigandę ir tik jo ištikima žmona Alkestidė ne- 

bijo mirti, kad išgelbėtų vyrą. Nurodyta dieną ji lipa į kapą. Tuo tarpu, 
nieko nenujausdamas, į gedinčius namus ateina Heraklis ir nori išgerti. 
Sužinojes, koks skausmas ištiko namų šeimininką, nueina prie kapo, kaip 
antžmogis nugali ten pasirodžiusį mirties dievą ir grąžina laimingam vy- 
rui naujam gyvenimui pabudusia Alkestidę. Drama baigiasi laimingai, 
Heraklis Atikos satyrų vaidinimuose ir komedijose apskritai komiškas, 
rajus ir smarkus triukšmadarys. ,,Alkestidéje" jis dar maždaug toks, tačiau 
kitoje Euripido pjesėje — jau iš tiesų tragiškas herojus. 

Tragedijoje „Pašėlęs Heraklis“ herojus vaizduojamas gyvenimo pabai- 
goje, jau nuveikęs didziuosjus žygius, visur šlovinamas. Jis sunaikino že- 
mės pabaisas, buvo nukeliavęs į Hadą ir ištvėrė neįmanomiausius išban- 
'dymus. Pasiilgęs ramybės ir poilsio, grįžta namo į Tėbus, kur jo šeima 
lyg tyčia patekusi į baisiausią pavojų. Miesto tironas Likas nori nužudyti 
Heraklio žmoną ir vaikus, tačiau paskutiniu momentu sugrįžęs herojus ti- 
roną sutramdo. Visų nelaimių, atrodo, nebėra, džiūgaujantis choras šlo- 
vina Heraklį ir teisinguosius dievus. 

Bet staiga deivė Hera, kuri nekenčia Heraklio ir nuolatos jį persekioja, 
savo vaikus, žmoną, kuriuos ką tik išgelbėjo. Atgavęs protą ir pamatęs, 
ką padarė, supranta, kad dievų pyktis pražudė jo gyvenimo laimę. Pirma 
mintis — nusižudyti, nes gyventi nebėra prasmės. Tik bičiulis Tesėjas, 
Atėnų karalius, sulaiko nuo šio žingsnio. Heraklis traukiasi šalin nuo Te- 
sėjo, slepia veidą — graikų įsitikinimu, nelaimė buvo panaši į limpamą 
ligą ir todėl dievų nekenčiamo, likimo smūgių ištikto žmogaus reikėjo 
vengti. Tačiau Tesėjas nepalieka draugo nelaimėje, jis žino, kad prakei- 
kimas niekad nepereina nuo draugo į draugą. Jo paguodos žodžiai sustip- 
rina palūžusį Heraklį, įtikina, kad žmogus turi tvirtai iškentėti net skau- 
džiausius likimo smūgius. Pjesės pabaigoje abu draugai leidžiasi kelionėn 
į Atėnus, kur Heraklis ketina toliau gyventi, suvokęs, kad reikia nepai- 
syti blogio ir vėl kovoti. 

Heraklio laimę sugriovė deivės kerštas. Dievai Euripido pjesėse daž- 
nai elgiasi žiauriai, bent jau abejotinai. Eschilas ir Sofoklis stengiasi iš 
senųjų legendų šiurpius žiaurumus pašalinti, o Euripidas nieko negražina, 
net iškelia siaubingus dalykus į pirmą vietą, bet ne todėl, kad nori dievus 
pateisinti, o kad juos teisia savo pažangesnės, šviesesnės, jautresnės są- 
žinės vardu. Tradicinius mitus jis ima kaip medžiagą savo dramoms, tačiau 
juos kritikuoja, ne kartą gana drąsiai parodo jų beprasmišką ir to laiko 
požiūriu amorališką esmę. Jo nuomonę apie mituose išreikštas senas re- 
ligines pažiūras geriausiai apibūdina šis dažnai cituojamas sakinys: ,,Die- 
vai, kurie daro bloga, yra ne dievai“. 

Svarbiausia naujovė Euripido kūryboje — tai to meto žmogaus atradi- 
mas ir jo realistinis vaizdavimas. Todėl jo dramose randame ne tik didžiu- 
lių žmogaus aistrų, bet ir kasdieniškų įvykių. Veikėjai apskritai nebe to- 
kie heroiški, nebe tie nežmoniškai idealūs personažai, kokius vaizduoja 
Eschilas ir Sofoklis. Mitai, suteikę medžiagos ir Euripido tragedijoms, ne- 
beturi metafizinio ir sakralinio pobūdžio, pritaikyti ,,prozi$kam" dabarties 
pasauliui. Todėl kitokia ir jo dramų kalba — kasdieniškesnė, pilna gyvo- 
sios kalbos posakių, bet retoriškai nugludinta, ypač ilguose dialoguose. 

Euripido kūryba baigiasi klasikinė graikų tragedija. Naujoviškas žmo- 
gaus vaizdavimas, kalba, kompozicija bei dramų idėjinis turinys, išsami 
ir aštri politinių, moralinių bei religinių to meto pažiūrų kritika iškelia 
dramaturgą į ypatingą vietą graikų literatūros istorijoje. Bet tokia kūry- 
ba nepadėjo Euripidui padaryti karjeros; visai nenuostabu, kad dauguma 
amžininkų ne itin karštai žavėjosi poetu, kuris nuolatos keldavo jaudinan- 
čias ir neretai keblias problemas. Bet Euripidas buvo ateities žmogus; he- 
lenizmo epochoje, kai ėmė keistis skonis, jis tarp tragedijų autorių iškilo 
į pirmąją vietą, o kai, suirus graikų miestams valstybėms, Eschilo ir So- 
foklio klasikinės tragedijos raida galutinai pasibaigė, kitų amžių drama 
žengė toliau Euripido pradėtu keliu. 

Graikų komedija, kaip ir tragedija, irgi kilusi iš Dioniso garbinimo. 
Jos šaknys siekia graikų valstiečių vynuogių skynimo šventes. Per tas 
šventes viešpataudavo netramdomas džiaugsmas ir linksmybė: būdavo 
užmirštamas net įprastas padorumas, viskas darydavosi leistina, pasaulis 
tarytum apvirsdavo aukštyn kojom. Per linksmas pašaipias vaišių kalbas ir 
smagius ginčus engiamieji neretai pasinaudodavo šventės laisve ir nebe- 
slėpdavo savo jausmų viešpačiams. Gėrikų eitynių, komo, dainose skam- 
bėdavo ne tik gera nuotaika, bet ir visuomenės kritika. Eitynių dalyviai 
dažnai apsitaisydavo fantastiškais žvėrių kostiumais, nes toks buvo senas 
kulto paprotys, o antra vertus — smagi proga. 

Ir vėliau komedijoje daug kas liko iš senoviškos liaudies šventės: pa- 
vyzdžiui, drąsus pagrindinių veikėjų ginčas, dėmesio centre esantis ir tie- 
siog į žiūrovus besikreipiantis choras, užbaiga su puota ir išgertuvėmis, 
gyvulių kostiumai ar šiaip fantastiški choristų drabužiai, kurie dažnai 
duodavo vardą pačiai pjesei — paukščiai, debesys, vapsvos ir t. t. 

Komedija sparčiai progresavo ir tuometinėmis Atėnų demokratijos są- 
lygomis ėmė daugiausia kritikuoti visuomenę. Komedijų autoriai keldavo 
svarbiausias to meto problemas net tada, kai jų laki fantazija jas tarytum 
visiškai nutolindavo nuo tikrovės. Laisva Atėnų demokratijos aplinka tei- 
kė labai gerą progą atvirai gvildenti visus klausimus ir pliekti bet kokius 
trūkumus. Šiurkštaus, dažnai net nešvankaus komedijų humoro nevaržė 
jokios padorumo taisyklės. Išjuokti nepatinkančius reiškinius ar asmenis 
autoriui niekas nekliudydavo, todėl komedijose dažnai pašiepiami garsūs 
politikai — tiesiog vadinami tikraisiais vardais. Tiesa, keliskart buvo mė- 
ginta apriboti nežabotą komedijų autorių laisvę, tačiau demokratijos kles- 
tėjimo laikais tokiems siekimams niekas nepritarė. 

. Iš penktojo amžiaus komedijinių veikalų — vadinamųjų senesniųjų 
komedijų — išliko tik vienuolika Aristofano kūrinių, bet jie mums su kau- 
pu atsilygina už daugelį kitų žuvusių pjesių. 

Garsusis komedijų rašytojas Aristofanas augo dar Atėnų spindesio lai- 
kais, Periklio valdymo metais, tačiau bręstančio jaunuolio gyvenimą jau 
temdė Peloponeso karo šešėlis, vis labiau slegiantis visą Atėnų gyvenimą. 
Ypač daug kentėjo apylinkių valstiečiai, nes juos pirmiausia niokojo įsi- 
‘verze spartiečiai. Kol valstiečiai slėpdavosi susigrüde už miesto sienų, kur 
juos kirste kirto nepriteklius ir epidemijos, priešo kariuomenė naikinda- 
vo jų pasėlius ir vynuogynus. Kaimo gyventojai troško taikos, bet valdžią 

suėmę Atėnų demokratijos vadovai — turtingi amatininkai ir pirkliai, o 
labiausiai jų politiniai kalbėtojai demagogai — toliau kariavo. mu 

Aristofanas visa širdimi stojo karo ištiktų valstiečių pusėje. Pagrindi- 
nė jo pirmųjų komedijų tema buvo kova prieš karą. Pirmoji išlikusi pjesė 
„Acharniečiai“ paremta fantastiška mintimi. Vienas Atėnų pilietis, vardu 
Dikepolis, jau gana prisikentėjęs per karą, pats vienas sudaro atskirą tai- 
ką su spartiečiais. Tada karingieji acharniečiai užpuola Dikepolį, tačiau 
tasai juos įtikina padaręs gerai. Jis švenčia, traukia į puotą ir mėgau- 
jasi taikos džiaugsmais, tuo tarpu karo partijos kalbėtojas, strategas La- 
machas, sunkiai sužeidžiamas mūšyje. 

Tačiau tai buvo tik Aristofano puolimo prieš karo politiką pradžia. 
Komedijoje „Raiteliai“ poetas nusitaikė į karo partijos galvą — pralobusį 
odadirbi Kleoną. Scenoje suvedė jį su dar suktesniu priešininku, nors 
Kleonas iš tikrųjų neturėjo jokio rimtesnio varžovo. Šis veikėjas pasižy- 
mi visomis Kleono nedorybėmis: smurtininkas, demagogas, storžievis, akip- 
lėša, tik dar didesnis, todėl ir nurungia Kleoną jo paties ginklais. Toks yra 
dešrininko personažas. 

Komedijoje Atėnų valstybė vaizduojama kaip šeimos ūkis, kurio gal- 
va Demas įasmeninta Atėnų liaudis. Valstybės vadovai ir strategai — se- 
nojo Demo tarnai. Mylimiausias tarnas Kleonas pataikavimais visiškai ap- 
mulkina senį ir engia kitus tarnus. Pjesės pradžioje jie ieško paguodos gė- 
rime ir laužo galvas, kaip pabėgti. Bet, nudžiovę Kleono orakulą, sužino, 
kad tirono dienos suskaitytos, nes atsirasiąs kitas politikas, dar žemesnio 
luomo negu Kleonas — dešrininkas — ir išvysiąs jį iš nepelnytai užimamos 
vietos. Orakule minimas dešrininkas pasirodo tą pačią akimirką, ir visi jį 
sutinka baisiausiai džiūgaudami. Dešrininkas iš pradžių net negali įsivaiz- 
duoti, kad toks kaip jis, agoroje užaugęs, neišsilavinęs žmogus, sugebės 
valdyti valstybę. Pagaliau vis dėlto leidžiasi įtikinamas, kad būtent jis 
geriausiai tinkąs vadovauti Atėnams. 

Pajutęs, kad baudžiamasi jį nuversti, atskuba Kleonas ir iškart puola 
suokalbininkus. Kyla rietynės, varžovai lyg pašėlę plūstasi, vienas kitą 
gąsdina. Dešrininkas pasirodo esąs vertas Kleono varžovas, ir jo prana- 
šumas netrukus paaiškėja: niekas nesugeba taip koneveikti, kaltinti ir taip 
akiplėšiškai girtis. Galiausiai abiejų varžovų ginčą ima spręsti namų šei- 
mininkas. Dešrininkas nedidelėmis dovanomis iškart nulenkia Demą, be 
to, nesivaržydamas ima nuodugniai ir įtaigiai kritikuoti Atėnų vadovybės 
karinę politiką. Kleonui prikaišioja, kad tas liaudį myli vien žodžiais, o 
iš tiesų ramiai žiūri, kaip ji metų metus vargsta susikimšusi už miesto sie- 
nų, tiesiai rėžia, kad jis nesiekia visų trokštamos taikos, tik taikosi drums- 
tam. vandeny žuvelių pasigaudyti. 

Po šio politinio susikirtimo priešininkai apipila Demą pranašystėmis, 
aišku, abu savo naudai. Ir ką gi — dešrininkas paima viršų. Bet dar turi 
įvykti lemiamas išbandymas. Demas pažada padaryti vadovu tą, kuris jį 
geriausiai pavaišins — atneš daugiausia dovanų. Kleonas ir dešrininkas len- 
ktyniaudami tempia Demui pilnas pintines skaniausių kąsnelių. Jau, regis, 
laimės Kleonas, bet dešrininkas ir iš tokio keblumo moka išsisukti: atima 
iš Kleono kiškio kepsnį ir paduoda Demui kaip savo dovaną. Kleonas 
niršdamas protestuoja, tačiau namų šeimininkas jį atstumia: „Šalin! Kas 

man jį atnešė, tam ačiū“. Kleonas prakiša. „Bėda, išguis akiplėša tasai 
mane!" — sušunka jis. Dešrininko pergalė neabejotina, nuverstasis Kleo- 
nas liūdnai atsisveikina su savo pareigų simboliu: 


Sudie, vainike! Ak, sunku netekt 
Tavęs; tuoj kitas ims tave dėvėti, 
Toksai pat sukčius, gal tik laimingesnis. 


Kleono vieta užima dešrininkas. Jo pirmas sumanymas — padaryti De- 
mą vėl jauną, paversti jį gražiu jaunikaičiu, tokiu kaip kada buvo per- 
galės prie Maratono laikais. Choras džiūgaudamas sveikina atjaunintą 
Dema, tasai pasižada nekartoti senų klaidų ir nebeleisti, kad tokie politi- 
kai kaip Kleonas užsisėstų ant sprando. Stoja taika, visi džiaugiasi. 

Tokios nežabotos patyčios ne visada lengvai praeidavo. Netrukus poe- 
tas tai patyrė savo kailiu, nes Kleonas, nutaikęs progą, liepė jį kaip rei- 
kiant išperti. Tačiau Aristofanas po šio nemalonaus įvykio nesiliovė ir 
toliau drąsiai puolė Kleoną. Poetas labai pasitikėjo savimi, mūsų dienų 
supratimu, net pernelyg, todėl šio atsitikimo per daug neėmė į galvą. Vie- 
noje pjesėje jis išdidžiai giriasi savo paties nuopelnais, sakosi gująs lauk 
netikusius ankstesnių komedijų pokštus (tai, žinoma, ne visai tiesa) ir kaip 
temą pjeséms imas gyvybiškai svarbius klausimus (čia jau tiesa!). Jis di- 
džiuojasi, kad Kleoną puolė vos tik pradėjęs rašyti, ir vėl apipila jį bjau- 
riausiais keiksmais. 

Aristofanui nestinga ir kupinos humoro autoironijos. Jis šaiposi ne tik 
iš gautos pylos, bet ir iš savo ankstyvos plikės: 


Todėl aš sakau: teisinga turbūt, 
Kad vyrai gerbia ir myli mane, 

O labiausiai, manyčiau — tai plikiai. 
Laimėti varžybas jie man padės, 
Tada visur, kur nueisite jūs, 

Prie vyno ar puotoj, girdėsite vien: 
Atneškite plikiui, dékite plikiui 
Gardésiu lai 806101 jis prisišveis — 
Kilniausias poetas, vyras tasai 

Su didingai blizgia kakta. 


Tai ištrauka iš komedijos „Taika“, kuria poetas 421 metais paminėjo 
taiką, užbaigusią dešimtį metų trukusį karą. Šioje pjesėje Atikos valstie- 
tis Trigėjas skrenda tam tikslui užaugintu milžinišku mėšlavabaliu į Olim- 
pa ir išvaduoja iš nelaisvės taikos dievaitę. Visi laimingi, nepatenkinti tik 
tie, kurie iš Karo pelnosi: aiškiaregiai karo kurstytojai ir ginklų gamin- 
tojai. 

Ne vien apie karo rūpesčius kalbėjo Aristofanas; ypač karštai jis ėmė- 
si moralės, valstybės piliečių elgesio ir filosofijos srovių temos. Sofistams, 
kurie skatino visą dvasinį Atėnų gyvenimą, nepritarė: bijojo, kad sotistų 
kritika gali išklibinti laiko patikrintą moralinę Atėnų gyvenimo tvirtybę. 
Šis priešiškumas buvo ne be pamato, nes sofistų teorijos ir iškalba ne 
vieną kartą buvo atvėrusios kelią reakciniams politiniams siekimams ir 
savitiksliams, savanaudiškiems interesams. 

Komedijoje „Debesys“ poetas smarkiai užsipuola sofistus. Kartu su 
jais į vieną katilą įgrūda ir didžiausią jų priešininką Sokratą, parodo jį 
kaip visų sofistinių pažiūrų atstovą. Gana negražus ir gerokas keistuolis 
Sokratas jau ir taip buvo viliojantis komedijų autorių taikinys. Šioje pje- 
sėje visi kaltinimai, kuriuos viešoji Atėnų nuomonė primesdavo solis- 
tams, suverčiami Sokratui. Sofistams būdavo priekaištaujama, kad jie 
vietoj senųjų valstybės dievų iškėlę naujus, pakirtę jaunimo dorą ir sa- 
vo iškalbos menu padedą blogiui nugalėti gėrį. 

„Debesų“ veiksmas prasideda gana dažnu Atėnų gyvenimo atveju. 
Strepsiadas, per savo sūnaus Fidipido brangias pramogas, jo užmačias 
dalyvauti žirgų lenktynėse jau beveik pasmaugtas skolų, nusprendžia ap- 
silankyti pas sofistų galvą Sokratą, kad šis už gerus pinigus išmokytų, 
kaip teisme užginčyti skolas, Jis ateina į Sokrato namus, kurie juokais 
vadinami mąstymo įstaiga. Čia filosofas, sėdėdamas pakabintoje pinti- 
nėje, studijuoja dangaus kūnus ir su mokiniais svarsto visokius keblius 
klausimus, pavyzdžiui, kaip toli nušoka blusa. Sokratas ir jo mokiniai 
negerbia Atėnų dievų, ir Strepsiadą pagauna siaubas, kai netrukus sce- 
noje pasirodo naujos filosofų dievybės — debesys. Tais debesimis Aris- 
tofanas išjuokia tamsų, miglotą sofistų mokslą. Debesys — tai ,,„dykūnų 
dieviškos jėgos, mintys, idėjos, sąvokos, kurios mus", jų mokinius, „moko 
dialektikos ir logikos, žodžio burtų ir akių dūmimo, moko mulkinti, tuš- 
čiažodžiauti, apgaudinėti". 

Pirmieji bandymai neduoda naudos: Strepsiadas jau per senas supras- 
ti sofistų teorijas. Todėl jis atveda mokytis besiožiuojantį sūnų, nors 
tasai nori tik su arkliais lakstyti, o ne mokytis, bet tėvas liepia — reikia 
klausyti. Prisistato du mokytojai: gero dalyko advokatas ir blogo dalyko 
advokatas, tai yra senoji ir naujoji filosofija. Abu nori auklėti jaunuoli, 
tačiau blogo dalyko advokatas begėdiškomis, apgaulingomis išvadomis 
kaip mat sukerta gero dalyko advokatą ir suvilioja jaunąjį Fidipidą. Ne- 
trukus jaunuolis grįžta į tėvo namus jau mokytas sofistas, o jo devizas 
toks: 


Tai laimė išmanyt naujoviškojo mokslo esmę, 
Į papročius senus žiūrėti atsainiai lyg į varškę... 


Sulaukęs tokio išgudrėjusio sūnaus, Strepsiadas be galo apsidžiaugia. 
Jis jau iš anksto manosi atsikratęs visų skolų ir kelia vaišes puikiojo sū- 
naus garbei. Bet netrukus patiria karčius sofistų auklėjimo vaisius. Mat jis 
konservatyvus žmogus, gerbia Eschilą ir apskritai senuosius poetus, o sū- 
nus jau šiuolaikinis jaunuolis, žavisi Euripidu. Per vaišes juodu susipyksta 
dėl pažiūrų; literatūrinis ginčas taip įsiliepsnoja, kad Fidipidas kaip rei- 
kiant apkulia tėvą. Negana to, kad sumuša, bet išmoktuoju iš sofistų kal- 
bėjimo menu pasibaisėjusiam seniui įrodo, kad pasielgė teisingai ir teisė- 
tai. Susikrimtęs tėvas čiumpa deglą, padega „Mąstymo įstaigą“ ir išrūkina 
Sokratą kartu su visais pasekėjais. 

Kitose Aristofano komedijose svarbūs, aktualūs klausimai irgi maišosi 
su nevarzomu humoristinių, fantastiškų minčių srautu. Pavyzdžiui, ,,Vaps- 
vose" poetas šaiposi iš atėniečių pomėgio teisėjauti. Pagrindinį pjesės 
veikėją, tiesiog apsėstą teisėjavimo manijos, sūnus uždaro namuose. Ne- 

galėdamas ištrūkti, senis susiranda tokią paguodą: įprastas pareigas eina 
namuose — teisia šunį, nunešusį gabalą sūrio. Paskui, sūnaus paskatintas, 
apsilanko smagioje kompanijoje, kur, linksmai pasišnekėjęs, pasivaišinęs, 
dėl neįpratimo gerti visiškai pasikeičia. Pjesės pabaigoje matome karšta- 
kraujį senį įsivėlusį į skandalą gatvėje, geriantį kartu su žavia fleitininke, 
šokantį ir kimbantį prie praeivių. 

„Paukščiuose“ du atėniečiai, nusivylę savo miesto tvarka, tarp dan- 
gaus ir žemės padaro fantastišką paukščių miestą Debesų Gegutyną ir taip 
atskiria dievus nuo žmonių. Dievai nebegauna aukų, ima badauti ir netru- 
kus tyliai atsiunčia delegaciją, kuri prašo naujuosius pasaulio valdovus 
ramybės ir taikos. „Lisistratėje“ moterys paskelbia santuokos streiką ir 
priverčia vyrus užbaigti joms įkyrėjusį ilgą karą. „Varlių“ tema — jau 
tada buvę aktualūs ginčai dėl „senos“ ir „modernios“ literatūros. Po di- 
džiųjų tragikų mirties scena tuščia, todėl Dionisas leidžiasi į požemių pa- 
saulį susigrąžinti Euripido. Tačiau ten kyla smarkūs debatai. Pagaliau Es- 
chilas ir Euripidas surengia poetų varžybas, kurias laimi Eschilas. Dio- 
nisas pakeičia savo ketinimą ir iš požemių pasaulio parsigabena Eschilą. 

Vėlyvosios Aristofano komedijos daug kuo skiriasi nuo ankstyvųjų, 
nes yra sukurtos jau pasikeitusiomis sąlygomis. Politinė Atėnų galia į 
penktojo amžiaus pabaigą sumenko, klestėjimo laikai praėjo, daug gy- 
ventojų nuskurdo. Krizės metu vešėjo svajonės ir utopijos, kitaip sakant, 
visokie mėginimai pabėgti nuo niūrios tikrovės. Tokios utopijos davė te- 
mą dviem paskutinėms Aristofano komedijoms. Pjesėje „Moterys tautos 
susirinkime“ moterys gudrumu paima valstybės valdžią, subendrina tur- 
tą, netgi Moteris ir vyrus. Dėl to kyla gana juokinga painiava, daug pi- 
kantiškų scenų. ,Plute" svarbiausias pjesės veikėjas Plutas, aklas turto 
dievas, beklaidžiodamas sutinka vargšą žmogų, kuris išgydo jį nuo aklu- 
mo. Dievas, iki tol buvęs aklas ir dėl neregystės globojęs nedorus žmo- 
nes, dabar padeda praturtėti geriesiems. Įprasta pasaulio tvarka darosi 
atvirkščia: dori žmonės gyvena pasiturimai, blogiesiems darosi striuka, 
žyniai ir net dievai niekam nebereikalingi. 

Aristofano komedijos turbūt gražiausi, bent jau būdingiausi, savi- 
čiausi Atėnų demokratijos kūriniai, Atėnų vidaus laisvės liudininkai. Aris- 
tofanas kritikavo ir pajuokė viską: kai kuriuos piliečius, politikus, filoso- 
fus, poetus, moteris, dievus ir net Atėnų demokratiją, nors niekad nebuvo 
demokratijos priešininkas. Jis kritikavo tik jos klaidas ir pliekė savanau- 
džius demagogus; visa širdimi užjautė dirbančius, karo naštą nešančius 
paprastus žmones ir negailestingai puolė liaudį mulkinančius politikus. 
Nuostabiais paveikslais atskleidė Atėnų liaudies troškimus, karo išvar- 
gintiems atėniečiams piešė darbo ir džiaugsmo kupiną gyvenimą, taikos 
laimę. Poetas puikiai mokėjo supinti realaus gyvenimo paveikslus su la- 
kios vaizduotės išmone. Nevaržomo humoro kupinas jo komedijas malonu 
skaityti net dabar, kai mūsų šiandieninio skonio požiūriu šis humoras at- 
rodo atvirai nepadorus. Visai pagrįstai Aristofanas vadinamas garbingu 
„Komedijos tėvo“ vardu. 

Demokratijos laisvė penktojo amžiaus komedijų autoriams leido sceną 
paversti viešu forumu. Ketvirtajame amžiuje suirus demokratijai, baigėsi 
ir komedijos klestėjimas, vėlesnių laikų komedija pasidarė santūresnė, 

dorovingesné. Joje neberasime nei šiurkštaus humoro ar negailestingos 
pašaipos, nei karšto atsiliepimo į visuomenės įvykius, į valstybės poli- 
tiką, t. y. to, kas įkvėpė visus Aristofano veikalus. 

Graikų proza atsirado palyginti vėlai ir augo pamažu. Po pirmųjų ban- 
dymy praėjusiame amžiuje ji tik tada virto tikra literatūra, kai svarbus 
istorinis įvykis, pergalingai baigtas graikų ir persų karas, davė akstiną 
parašyti pirmąjį didelį istorijos veikalą. 

Didžiojo karo metraštininkas buvo Herodotas. Jis pirmasis graikų li- 
teratūroje ėmėsi tokios milžiniškos istorinės temos ir pelnytai vadinamas 
„istoriografijos tėvu“. Šį vardą jam pripažino jau Ciceronas. Vis dėlto 
Herodoto veikalą, kad ir turintį daug literatūrinių privalumų, tegalime 
laikyti tikrosios mokslinės istoriografijos pradžia. Herodotas dar nemokė- 
jo sieti žinių su istorijos kritika; visai racionaliai samprotaudamas, jis 
kartu pabrėžia, jog žmonių likimą ir istorijos tėkmę lemia dievų valia, 
naiviai tiki stebuklais, sapnais ir orakulais. | 

Herodoto pasirinkta tema svarbi ir plati, veikale yra turiningu nukry- 
pimų į geografiją ir etnografiją, pasakojimas intriguojantis, noveliškas, 
stilius, mūsų supratimu, gal kiek daugiažodis, bet įtaigus ir paprastas. 
"Tuo jo istorija vertinga ir įdomi. 

Herodotas — „istoriografijos tėvas“, o Tukididą galime teisėtai vadinti 
mokslinės istoriografijos pradininku. Jo veikale pasakojama apie didžią- 
ją graikų katastrofą, apie Atėnų ir Spartos susidūrimą Peloponeso kare. 
Sio konflikto pražūtingumą mokslininkas suprato iš pat pradžių ir kaip tik 
dėl to, kaip pats sakosi, nusprendė nuo pat pradžios atidžiai sekti karo 
eigą ir parašyti jo istoriją. 

Tukididas neturi nė krislelio Herodoto naivumo. Aprašinėdamas įvy- 
kius, jis nepripažįsta jokių antgamtinių veiksnių ir, kiek leidžia to meto 
sąlygos, stengiasi rašyti moksliškai pagrįstą karo istoriją. 

Kai kurios į pasakojimą įterptos kalbos iš tiesų puikios. Gražiausia iš 
jų — Periklio kalba, pasakyta žuvusiems pirmaisiais karo metais. Ši at- 
minimo kalba — tikras himnas Atėnų demokratijai; joje apibendrinta vis- 
kas, ką turėjo vertingo ir gražaus ši valstybė klestėjimo laikais. 

Tukidido veikalas yra žymiausias antikinės istoriografijos laimėjimas. 
Jis nesusilaukė tolygaus tęsinio. 

Kalbėdami apie graikų prozą, negalime užmiršti filosofijos veikalų. 
Tiesa, filosofijoje reta literatūros kūrinių, jeigu žiūrėsime siauresne pras- 
me, tačiau graikams tai būdinga, net labai. Jau ankstesniame šimtmetyje 
žymusis ankstyvojo materializmo atstovas Heraklitas buvo ne vien filo- 
sofas, bet ir įgudęs rašytojas. Apskritai tarp filosofijos ir poezijos tada 
dažnai nebūdavo aiškios ribos, ypač išraiškos formos atžvilgiu: pavyzdžiui, 
Ksenofanas ir Empedoklis filosofijos samprotavimus dar dėstė eilėmis. Bet 
vėliau proza tapo visuotinai priimta filosofijos traktatų forma, ir kurį lai- 
ką traktatai buvo beveik svarbiausias literatūros žanras. 

Sofistika, kuri mokė taikyti retoriką praktiškai, pavyzdžiui, teisme ar 
tautos susirinkime, kitaip sakant, daugiau dėmesio kreipė į teorijos ryši 
su gyvenimu, nuo penktojo amžiaus vidurio ėmė ypač veikti visą graikų 
švietimą. 

Filosofijos požiūriu sofistib2 nevientisa. Ypač pradinėje stadijoje ji 
perėmė daug pažangių, materializmo elementų iš jonėnų natürfilosofijos, 
bet vėliau įsigalėjo formalizmas, reliatyvizmas, net nihilizmas. Švietėjiški 
sofistikos principai pasireiškė ir literatūroje: sofistai sukūrė prozos sti- 
liaus taisykles, nagrinėjo kai kuriuos literatūros teorijos klausimus. 

Prieš sofistu mokslo pavojų ir apskritai prieš visuotinį senųjų papro- 
čių smukimą stojo Sokratas. Jis iškilo kaip diletantiškas Atėnų gatvės fi- 
losofas; kitaip negu amžininkai ir senesnių laikų filosofai, į save žiūrėjo 
ironiškai, iš kuklumo sakėsi esąs ne sofas (sophos — išminčius), o filoso- 
fas (išminties draugas) ir taip paleido iki šių dienų tebevartojamą termi- 
ną. Paties Sokrato mokslas davė nedaug naujų dalykų, bet mokslininko 
pavyzdys ir pastangos etiškai auklėti žmones, kad jie dorai gyventų — tai 
vienodai sugeba kiekvienas laisvas žmogus — buvo tas pagrindas, ant ku- 
rio antikoje — ir ne vien antikoje — toliau augo visa filosofija. Koks didis 
yra Sokratas, iš amžininkų matė nedaugelis, tik artimieji mokiniai. Dau- 
gumai filosofas tebuvo labai negražus keistuolis, kuris didžiai apsidžiaugia, 
jeigu meistriškais ginčų metodais ir gudriais kryžminiais klausimais su- 
menkina savo mokslu besididžiuojančių sofistų autoritetą. Keistuolišku- 
mas visada užtraukia pavojų: kadangi iš jo mokinių (neištikimų mokinių) 
iškilo daug antidemokratiškų politikų (pavyzdžiui, Alkibiadas ir Kritijas), 
po Peloponeso karo baisumų sukiršinta liaudis nusiteikė prieš Sokratą. 
Priešai patraukė filosofą į teismą ir iki paskutinio atodūsio ištikimą tėvy- 
nei senį nuteisė mirti. Tai buvo gal tragiškiausia Atėnų demokratijos 
klaido. 

Pats Sokratas nerašė, tačiau jo gyvenimas ir darbai tapo įžymiausio jo 
mokinio Platono kūrinių tema. Platonas buvo didžiausias objektyviojo ide- 
alizmo filosofas. Savo idėjų teorijoje jis teigia, kad kiekvienas daiktas turi 
idėją ir kad tikroji būtis esanti ne tikrovė, o idėjų būtis, kuri egzistuoja 
atskirai nuo visų materialių daiktų. Antra vertus, jo veikalai padėjo atsi- 
rasti dialektikos metodui. Savo pažiūras Platonas išdėstė dialoguose, ku- 
rie yra naujo literatūros žanro pradžia. Traktato forma beveik visada ta 
pati: Sokratas kalbasi su garsiomis savo meto asmenybėmis, šiuose deba- 
tuose keliami svarbiausi žmogaus gyvenimo ir filosofijos klausimai, ir Sok- 
ratas į juos atsakinėja — aišku, neprieštaraudamas Platono idealistinei fi- 
losofijai. 

Skaitytojas kiekvienu atveju mato aiškiai nupieštą tuometinių Atėnų 
paveikslą. Situacija parinkta meistriškai, o asmenys apibūdinami keliais 
bruožais, dažnai ironiškai. Keistas dalykas, kad Platonas, tasai didis plunks- 
nos meistras, iš principo buvo meno priešininkas. Vėlesniuose veikaluose 
jis atvirai sako, kad savo išgalvotoje idealioje valstybėje uždraustų visą 
poeziją — nežabotų aistrų kurstytoją. Poetai turėtų pasitraukti, pirmiau- 
sia Homeras, kuris drįso net apie dievus pasakoti piktinančias istorijas... 

Platono negailestingai kritikuotai poezijai garbę grąžino jo žymiausias 
mokinys Aristotelis. Literatūrai jis svarbus ne kaip rašytojas, o kaip pir- 
masis literatūros teoretikas. Jo „„Poetikoje“ išdėstyta estetika turi išlieka- 
mąją vertę ir darė didžiulę įtaką visai Europos literatūros teorijos raidai. 

Tačiau literatūros tyrinėjimai — tik maža labai plačios ir įvairiapusiš- 
kos Aristotelio veiklos dalis. Engelsas pagrįstai jį vadino universaliausia 

antikos galva. Eidamas prieš savo mokytojo metoda, jis sukurë realistiš- 
ką, artimą materializmui filosofiją. Į filosofijos sistemą įjungė atskirų mok- 
slų — gamtos, literatūros ir istorijos mokslo — laimėjimus, tam tikru mas- 
tu apibendrino visą iki tol buvusį patyrimą ir padėjo pamatus tolesnei 
mokslo raidai. Tai lemia Aristotelio vietą didžiajame kultūros posūkyje, 
kuris užbaigė klasikos epochą ir pradėjo helenizmo laikus. 

Tuo pačiu metu, ketvirtajame amžiuje, savo viršūnę pasiekė ir retorika. 
Didysis politinės kalbos meistras Demostenas gyveno ir veikė jau nuos- 
mukio laikais, kai Atėnai nebeturėjo didžiosios valstybės pozicijų ir jų 
savarankiškumui grėsė užkariautojai makedoniečiai. Svarbiausias jo vei- 
klos tikslas buvo įkvėpti liaudį priešintis, ginti laisvę. Prieš Makedonijos 
karalių Pilypą sakytos oratoriaus kalbos, , „filipikos“, jau antikoje davė 
vardą ištisam žanrui — agresyvioms politinėms kalboms. Šios glaustos, 
tiesiog gludinte nugludintos karštos kalbos kupinos politinės aistros, susi- 
žavėjimo senąja laisve. 

Tačiau heroiška Demosteno kova nuėjo niekais. Paire, nesantaikos 
ėdami graikų poliai nebegalėjo sulaikyti užkariautojų. Galutinė makedo- 
niečių pergalė privertė Demosteną savo priešų akivaizdoje savanoriškai 
atsisveikinti su gyvenimu. Jo mirtis simboliškai užbaigia didelę epochą; 
užgesus demokratijos gyvenimui, Atėnuose nebegalėjo gyvuoti ir retorika. 

Kalbėdami apie graikų mena, pirmiausia turime galvoje Atėnų meną. 
Tr tai suprantama: nors Atėnų nevalia tapatinti su visa Graikija, vis vien 
galime tvirtinti, kad daugiau kaip pusė kultūros laimėjimų atėjo iš Atėnų. 
Jų pranašumas matyti tiek literatūroje, tiek dailėje ir architektūroje. 

Atėnai (geriausiais savo istorijos laikais) buvo tikras graikų kultūros 
centras. Literatūroje, kurios raida prasidėjo nuo Homero Jonijoje, jie ėmė 
pirmauti tik klasikos epochoje, o dailėje ėmė rodyti pavyzdį ir dominuoti 
jau anksčiau. 
` Visiems žinoma, kad tikrojo graikų meno pirmtakas buvo Kretos ir Mi- 
kėnų menas. Antrajame tūkstantmetyje suklestėjusios Kretos ir Mikėnų 
kultūros davė daug puikių kūrinių. Jų kūrėjai iš dalies jau buvo graikai, 
bet šis menas neturėjo būdingų graikiškų bruožų. Tikrasis graikų menas, 
kaip ir visa graikų kultūra apskritai, pradėjo rastis tik po Mikėnų kultūros 
sunykimo. Jo raidoje toną davė Atėnai. Viena žymiausių šios epochos, pra- 
sidėjusios tuoj po Mikėnų civilizacijos žlugimo, radimviečių yra Atėnų 
Kerameiko nekropolis. Čia buvo nuolatos laidojama nuo vienuoliktojo 
amžiaus iki pat klasikos laikų, ir iš atkastų įkapių gerai matyti nepertrau- 
Eun raida, taip pat galima įsivaizduoti, kokios yra graikų meno išta- 

Os. 

Pagal vazų tapybos stilių ankstyvieji graikų kultūros tarpsniai vadina- 
mi protogeometrinio ir geometrinio stiliaus epocha (vienuoliktasis ir de- 
šimtasis, taip pat devintasis ir aštuntasis amžius). Naujosios meno epochos 
pradžioje natūralus žmonių, gyvūnų ir augalų vaizdavimas Kretos ir Mi- 
kėnų mene jau buvo išsigimęs. Meistrai šios tradicijos atsisakė ir ėmė 
puošti indus beveik vien geometriniais motyvais. Indų forma išliko ta pati, 
kokia buvo išsirutuliojusi Mikėnų kultüroje,— juk puodžių amatas neiš- 
nyko ir nuosmukio laikais — bet daiktai pasidarė paprastesni, kompozi- 
ciškai suskaidyti, tvirtesni. Jų paviršius toks, lyg būtų modeliuotas skries- 

tuvu ir liniuote; dažniausi puošybos elementai — koncentriniai apskritimai 
ir lankai, banguotos juostos, gulsti brūkšniai bei kiti panašūs dalykai. La- 
bai retai vienur kitur pasitaiko neregėtai stilizuotų gyvūnų atvaizdų. Ap- 
skritai iš pradžių puošmenos vartotos gana taupiai, dažniausiai tik ant 
indo kaklelio ir pūstumos būdavo po juostą. Tačiau jau tada atsirado es- 
minė ir būdinga graikų meno ypatybė: dekoras brėžte pabrėždavo indo 
forma, jo dalis, o tapyba visiškai atitikdavo puodžiaus sumanymą. 

Naujoji puošyba plito iš Atėnų ir čia labiausiai ištobulėjo. Geometrinio 
stiliaus laikotarpiu, kuris ėjo po protogeometrinės epochos ir buvo jos 
tęsinys, Atėnai irgi liko svarbiausias graikų meno centras. Vazų paviršių 
vis labiau dengė ornamentų juostos, atsirado naujų motyvų, pavyzdžiui, 
meandras. Prie įvairėjančių motyvų ėmė rastis figūrų: gyvūnų (be kita 
ko, paukščių, stirnų) ir galiausiai žmonių. Iš aštuntojo amžiaus Atėnų ra- 
dinių ypač įdomios didžiosios kapų amioros, ant kurių įvairiai pavaizduo- 
tos žmonių figūros: kovos scenose, varžybose, šventėse, laidotuvėse, 
plaukiančios laivu. Taigi piešiniai visų pirma vaizduoja aristokratijos gy- 
venimą. 

Be keramikos, tuo metu nė viena kita. dailės šaka žymesnių kūrinių ne- 
davė. Skulptūros užuomazgą rodo smulkioji plastika iš žalvario ir molio. 
Rasta viena kita statulėlė ir iš brangesnės medžiagos — dramblio kaulo, 
aukso. Didesnių statulų dar nedaryta. Architektūra irgi nebuvo savaran- 
kiškas menas. Didingų graikų šventyklų pirmtakai — iš molio plytų ir 
medžio sijų pastatyti kulto statiniai. Jie labai mažai skyrėsi nuo paprastų 
namų. Apie ankstyvųjų pastatų išvaizdą sužinome iš pamatų liekanų ir 
namų modelių, vadinamųjų votivų. 

Aštuntajame amžiuje, kai geometrinio stiliaus dailė pasiekė viršūnę, 
užsimezgus naujiems ryšiams su, tolimais kraštais, Graikija susidūrė su 
svetimomis kultūromis, daugiausia su Rytų. Kitais amžiais šie santykiai 
stiprėjo: iš pradžių graikai įsiveždavo dailės dirbinių, o vėliau perėmė 
Rytų ornamentus ir puošybos elementus (lotosą, palmetę, rozetę, liūtą, pan- 
terą, vandens paukščius ir pasakiškas būtybes: grifą, stinksą, sireną ir t. t.), 
kurie ilgokai — ypač Korinte — vyravo vazų tapyboje, todėl sakoma, jog 
tai buvo vadinamojo Rytų stiliaus epocha. 

Pažintis su senosiomis Vakarų Azijos civilizacijomis atnešė į graikų 
mena ne tik Rytų ornamentikos madą, bet ir kitokių daug svarbesnių pa- 
sikeitimų.  Gimstančiai monumentaliajai architektūrai ir skulptūrai ne- 
paprastai didelį poveikį darė ir paskatų teikė Rytų pavyzdys. Iš pradžių 
graikai svetimą meną tik mėgdžiojo, bet netrukus ėmė ir patys kurti ori- 
ginalius kūrinius. Septintasis ir dar ryškiau šeštasis amžius, vadinamoji 
graikų meno archaikos epocha, jau buvo pirmasis sužydėjimas. 

Architektūroje — bent visuomeninių pastatų statyboje — pradėta nau- 
doti naują statybos medžiagą — akmenį, dėl to namai pasidarė patvares- 
ni. Be rūmų, rotušių, uostų ir vandentiekių svarbiausios statybos buvo 
šventyklos. 

altorius stovėdavo ne šventykloje, o priešais ją lauke. Svarbiausia šven- 
tyklos dalis (naos) buvo celė, skirta laikyti dievybės paveikslui ar statu- 
lai, su nedideliu portiku (pronaos). Iš esmės tokią formą turėjo ir anksty- 
vieji graikų kulto pastatai, bet kaip ji ištobulėjo archaikos šimtmečiais! 

Šventyklos rūmas būdavo pakeliamas aukščiau ant laiptuoto pamato 
ir apjuosiamas viena arba dviem kolonų eilėmis: toks pakilumas šventyk- 
lai teikdavo ypatingumo, bet neardydavo dermės su aplinka. Graikų religi- 
nés pažiūros neskyrė žmogaus nuo gamtos, o tvirtai jį siejo su aplinkiniu 
pasauliu. Galimas daiktas, kad, renkant šventyklai vietą, nulemdavo ne 
vien praktiniai ar techniniai sumetimai, bet ir kulto turinys, dievybės, ku- 
riai buvo skiriama šventykla, savitumas: jos „asmenybė“ turėjo derintis 
su gamtos aplinka. Iš to siekimo kilęs graikų šventyklų grožis, nepralen- 
kiamas įspūdingumas, nes visur matome statinių ir gamtovaizdžio harmo- 
ningą vienovę. 

Kad ir vienodai suplanuotos, įvairių Graikijos sričių šventyklos šiek 
tiek skiriasi — kolonų ir architravų (sijų) forma, puošmenomis. Susiforma- 
vo du svarbiausi statybos stiliai — dorėninis ir jonéninis,— kurie išlaikė 
būdingas ypatybes ir klasikos epochoje. Abiejų tipų šventyklos planas iš 
esmės buvo tas pats, bet erdvės proporcijos, puošmenų ir bendro įspūdžio 
skirtumai iškart krinta į akis. Palyginus su masyvesnėmis, paprastesnėmis 
ir tikslesnėmis dorėninio stiliaus formomis, jonėninės atrodo grakštesnės, 
švelnesnės, puošnesnės. Dažnai šį įspūdį sustiprina tai, kad dorėnų šven- 
tyklų statybinė medžiaga — bent archaikos laikais — buvo kalkakmenis ar 
kita lengvai apdirbama uoliena, o jonėnų — marmuras. 

Būdingi yra kolonų skirtumai. Dorėninė kolona plonėja ne tiesia linija, 
o per vidurį kiek išsipučia (entazis). Dėl to ji atrodo masyvesnė, pabrėžia- 
ma svorio laikymo funkcija. Jonėninės kolonos pagrindo skersmens ir 
aukščio santykis 1:8 arba 1:9, o dorėninės tik 1:6. Jos pagražinimai 
kuklesni: pastatyta ne ant bazės, o tiesiai ant švenyklos pamatų viršaus, 
vadinamojo stilobato; liemuo turi šešiolika—dvidešimt kaneliūrų ir bai- 
giasi kvadratine kapitelio plokšte — abaku, uždėtu ant viršun platėjančios 
apskritos kapitelio dalies — echino. 

Jonėninė kolona, kurios liemuo dažniausiai turi dvidešimt keturias ka- 
neliūras, stovi ant kvadratinės bazės ir sudėta iš apvalių dalių. Apatinis 
kolonos ritinys kartais papuoštas reljefu. Kolonos viršuje išsiskleidęs ka- 
pitelis, kurio apačia baigiasi astragalu („perlų vėriniu“), virš jo eina 
puošmenos — lapų ornamentai ir vadinamasis jonikas. Virš šios išsišovu- 
sios kolonos dalies yra echinas, kuris abiejose pusėse baigiasi spiralės 
pavidalo užraitais — voliutomis. Paskui uždėta plona plokštė, ant kurios 
guli architravo ir stogo sijos. Jonėnų kolona plonėja tiesia linija, todėl 
visas pastatas atrodo aukštesnis, grakštesnis. 

Abu stiliai skiriasi taip pat sijų išdėstymu ir šventyklų plastinėmis 
puošmenomis. Dorėnų šventyklose virš uždėtų ant kolonų nepuoštų ak- 
mens sijų (architravo) pastatą juosia frizas, pagražintas stačiakampėmis 
plokštėmis su trimis vertikaliais grioveliais, vadinamaisiais triglifais. Trig- 
lifai išdėstyti pakaitomis su didesniais tuščiais kvadratais, vadinamosio- 
mis metopomis, kurios dažnai puošiamos reljefais. Ši pastato dalis — tai 


124 


dar senesnés statybos reliktas, primenas medines sijas, kurios, netekusios 
architektūrinės funkcijos, virto dekoratyviniu elementu. 

Jonėnų šventyklose nebuvo metopų ir triglifų frizo, virš akmens sijų 
užtekdavo vietos tik vienai ištisinei reljefų juostai (frizui). Abiejų stilių 
šventyklos priekiniame ir užpakaliniame frontone tarp frizo arba metopų 
bei triglifų juostos ir dvišlaičio stogo turėjo negilią trikampę įdubą — 
timpaną, kurį buvo galima papuošti didesnėmis statulų grupėmis. Skulp- 
tūrines šventyklų puošmenas dažnai pagausindavo karnizų ir laštakų rel- 
jefai, figūros šventyklos frontonų kampuose ir ant kraigo, vadinamieji 
akroterijai. Išorinės šventyklų sienos — tik ne kolonos — buvo dažomos 
įvairiomis spalvomis. 

Abu statybos stiliai gyvavo ne atskirai vienas nuo kito, dažnai susi- 
jungdavo, ne kartą skolinosi vienas iš kito net kai kuriuos elementus. Sti- 
lių ribas galima nubrėžti tik apytikriai. Dorėninis buvo ypač išplitęs met- 
ropolijos pietuose, o jonėninis — Mažojoje Azijoje ir Egėjo jūros salose. 
Iš pradžių Atėnuose vyravo dorėninis stilius, tačiau jau archaikos laikais 
išplito jonėninis, ir čia abu stiliai ėmė artėti prie klasikinių formų. Seniau- 
sia žinoma akmeninė šventovė yra Heros šventykla Olimpijoje, po jos bu- 
vo pastatyta Apolono šventykla Korinte, Artemidės šventyklos Korfu sa- 
loje (Kerkyroje), Efese ir netrukus Polijo šventovė Atėnų akropolyje (apie 
570 m.). 

Kartu su monumentaliąja architektūra plėtojosi ir graikų monumenta- 
lioji skulptūra. Pirmutiniai jos paminklai laikytini Rytų, dažniausiai egip- 
tiečių, dailės pamėgdžiojimu. Tai daugiausia dievybių statulos ir tikinčiųjų 
paaukotos įžadų skulptūros (votivai). Teisybę sakant, dažniausiai dar ne- 
įmanoma pasakyti, kurios iš jų vaizduoja dievą, o kurios žmogų. 

Graikų skulptoriai ne iš karto įvaldė medžiagą ir tapo savo meno meis- 
trais, tačiau pažangą jie darė palyginti greitai. Seniausios statulos dar 
sustingusios, beveik be gyvybės, nors jau neturi to masyvumo, kuris bū- 
dingas jų prototipams — egiptiečių skulptūroms, o vyrai vaizduojami nuo- 
gi. Visa tai jau iš pat pradžių buvo didelė naujovė. 

„Svarbiausias archaikos laikų skulptūros tikslas — vaizduoti ramiai 
stovinčio žmogaus figūrą. Kadangi graikai labai mėgo kūno kultūrą, vy- 
rai dažniausiai buvo vaizduojami nuogi, o moterys apsirengusios. Dau- 
giausia ir gražiausių jaunuolių ir merginų statulų, graikiškai vadinamų 
kūrais (kuros) ir koromis (kore) archeologai atkasė Atikoje. Ryškiausia 
archaikos skulptūrų ypatybė yra jų frontalumas, simetriškas kūno dalių 
išdėstymas apie vertikalią ašį. Į epochos pabaigą statiškumas pamažu 
nyksta, dailininkai išmoksta pažinti žmogaus figūrą, suvokia jos orga- 
nišką sandarą, jos vidinį vientisumą ir stengiasi visa tai parodyti kūrinyje. 
Truputėlį pakeista kojų padėtis, raumenų žaismas — ir kūnas jau gy- 
vesnis. O veidui gyvumo ir išraiškos teikia švelnus, dar kiek sustingęs 
šypsnys — toji dažnai minima archainė šypsena. Pakitusiame požiūryje 
į Žmogaus atvaizdą ir tobulėjančioje išraiškoje bei jos būduose atsispindi 
graikų kasdienybės dinamika, veržlus dvasinis gyvenimas. Ne atsitikti- 
numas, kad visas šias naujoves labiausiai plėtojo Atėnų meistrai. Todėl 
Atėnai pamažu vėl ėmė pirmauti mene. Pažangą darė ir vazų tapyba. 

Apie didelių paveikslų tapybos raidą žinome labai miglotai, nes šių kuri- 
nių bevcik neišlikę; deja, tapybos kūrinių nedaug teišliko ir iš vėlesnių 
epochų. Po protogeometrinio ir geometrinio stiliaus laikotarpio Atėnai, 
atrodo, nebepirmavo mene, nes Rytų stiliaus laikais ir paskui, randantis 
juodafigūriam stiliui, dominuoti ėmė kitos vietovės, visų pirma rytų mies- 
tai, pavyzdžiui, Rodas ir Korintas. Kai visur paplito ornamentinio stiliaus 
kryptis, Atėnuose toliau buvo kuriama kiek modernesnė, lankstesnė vėly- 
voji geometrinė dailė, kur žmogaus figūra ir žmonių scenos tebeužėmė svar- 
biausią vietą. Bet šeštajame amžiuje, kai juodafigūrė vazų tapyba artėjo 
prie savo viršūnės, Atėnai vėl davė toną dailėje. Mitai ir kiek mažiau 
šiokiadienių scenos teikė dailei daugybę medžiagos. Juodi figūrų silue- 
tai būdavo tapomi natūraliame (raudoname) keramikos fone, ir ši pap- 
rasta forma leisdavo pasiekti didelio išraiškingumo. Temos traktuotos 
epiškai; vėliau daugiajuostį, išsamų pasakojimą pakeitė trumpesnės, bet 
dramatiškai koncentruotos scenos. Laimė, ant daugelio indų išliko užra- 
šyti meistrų vardai. Sofilas, Klitijas, Eksekijas ir Amasio tapytojas — čia 
paminėjome tik žymiausius — buvo tie dailininkai, kurie nedideliame in- 
do paviršiuje tapė monumentaliajam menui prilygstančius kūrinius. To- 
dėl tapytos Atėnų vazos visame graikų pasaulyje garsėjo kaip geriausios. 

Vazų tapybos dėka Atėnų keramika pranoko panašius kitų vietų dir- 
binius ir buvo laukiama prekė visuose Viduržemio ir Juodosios jūros 
pakrančių kraštuose. Įdomu, kad visuomenė vazų tapytojus, kaip, beje, 
ir skulptorius, laikė paprastais amatininkais. Ir tik reikia stebėtis, kad 
jie dirbo kaip tikri menininkai, labai kruopščiai ir kūrybingai: iš dau- 
gelio dešimčių tūkstančių vazų, pagamintų tą šimtmetį Atėnuose, vargu 
beatsiras dvi su visiškai vienodu piešiniu. Tiesa, nusistovėjo tam tikros 
budingesnés temos,— dievai, herojai, mitų scenos, kovos ir sporto var- 
žybų momentai, — bet jos niekad nevarzé mienininko, jo individualumo, 
pomėgio varijuoti. Keistas atvejis meno ir amatų istorijoje: amatų šaka, 
apskritai imant, prilygsta savo epochos menui, o bet kuris paprastas na- 
mų apyvokos indas yra meno kūrinys. 

Paskutiniaisiais šeštojo amžiaus dešimtmečiais prasidėjo naujas Ati- 
kos važų tapybos tarpsnis — atsirado raudonfigūris tapybos būdas. Fonas 
dabar buvo juodas, o figūros — raudono molio spalvos. Ši naujoji tech- 
nika reikalavo iš dailininkų dar didesnio įgudimo, bet ir atvėrė iki tol 
nežinomas subtilesnio piešinio galimybes, pavyzdžiui, leido pavaizduoti 
veido išraišką, judesį. Apie pereinamojo laikotarpio bandymus byloja 
kai kurie indai, kurių viena pusė įprasta juodafigūrė, o kita iau raudon- 
tigūrė. Kartais abiejuose pusėse vaizduojamas tas pats motyvas. 

Iki šimtmečio pabaigos raudonfigūrė tapyba įsigalėjo geriausiose 
dirbtuvėse. Ji leido kurti įvairiau, pasirinkti daugiau temų. Todėl pagau- 
sėjo kasdieninio gyvenimo scenų, kurios byloja, kad domėtasi dirbančiu 
žmogumi, tam žmogui, rodyta pagarba. Žavinga, nors gal truputį naivi, 
yra Eufronijo vazos kompozicija, vaizduojanti pavasarį ir kregždės 
stebinčius jaunuolius. Kitur, sakysime, Sosijo taurėje, kur pavaizduotas 
Achilas, tvarstantis sužeistą Patroklą, galime žavėtis puikiu naujosios 
technikos pritaikymu: glaustoje apskritimo formos kompozicijoje per- 
spektyvai parodyti imtasi rakurso, o veiduose atsispindi jausmai. 

To meto mene labai ryškiai matyti meistrų noras pasididžiuoti savo 
darbu, nurungti kitus. Vienas dirbinys turėjo būti geresnis už kitą, ir 
neretai meistras, norėdamas pasigirti, įbrėždavo vazoje įrašą, kuriame 
kartais aiškiai nuskambėdavo profesinės konkurencijos tonas. Pavyzdžiui, 
Eutimidas, ant vienos amforos tikrai nuostabia meno technika nupiešęs 
lėbautojų kompaniją, nebeištvėrė ir šalia parašo pridūrė žodžius: „To 
niekad nesukurs Eufronijas!“ Vadinasi, tikrai troško nukonkuruoti savo 
irgi nagingą kolegą. Ne tik tokios pastabos, bet ir kitokie meistrų įrašai ro- 
do bundančią asmenybės savimonę, prasidėjusią individo emancipaciją. Tai 
būdinga visiems archaikos laikams. Kaip tik ant vazų dažnai matome 
pavaizduotus gražius jaunuolius, visuomenės numylėtinius, vadinamus 
tikrais vardais, prie kurių dažniausiai pridėtas žodis „kalos“ (gražus). 

Raudonfigurio stiliaus tapytojų plejadai, be jau minėtųjų, priklauso 
dar daug puikių dailininkų, visų pirma jų pradininkas Andokido tapytojas 
ir Psiaksas, taip pat dar ankstyvais laikais kūręs Epiktetas, paskui Brigo 
tapytojas, Makronas, Dūris, Kleofrado tapytojas ir Berlyno tapytojas. Jų 
visų kūriniai labai saviti, bet daugelio vardų mes nežinome. Jei ant 
indo nerandama dailininko parašo, vardas jam duodamas pagal ką nors 
kita. Jeigu vazoje įrašytas žiedėjas, tapytojas vadinamas jo vardu, pa- 
vyzdžiui — Andokido tapytojas. Jei nežinomas nei puodžiaus vardas — 
dailininkui vardas duodamas pagal jo mėgiamiausią tema ar kurią kitą 
svarbią ypatybę; pavyzdžiui, Berlyno tapytojas taip vadinamas todėl, 
kad Berlyne yra didelė jo amfora. Dalis šių tapytojų kūrė audringaisiais 
karų su persais dešimtmečiais, kada graikai nemažai vango ir sunkiai 
kariavo. Bet atkakliomis kūrėjų pastangomis menas padarė milžinišką 
pažangą. Penktasis amžius — tai klasikos miestų valstybių klestėjimo 
periodas, antikos demokratijos Atėnuose apogėjus, didžiausio graikų 
kultūros — visų pirma meno — žydėjimo epocha. 

Maždaug nuo 500 iki 450 metų „pr. m. e. pirmučiausia skulptūroje iš- 
rysSkéjó-nauja kryptis, vadinamasis griežtašis stilius. Šis terminas api- 
būdina naują skulptūros pobūdį. Gyvas paprastumas ir santūrumas da- 
bar jau derinamas su erdviškumu ir vis geriau vaizduojamas judesys. 
Čia padėjo ir technika — imta vis daugiau lieti žalvario skulptūrų. Bet 
vėliau daug žalvario statulų buvo sulydyta, o metalas panaudotas ki- 
tiems reikalams. Štai kodėl žalvarinių antikos originalų išliko palyginti 
mažai. Dauguma skulptūrų, kurias šiandien žinome, yra vėlesniais lai- 
kais dažniausiai romėnų darytos kopijos. Kritijas su Nesiotu tikriausiai 
taip rekonstravo ir garsiąją Harmodijo bei Aristogitono grupę, pasta- 
tytą Atėnuose 476 metais pr. m. e. tirono žudikų garbei (Antenoro ori- 
ginalą pagrobė persai). 

Tarp nedaugelio išlikusių žalvario originalų yra jau anksčiau minė- 
tas garsusis „„Vežimų lenktynininkas“, vaizduojantis vieną Sicilijos ti- 
rona, laimėjus; vežimų lenktynes. Skulptūra tikriausiai buvo nulieta 
kurioje nors Atėnų dirbtuvėje, Beje, Italijos ir Sicilijos graikai turėjo 
savų meno vertybių ir kūrinių. Čia užteks paminėti vadinamąją Posei- 
dono (iš tikrųjų Heros) šventyklą Pestume arba monetų kalybos meną, 
kuris davė gausybę miniatiūrinių meno šedevrų. Iš skulptūros kūrinių 
plačiai žinomi vadinamojo Ludovisio sosto reljefai. 

Žymiausias penktojo amžiaus architektūros kūrinys yra Dzeuso 
šventykla Olimpijoje, statyta amžiaus pirmojoje pusėje — užbaigta 456 
metais pr. ra. e. Šioje didžiulėje statyboje galėjo dalyvauti ir Atėnų me- 
nininkai. Tokią išvadą leidžia daryti skulptūrinis dekoras, pavyzdžiui, 
nuostabi Apolono skulptūra, stovėjusi vakariniame frontone. Tuo metu, 
tiesa, iš pradžių tik retkarčiais, mėginta skulptūrose vaizduoti ir žmo- 
nes, bet ši tendencija padėjo atsirasti pirmiesiems portretams. Didelis 
tokio meno laimėjimas — realistiškas Temistoklio portretas (išlikusi tik 
romėnų kopija). 

Reikia manyti, kad sienų tapyba, kurios pirmas sužydėjimas buvo 
Polignoto ir Mikono kūriniai, darė įtaką skulptūrinei Olimpijos šven- 
tyklos puošybai. Garsieji kūriniai žuvę, bet aprašymai byloja, kad ta- 
pytojai gebėjo novatoriškai atskleisti žmogaus charakterį, išmanė pers- 
pektyvą, vaizdavo įvairias kūno padėtis ir judesius. Šios naujovės ma- 
tyti ir daugelyje vazų. Žinoma, čia jos pritaikytos ne tokiu mastu, o 
kiek leido savitos, kuklesnės galimybės. Kadaise būtent noras žengti 
koja kojon su tobulėjančia sienų tapyba paskatino išrasti raudonfigure 
vazų tapybos techniką. Tačiau prie penktojo amžiaus pasikeitimų va- 
zų tapytojai jau negalėjo prisitaikyti. Vazų tapyba sumenko, virto ant- 
raeiliu menu. Tik kai kurių indų piešiniuose, pavyzdžiui, garsiojoje 
raudoniigūrėje kompozicijoje, vaizduojančioje Niobidų žūtį matome 
drąsų Polignoto komponavimo būdą. Pistokseno tapytojo sukurtame Af- 
roditės portrete irgi jaučiama sienų tapybos dvasia, nors tuo metu at- 
siradusiose šitokiose baltafonėse vazose dažniau būdavo taikomas iš 
sienų tapybos perimtas spalvų efektas, o ne kompozicija. 

Apie šimtmečio vidurį — pirmiausia Atėnuose — geriausieji meninin- 
kai vis dažniau ėmė tarnauti poliui: planuodavo ir puošdavo miestą ir 
šitaip jį pavertė meno kūrybos objektu. Persų sugriauti Atėnai atsikur- 
dami visų pirma rūpinosi saugumu: pastatė naujas gynybines miesto 
sienas, apjuosė jomis didesnį plotą, Pirėją pavertė moderniu uostamies- 
Ciu, o kelią į jį aptvėrė įtvirtintų sienų sistema, vadinamosiomis ilgosio- 
mis sienomis. Todėl Atėnai ir uostas strateginiu atžvilgiu tapo vienu 
nepaimamu miestu. Senamiestyje išliko dauguma kreivų gatvių, nes, 
norint skubiai atstatyti, nebuvo kada jų tiesinti, bet uoste Hipodamas 
Miletietis pritaikė savąjį miestų planavimo patyrimą. 

Privatūs namai dažniausiai buvo kuklūs — tuo didingiau atrodė šven- 
tyklos ir kiti visuomeniniai pastatai. Atėnų akropolis, pilies kalnas su 
senąja tvirtove, kuri, pastačius ilgąsias sienas, neteko savo funkcijų, ta- 
po reprezentaciniu miesto centru, svarbiausia gyvos architektų ir me- 
nininkų kūrybos arena. Čia susitelkė visi geriausi to šimtmečio graikų ar- 
chitektų ir skulptorių kūriniai. 

Dorėninis architektūros stilius Olimpijos Dzeuso šventykloje pasiekė 
ankstyvosios klasikos pakopą, o Atėnų agoros vadinamajame Tesėjone 
(iš tikrųjų Hefaistejone) — klasikos brandumą. Akropolio Partenono, 
Atėnės Partenės šventyklos, statyboje vyraujančios dorėninės formos 
jau jungiasi su jonėniniais elementais; panašų susipynimą matome ir Pro- 
pilėjuose, pro kuriuos įeiname į Akropolį. Tad Atėnų klasikos mene vis 
labiau reiškėsi įvairūs stiliai. Akropolyje greta dorėninių pastatų yra 

jonėninio stiliaus Nikės šventykla, o Erechtejonas su moterų figūrų ko- 
lonomis, vadinamosiomis kariatidémis,— jau vėl kita, tobulesné, dekora- 
tyvesnė forma. 

Skulptūra po griežtojo stiliaus šiuo laikotarpiu pasiekė klasikos rea- 
lizmo apogėjų. Graikų skulptūros meno klestėjimas penktajame amžiu- 
je susijęs su trijų didžiųjų menininkų vardais: Mirono, Fidijo ir Polik- 
leto. Pirmeji du kilę iš Atėnų, trečiasis gyveno Arge. 

Mironas pirmasis išsivadavo iš griežtojo stiliaus. Pažvelgę atgal nuo 
vėlesnių laimėjimų viršūnės, jo mene aptiksime dar vieną kitą archai- 
kos bruožą, bet anais laikais visiems į akis krito negirdėta naujovė: 
skulptorius suvokė ir neregėtai tiksliai pavaizdavo judesį, o kūrinys 
dėl to pasidarė nepaprastai gyvas. Iš žinomų Mirono skulptūrų (romėnų 
kopijų) pažymėtinas „Disko metikas“ (,Diskobolas"). Joje pagautas svar- 
biausias diską metančio atleto judėjimo momentas — akimirka prieš pa- 
leidžiant skritulį. Skulptorius daugiausia vaizdavo atletus, bet neužmiršo 
ir įvairių kitokių temų: garsios jo žvėrių skulptūros, mitologinio turinio 
kūriniai. Iš pastarųjų minėtina Atėnės ir Marsijo skulptūrų grupė, dabar 
rekonstruota pagal atskirai išlikusias kopijas. Kontrastingai sugretintos 
skirtingos prigimties figūros, jų psichologinio charakterizavimo subtilu- 
mas žiūrovui daro didelį įspūdį. 

Trumpai paminėdami trečiąjį garsų skulptorių Polikletą, kuris su Atė- 
nų menu susijęs netiesiogiai, pasakysime, kad svarbiausia jo kūrybos 
tema buvo atletai. Iš visų garsiausia „Ieties metiko" (,„„Doriforo“) statula 
laikyta pavyzdžiu jau penktajame amžiuje. Beje, dailininkas ne tik pats 
savo kūriniuose siekė parodyti idealias žmogaus kūno proporcijas, bet 
ir teorijos veikaluose dėstė skulptūros principus. Jo figūros palyginti 
su Atikos taisyklingesnés, kampuotesnės, tvirtesnės. Vėlesniuose kū- 
riniuose, pavyzdžiui, garsiajame ,,Diadumene" (,Jaunuolis, užsidedąs nu- 
galėtojo juostą“) dorėninio šiurkštumo mažiau, norima parodyti švel- 
numą, žinoma, kiek leidžia atleto jėga. Čia jau tikriausiai didžiojo am- 
žininko — atėniečio Fidijo — kūrybos įtaka. 

Fidijas — tai klasikinės skulptūros viršūnė. Bent jau antikos laikais 
jis visuotinai laikytas didžiausiu skulptoriumi. Deja, mes tik miglotai ga- 
lime vaizduotis, kaip atrodė būtent patys didieji ir garsiausi jo kūri- 
niai — Atėnės Promachės ir Atėnės Partenės statulos Atėnuose, Dzeuso 
skulptūra Olimpijoje. Apie juos žinome tik iš antikos aprašymų, iš ma- 
žų kopijų ir atvaizdų monetose. Daugiau mums sako kopijos (beje, ir va- 
dinamosios Atėnės Lemnietės bei sužeistosios amazonės), kurios, tikrai 
nežinome, bet gal padarytos pagal Fidijo kūrinius. 

Autentiškas paties Fidijo menas yra Partenono skulptūrinis dekoras, 
abiejų frontonų skulptūros ir metopos (iš viso jų buvo devyniasdešimt dvi), 
taip pat šimto šešiasdešimties metrų ilgio frizo reljefai celės (naoso) sie- 
noje. Jų daug išliko net po saubingos katastrofos per Venecijos ir Tur- 
kijos karą,<kai sprogo Partenonas, turkų paverstas parako sandėliu. 
Tačiau tik nedaugelis Partenono dekoro kūrinių šiandien tebėra 
senojoje vietoje; didžioji dalis yra Britų muziejuje Londone, kai 
kas Luvre Paryžiuje ir Akropolio muziejuje Atėnuose. Metopų kompozi- 
cijoje vaizduojamos mitologijos ir herojų sakmių scenos: rytinėje pusė- 

je — dievų ir gigantų kovos, pietinėje — lapitų grumtynės su kentaurais, 
vakarinėje — graikų kova su amazonémis, šiaurinėje — Trojos karas. 
Rytiniame frontone vaizduojamas Atėnės gimimas, o vakariniame — 
Atėnės ir Poseidono ginčas dėl Atikos valdymo. Celės friza menininkas 
papuošė pačios tikrovės scena, šiaip gana neįprastu, tačiau parodančiu 
visą Periklio Atėnų dvasią vaizdu: pavaizdavo Panatėnėjų, didžiausios 

Atėnų bendruomenės šventės, eitynes. Atėniečiai, žiūrėdami į šį meno 
kūrinį, tarytum žvelgdavo į veidrodį, iškilniu spindesiu pakartojantį 
visa tai, kas buvo mieste gražu ir puiku. 

Sunku nustatyti, ką iš viso to Fidijas pats sukūrė, tačiau aišku, kad 
šis didis menininkas tvarkė Akropolyje visus statybos ir meno darbus, va- 
dovavo, pats rodė pavyzdį ir šitaip pasiekė, kad kartu dirbantys meninin- 
kai jo ištobulintą stilių laikytų savu, realizuotų kaip sugebėdami. Šie 
menininkai jau buvo įvaldę visą techniką, kurios būtinai reikia realis- 
tiškai vaizduojant tikrovę. Archaikos laikų sustingimas, griežtojo sti- 
liaus kampuotumas jų kūriniuose visiškai išnykęs. Neapsakomai meist- 
riSkai modeliuojamas iš marmuro kūnas, rūbų klostės, vengiama susikir- 
timo briaunų, ir todėl skulptūroms būdinga beveik tapybiška harmonija. 
Netikėti, išmaningai panaudoti rakursai, judesių įvairumas, žmonių ir 
gyvulių figūrų išraiškingumas, monumentalus kompozicijos subalansavi- 
mas daro Partenono frizą visų laikų meno viršūne. 

Fidijo stiliaus įtaka menui labai plati. Ji pastebima vélesniojoje Po- 
likleto kūryboje, pavyzdžiui, ,Diadumene", taip pat kitų skulptorių kū- 
riniuose, sakysime, Kresilo, kuris atsikėlė iš Kretos Kidonijos į Atėnus 
ir Čia sukūrė Periklio portretą. Šiame didžiojo valstybės vyro atvaizde 
irgi nėra detalizavimo, pabrėžto portretiškumo, tenkinamasi realistiniu 
esmės vaizdavimu ir kartu matyti, kad dailininkas labai gerai suvokė 
žmogaus dvasią, jo paskirtį. Partenono frizai tikriausiai paskatino rel- 
jefo suklestėjimą, ir todėl vėl įėjo į madą reljefais papuoštos marmurinės 
antkapių stelos. Bene gražiausias yra garsusis Orfėjo reljefas, kuriame švel- 
niai, ilgesingai pavaizduota tragiška akimirka. Stilius paveikė net tapybą. 
Čia jo įtaka vienur pasireiškė motyvų pasirinkimu, kitur kompozicijos ypa- 
tybėmis. Kaip pavyzdį paminėsime tik frizo vienamžę — Penelopės ir Te- 
lemacho kompoziciją vazoje. 

Fidijo ir jo amžininkų klasikinis menas yra Periklio taikos epochos, 
geriausiųjų antikinės Atėnų demokratijos laikų atspindys. Peloponeso 
karo audrų aptemdyti paskutinieji amžiaus dešimtmečiai ir mene padarė 
nemažų permainų. Kiek leido aplinkybės, buvo stengiamasi toliau sta- 
tyti Periklio laikais pradėtus pastatus. Propilėjų, puošniųjų Akropolio 
vartų, visiškai užbaigti nebesitikėta, o Erechtejono, Atėnės ir Poseidono 
bendros šventyklos statyba pasibaigė tik po ilgų pertraukų. Paskutinė 
Akropolio šventykla Atėnei, kaip pergalės deivei, buvo pastatyta prieš 
karo pabaigą, prieš žlugimą ir skirta Nikei Apterei, „besparnei pergalės 
deivei". O sparnų deivė neturėjo todėl, kad pergalės jasmeninimas nie- 
kad neišeitų iš Atėnų. Tuo pačiu metu agoroje buvo baigtas statyti He- 
faistejonas, kuris yra iki šiol geriausiai išsilaikiusi graikų šventykla. Kla- 
sikos architektūroje formos iš pradžių kito labai nedaug. Beje, nauji 
elementai labiau išryškėjo ne Atėnuose, o kitur, visų pirma Figalijos 
Apolono šventykloje Arkadijoje. Iš jų minėtinas naujoviškas vidaus 
erdvės formavimas, korintinė kolona. Bet įdomu, kad Arkadijos šventyk- 
lą suprojektavo tas pats Iktinas, kuris buvo Partenono architektas. 

Kaip jau sakėme, šie dešimtmečiai buvo naujas tarpsnis ir skulptü- 
ros raidoje. Brandų, harmoningą Fidijo stilių sekė ir vėlesnių laikų garsūs 
skulptoriai: didžiojo meistro varžovas Alkamenas, kuris po Fidijo ištrė- 

mimo jo vietoje vykdė valstybės užsakymus, mylimiausias Fidijo moki- 
nys Agorakritas. Tačiau nusistovėjusią darną netrukus ėmė ardyti gy- 
vesnis, temperamentingesnis stilius, vėl atsirado pasikeitimų. Reikia 
pasakyti, kad ir pats Fidijas nestovėjo vietoje. Naujojo stiliaus užuo- 
mazgų jau pastebime jo vėlyvuosiuose kūriniuose — Partenono va- 
karinio frontono skulptūrų grupėje. Aiškiausiai šis stilius matyti jau 
minėtos Figalijos Apolono šventyklos frize, o monumentaliojoje skulp- 
tūroje jo pavyzdys yra Peonijo Nikė Olimpijoje. Skulptorius Peonijas ne- 
buvo atėnietis, bet jo gimtasis miestas Mendė buvo Atėnų sąjungininkas. 
Kartu su Atėnais kovojo ir naupaktiečiai bei meseniečiai, kurie savo 
pergalės atminimui liepė pastatyti garsųjį paminklą. Bet svarbiausia, 
kad Peoniją veikė Atėnų menas. Kitaip naujo stiliaus siekė Kalimachas, 
tasai labai kūrybingas skulptorius ir auksakalys, garsėjęs ir savo tech- 
ninėmis naujovėmis. Pavyzdžiui, manoma, kad jis išradęs korintinį kapi- 
telį, ėmęs grąžtu gręžti marmurą. Šio menininko darbuose jausmingumas 
dažnai eina kartu su perdétu manieringumu. 

Siekti naujo stiliaus skatino tapyba — netgi anksčiau už skulptūrą. 
Deja, nežinome, kokia ji buvo, galime tik vaizduotis pasiremdami lite- 
ratūros šaltiniais, vazų tapyba ir keliomis tapytomis antkapių lentelėmis, 
nes šios epochos sienų: tapybos kūrinių irgi nėra išlikusių. O labai gaila, 
nes būtent šios epochos dailininkai dėjo pagrindus naujųjų laikų tapybos 
išraiškos priemonėms: sukūrė perspektyvinio vaizdavimo metodus, spal- 
vas greta piešinio ėmė vartoti ne vien kaip lygiavertį, o kaip lemiamą 
elementą. Pradėjo šešėliuoti ir kūno kontūrų vidų, maišydavo spalvas 
ir taip gaudavo šviesšešėlių efektą, pereinamuosius tonus. Spalvų tonais 
modeliuodami formas, jie savo tapyboje pasiekė iki tol nematyto tik- 
roviškumo. Dėl šitų permainų vazų tapyba visiškai ir galutinai atsisky- 
ré nuo sienų tapybos, kai tiktai atsirado jai tolygi forma — tapyba ant 
medžio. Abi jos technikos — tempera ir enkaustika — buvo patobulintos. 

Šio didelio tapybos pakilimo pirmtakas buvo Agatarchas, atsikėlęs 
į Atėnus iš Samo salos. Iš pradžių jis dirbo scenos ir dekoracijų tapyto- 
ju (scenos dekoracijas visai neseniai buvo ėmęs vartoti Sofoklis savo 
pjesių vaidinimuose) ir jau Atėnuose, tapydamas dar kaip amatininkas, 
sukūrė pagrindinius perspektyvinio vaizdavimo metodus. Pirmuoju žy- 
miu naujosios tapybos atstovu laikomas atėnietis Apolodoras. Tai pir- 
masis tikras spalvų meistras ir daugumos minėtųjų naujovių kūrėjas — 
„pirmasis atnešė teptukui šlovę“, pirmasis nutapė įstabių paveikslų ant 
medžio. Šios epochos meno viršūnę pasiekė du tapybos galiūnai: Zeuk- 
sidas iš Heraklėjos ir Parasijas iš Efeso. Nors abu buvo kilę iš kitur, bet 
visoje Graikijoje išgarsėjusia savo kūryba jie labiausiai siejosi su Atė- 
nais. 

Šiuodu didieji dailininkai tapė skirtinga maniera, ne tuo pačiu sti- 
liumi, nors abu buvo naujo perspektyvinio vaizdavimo meistrai. Tas skir- 
tingumas atsirado todėl, kad abu kitaip suprato spalvų ir linijų vaidmenį. 
Zeuksidas išnaudojo visus naujuosius koloristikos laimėjimus. Apie dai- 
lininko virtuoziškumą sprendžiame ir iš to, kad, pavyzdžiui, paveikslą jis 
tapydavo įvairiais tos pačios spalvos tonais. Susirasdavo įdomios me- 
džiagos, dar niekieno neliestų temų. Taip sukūrė ir kentaurų šeimos 

kompoziciją, apie kurią žinome iš smulkaus Lukiano aprašymo. Parasi- 
jas darė priešingai negu Zeuksidas — tyčia atsisakė naujosios spalvų 
technikos galimybių ir tenkinosi senesne, siauresne spalvų gama. Taip 
pat nekreipė dėmesio į figūros vidaus piešinį. Užtat, pasak amžininkų, 
ypač nuostabi buvo jo kontürinio piešinio linija. Ji, matyt, darė įtaką 
kai kuriems šviesiafonių vazų motyvams — tam visų geriausiųjų antikos 
piešinio laimėjimų įkūnijimui. Jau įvairesnėje kitų šviesiafonių vazų 
spalvų gamoje šalia senosios raudonos, baltos ir juodos bei nuo šimtme- 
čio vidurio vartojamos geltonos spalvos dabar atsirado rausva, mėlyna, 
violetinė ir žalia. Tai vis Apolodoro ir Zeuksido tapybos stiliaus atgar- 
sis. Bet tiktai atgarsis, nes vazų tapyba labai tolima savo prototipams, 
tėra blyškus jų nuostabaus grožio atspindys... 

Šių meno meistrų didybe gana gerai apibūdina pasakojimai ir anek- 
dotai, išlaikę vėlesnėms kartoms nors šešėlį to įspūdžio, kurį amžinin- 
kams darydavo ju kūriniai, naujoviškas tikrovės vaizdavimas. Viename 
anekdote kalbama apie Parasijo ir Zeuksido varžybas. Zeuksidas nutapęs 
paveikslą su vynuogių kekėmis — tokiomis natūraliomis, kad ant jų tūp- 
davo paukščiai ir mėgindavo lesti uogas. Suprantama, Zeuksidas neapsa- 
komai didžiavosi, jog pavyko apgauti paukščius. Parasijas savo ruožtu 
nutapė užuolaidą. Zeuksidas pažvelgė į paveikslą ir nekantraudamas pap- 
rašė Parasiją patraukti užuolaidą į šalį ir parodyti, kas nutapyta. Tik ta- 
da suprato suklydęs, pasijuto labai nesmagiai ir pripažino Parasijo per- 
galę: mat pats apgavo tik paukščius, o Parasijas jį — dailininką. 

Šių dailininkų pirmtakus visi dar laikė amatininkais, o jie buvo jau 
tikri dailininkai kunigaikščiai. Apsvaigę nuo šlovės, kartais elgdavosi 
net keistuoliškai. Parasijas vaikščiodavo apsirengęs purpuro rūbais, ap- 
siavęs auksiniais sandalais, su aukso vainiku ant galvos, su lazda, pa- 
puošta aukso žiedais. Parašuose po paveikslais ir eilėse pabrėždavo sa- 
vo nepaprastuma: vadino save Apolono palikuoniu ir gyvenimo meni- 
ninku. Viename paveiksle Hermį nutapė panašų į save, o vienoje 
epigramoje gyrėsi pasiekęs tapybos ribas, kurių niekas nebeperžengs. Jo 
didysis varžovas Zeuksidas ir šiuo atžvilgiu nė kiek nenusileido. Aro- 
gantiškame eilėraštyje po vienu paveikslu jis savo meną irgi laiko ne- 
pralenkiamu ir neprilygstamu. Po kitu paveikslu parašė: „Lengviau 
pakišti koją negu pamėgdžioti“. Mėgo ir ekstravagantiškus efektus: lie- 
pė aukso siūlais išsiuvinėti rūbų langeliuose savo vardą kaip pagraži- 
nima. Yra išlikusi istorija, pasakojanti apie didesnės prasmės ir svar- 
besnį faktą — apie menininko ir vidutinės publikos pažiūrų nesutapimą. 
Kartą Zeuksidas demonstravo vieną iš svarbiausių savo kūrinių, minė- 
taja ,Kentauru šeimą“. Pamatęs, kad žiūrovai giria tik naują temą, labai 
pasipiktino, — kaip galima gėrėtis motyvu, o ne meniškumu! — liepė pa- 
veikslą suvynioti ir parnešti namo. Stebinanti menininko ir žiūrovo san- 
tykių naujovė buvo ir tai, kad Zeuksidas savo garsųjį Elenos portretą 
rodė už pinigus. Todėl paveikslas buvo pramintas „„Mergše“. Į gyveni- 
mo pabaigą Zeuksidas savo kūrinius išdovanojo sakydamas, kad sumo- 
kėti tiek, kiek jie verti, niekas negalėtų. 

Šiuo laikotarpiu pastebimas tam tikras dailininkų tolimas nuo vidu- 
tinio žiūrovo ir vis didėjanti pačių menininkų diferenciacija: vienoje 

pusėje — įžymios asmenybės, kitoje — dauguma, vis labiau virstanti pa- 
prastais amatininkais. 

Po kelių dešimtmečių Isokratas jau bara tuos, kurie Fidiją be jokių 
išlygų mini kartu su terakotos skulptoriais arba kurie tvirtina, kad Zeuk- 
sidas ir Parasijas vertėsi tuo pačiu amatu kaip molio lentelių tapytojai. 
Glaudaus ryšio tarp amato ir meno, galima sakyti, net jų tapatumo, bū- 
dingo ankstyvajai graikų kultūrai, jau nebuvo. 

Kad ir daug dėta pastangų, vazų tapyba nebevaliojo žengti koja ko- 
jon su sienų tapyba ir ėmė menkėti. Paskutiniaisiais amžiaus dešimtme- 
čiais dar gyvavo Periklio laikų tradicijos, tačiau būdingiausia, kad jsi- 
galėjo vadinamasis , puo$nusis", arba „išpūstasis“, stilius. Perkrautos, 
visą vazos paviršių užimančios kompozicijos, brūkšneliais, o ne aiškiais 
kontūrais nupieštos figūros, neramios raitytos linijos, gausiai papuošti 
rūbai, teatrališki tipai ir scenos — tokia buvo naujoji vazų tapyba. Kal- 
bant apie jos tematiką, reikia pažymėti, kad šalia teatrališkų puošniojo 
stiliaus scenų į pirmąją vietą iškilo ramaus ir nerūpestingo šeimos gy- 
venimo paveikslai — karo iškamuotų atėniečių troškimas. Iš ankstesnių 
labai įvairių mitologijos motyvų mėgiami ir populiarūs liko tik du: lai- 
mės nešėja meilės deivė Afroditė ir rūpesčių sklaidytojas vyno dievas 
Dionisas. Apskritai kalbant, bėgimas į iliuzijų pasaulį vyravo ir vėles- 
nio, t.y. ketvirtojo, amžiaus Atėnuose. 

Ketvirtojo amžiaus sąlygos, didėjanti polių krizė veikė ir meną. Eko- 
nomikos smukimas labiausiai atsiliepė architektūrai. Ji atsiliko nuo 
penktojo amžiaus laimėjimų, miestai valstybės — net turtingieji Atė- 
nai — ekonomiškai ir politiškai buvo taip nusilpusios, kad nebeturėjo lė- 
šų didelėms visuomeninėms statyboms. Eleusino šventyklos statybą Atė- 
nai vėl pradėjo tik 389 metais, jkeite kelerių ateinančių metų įplaukas. 
Beje, statyta senoviškai, netaikyta jokių įdomesnių naujovių (vieninte- 
lis paįvairinimas — korintinė kolona). Žymiausia tų laikų šventykla — 
dorėninė Atėnės šventykla — pastatyta ne Atėnuose, o Tegėjoje. Jos 
architektas ir kartu skulptūrinio dekoro kūrėjas Skopas iš Paro buvo 
vienas žymiausių amžiaus skulptorių. 

Reikšmingesni pasidarė visuomeniniai pastatai — teatrai ir susirinki- 
mų salės. Šiuo laikotarpiu atsirado naujas jų tipas — apskritas pastatas, 
vadinamasis tolas. Teatrus imta statyti iš akmens su paaukštinta scena, 
pavyzdžiui, Epidaure ir Prienėje. Medinis šeštojo amžiaus Dioniso teat- 
ras Atėnuose, jau penktajame amžiuje praplėstas akmenine skena, bu- 
vo irgi perstatytas, padarytas visas mūrinis. 

Kai visuomeninės statybos pasidarė nebe tokios svarbios ir sumažėjo 
valstybės užsakymų, ėmė plėstis privačių namų statyba. Žinoma, pir- 
miausia statėsi turtingieji polio piliečiai. Šis procesas prasidėjo jau pas- 
kutiniais ankstesniojo šimtmečio metais. Žymiausių to periodo statinių 
atkasta ne Atėnuose, o Olinte ir Prienėje, kur aptikta įdomių raciona- 
laus, geometrinio miesto planavimo pavyzdžių. Taisyklingai išdėstytose 
gatvėse buvo ir naujo tipo, naujoviškai suplanuotų namų. Namo patal- 
pos būdavo atgręžtos į didelį, atvirą vidinį kiemą, juosiamą kolonados. 
Kai kurių patalpų paskirtis lengvai nustatoma: valgomasis, vonia ir t. t. 
Buvo nemažai dviaukščių namų. Turtingi namai neretai buvo puošiami 

mozaikomis. Ši dailės šaka, glaudžiai susijusi su privačių namų praban- 
ga, dabar ėmė labai plėtotis. Dėl tos pačios priežasties suklestėjo ir auk- 
sakalystė, nes vietoj atgyvenusių savo amžių tapytų molinių indų imta 
vartoti auksinius ir sidabrinius; mėgiamais daiktais tapo ir dailūs papuoša- 
lai, gausiai išgražinti žalvariniai veidrodžiai. 

Skulptūra pirmaisiais amžiaus dešimtmečiais apgraibomis ieškojo nau- 
jų kelių. Toliau daryta tai, kas buvo pradėta praeitame amžiuje; be to, 
pirmą kartą graikų meno istorijoje imta archaizuoti, sekti praeities pa- 
vyzdžiais. Tai pirmoji klasicizmo banga. Dėl to atsirado ir tam tikro su- 
stabarėjimo, šaltumo, kartais mianieringumo. Šių bruožų to meto kūri- 
niuose pastebima neretai. Žymesnių naujoviškų kūrinių skulptoriai 
sukūrė tik septyniasdešimtaisiais metais, pirmiausia Kefisodotas ir Timo- 
tėjas. Garsiausias Kefisodoto kūrinys yra taikos deivė Eirenė, laikanti 
ant rankų berniuką Pluta — turtingumo  personifikacija. Tai alegorija, 
išreiškianti to meto troškimą. Kefisodoto stiliui būdingas gamtos stebė- 
jimas ir paprasta, kiek perdėtai idiliška nuotaika. Iš antrojo meistro kū- 
rinių pažymėtini tik Epidauro Asklepijo šventyklos skulptūrinio dekoro 
fragmentai ir garsioji Ledos su gulbe skulptūra, pasižyminti naujoviška 
aistros išraiška. Šie abu skulptoriai jau pranašauja amžiaus vidurio sti- 
lių vyraujanCias kryptis, kurias kiek supaprastintai galima vadinti 
idiliškąja ir patetiškąja. Garsiausias įdiliškosios krypties dailininkas buvo 
Praksitelis, Kefisodoto sūnus, o patetiškosios — didysis skulptūros meis- 
tras Skopas iš Paro. 

Praksitelis kūrė idilišką linksmybės ir laimės pasaulį — krizių apim- 
tos epochos žmonių svajonę. Tai buvo savotiškas nusigręžimas nuo tik- 
rovės, bent nuo realybės bėdų. Skulptorius ypač išpopuliarėjo todėl, kad 
jo pavaizduotas grožis nebekelia problemų. Garsiosios Praksitelio dievų 
skulptūros rodo, kaip radikaliai pasikeitė Graikijoje Žmogaus idealas. 
Jos nebeturi monumentalumo, didingumo, heroizmo, žadina susižavėjimą, 
bet ne pagarbą kaip praėjusių epochų dievų statulos. Praksitelio dievai — 
tai gražūs, užsisvajoję, vien tik sau gyveną, tik savimi besirüpina žmo- 
nés, o ne pasaulio ir žmonių valdovai. Didžiausia laimė, kad vienós tų 
skulptūrų išliko originalas — dievas Hermis su mažuoju Dionisu. Kadaise 
ji stovėjo Olimpijoje, o surasta ir vėl tenai laikoma. Tai tikra dievų idi- 
lė, kurią skulptorius sukūrė keturiasdešimtaisiais metais, pasiekęs savo 
kūrybos viršūnę, ir kartu skaudus įrodymas, kad graikų originalams ne- 
gali prilygti net geriausios romėnų kopijos. Pakeitęs laikyseną, dailininkas 
pabrėžė, kad figūra stovėdama ilsisi. Jis apgręžė Polikleto formulę, pakė- 
lė tos pačios pusės ranką ir Klubą, ir suteikė kūnui kitokį ritmą. Skulptū- 
roje Matome būdingus Praksitelio stiliaus bruožus: linijos švelnios, lanks- 
čios, nepastebimai pereina iš vienos į kitą, vidiniai kontūrai neaštrūs; kū- 
no paviršiaus modeliavimo meistriškumas kelia kone tapybišką šešėliuo- 
tumo įspūdį. 

Skulptüroje ,,Apolonas, užmušantis driežą“ („Apolonas Sauroktonas") 
dievo idealo pasikeitimas gal dar akivaizdesnis negu ,,Hermyje su mažuo- 
ju Dionisu“. Aukštyn medžiu ropojančio driežo tykantis dievas — tai tik 
užsižaidęs jaunuolis, o ne galingas, siaubą keliantis Olimpo gyventojas. 
Nauju dievų vaizdavimo būdu tais laikais didžiausią susidomėjimą tik- 

riausiai sukėlė ,Knido Afroditė“. Kai buvo sukurta ši skulptūra, nuogo 
moters kūno vaizdavimas niekam nebekėlė problemų ir tapo tokios pat 
svarbos dalyku kaip ir nuogų vyrų figūrų kūrimas. Praksitelis įvedė mo- 
ters kūną į mena, bet nuogumą tuo metu dar reikėjo primygtinai moty- 
vuoti: deivė nusirengė maudytis! Statulos poveikis buvo milžiniškas: be- 
veik visos antikos klasikos Afrodičių (ir Venerų) skulptūros sukurtos 
pagal šį pavyzdį. 

Praksitelio buitinės moterų skulptūros (,„Verpėja“, „Linksmoji hete- 
ra", „Moteris, užsidedanti apyrankę“ ir t. t.) suteikė moterų pasauliui 
mene pilietines teises. Kartu tai buvo didžiausia paskata ir pavyzdys smul- 
kiajai terakotos plastikai, kuri suklestėjo antrojoje amžiaus pusėje ir dar 
ilgai gyvavo helenizmo laikais. Ši nauja dailės šaka irgi gimė Atėnuose. 
Šių dienų specialiojoje literatūroje jos paminklai vadinami Tanagros figü- 
romis (Tanagra — garsi radimvietė Beotijoje). Išskyrus Afroditę ir Ero- 
tą, dievų figūrų tarp jų retai pasitaiko. To meto moterys dažniausiai vaiz- 
duojamos įvairiausiose gyvenimo scenose: su veidrodžiu ar vėduokle ran- 
koje, besikalbančios, žaidžiančios kamuoliu, šokančios. Šioms meniškoms 
statulėlėms būdingas lengvas rūbų klosčių žaismas, jausmingumas ir 
linksmumas. 

Priešingas Praksitelio kūrybos polius buvo skulptūros, sukurtos Sko- 
po — kitos didelės to meto stiliaus krypties dailininko. Skopas nerodė 
idilés, nešvelnino įtampos ir prieštaravimų, neslėpė, kad laimingame fan- 
tazijos pasaulyje esama ir kančių, o siekė labai realistiškai, net sutirštin- 
tai vaizduoti gyvenimo skausmus, įtampos kupiną tikrovę, žmonių aist- 
ras. Tikriausiai ne atsitiktinai žymiausias šios krypties atstovas buvo 
ne atėnietis, nes Atėnai, dar gyvai prisimeną praeities šlovę ir grožį, ne- 
teikė tinkamos aplinkos naujai dramatiškai tikrovei suvokti ir pavaiz- 
duoti, Vis dėlto Skopo meną pripažino ir Atėnai: čia jis kūrė skulptūras, 
o jo kūryba padarė didelę įtaką ne vienam skulptoriui atėniečiui. 

Skopo kūriniai kupini to meto aistrų ir tiesiog griauna klasikinius 
žmonių vaizdavimo kanonus. Skulptūros spinduliuoja įtampą ir nerimą, 
figūros nebeturi švelniai išlenktų kontūrų, kartais kone spirališkos. Jude- 
siais tobulai meniškai išreikšti žmogaus polėkiai ir jausmai. Naujoviškas 
galvos ir veido modeliavimas stiprina aistrų išraišką: kiaušo forma beveik 
kampuota, garbanos palaidos, suveltos, akys įdubusios, žvelgiančios į 
viršų, burna praverta, reiškia nuostabą, gaudo orą, gal šaukia. Be romėnų 
kopijų, išlikę ir Skopo originalų: skulptūrinio dekoro dviejuose archi- 
tektūros istorijai svarbiuose statiniuose — jau minėtoje Atėnės šventyk- 
los Tegėjoje ir Mauzoliejuje. (Mausoleion), bene žymiausiame ir įstabiau- 
siame epochos architektūros paminkle. 

Mauzoliejus — nuo jo vardą gavo visi vėlesni mauzoliejai — buvo pas- 
tatytas apie 350 metus Halikarnase kaip persų satrapo Karijoje Mauzolo 
ir jo žmonos Artemisijos antkapis. Ant laiptuoto pamato stovinčiame pi- 
ramide užsibaigiančiame keturiasdešimt šešių metrų aukščio statinyje 
jungėsi vietinės statybos tradicijos ir graikų architektūros elementai. Vi- 
sos keturios mauzoliejaus sienos turėjo frizą, vaizduojantį graikų kovas 
su amazonėmis; kiekvienos sienos frizg kūrė vis kitjas skulptorius, pak- 
viestas į rūmus. Čia dirbo jau senyvas Timotėjas, meistriškumo viršūnę 

pasiekes Skopas ir du jaunesni — Leocharas ir Briaksidas. Išskyrus Sko- 
pa, visi meistrai buvo atėniečiai. Iš reljefų fragmentų lengva atpažinti, 
kur kieno kūrinys. Be abejo, puikiausi tie, kurie gali būti skiriami Skopui. 
Jo kompozicijos lengvos, figūros atskirtos didelių tuščių tarpų, menkai 
viena su kita susietos, kartais tik atgal nusidriekusia rūbų kloste — visa 
tai jau yra gana didelis žingsnis tolyn nuo klasikinio Partenono frizo. Fi- 
gūros smarkiai juda, jų padėtis įvairi, bet visados pasvira; tiesiai sto- 
vinčių figūrų frize iš viso nėra. 

Iš kitų trijų skulptorių frizų išsiskiria sausas, kiek akademiškas Ti- 
motėjo darbas, rodantis senatvišką suglebimą ir buvusio novatoriško 
stiliaus sustabarėjimą. Iš jaunesniųjų skulptorių Briaksidas buvo Skopo 
šalininkas, tačiau kiek schematiškai perdėjo mokytojo aistringumą. Leo- 
charas laikėsi Praksitelio stiliaus, bet nepajėgė kaip reikiant susidoroti 
su, Matyt, svetima sau tema: kai kurios vietos atrodo nenatūralios, o šal- 
tokas stilius nelabai tinka kovos scenoms. Apskritai Leocharo mene dau- 
giau apskaičiavimo, rutinos nei gebėjimo įsijausti; jo pagrindinis tikslas 
buvo.kurti grakščias, žaismingas kompozicijas. Tai aiškiai rodo Belvede- 
rio Apolonas ir Ganimedo pagrobimo scena. 

Kalbant apie Mauzoliejų, pagrįstai nurodoma, kad jis, ne taip kaip 
ankstesnių laikų visuomeniniai pastatai, buvo sukurtas privataus asmens 
užsakymu. Tai būdinga ketvirtojo amžiaus ypatybė. Bet reikia pridurti 
dar vieną dalyką: užsakymas buvo ne šiaip sau piliečio, o galingo satrapo. 
Tai jau rodo, kad ateina nauja epocha, helenizmo laikai. Panašią išvadą 
siūlo ir Mauzoliejuje pastebima graikų bei azijiečių meno elementų sinte- 
zė. Pagaliau būdinga ir tai, kad, nors trys iš keturių skulptorių buvo atėnie- 
čiai, kūrinys atsirado už šalies ribų, toli nuo Atėnų. Taip pasireiškė per- 
mainingų laikų dvilypumas: dar gaji Atėnų meno tradicija, o meno cent- 
rai keliasi kitur. 

Kad ir stiprėjo nauji meno centrai — daugiausia Peloponese, kuriame 
Sikionas, pavyzdžiui, tapo vėl suklestėjusios tapybos židiniu, — Atėnuose 
dar laikėsi klasikos epochos meno tradicija, bet ji vis silpo, jau neabe- 
jotinai nyko. Monumentalumo siekimas išblėso — tai aiškiai matyti Lisik- 
rato paminklo frize. Plito formalizmas, menkėjo kompozicijos įgūdžiai — 
tai irgi smukimo ženklai. Antkapinių stelų ir votivinių paminklų reljefuose 
dar ilgai buvo jaučiama Praksitelio ir Skopo įtaka, bet patys kūriniai vis 
prastėjo, o į amžiaus pabaigą ši meno šaka visiškai išnyko — galimas daik- 
tas, iš dalies dėl to, kad Atėnai vis labiau skurdo. Paskutinis vazų tapybos 
pakilimas susijęs su Praksitelio stiliumi, bet apie rungtyniavimą su di- 
džiąja tapyba negalėjo būti nė kalbos: vazų tapybą išstūmė monumen- 
talioji dailė. Jos tematika dar gali kai kuo ir sudominti, pavyzdžiui, mo- 
teru pasaulio vaizdavimu, bet bendrą padėtį geriausiai apibūdina faktas, 
kad dauguma šių vazų jau daryta eksportui. Atėnuose jos nebeturėjo rinkos 
ir net vardą — Kerčės vazos — gavo nuo pagrindinės radimvietės prie Juo- 
dosios jūros. Apie amžiaus pabaigą Atėnų vazų tapyba, viena būdingiau- 
sių dailės šakų archaikos ir klasikos sužydėjimo laikais, beveik visiškai 
išnyko. 

Vėlesnėje epochoje, helenizmo laikais, kurių pradžioje Atėnai galu- 
tinai neteko savarankiškumo ir svarbos, labai sumenko ir šio miesto 

vaidmuo graikų mene. Didžiausias ketvirtojo amžiaus antrosios pusės 
skulptorius Lisipas, kuris savo karjerą pradėjo kartu su Praksiteliu ir 
Skopu ir, tik sulaukęs brandaus amžiaus, atvėrė naują meno epo- 
chą, gyveno ne Atėnuose, o Sirakūzuose ir kūrybos viršūnę pasiekė bū- 
damas Aleksandro Didžiojo rūmų skulptoriumi. Aleksandrui Makedonie- 
čiui dirbo ir didžiausias tų laikų dailininkas Apelis iš Kolofono. Menas 
pasuko naujais keliais, pasiekė naujas aukštumas, iškilo naujos mokyklos, 
bet Atėnai jau nebuvo meno centras. Tiesa, negalima sakyti, kad jie ne- 
turėjo menininkų, tačiau spindesio epocha, kada Atėnai ir graikų menas 
skambėjo beveik kaip sinonimai, buvo nebegrįžtamai praėję. 

Klestėjimas baigėsi, tik jo paminklai — kūriniai akmenyje ir popie- 
riuje — pasiliko ateinančioms kartoms. Daugelį sunaikino laikas, bet tai, 
kas išliko, net griuvėsiai, apdaužyti torsai, tebejaudina ir šių dienų žmo- 
gų. Jie byloja apie kultūrą, į kurią lygiavosi kitos. 


Klestint antikos demokratijai, Atėnuose susirado tėvynę Homero poe- 
zijos menas, gimė drama ir tokių didžių poetų, kaip Eschilas, Sofoklis, 
Euripidas ir Aristofanas, dėka pasiekė savo viršūnę; čia dvasinę tėvynę 
rado istoriografijos tėvas Herodotas; Atėnai inspiravo antikinės mokslinės 
istoriografijos kūrėją  Tukidida; šis miestas buvo sofistų švietėjiš- 
kos veiklos židinys, jame dirbo Sokratas, Platonas su Aristoteliu sukūrė 
čia pirmąsias filosofijos sistemas. Vienas didžiausių graikų kultūros lai- 
mėjimų — realistinis menas, iškėlęs į pirmą vietą žmogų. Graikų kultūra 
formavosi daugelyje Graikijos vietų, bet daugiausia nusipelnė, be abejo, 
Atėnai: archainiai kūrų ir korų meistrai, klasikos epochos milžinai Miro- 
nas ir Fidijas, Partenono statytojai kartu su daugeliu garsių bendražygių, 
vazų tapytojų — žinomų ir nežinomų. Nedaug yra miestų, kurie savo Zy- 
dėjimo laikais būtų tiek daug davę žmonijos kultūrai kaip klasikos Atėnai. 


CHRONOLOGIJOS LENTELĖ 


apie 3000 m. pr. m. e.—apie 1200 m. pr. m. e. Mino kultūra Kretoje. 
Elados kultūra žemyno Graikijoje. 
Kikladų kultūra Graikijos salose (išskyrus Kretą). 
apie 1700—apie 1200 m. Mikėnų (= vėlyvasis Elados) kultūros periodas žemyno Graikijoje. 
apie 1500—apie 700 m. Graikijoje suyra gimininė bendruomenė ir susiformuoja pirmoji kla- 
sinė visuomenė. 
apie 1150 m. Dorėnai įsiveržia į Pietų Graikiją, sugriaunami Mikėnai. 
10 a. Graikai pradeda kolonizuoti Mažosios Azijos vakarų pakrantę. Finikiečiai prekiauja 
su Viduržemio jūros, Indijos, Afrikos ir Šiaurės jūros kraštais. 
Vidurio Italijoje kuriasi etruskų gyvenvietės. 
Graikai perima iš finikiečių abėcėlę. 
apie 1000—apie 700 m. Geometrinio graikų meno stiliaus laikotarpis. 
apie 920 m. Olimpijoje statoma Heros šventykla. 
10—8 a. Susikuria Atėnų valstybė. 
9 a. Asirai rengia didžiuosius žygius į Vakarų Aziją. 
Laikinai suyra Egipto karalystė. 
Atsiranda legenda apie Dedalą. 
8 a. Beveik visose graikų valstybėse nuverčiami karaliai ir valdžią paima diduomenė. 
Pietų Italijoje ir Sicilijoje įsikuria graikų miestai. 
Asirai užvaldo Artimuosius Rytus. 
Kiniją spaudžia hunų kariuomenė, 
Dunojaus įr Reino aukštupiuose susiformuoja keltų genčių Halštato kultūra, 
apie 800 m. Atsiranda pirmieji graikų poliai. 
Delfai tampa graikų genčių kultūros centru. 
Homeras sukuria „Iliadą“ ir „Odisėją“. 
776 m. Pirmosios olimpinės žaidynės. 
Graikijoje pradedama skaičiuoti metus olimpiadomis. 
apie 700 m. Heziodo poezija. 
Persijoje Zaratustra skelbia naują religiją. 
8—6 a. Graikų miestai kolonijos kuriasi Viduržemio ir Juodosios jūros kraštuose. 
7 a. Ekonomiškai stipriausiose Graikijos srityse nuverčiami aristokratai ir valdžią paima 
tironai. 
Nabopalasaras sunaikina Asirų imperiją, ir Vakarų Azijoje įsiviešpatauja Babilonas. 
Kaldinamos pirmosios monetos (Lydijoje). 
Alkmanas kuria dainas ir muziką joms. 
Terpanderis įveda muzikoje septynių pakopų tonaciją ir intervalą. Padaro septynstygę 
kitarą ir įkuria Spartoje muzikos mokyklą. 
apie 650 m. Graikai įkuria Bizantijo polį. 
apie 632 m. Kilonas mėgina įvykdyti perversmą Atėnuose. 
apie 621 m. Drakonas išleidžia įstatymus. 
7—6 a. Nabuchodonosaro II laikais suklesti Babilonas. 
Talis tiria daiktų kilmę ir pagrindžia natūrfilosofiją. 
Aneksimandras sukuria materialistinę gyvybės atsiradimo ir raidos teoriją. 
Alkajo ir Sapfo poezija. 

6 a. Įkuriama didžioji Persų imperija, turinti vieną valiutą ir centralizuotai valdoma. 
Graikų filosofas ir, gamtininkas Pitagoras nustato, kad žemė rutulio formos žvaigždė, 
Žemutinėje Italijoje (Krotonoje) įkuria savo mokyklą. 

Graikų filosofas Ksenofanas įsteigia mokyklą Elėjoje (Žemutinė Italija), 

Lidas tapo vazas meniškais juodais ir baltais piešiniais. 

Tespidas sukuria draminės vaidybos pagrindus, prieš antikos chorą pastato vieną artista. 
Lao Dzė kuria savo mokymą. 

Buda skelbia savo mokymą. 

Keltai, daugumai jų genčių apsigyvenus Galijoje, veržiasi į Ispaniją. 

554 m. Solonas tampa Atėnų archontu, vykdo reformas ir sukuria timokratinę konstituciją. 

586 m. Babilono karalius Nabuchodonosaras II sugriauna Jeruzalę. 

560—527 m. Peisistratas tampa Atėnų tironu. 

559—530 m. Kyras II Persijos karalius. 

apie 545 m. Kyras II pavergia Lydijos karalystę ir graikų miestus kolonijas Mažojoje Azijoje. 

apie 540 m. Atėnuose pastatomas vandentiekis su moliniais vamzdžiais. 

530—522 m. Kambizas Persijos karalius. 

526 m. Delfuose statoma pirmoji marmuro šventykla Apolonui. 

525 m. Egiptas tampa Persijos provincija. 

522—485 m. Darijus I Persų imperijos karalius. Jo valdoma Persija išsiplečia nuo Kirėnės 
Šiaurės Afrikoje iki Indo ir nuo Juodosios jūros iki Persų įlankos. 

518 m. Įkuriama Peloponeso sąjunga, vadovaujama Spartos. 

510 m. Tironijos pabaiga Atėnuose. 

apie 506 m. Klistenio reformos Atėnuose; filės apriboja diduomenės valdžią; įsteigiamas 
šukių teismas (ostrakizmas). 

6—5 a. Heraklitas skelbia, kad pasaulis dialektinė priešybių vienovė. 

Graikų filosofas Parmenidas atmeta raidos idėją ir laiko mąstymą ir būtį tapatybe. 
Eschilas rašo tragedijas, įveda antrąjį artistą. 

Alkameonas pradeda skrosti gyvulius, atranda regėjimo nervą ir padaro pirmąją akių 
operaciją. 

Germanų gentyse, gyvenančiose tarp Vėzerio ir Oderio, susiformuoja vadinamoji Jas- 
torfo kultūra. 

5 a. Atėnų polio demokratijos ir graikų kultūros klestėjimas. 

Graikai visi kartu ginasi nuo persų. 

Anaksagoras moko, kad pasaulis susideda iš mažiausių amžinų dalelių. 

Empedoklis sukuria pliuralistinę materijos teoriją, teigia, kad yra keturi pagrindiniai 
elementai: ugnis, vanduo, oras, žemė, 

Leukipas įveda į mokslą atomo sąvoką. 

Demokritas susistemina materialistinį Leukipo mokymą ir padeda kertinį atomistikos 
akmenį. Protagoras skelbia, visų daiktų matas yra individas, ir neigia absoliučią tiesą. 
410 m. nuteisiamas už bedievybę, jo raštai sudeginami Atėnų turgavietėje. 

Sokratas mėgina padėti žmonėms sumaniais klausimais siekti mokslo įr laimės. 
Herodotas keliauja į Afriką, Aziją ir Europą, užrašinėja istorijos įvykius. 

Buvęs Atėnų karvedys Tukididas parašo Peloponeso karo istoriją. 

Sofoklis įveda trečiąjį dramos artistą, kuria herojų tragedijas. 

Pindaras rašo ditirambus varžybų nugalėtojams. 

Aristofanas komedijose pliekia visuomenės negeroves. Euripidas nusigręžia nuo he- 
rojų dramos ir vaizduoja žmonių likimus, įveda prologą. 

Hipodamas planingai stato miestus. 

Atėnuose nustatomos teatrų statybos taisyklės. 

Polignotas tapo monumentalius paveikslus legendų temomis, 

Garsiojo skulptoriaus Fidijo kūrybos laikotarpis. 

Skulptorius Polikletas vaizduoja natūralesnius, laisvesnės laikysenos žmones. 

Graikų skulptoriaus Mirono kūrybos laikotarpis. 

Dūris tapo vazose meniškus paveikslus mitų temomis; Gorgijas atneša iš Sicilijos į 
Graikiją iškalbos meną; Hipokratas išvaduoja mediciną iš religijos ir prietarų pančių, 
pradeda mokslinius tyrimus. 

apie 500 m. Romos karalių viešpatavimo pabaiga, Roma tampa respublika. 

493 m. Temistoklis tampa Atėnų archontu. 

Atėnuose įvedama literatūros cenzūra, autoriams skiriamos bausmės. 

490 m. Maratono mūšis (Miltiadas), graikai nugali persus, 

487 m. Dramos choras tampa valstybiniu Atėnų institutu. 

485—465 m. Kserksas persų karalius. 

483 m. Temistoklio pastangomis Atėnai stato galingą laivyną. 

480 m. Termopilų mūšis (Leonidas). 
Salamino mūšis (Temistoklis), graikai nugali persų laivyną. 

479 m. Platėjos mūšis (Pausanijas), graikai nugali persų sausumos kariuomenę. 

477 m. Kad atremtų užkariautojus persus, daugiau kaip keturi šimtai polių susivienija į 
Atėnų vadovaujamą Delo sąjungą (pirmoji Atikos jūrų sąjunga). 

apie 470 m. Atėnuose statomas pirmasis mūrinis (iš akmenų) teatras ir pirmieji peristilio 
gyvenamieji namai. 

468 m. Sofoklis nugali Eschilą dramaturgų varžybose. 

465—424 m. Artakserksas persų karalius. 

457 m. Atėnų ir Spartos mūšis. 

456 m. Atėnai aptveria uostą tvirtomis sienomis. 

454 m. Atikos jūrų sąjungos iždas perkeliamas iš Delo į Atėnus, 

449 m. Vėl mūšis prie Salamino Kipre ir galutinis persų laivyno pralaimėjimas (Kimonas). 

447 m. pradedama Partenono statyba, jis papuošiamas 160 metrų ilgio bareljefu. 

444—430 m. Periklis Atėnų strategas, didžiausias Atėnų vergvaldinės demokratijos sukles- 
téjimas. 

apie 440 m. Atėnai turi maždaug 300000 gyventojų ir yra didžiausias graikų miestas. 

432 m. Statomi Propilėjai. 

431—404 m. Peloponeso karas. 

430 m. Maras Atėnuose. 

427 m. Kleonas Atėnų strategas. 

421 m. Nikijo taika. 

415 m. Alkibiadas veda Atėnų kariuomenę į Siciliją ir 413 m. smarkiai pralaimi. 

404 m. Peloponeso karo pabaigoje Atėnai sumušami ir nustoja pirmauti. 
Trisdešimties tironų teroras Atėnuose. 

403 m. Nuverčiama trisdešimties tironų valdžia Atėnuose ir atkuriama demokratija. 

5—4 a. Dionisas Vyresnysis įkuria karalystę su sostine Siraküzais. Graikų filosofas Falėjas 
supranta gamybos priemonių nuosavybės reikšmę visuomenės raidai. 
Sokrato mokinys Antistenas ieško kelių į socialinį teisingumą ir įsteigia vargingųjų 
mokyklą. 
Aristipas moko, kad svarbiausias žmogaus gyvenimo tikslas — gyvenimo džiaugsmas 
ir gyvenimo malonumai. 
Ksenofontas rašo praktinius vadovėlius ir prisiminimus apie savo mokytoją Sokratą. 
Platonas taip pat užrašinėja savo mokytojo Sokrato filosofiją. Jis įkuria Atėnuose 
filosofų mokyklą, akademiją, rašo apie idealią valstybę, kurioje visi žmonės (ir mo- 
terys) lygiateisiai, lavinami ir dirba kaip sugeba. 

5 a.— Mūsų eros pradžia. Keltų La Teno kultūra. 

4 a. Polių irimo laikotarpis. 
Graikijoje prasideda makedoniečių hegemonija, 
Graikų kultūra plinta Azijoje, bet kartu savinasi svetimus elementus. 
Gamtos tyrinėjimas tampa savarankiška mokslo sritimi. 
Aristotelis susieja įvairius mokslus (gamtos, istorijos ir filosofijos), sukuria keletą 
teorinių veikalų, moko savo mokinius mokykloje, kuri vadinama peripatetine. 
Žymiausias Aristotelio mokinys Teofrastas toliau daro filosofijos ir gamtos mokslo 
tyrinėjimus. 
Heraklidas nuodugniai tyrinėja žemės padėtį visatoje ir dienos bei nakties kaitą aiški- 
na žemės ašies sukimusi. 
Eudoksas apskaičiuoja „aukso pjūvį“. 
Pitėjas apkeliauja Europos šiaurę ir pirmą kartą papasakoja apie germanus. 
Isokratas įkuria Atėnuose retorikos mokyklą. 
Leocharas, be kitų darbų, kuria skulptūras Mauzoliejui Halikarnase ir Filipejonui Olim- 
pijoje. 
Praksitelis kuria garsiausias deivių statulas, kuriose pavaizduoja moters kūno groži. 
Skopas kuria savo dinamiškas ir tragiškas skulptūras. 

Lisipas savo skulptüromis griauna senuju matmenu santykius ir sukuria labai realis- 
tišku küriniu. 

396 m. Romėnai sugriauna etruskų miestą Vejus. 

395—386 m. Korintas, Atėnai. Tėbai ir Argas, persų remiami, kariauja su Sparta. 

apie 387 m. Keltai veržiasi prie Romos. 

382—362 m. Tėbų karas. 

376 m. Siciliją pasidalija Kartagina ir Sirakūzai. 

apie 370 m. Lotynai, sudarę sąjungą su Roma, tampa romėnų valdiniais. 

368—362 m. Tėbai tampa stipriausia graikų šalimi. 

359—336 m. Pilypas II Makedonijos karalius. 

357—355 m. Sąjungininkų kare Atėnai paskutinį kartą nesėkmingai bando jėga užvaldyti 
kitus graikų miestus. 

356—346 m. Vadinamąjį antrąjį Šventąjį graikų miestų karą Makedonijos Pilypas II nule- 
mia Delfų pusės naudai. Po aštuonerių metų Pilypas, kaip Delfų globėjas, nugali Tėbus 
su Atėnais, ir Graikija ima priklausyti Makedonijai. 

apie 350 m. Garsusis graikų oratorius Demostenas sako kalbas prieš Pilypą II (Filipikos). 

348 m. Kartagina pripažįsta Romos pirmenybę Vidurio Italijoje. 

336—323 m. Aleksandras tampa Makedonijos karaliumi ir įkuria milžinišką imperiją. 

330 m. Aleksandras užkariauja Persiją. 

3 a. Roma užvaldo visą Italiją, be to, Siciliją, Sardiniją, Korsiką ir didelę dalį Ispanijos. 
Romėnai kuria literatūrą graikų pavyzdžiu. 

Du Pūnų karai tarp Romos ir Kartaginos dėl hegemonijos. Aleksandrija Egipte tampa 
graikų dvasinio gyvenimo centru. 
Keltai apiplėšia Delfus. 

2 a. Roma įsigali Viduržemio jūros kraštuose; Makedonija, Graikija ir Egiptas tampa Ro- 

mos provincijomis. 

Visiškai sunaikinama Kartagina. 

Germanai prasiveržia iki Italijos, tačiau sutriuškinami. 
Kinija tampa didžiąja valstybe. 

Vidurinėje Azijoje susikuria stipri hunų valstybė. 

1 a. Romos valstybė tęsiasi nuo Atlanto vandenyno iki Eufrato ir Negyvosios jūros. 
Italijoje numalšinami vergų sukilimai (Spartakas). 

Oktavianas įkuria Romos imperiją. 

| Klestint antikos demokratijai, Alber. airės Mou M eser poezi- tea?) 

jos menas, gimė < ir tokių didžių poetų, kaip Eschilas, Sofoklis, | 
Euripidas ir Aristofanas, dėka pasiekė savo viršūnę; čia dvasinę tėvynę 
rado istoriografijos tėvas Herodotas; Atėnai inspiravo antikinės moks- | 
linės istoriograiijos kūrėją Tukididą; šis miestas buvo soíistu švietėjiš- | 
kos veiklos židinys, jame dirbo Sokratas, Platonas su Aristoteliu sukūrė 


čia pirmąsias filosofijos sistemas. Vienas didžiausių graikų kultūros lai- 


mėjimų — realistinis menas, iškėlęs į pirmą vietą žmogų. Graikų kultūra 


formavosi daugelyje Graikijos vietų, bet daugiausia nusipelnė, be abejo, 


"Atėnai: archainiai kūrų ir korų meistrai, klasikos epochos milžinai Mi- | 
ronas ir Fidijas, Partenono statytojai kartu su daugeliu garsių bendra£y- 
giu, vazų tapytojų — žinomų ir nežinomų. Nedaug yra miestų, kurie sa- 
vo ML epi laikais: puky tiek daug gave ios kultürai mp klasikos ` 


Atėnai. 

